
INTRODUCERE 


În povestirea biblică, ploile anotimpurilor și roua de dimi- 
neatä din tara Canaan sunt semnele bunävointei divine: în 
gândirea poporului ebreu, care a devenit sedentar după ce 
cunoscuse uscăciunea deșertului, Tara făgăduită era un pământ 
ideal, un pământ unde apa se găsea din belşug. Încă de demult, 
izvoare şi fântâni marcaseră itinerariul patriarhilor, acești păstori 
seminomazi aflaţi în căutarea lui Dumnezeu. Cât despre fluvii, 
a căror evocare amintește originile mesopotamiene sau îndelun- 
gatele răstimpuri de exil din regiunile Nilului, ale Tigrului sau ale 
Eufratului, — creșterea apelor lor reprezenta însuşi simbolul 
rodniciei divine. 

Inundatiile — altă manifestare a însemnătăţii apei în acele 
vremuri îndepărtate, — erau și ele prezente în memoria colectivă 
tul Apropiat, îndeosebi prin mitul poto- 
i divine, potopul, după ce, într-un prim 
cat pământul, a devenit apoi întemeietor 


a popoarelor din Orien 
pului. Semn al pedepse 
timp, a înghiţit şi a purifi 
de culturi umane. 

O dovadă în această privinţă este extraordinara poves- 
tire akkadiană Poemul Prea-fnteleptului. Ca si în Epopeea lui 
Ghilgameș, $i aici ne este povestit potopul, dar precedat de o în- 
treagä „Geneză“, care cuprinde crearea omului si justificarea con- 
ditiei sale de muritor (Bottéro). Potrivit acestui text, crearea omu- 


lui, din lut si sânge divin, răspunde unei intenții precise: să aducă 


9 


Scanned with OKEN Scanner 


PATRICIA HIDIROGLOU 


la îndeplinire muncile de care au nevoie zeii superiori. Până atunci 
zeii inferiori înfăptuiseră aceste munci. Sleiti însă de puteri Si 
revoltați, aceștia au refuzat să mai muncească. Așa încât oamenii, 
creați pentru acest scop, sunt, din acel moment, în slujba zeilor. 
Dar spre deosebire de zei, ei vor trebui cândva, într-o zi îndepăr- 
tată, „să se întoarcă în lut“. Fiind extrem de rodnici și având o 
longevitate excepțională, ei au devenit curând foarte numeroși. 
Astfel încât Enlil, regele zeilor, deranjat din somn de „zarva și 
vacarmul lor“, a hotărât să micșoreze numărul oamenilor. După 
două încercări rămase neizbutite — epidemie și secetă —, el a pro- 
vocat un potop menit să nimicească toată omenirea. Însă Atrahasis 
(Prea-inteleptul), avertizat de către Enki, zeul Inteligentei, a avut 
răgazul să construiască o arcă în care s-au îngrămădit familia, 
servitorii, păsările și animalele sale, de îndată ce a început să 
plouă. Când potopul a luat sfârșit și arca nu mai era în primejdie, 
Enlil, surprins de ceea ce s-a întâmplat şi îmblânzit de sacrificiile 
și libatiunile lui Atrahasis, a hotărât să-l facă pe acesta asemenea 
zeilor și l-a așezat la depărtare de restul oamenilor, cărora însă 
le-a redus durata de viață și capacitatea de a se inmulti. 

În acest fel, potrivit textelor akkadiene, elaborate cu câteva 
secole înainte de redactarea Genezei, omenirea a intrat în Istorie 
o dată cu potopul. 


În textul biblic, spre deosebire de cel akkadian, potopul are 
drept cauză imoralitatea oamenilor. Tema este enunțată încă din 
episodul grădinii Edenului, cel în care Dumnezeu l-a aşezat pe 
om îndată după ce îl crease. La fel ca și în episodul de mai târziu 
al potopului, cel al grădinii Edenului contribuie la simbolistica 
apei, așa cum s-a constituit ea în cele trei mari sisteme de gândire 
care sunt iudaismul, creştinismul și islamul. , 

Într-adevăr, Dumnezeu Şi-a instalat ontuile, bärbatul si 
femeia, în Eden, într-o grădină remarcabilă, în special prin impor- 
tanta acordată apei. După cum ni se spune, un fluviu izvorăște din 
Eden, udă grădina pe care o străbate, împărțindu-se apoi în patru 

braţe (Geneza 2, 8-16). După cum se ştie, acest fluviu cu patru 
braţe face parte din toate căutările creștine ale paradisului terestru. 
Omului i s-a dat atunci o singură poruncă, aceca de a nu se în- 
frupta din pomul cunoașterii. Adam și Eva au încălcat interdicția. 
Alungati din Eden, ei și-au pierdut nemurirea, iar căderea lor a 
format obiectul a numeroase localizări, mentinându-se și astăzi 
în spiritul pelerinilor care sosesc la Mecca. | | 
Dacă din această pricină, omenirea a fost condamnată la o 
muncă aspră, care i-ar îngădui să supraviețuiască, potopul ne 
apare si el ca o pedeapsă pe care Dumnezeu a impus-o omenirii 
din cauza persistentei răului, continuat de urmașii lui Adam si 
ai Evei, muritorii. a 
Trebuie oare si vedem in acest potop, ca si in celelalte 
potopuri asemănătoare, amintirea unui cataclism climatic care să 
fi provocat o glaciatie la finele celui de-al patrulea mileniu și să 
fi făcut să se reverse Tigrul si Eufratul, nimicind cetățile sume- 
riene? Oare pentru că, încă din aceea epocă, au fost cunoscute 
la Sumer irigatia și arhitectura apei, textele biblice au putut să 
conjuge după aceea o întreagă gramatică a apei? 


Dincolo de realităţile istorice sau erele geografice, această 
tică a stârnit totdeauna și de altfel, continuă si acum să stâr- 
d în sânul celor trei religii monoteiste 
e. Rolul apei este mereu fun- 
ândire care guvernează res- 
ul, dar si în riturile specifice 


grama 
nească un simbolism fecun 
si în culturile care au provenit din el 
damental, nu numai în sistemul de g 
pectiv iudaismul, creștinismul si islam 
acestora, 

În islam și în iudaism, ablufiunile și imersiunile rituale 
ritmeazä, încă şi astăzi, cel puţin pentru cei mai credincioşi, atât 
traiul de fiecare zi cât și anul liturgic, practicile obișnuite ale vieţii 
ca si marile praguri metafizice ale existenței omenești. În creşti- 
nism, practicile de botezare prin imersiune, stropire sau turnare à 
apei nu delimitează doar prin diversitatea lor contururile și 

geografia unei credinţe, ci participă și la o reţea de imagini si de 
aluzii metaforice care preamăresc ideologia mântuirii. 

Aici, ca şi în multe alte chestiuni, Biblia, cu extrema ei 
bogăţie, n-a contenit să inspire analize și interpretări. În iudaism, 
ruah ha kodeș, „suflul sfânt“ sau „inspiraţia divină“, care dă viață 
textului si se desfășoară în acesta, veghează nu numai la Tora 
se-biktav, „Tora scrisă“ (Biblia ebraică), dar și la Tora șe-be-al-pe, 
» Tora care este pe gură“, revelaţie care se transmite de la gură 
la ureche. Deci, prin mijlocirea acestui dublu concept de revelare 
a unui Dumnezeu unic, Creator al universului si al omului, s-a 
degajat și s-a impus durabil un cod de imagini. Aceste imagini 
rămân patrimoniul necontestat al unor civilizaţii foarte diferite. 

Rouă, ploaie, potop, torente, izvoare, fântâni, mare, toate 

aceste forme sub care se înfăţişează apa au de-acum în Biblie un 
sens propriu sau metaforic si funcții specifice. Este puternic 
ancorată, aici, o dialectică: apa, creaţie a lui Dumnezeu, binefacere 
divină, se poate revela și ca o forță distrugătoare; prezentă, ea este 
izvor de viata si este regenatoare, dar lipsa ei semnifică uscäciune 
și moarte; purificatoare, ea curăță, fireşte, murdăria, dar este si 
unealtă care transportă cu sine sau transmite această murdărie. 

Element vital, dar insesizabil, apa a solicitat elaborările 
intelectuale, dar în aceeaşi măsură ea a hrănit imaginarul. Chiar 
dacă simbolismul apei este universal si dacă există teme comune 
tuturor mitologiilor, fiecare societate dispune de propriile sale 
configurații culturale. 

În iudaism, chiar înainte de redactarea Mişnei (începând cu 
secolul al II-lea al erei noastre) și apoi a Talmudului, comentarii 
si o bogată literatură în limbile greacă si ebraică au vehiculat o 
întreagă rețea de analogii biblice în legătură cu apa. 

Pentru creștinism, Evangheliile, Faptele Apostolilor, 
Epistolele și Apocalipsul, inspirându-se din imaginile biblice, au 
răspândit o interpretare originală a acestei revelații, pe care 
Părinţii Bisericii au adunat-o si au interpretat-o în lumina noii lor 
credinţe, 

Recurgerea la imagini biblice a continuat în Coran, în care 
precumpănește aceeași concepție a inspiraţiei divine ca Și în 
Biblie, fiecare surată fiind o „coborâre“ a spiritului divin asupra 
lui Mohamed (Muhammad), ultimul dintre profeții lui Dumnezeu 
pentru musulmani. 

Astfel, fiecare dintre culturile monoteiste a dezvoltat în felul 
său rituri religioase, practici sociale, sisteme filosofice care se 
întemeiază pe un patrimoniu de imagini si de referințe comune, 
consemnate desigur în texte sfinte, dar $i în artă sau în arhitectură. 

Cele patru fluvii ale paradisului, potopul, Moise salvat din ape, 
trecerea Mării Roșii, întâlnirile patriarhilor pe lângă fântâni, Iona 
în pântecele chitului, — toate aceste teme și multe altele au mo- 
delat durabil imaginarul creștin: și acum i se poate pretui farmecul 
în Occident, prin mijlocirea sculpturii romane, a manuscriselor cu 
miniaturi, a vitraliilor din catedralele gotice, a picturii flamande 
sau italiene, iar în Orient prin intermediul decoraţiei primelor 
biserici, a baptisterelor, a mozaicurilor sau a frescelor bizantine. 

În momentul de faţă, construirea de băi rituale pentru evreii 
din Canada sau din Franţa, ca si realizarea de bazine de ablutiuni 


pentru musulmanii din Germania sau din Olanda, subliniază faptul 


că exigenta de puritate rămâne înscrisă pentru vecie în sânul 
riturilor monoteiste. 

Băile rituale, pentru care legea talmudică pretinde să fie ali- 
mentate cu „ape naturale“, de ploaie sau de izvor, au fost con- 
struite în decursul timpurilor, în Palestina primelor veacuri — 
la Masada, la Qumran sau la Ierusalim, — în Europa creştină me- 
dievală, în Franţa revoluționară, în Imperiul otoman sau în 
Maghrebul actual. 

- În ceea ce privește bazinele pentru ablutiuni ale musulma- 
nilor, inseparabile de moschei, arhitectura lor ritmează imensitatea 
lumii islamice, de la primele locuri în care predica Mahomed — 
Medina și Mecca — până la contraforturile Imperiului mongol, 
ale Spaniei medievale și până în Alrica contemporană. 

Confruntat cu informaţii împrăștiate în spaţiu şi timp, omul 
mânat de curiozitate are obligația să dea atenţie diferitelor inter- 
pretări ale „apei divine“. Dincolo de privirea pe care o îndreaptă 
spre rămășițele trecutului — fresce, mozaicuri, vitralii, picturi, 
sculpturi, arhitectură... —, dincolo de plăcerea estetică pe care 


i-o pricinuieste contemplarea acestora, el trebuie să-și întoarcă 


privirea și spre rituri, dacă vrea să priceapă mai bine sensul 


deosebit, dar şi multiplu al apei. 

LA IZVOARELE 
EDENULUI 


“1. APĂ SI PURITATE 


Aplecat ușor înainte, cu brațele si mâinile întinse, cu degetele 
îndepărtate, pleoapele și gura ușor întredeschise, credinciosul se 
pregătește să aducă la îndeplinire imersiunea purificatoare, tevila. 
În această postură, oricare ar fi mărimea bazinului ritual, apa îi 
acoperă umerii. În timpul imersiunii, repetată de trei ori, un martor 
veghează la valabilitatea actului; nici un fir de păr nu rămâne la 
suprafață, în vreme ce trupul se scufundă în apa care îl acoperă 
în întregime. Bărbat pentru bărbaţi, femeie pentru femei, martorul 
mai veghează la exactitatea şi claritatea termenilor binecuvântării 
rostite între prima şi a doua imersiune, binecuvântare identică 
pentru toată lumea, — bărbați, femei, prozeliti. 

Acest rit de imersiune se numără printre foarte numeroasele 
rituri purificatoare utilizate încă în iudaismul contemporan. 
Într-adevăr, cel ce urmărește cutumele si ritualurile evreieşti 
actuale, este izbit de numărul practicilor de purificare; în afară de 
posturile care punctează calendarul festiv şi de regulile de puritate 
privitoare la alimentaţie, la veselă şi veşminte — o serie de imer- 
siuni marchează momente ale anului liturgic si anumite etape ale 
ciclului vieţii, în timp ce numeroase ablutiuni ritmează viata de 
fiecare zi. 

Însă, dacă cele mai multe dintre aceste practici sunt săvârşite 


‘doar de mici grupuri care respectă scrupulos legea religioasă, un 


număr mult mai mare de oameni, care se socotesc traditionalisti, 

le respectă și ei, desi sunt departe de o strictă ortodoxie. Iudaismul 
contemporan, care nu este un ansamblu monolitic, prezintă o mare 
diversitate culturală, îndeosebi în Franţa, unde, de când cu deco- 
lonizarea, Askenazimii si Sefardimii sunt reprezentați în număr 
sensibil egall, Se observă astfel diferite obiceiuri în care apa joacă 
un rol episodic sau formal: aspersiuni ludice cu prilejul sărbătorii 
de Savuot (Sărbătoarea Săptămânilor) în anumite comunităţi 
sefarde, sau ceremonia de Taslih („Tu vei Zvârli în apă“), în- 
deplinită într-o apă curgătoare la sărbătoarea de Roș ha-Sana 
(Anul Nou). 

Aceste rituri nu sunt singurele care focalizează atenţia asu- 
pra importanței apei în iudaism. Două rugăciuni, una pentru rouă, 
alta pentru ploaie, îi surprind întrucâtva pe orăşenii secolului al 
XX-lea, dintre care unii n-au observat niciodată roua și pentru 
care ploaia este adeseori un inconvenient. 

Rugăciunea pentru rouă, recitată la Pesah (Sărbătoarea 
Paștelui), ca si rugăciunea pentru ploaie, recitată la Sukot (Sär- 
bătoarea Colibelor), oferă adevărate antologii ale apei. Povestea 
apei exprimată în aceste rugăciuni îngăduie să fie amintite, sub 
formă sintetică sau aluzivă, episoadele eroice ale trecutului lui 
Israel și să fie proiectat viitorul său escatologic: este sugerat, cu 
ele, tot ceea ce, în Biblie și în comentarii se referă la apă și la 
ciclul ei, anume temele scumpe imaginarului medieval și caba- 
listilor. Repetarea cuvintelor tal, rouă, si maim, termen generic 
pentru apă, pronunțate cu glas tare, în colectiv, de peste o sută de 
ori fiecare, amintește de răpăitul picăturilor de ploaie. Scandate, 
punctând toate frazele si rezumând toate conceptele, ele alcătuiesc 
un fel de caleidoscop al imaginarului evreiesc în raport cu apa. 

Pentru a încerca să înțelegem particularitatea acestui ima- 
ginar ca și sensul riturilor purificatoare, precum si persistenta 
obiceiurilor ieșite din comun, trebuie să ne referim la conceptele 
despre ceea ce este pur si ce este impur, aşa cum apar ele în sis- 


temul biblic; trebuie analizat felul în care interpretările rabinice 


au îmbogățit și răspândit o tematică originală cu privire la apă. 

În cele din urmă, se vădește că sistemul biblic și interpretările 
rabinice au jucat un rol hotărâtor în constituirea unui sistem 
simbolic ce unifică comportamente şi mentalități, 


Sistemul biblic despre ceea ce este pur 


Dacă rolul material și simbolic al apei mai este încă preemi- 
nent în riturile iudaismului de astăzi, aceasta este urmarea faptului 
că prescrierea specifică în coduri a sensurilor apei s-a făcut 
pornind de la imagini biblice care, de-a lungul veacurilor, au jucat 
un rol esențial în pedagogia spiritului. 


Puritate și sfințenie 


Noţiunea de puritate, asa cum se degajă ea din corpusul 
biblic este, înainte de toate, legată de cult si de voința de a slävi 
prezenţa divină; apa profană intervine în desfășurarea cultului 
în calitate de vector de spiritualitate. 

Încă în pustie, înainte de a primi legea divină, Tora, ebrei- 
lor li s-au dat porunca să-și spele veșmintele si trupul. Pentru a-și 
primi funcţiile sacerdotale, Moise și Aaron au trebuit „să se 
spele“, adică, spun exegetii, „să se scufunde în apă“. Ritul apei 
instaurează pentru vecie conştiinţa unei separatii materiale, 
temporale și spirituale (Numeri 8, 6-7; Exod 19, 10-11). 

Deci, încă de la instituirea Tabernacolului, a fost impusă 
puritatea și, o dată cu ea, riturile cărora ea le dă naștere. Pentru 
a se duce în spaţiul sau în locul unde säläsluieste prezența divină 
(sehina), pentru a tinde spre idealul de sfinţenie, trebuie să te 


purifici mereu, căci textul biblic scandează întruna: „Fiţi sfinți“, 


„Să fiți o națiune de «preoți». 

Astfel, folosirea profană a apei pătrunde în domeniul sacrat. 


Un exemplu este „marea de bronz“ din Templul lui Solomon, ale 
cărei proporții gigantice stârnesc mereu curiozitatea cercetătorilor. 
Acest rezervor enorm, oglindă a cerului, a fost oare un observator 
astronomic perfect? Într-adevăr, în timpul nopții se reflectau în 
el constelatiile. Dar este limpede că acest bazin, la fel ca bazinele 
de bronz plasate pe cărucioare mobile, slujea la curățirea preoților, 
precum și la aceca a uneltelor de cult și la spălarea indispensabilă 
a animalelor în cursul sacrificiilor?. 

Acest sistem de puritate, indiscutabil legat de sfinţenie, de 
Dumnezeu și de Templu, a ajuns la o ritualizare. Scufundări Si 
ablutiuni îngăduiau omului, si în mod deosebit preoților, să se 
curețe de întinări, să recapete puritatea necesară pentru a realiza 
idealul grupului. 

Locul sfințirii este Templul. Având prin ereditate sarcina 
cultului, în calitate de descendenţi ai tribului lui Levi, preoții erau 
häräziti lui Dumnezeu. Nestăpânind pământuri, ei depindeau, 
pentru subzistenta lor, de întreaga populaţie. Tot ceea ce era în- 
_ chinat Templului, tot ce era oferit lui Dumnezeu, precum si tot ce 
era oferit preoților, trebuia să fie ncîntinat, adică să fi fost ales si 
pregătit conform cu legile din Levitic si Deuteronom; totul trebuia 
să corespundă noțiunii de perfecţiune stabilită de către sistem. 
Deci condiția indispensabilă pentru accesul la sfinţenie era să 
deosebești ceea ce este pur de ce este impur. 

Dimineaţa, îndată după trezirea din somn, ablutiunile picioa- 
relor $i mâinilor delimitează destinația sacerdotală a actelor 
rituale?. Implicând întregul trup, ele subliniază trecerea de la 
profan la sacru, de la fizic la mental, de la ritual la spiritual. De 
fapt, dacă riturile sunt aduse la îndeplinire, stând cu picioarele 
goale, „mâinile curate“ nu sunt ele oare de-acum simbolul nevi- 
novätiei unei inimi pure? 

Într-adevăr, fiind sälas al prezenței divine, Templul respinge 
orice prihănire. Dar în ce constă aceasta? 

Întinarea se înfăţişează ca fiind ceea ce încalcă Legământul 
cu Dumnezeu, ceea ce este incompatibil cu idealul de sfinţenie al 
grupului, ceea ce rupe ordinea lumii instaurată în prima povestire 
a Genezei. 

Sunt pangariti cei care au devenit impuri în fapte și în gând, 
și cei care au devenit impuri din pricina unei spurcări fizice cau- 
zată de diferitele emisiuni ale trupului (urină, sânge, spermă, 
puroi...), de bolile pielii si de contactul cu un cadavru. 

Integritatea corpului fizic, perfecțiunea sa, reprezintă con- 
ditia preliminară a noțiunii de sfințenie, aşa cum apare aceasta din 
legile Leviticului și ale Deuteronomului. Aceste texte iau în consi- 
derare diferitele tipuri de întinare, gradul lor de gravitate, posi- 
bilitätile de transmitere si metodele folosite pentru a şterge 
murdăririle, în funcție de natura lor. În caz de prihănire temporară, 
involuntară sau accidentală, Dumnezeu oferă omului posibilitatea 
de a redobândi curăţenia. 

Riturile de apă prin stropiri, ablutiuni si scufundări în apă 
erau atunci esenţiale: însoţite adesea de sacrificii expiatoare sau 
de rituri mai complexe, ele îngăduiau omului să se curețe de ceea 
ce l-a pângärit și, după un interval de tiinp, să aibă din nou acces 
la Templu. Așa era cazul când prihănirea avea drept cauză lepra 
sau moartea. 

Într-adevăr, una din spurcările cele mai grave avea ca origine 
contactul cu un cadavru: ea era deci frecventă, deoarece era 
obligatoriu ca decedatii să fie îngropați, astfel încât era nevoie să 
fie atinși. Numai apele lustrale erau in stare să şteargă acest tip 
de murdărire. Era vorba despre ape curate, conținând cenuşa de 
la sacrificarea unei vaci roscate: ele simbolizau puterea spiritului 
asupra naturii; însă ele îl făceau temporar impur pe preotul care 
pregătea acest amestec si care stropea cu el pe cei care deveniseră 
impuri, La rândul său, preotulrebuia să se curețe. Astfel, desi în 
general era purificatoare, apa putea deveni, la rândul său, în 
anumite cazuri precise, o sursă de pângărire. 


21 


Scanned with OKEN Scanner 


PATRICIA HIDIROGLOU 
NS 


Spurcarea nu era asimilată în mod obligatoriu cu un păcat; 
în schimb, orice neglijare a riturilor de curăţire constituia un păcat 
si putea antrena ceea ce se numea karet, pedeapsă a cărei gravitate 
înspăimânta pe atunci. Interpretat ca „scoatere din Israel“ si consi- 
derat ca nedepinzând de justiția umană, ci numai de aceea a lui 
Dumnezeu, karet pare că desemna riscul unei morți brutale, 
neaşteptate... Astfel, privitor la contactul cu un decedat, textul 
biblic este imperativ: 


Cine a atins un mort, trupul unui om care moare si nu s-a 
curätit, pângäreste sălașul lui Iahve, acest om va fi nimicit din 
Israel, căci apele de curăţire n-au curs deasupra lui, el este necurat 
si necurätirea lui rămâne într-însul (Numeri 19, 13). 


„Citirea, încă și astăzi, a secţiunii biblice „vaca roșcată“ în 
sâmbăta care precede sărbătoarea de Pesah, amintește cu ce 
intensitate morală si socială putea fi resimțită noțiunea de intinare. 

Stropiri, ablutiuni, scufundări în apă constituie practici reale 
de curăţire, dar ele sunt si metaforele unei gândiri profetice. Căci 
cele două moduri de purificare, morală și fizică, apar ca de nedes- 
pärtit în sistemul biblic al purului și al impurului. 


Imagini mesianice și escatologice 


Încă în secolul al VIII-lea înainte de era erestinä, profetul 
Isaia, deplângând împărţirea Regatului lui Solomon în două regate 
deosebite şi opuse (în anul 926 î. Hr.), îndemna populațiile lor să 
se purifice spre a fi din nou unificate: 


Spälati-vä si curätati-vä [...] Veniti să ne împăcăm, Zice 
Domnul! De vor fi păcatele Voastre stacojii cum e cârmâzul, să 
se albească întocmai ca zăpada, si de vor fi ca porfira, să se facă 
întocmai ca lâna (Isaia 1, 15-18). 


he 

Încă din viziunile primilor profeti, apa este pusă în legătură 
cu lumea care va să vină, cu epoca mesianică: din Casa Celui 
Vesnic trebuie să țâşnească un val de binecuvântări, în vremea 
blagoslovită în care Cel Etern va fi rege, epocă mereu așteptată, 
însă niciodată atinsă, și la care va lua parte orice om drept. 

Pentru a pricepe cu adevărat legătura ce s-a stabilit între apă 
şi lumea care va să vină, este important să insistăm asupra con- 
ceptului de epocă mesianică. Se știe că termenul masiah, mesia, 
desemnează pe ,,unsul lui Dumnezeu“, pe acela care, mare preot 
sau rege, a fost consacrat spre a sluji telurile divine. Dacă acest 
termen este legat de descendența regală de când datează fägä- 
duiala divină făcută regelui David de a-i perpetua pentru totdea- 
una casa și regalitatea, profeții i-au completat înțelesul, adăugând 
speranțe de ordin special. Într-adevăr, nimicirea regatului Israel 
(în anul 722 î. Hr.), apoi a regatului Iuda (în 587 î. Hr.), distru- 
gerea Templului lui Solomon si deportarea în Asiria și apoi în 
Babilonia, au suscitat aspirații politice sau escatologice, evidente 
în literatura profetică; Restaurarea Templului lui Israel în tara sa, 
sub conducerea „unsului lui Dumnezeu“, a lui mesia, a fost, pen- 
tru profeti, pusă în legătură în mod obligatoriu, cu stabilirea pe 
pământ a unui regat divin. | 

Pentru a ilustra acest eveniment uluitor, Profetii, la fel ca 
și Psalmii — sursă perpetuă de mângâiere —, au folosit imagini 
din ciclul binefăcător al apei, care face să renască natura uscată 


sau moartă: 


Mesia va coborî ca o ploaie pe un pământ uscat, cu burnita 
care moaie pământul (Psalmi 72, 6). 


În profeția lui Isaia, restaurarea Ierusalimului, la fel ca şi 
mântuirea omului, apar ca un eveniment apropiat: 


Da! sunt pe cale să zidesc un cer nou si un pământ nou, asa 


că nimeni nu-și va mai aduce aminte de lucrurile trecute [...] 
Bucurati-vä, „căci iată, voi preface Ierusalimul în veselie $i pe 

poporul lui în bucurie [...]. Nu se vor mai auzi în el de-acum nici 
glasul plânsetelor, nici tipete de durere. Nu vor mai fi în el nici 
copii cu zile puţine, nici bătrâni care să nu-și împlinească zilele 
(Isaia 65, 17-20). 


La ivireà acestui regat, „un vlästar va ieși din tulpina lui 
Isaia“. Pentru acesta: 


dreptatea va fi cingătoarea mijlocului său și credincioșia brâul 
coapselor lui [...] si leul, ca si boul, se va hrăni cu paie. Pruncul 
de tâtä se va juca la culcusul viperei [...]. Nu se va face nici un 
rău și nici un prăpăd în tot muntele meu cel sfânt; căci pământul 
va fi plin de cunoașterea Domnului, ca fundul mării de apele care 
îl acoperă (Isaia 11, 5-9). 


Politică şi escatologie se împletesc și în profeția lui Ezechiel, 
care a fost, neîndoielnic, deportat în Babilonia (în jurul anului 592): 


Vă voi strânge din toate ţările şi vă voi aduce iarăși pe pă- 
mântul nostru.Voi răspândi deasupra voastră ape curgătoare 
pentru ca să fiți curăţiţi; vă voi curäli de toate spurcäciunile 
voastre si de toți idolii voştri (Ezechiel 36, 24-25). 


În ansamblul literaturii profetice, aceste ape curate care pun 
capăt spurcării prin idolatrie, se înfățișează ca vestitoare ale tim- 
purilor mesianice: 


În ziua aceea se va deschide casei lui David şi locuitorilor 
Jerusalimului un izvor, pentru păcat și necurätie (Zaharia, 13.1). 


Apa, matrice a universului în povestirea creaţiei, a găsit la 
profeti echivalentul său metaforic în lumea care va să vină, ca, de 
pildă, la Isaia, unde registrul de opoziţie tenebre / lumină, pulbere / 
apă, răspunde ca un ecou povestirii din Geneză (1-2): 

Să învie deci morţii tăi, să se scoale la viaţă trupurile cele 
moarte. Treziti-vä și intonati cântece, voi cei care dormiti în pul- 
bere! Căci roua ta seamănă cu roua care dă viaţă plantelor; 
mulţumită ei, pământul va lăsa să scape umbrele dintr-însul 
(Isaia, 26, 19). 


Învierea morților, precum si sosirea erei mesianice, sunt, de 
asemenea, anunțate, semnificate și manifestate prin ape vii. Însuși 
Dumnezeu se proclamă izvor de ape vii tocmai atunci când po- 
porul lui Israel îl uita câteodată, pentru a-și săpa puțuri, puțuri 
crăpate, care nu țin apa (Ieremia, 2, 13). Imaginea apei mereu vii 
se adaugă deci imaginii de ploaic si de rouă, metafore repetate ale 
Jegii divine: 


În ziua aceea se vor răspândi ape vii din Ierusalim şi vor 
curge jumătate spre marea de răsărit, jumătate spre marea de 
apus; așa va fi, și vara şi iarna. Domnul va fi rege peste tot 
pământul, în ziua aceea, Domnul va fi singurul Domn si numele 
lui va fi singurul nume (Zaharia 14, 8-9). 


Problema morții, a sfârșitului obligatoriu al fiinţei, legat de 
păcatul lui Adam, este si ea rezolvată printr-o escatologie atât 
individuală cât si universală care trece prin apă, izvor al oricărei 
vieti. În viziunea lui Ezechiel (47), torentul care izvorăşte din 
Templu, devine un fluviu de nestrăbătut, sinonim însă cu ferti- 


litatea, chiar cu nemurirea: 


Jar lângă acest torent, pe malurile lui de amândouă părțile, 
vor creşte tot felul de pomi roditori. Frunza lor nu se va vesteji 
şi roadele lor nu se vor sfârși. În fiecare lună vor face fructe noi 
pentru că apele lor vor ieşi din sanctuar. Roadele lor vor sluji 
ca hrană și frunzele lor ca leac (47, 9-12). 


Nădejdea unei ere mesianice s-a împletit adesea cu repre- 
zentarea „lumii care va să vină“, expresie Care a servit pentru a 

desemna atât rezultatul acestei ere ideale cât si lumea de apoi. Iar 
această speranță mesianică s-a menţinut prin intermediul săr- 
bätorilor și riturilor purificatoare menite, între altele, să grăbeas- 
că ivirea acestei ere. 


Extinderea riturilor 


De fapt, o dată cu întoarcerea din exilul babilonian (Circa 
538 î.Hr.), practicile purificatoare si rolul apei par să fi evoluat. 
Purificarea în sine nu mai apare ca specifică doar clasei sacerdo- 
tale, ci ca un obiectiv împărtășit de o mare parte a populaţiei, 
preocupată de reconstruirea Templului (templul lui Zorobabel, 
aprox. 515 î.Hr.). 

De aici — ablutiuni și imersiuni care, câteva veacuri mai 
târziu, în epoca numită a Celui de-al doilea Templu, inaugurau 
sau punctau un număr de activități ale cultului din Ierusalim: sa- 
crificii, consumarea ofrandelor, rugăciunile, citirea textelor sfinte. 
De Iom Kippur, ziua ispäsirii, marele preot făcea mai multe imer- 
siuni între diferitele etape ale cultului, în special pentru a pătrunde 
în Devir, Sfânta Sfintelor, apoi pentru a se îndepărta treptat de 
aceasta și a trece în Hekhal, spațiul sfânt, și de aici la platforma 
preoților. Dacă marele preot se spăla separat, ceilalți preoți aveau 
în permanență la dispozitia lor, înainte de a accede la altar, bazine 
pentru a practica purificarea picioarelor si a mâinilor. 

Într-adevăr, sfintenia se transmite (astăzi s-ar spune că este 
contagioasă). Iar ulterior, în Talmud se vorbeşte despre „cărţi 
sfinte“ ca despre „cărți care prihănesc mâinile“, pentru a sublinia 
necesitatea unor ablutiuni înaintea întoarcerii la activităţi profane. 
Apa este deci un instrument de separare, care permite să se cir- 
cumscrie trecerea dintre sacrat și profan si, chiar în interiorul 
Sacratului, să se reafirme ierarhia actelor de sfințire. 

Exigenta de puritate pentru preoți, pentru ofrandele vegetale 
și sacrificiile de animale, pentru ustensilele și obiectele Templului, 
se regăseşte şi la simplii credincioşi, bărbaţi și femei, care nu pu- 
teau intra în piaţa din fata Templului înainte de a se fi purificat”. 

Lehuza, de pildă, practica ritul purificator întâi printr-o imer- 
siune la patruzeci de zile după nașterea unui fiu și la optzeci de 
zile după nașterea unei fiice, iar după aceea oferea ca jertfă un 
miel sau, în lipsa acestuia, două păsări. Despre aceasta ne trans- 
mite și Luca, în legătură cu Maria, care a săvârșit acest rit după 
nașterea fiului său (2, 22-24). 

Aceste probleme de întinare si de purificare nu se limitau 
numai. la locuitorii Palestinei sau ai Ierusalimului, adică la cei care 
se duceau la Templu; se pare că ele priveau și pe evreii din di- 
aspora. În secolul al III-lea înainte de era creștină, autorul din 
Alexandria al Scrisorii lui Aristeu către Philocrate, vorbind despre 
minunata traducere în greceşte a Torei — traducere cunoscută sub 
numele de versiunea celor Saptezeci — subliniază importanța 
ablutiunilor la evrei: 


După ce și-au spălat mâinile în mare, după obiceiul tuturor . 


evreilor și îndată ce şi-au terminat rugăciunea către Dumnezeu, 
[traducătorii] treceau la munca cititului si a traducerii fiecărui 
pasaj. Am pus și această întrebare: „Pentru ce își spală ei tot- 
deauna mâinile atunci când se roagă?“. Ei mi-au explicat că este 
o dovadă că n-au făptuit nici o acţiune rea, căci orice acțiune se 
face cu mâinile (XII, 305-306). 


Tot la Alexandria, dar în secolul I după Hristos, filosoful 


Philon, deosebind riturile purificatoare ale evreilor de cele ale 


păgânilor, notează superioritatea celor dintâi, căci ele necesită 
adăugarea de cenușă la apă si purifică sufletul concomitent cu 
trupul (Legi 1, 262). Într-adevăr, se ştie că în templele greceşti 
din aceeași epocă se desfășurau diverse rituri purificatoare, printre 
' care cel al ablutiunii mâinilor înainte de rugăciune, rit, de altfel, 
descris deja în Iliada (24, 302-306), se pare că păgânii îşi treceau 

cel putin mâna dreaptă printr-un bazin înainte de a intra într-un 
templu, înainte de a celebra un cult sau de a face un sacrificiu 
(Ginouves, 310). 

Un număr de mărturii atestă grija pentru puritate a evreilor 
din diaspora, confruntati cu problema întinării rituale, anume 
aceea care urma contactului cu un defunct, sau aceca legată de 
sexualitate; astfel faptul că, de jur împrejurul Mediteranei, multe 
sinagogi au fost construite în apropierea mării, se poate explica 
prin practica ablutiunilor cu apă de mare. Se pare, de altfel, că 
folosirea apei de mare și aceea a apei lustrale au alcătuit esentialul 
riturilor de purificare pentru cei care nu se puteau duce în pelerinaj 
la Templul din Ierusalim, spre a se elibera astfel cel putin o dată 
pe an de păcatele lors. 


Libatiuni de apă 


Un proverb din Mișna afirmă că cel care n-a cunoscut 
sărbătoarea de Bet-Soeva nu știe ce este cu adevărat bucuria © 
(Sukka 5, 1). Era vorba despre sărbătoarea apei, populară în epoca 
Celui de-al doilea Templu, cu care începeau cele șapte zile ale 
veseliei sărbătorii de toamnă Sukot (Sărbătoarea Colibelor). La 
finele recoltelor si ale culesului viilor, Sukot pare să fi fost cea 
mai veselă sărbătoare a calendarului liturgic, adunând la Ierusalim 
mai mulți pelerini decât Pesah și Savuot, si ele sărbători de pele- 
rinaj. I se spunea „ha-Hag“, „Sărbătoarea“. 

Se strângeau atunci la Templu toţi cei care, locuind departe 
de Ierusalim, nu puteau face decât un singur pelerinaj pe an sau 
o singură călătorie în toată viața lor, îndeosebi ebreii din 
Babilonia, din Egipt sau din Imperiul roman. Prima zi începea 
printr-o libatie de apă la Templu si se termina noaptea prin 
cântece și dansuri executate cu torte în piaţa exterioară, luminată 
de făclii (T.B. Sukka 42b, 51b). 

Deși nu se cunoaște originea sărbătorii de Bet-Soeva (Casa 
scoaterii apei), se ştie că ea își trage numele chiar de la locul de 

unde se scotea apă din Siloe. O procesiune a poporului și a preo- 
ților în stare de puritate rituală pornea de la Muntele Templului 
şi cobora spre rezervorul din Siloe, alimentat cu apă de către 
Gihon printr-un canal”, | 

Aceste ape erau simbolice în mai multe privinţe: pe de o 
parte, numele de Gihon, pe care îl avea acest curs de apă era 
cel al unuia din braţele fluviului din paradis, conform Genezei, 
iar pe de altă parte, apele din Siloe simbolizau mărinimia divină, 
potrivit profetului Isaia. Acesta le opusese apelor gălăgioase ale 
Eufratului, reprezentare a violenței regelui din Assur, care avea 
să devasteze Israelul (Isaia 8, 6; 22, 9). 

Natura simbolică a apei care urma să servească pentru libatii 
nu era lipsită de importanță. Un preot umplea un ibric de aur cu 
apă menită să fie turnată peste altar, după sacrificiul zilnic, în plus 
faţă de libatia de vin obișnuită. La Templu, trâmbite si psalmi 
întâmpinau pe purtătorii pretiosului lichid, în timp ce frunzele de 
salcie proaspăt tăiate fuseseră asternute de-a lungul altarului 
pentru sacrificii. Preotul turna apa din ibric în jgheabul de argint 
care, aflat deasupra altarului, o lăsa să se reverse direct pe acesta 
înainte de a se scurge pe pământ; leviti purtând ramuri de salcie 
se roteau în procesiune în jurul altarului. Când răsunau psalmii, 
pelerinii se alăturau levitilor în piața interioară, fluturand spre cer 
ramurile și zvârlindu-le apoi în sus, cerând protecţie de la 
Dumnezeu. De aici au provenit invocările ulterioare „Hosana“, 
„Mântuieşte-ne“, specifice liturghiei de Sukot. Dacă libatia de apă 
marca în mod concret începutul anotimpului de ploi în Palestina, 
ea dezvolta totodată în manieră simbolică teme prezente deja în 
povestea Creaţiei (Geneza 1 si 2): fluturarea frunzelor de salcie 
spre cer, ca și libatia de apă turnată pe altar astfel încât să irige 
pământul, mimau ciclul apei și al rodniciei, datorate numai lui 


Dumnezeu. 


Rituri legate de apă și probleme de puritate au fost și în 
miezul dezbaterilor care au insufletit diferite curente ale iudais- 
mului pe la începutul erei creștine. Esenieni, Zeloti, Saducei, Fa- 
risei interpretau si se refereau la regulile biblice ale purului și 

impurului, în funcție de puterea politică și de împărțirile sociale. 
O dată cu sfârşitul independenţei evreiești în Palestina (în anul 
65 î.Hr.), puritatea claselor de preoți, puritatea cultului, aceea a 
ofrandelor, si a sacrificiilor au fost mereu puse în discuţie. În 
vijelia care a urmat distrugerii Templului (în 70 d.Hr.) și după 
ultima răscoală evreiască împotriva romanilor (în 135 d.Hr.), 
sistemul centralizator al purului și impurului a fost reorganizat 
într-un iudaism fără Templu. 

Într-adevăr, dacă un număr de metode de purificare a dis- 
părut o dată cu Templul, grija pentru puritate, precum și exigenta 
grupului de a se înălța spre sfințenie n-au încetat. Prezente în orice 
clipă a vietii de fiecare zi, atât una cât și cealaltă au fost remo- 
delate după halakha, adică după legislaţia religioasă. Astfel încât 
în riturile actuale regăsim urmele riturilor purificatoare ale 
Templului, chiar dacă înțelesul prihănirii s-a atenuat în cursul 
veacurilor pentru ca, în cele din urmă, să lase locul unei spiri- 
tualizări a riturilor. 


Lanţul transmiterii 


Pentru a pricepe permanenta practicilor legate de apă si 
relația lor cu riturile si simbolurile biblice, trebuie să recurgem 
mai ales la literatura talmudică si la literatura rabinică. Într-adevăr, 
iudaismul cunoaște patru niveluri de exegeză, codificate încă din 
epoca talmudică, dar venite din vremuri străvechi; aceste niveluri 
de exegeză scrutează textul biblic și dezvăluie un câmp semantic 
transmis esențialmente pe cale orală până la distrugerea Celui 
de-al Doilea Templu (70 î.Hr.). 

Fiecare nivel de interpretare trimite la propria sa metodă și 
la propriul său corpus: explicația simplă (psat), semnificația 
aluzivă (remez), sensul omiletic sau etic (dras), sensul ezoteric 
(sod). Textul biblic este deci o urzeală în care mai multe suveici 
tes o serie de semnificaţii multiple. Încă de la început, acronimul 

P(a)RD(e)S, format din inițialele fiecărei metode explicative 
(Psat, Remez, Dras, Sod) îl incită pe cel curios să nu se oprească, 
să înainteze mereu; într-adevăr, Pardes desemnează atât paradisul, 
cât si lămâiul, acest arbust cu fructe parfumate... 


Talmudul este recipientul în care s-au adunat tradiţiile si 
legile discutate si comentate vreme de mai multe secole, începând 
cu cele două momente de ruptură care au fost căderea Templului 
şi apoi distrugerea totală a Ierusalimului. Practic, până în ultimele 
zile ale asedierii sale de către romani, Templul a administrat sis- 
temul a ceea ce este pur și ce este impur — temelie de neocolit 
a legii divine. Vidul sacrificial, ritual și spiritual care a urmat 
distrugerii Templului, a provocat atunci o redistribuire a valorilor 
purului și impurului în viața de fiecare zi, o deplasare a diferitelor 
funcții ale preoților și o transpunere în scris a legilor si obiceiu- 
rilor poporului; căci, în lipsa acelei instituții centralizatoare și 
vitale care fusese Templul, legea divină si studiul ei ar fi fost în 
primejdie să dispară în toiul furtunii. 

Desigur, alegoriile și metaforele biblice, imbogatite ŞI dez- 
voltate în contactul cu cultura elenistică, se răspândiseră încă mai 
de mult, și anume din secolul al III-lea înaintea erei creştine, în 
întregul bazin mediteranean, datorită traducerii în grecește a unor 
cărți biblice. În plus, atunci când în Palestina a fost fixat canonul 
biblic (în anul 90 d. Hr.), exista deja o întreagă literatură sapien- 
țială, istorică, apocaliptică în ebraică, precum si în greacă si în 
aramaică. Descoperirile făcute la Qumran au dat în vileag comori 
culturale care trimit tocmai la un sistem al purului si impurului, 
cu siguranță mai exigent chiar decât cel practicat la Templul din 
Ierusalim. Bazine, rezervoare gigantice, băi, dau naştere la tot 
felul de ipoteze arheologice, istorice si antropologice. 

Este însă neîndoielnic că doar prin Talmudul palestinian 
(secolul al IV-lea) și prin Talmudul babilonian (secolul al V-lea) 
s-a transmis în toate comunitățile diasporei un mod de viaţă co- 
mun, bazat pe interpretarea legilor biblice. Printr-o codificare pre- 
cisă si subtilă a fost difuzată halaha, proces dinamic de legislaţie, 

adevărată „cărare de urmat“, in timp ce haggada — povestiri etice 


— a permis imaginarului colectiv să-și afle fără încetare resurse, 
în ciuda evenimentelor conjuncturale. Până la Emancipare, în zorii 
secolului al XIX-lea, ucenicia Legii și a comandamentelor a trecut 
prin această literatură „haggadică“: copii, femei si toţi cei care nu 
aveau acces la tradiţia savantă (adică majoritatea) sorbeau de aici 
neîncetat regulile lor de viata cât si metafizica lor. 

Astfel, rugăciunile pentru rouă, scandate și azi încă la Pesah, 
si cele pentru ploaie, recitate la Sukot, pot apărea ca o pomenire 
a vechilor rituri agrare, pentru care aceste două elemente erau 
pe atunci absolut necesare supraviețuirii grupului. Totuși pretu- 
tindeni, oricare ar fi locurile sau ritualurile, povestea apei expri- 
mată prin aceste rugăciuni amintește nu numai de episoadele 
biblice în care apa a îngăduit asigurarea salvării materiale a unui 
individ sau a unei populații, ci evocă și cadrul mesianic si esca- 
tologic al soartei lui Israel. 

Cele mai vestite rugăciuni, poeme medievale sub formă de 
acrostihuri, au ieșit de sub pana lui Kallir (secolul al VIII-lea) Și 
a lui Solomon ibn Gabirol (secolul al XI- lea); ambii dezvoltă o 
rugăciune foarte simplă consemnată în Mișna (secolul al II-lea): 


Tu, Cel Vesnic, Dumnezeul nostru, esti Cel care face să sufle 
Vântul și să coboare ploaia, pentru bunăstarea si nu pentru neno- 
rocirea noastră, pentru a ne da viata si nu moartea, belșugul iar 
nu foametea (Ta'amit I, 1). 


Dacă aceste rugăciuni menţionează ambivalenta apei, atât 
instrument de moarte cât si rouă aducătoare de rodnicie, este 
pentru că rugăciunea este în acelaşi timp comemorare şi acţiune: 
Zahor, ,,aminteste-ti*, este unul din imperativele biblice. Se 
cuvine deci să fie pomenite episoadele în care apa a avut efecte 
tragice, ca și episoadele în care ea a fost binefäcätoare. 

Mai mult decât atât. Faptul de a rosti rugăciunea cu glas tare, 
în grup, angajează nu numai adunarea credincioșilor, dar şi pe 
fiecare individ în fiinţa sa, deoarece corpul său, spiritul său, inima 

sa participă la ea prin mişcare si prin cuvânt. Rugăciunea pentru 
ploaie în ultima zi de Sukot, toamna, nu se mărginește să evoce 
anticele si veselele libatiuni de apă; ea evocă, prin mijlocirea ima- 
ginarului evreiesc medieval, toate formele posibile pe care apa le 
ia: îngerul ploii Af-beri, diferitele feluri de nori, purtători ai ape- 
lor în şapte ceruri diferite, și chiar si heruvimii si serafinii lichizi, 
făpturi de foc și de apă care înconjură tronul lui Dumnezeu, 
desfăşurat cu prilejul Creaţiei între apele cerului si ale pământului 
(Musaf Sukot). 

Dacä imaginarul evreiesc, spre deosebire 7 imaginarul 
creştin, s-a transpus prea putin în reprezentări plastice, din pricina 
celei de-a doua porunci, în schimb el s-a dezvoltat în literatura 
„midrașică“, după secolul al V-leaÿ. Istorisiri etice și miraculoase, 
reluate și refăcute în tot cursul Evului Mediu, s-au constituit por- 
nind de la draș. Întemeind noi imagini mistice, precum cele ale 
cabalistilor, în special în secolele al XII-lea si al XIII-lea, în 
Spania si în Provence, ele au fost prezente și în spiritele celor care 
au realizat miniaturile manuscriselor medievale, biblii, comentarii, 
coduri sau Haggadot. Acest mod narativ — care este și la originea 
unor apologuri creștine — a constituit o sursă perpetuă de inspi- 
ratie pentru rabini, anume pentru predicile lor si pentru fnvätä- 
mântul lor, în lecturile de zi cu zi sau la sinagogi; asemenea po- 
veștilor populare, simplitatea aparentă a interpretării biblice, ca 
si logica istorisirilor au permis, de-a lungul veacurilor, să se dez- 
văluie concepte specifice, precum și o serie de idei abstracte cu 
privire la Creaţie, la justiţie şi la mântuire. 

Acest imaginar deosebit de rodnic din gândirea medievală 
este cel care a contribuit la justificarea și menţinerea unor vechi 
rituri purificatoare și totodată, și la introducerea altor noi rituri. 

NOTE 


l Aşkenaz („german în ebraica medievală) desemnează cultura evreiască 
din Evul Mediu în țările germanice gi în nordul Franţei. Ulterior, askenazimi: 
s-au stabilit şi în Polonia şi în Rusia. Sefard („spaniol“) denumeşte cultura 
evreiască medievală din Peninsula Iberică. După ce au fost izgoniți în 1492, 
evreii spanioli s-au stabilit mai ales în Africa de Nord și în Imperiul otoman, 


formând culturi noi. Evenimentele perturbatoare din epoca contemporană (al i 


doilea război mondial, crearea Statului Israel, decolonizarea) au accelerat 
fenomenele de migraţie si aculturatie. Actualmente, cele două culturi menţionate 
sunt reprezentate în chip sensibil egal în iudaismul francez care, până prin anii 
1960, a fost în majoritate askenaz. 

2 Lucrările la acest templu, pe care descrierile biblice îl înfăţişează ca 
somptuos, au început cam în anul 961 înainte de Hristos, în timpul lui Solomon. 
Sanctuar central, el adăpostea Arca Legământului, primul sanctuar, mobil, al 
ebreilor. După dislocarea regatului au fost construite câteva alte sanctuare (Betel, 
Dan, Arad). Templul lui Solomon a fost distrus în anul 587 înaintea erei creştine 
de către Caldeeni (Nabucodonosor). 

° Exod 30, 17-21; I Regi 7, 23-26; Psalmul 24. 

4 Templul lui Zorobabel a fost complet transformat si reamenajat de către 
Irod în secolul I înainte de Hristos. Se pare că lucrările s-au încheiat abia în anul 
63 al erei noastre, adică la trei ani înaintea distrugerii sale de către romani. 

> Literatura elenistică şi arheologia recentă a sinagogilor din Palestina 
și din lumea mediteraneană confirmă importanța apei în rituri. Cf. Macabei, 12, 
38; Judit 12, 7-8; Oracole sibilinice, 3, 591-593; losif si Asenet, 14, 12-15; 18, 
8-10; Josephus Flavius, Antichitati, 12, 145; Philon, Legi, 1, 119, 191,261-263; 
3,63, 204-206. Cf. şi Evangheliile: Marcu 7, 3-3; Matei, 6, 17; Ioan, 13, 1. Dome- 
niul apei la Qumran este deosebit de interesant atât sub aspect arheologic cât si 
în texte, În ceea ce privește purificarea, a se vedea: Sulul Templului, XLV, 11-12 
si XLVIII, 16, 17; Regula Comunităţii, IL, 1-6; Scrierea din Damasc, XII, 1-2. 

6 Legea orală a fost discutată, adunată și apoi redactată sub forma sa 
legislativă în Mişna, în secolul al II-lea, în Palestina. Mișna cuprinde 63 tratate, 
grupate în șase secțiuni diferite, La rândul ei, Misna a fost obiect de discuţii si 
comentarii, consemnate în Ghemara, în Palestina şi Babilonia, între secolele 
al II-lea și al VI-lea. Ansamblul constituie cele două Talmuduri, palestinian si 
babilonian. Acesta din urmă (T.B.) a fost cel mai mult comentat si răspândit 
în Occident, începând cu Evul Mediu. 

7 Siloe a fost principala sursă de apă a Ierusalimului în Antichitate. Tunelul 
subteran a fost construit sub domnia regelui Ezechia (cam prin anul 716 înainte 
de Hristos). Tunelul pornea de la izvorul Gihonului din Valea Cedronului și 
se termina în piscina Siloe. O inscripție, descoperită în 1880, consemnează 
bucuria muncitorilor care săpau de la cele două capete, când s-au întâlnit după 
ultima lovitură de cazma. Cf. A. Negev, The Archeological Encyclopedia of the 
Holy Land, Prentice Hall Press, NY, 1990, pp. 350, 394-396. 

8 „Să nu ai alti Dumnezei afară de Mine. Să nu-ţi faci chip cioplit, nici 
vreo înfăţişare a lucrurilor care sunt sus în ceruri sau jos pe pământ sau în apele 
mai jos decât pământul“. (Exod, 20, 2) Luată ad litteram, această poruncă, inter- 
zicând imaginile tăiate sau sculptate, a împiedicat dezvoltarea artelor plastice 
în societățile evreiești până la Emancipare. Au existat totuși câteva exceptii, 
de pildă: în Antichitate, frescele de la Dura Europos (secolul al III-lea, Siria), 
în Evul Mediu, unele manuscrise cu miniaturi, Cf. Sed-Rajna, Gutmann. 

2. IMAGINARUL MIDRAȘIC 


În lungul lant al memoriei evreiești, dubla istorisire a Creației 
(Geneza I si II) este cea care a prilejuit mai ales interpretări 
generatoare de sens, din care s-au ivit multe rituri legate de apă. 


Cadrul cosmic 


Ape masculine și ape femele 


In aceste istorisiri, apa, materie divină, apare ca matrice ori- 
ginală și, prin aceasta, ca sursă de viață. Încă din primele versete 
Geneza o asociază cu conceptul divin: 


3 


Pământul era pustiu și gol; peste faţa adâncului de ape era 
întuneric și duhul lui Dumnezeu se mişca pe deasupra apelor. 


În a doua zi a creației, împărţirea acestor ape în ape supe- 
rioare și ape inferioare stabilește nu numai o diferenţiere între 
ce este dincolo de firmament — cerurile — şi ce se află dincoace 


— pământul inundat. Această împărțire instaurează si pe planul 

sexualităţii o separare a principiilor masculin și feminin, necesară 
dinamicii vieții (T. B. Berahot 65b, Ta’anit 4b). Apele feminine 
de jos formează o îngrămădire (miqve), pe care Dumnezeu o 
numeşte „mări“. Dar cu aceasta nu se termină opera apei. Într-ade- 
văr, trebuie să se ivească ploaia pentru ca să poată apărea vege- 
tatia (Geneza 2, 5). În sfârșit, graţie aburului care umezeste solul, 
Dumnezeu îl creează pe om, folosind pulberea pământului. 
Însufletit de suflul dumnezeiesc, omul realizează îmbinarea a ceea 
ce se află sus cu ceea ce se găsește jos, impreunarea a ceea ce este 
umed cu ce este uscat, a ce este schimbător cu ceea ce este per- 
manent. În felul acesta, elementul lichid este opus elementului 
care, în cursul creaţiei, apare ca stabil — pământul. 


Dumnezeu face să urce umezeala din adâncuri până în nori 
pentru a muia pământul și a-l crea pe om. Precum acela care 
frământă: toarnă apa si apoi frământă pasta (Rași, Geneza 2, 6). 


În exegeze, aceste opoziții repetate, ce explicitează la rândul 
lor metaforele biblice, sfârşesc prin a structura o reţea de sensuri, 
care poate fi lesne înțeleasă de toată lumea, nu doar de către 
eruditi. Imaginarul evreiesc medieval și-a extras de aici substanța, 
în chip neîncetat: natura diversă a apei — apă de mare, ploaie, 
zăpadă, rouă, precum si dualitatea ei — rodnică și distrugătoare, 
au stârnit comentarii mereu reînnoite. 

Puterea roditoare a apelor, adesea citată, face trimitere la ciclul 
Jor particular, justificat prin ordinea creaţiei. Atunci când pământul 
este udat numai de propriile sale ape, adică de apele feminine (Pirge 
R. Eliezer 5), nu este vorba de o ploaie binefäcätoare, aşa cum este 
cazul atunci când se împreunează cu apele masculine: 


Primele [ape] strigă celorlalte: Creaturi ale Sfântului. Binecu- 
vântat-fie-EI, primiti-ne, noi suntem trimise de El! Si îndată [ceea 
ce este jos] primește [ceea ce este sus]. Aceasta se exprimă prin: 
„ceruri, răspândiţi dreptatea, norii s-o picure $i pământul să se 
deschidă“ (Isaia, 45, 8) —după cum femela se deschide mascu- 
lului. Si „cerurile și pământul vor avea ca rod izbăvirea“ (ibid.): 

[apele din înalturi împreună cu cele de jos] vor da vlästar: „Și 
dreptatea va încolți“. „Eu, IHVH, sunt cel care a creat“ ploaia 
care cade (ibid.), Eu am creat-o pentru ca lumea să fie restabilită 


şi locuită (Beresit Raba 13). 


Scanned with OKEN Scanner 


Câteodată zăpada este aceea care sc află la originea creaţiei, & 
mai ales in textele mistice si ezoterice care reiau interpretările 


midrasice: 


De unde provine pämäntul? Din zăpada care se găsea sub 
tronul Gloriei. El a adunat-o și a stropit apele, care au înghețat 
de-ndată si astfel a fost realizată pulberea pământului, precum stă 
spus: El zise zăpezii: Fii pământ (Iov, 37,6) (Pirge R. Eliezer 3), 


Cu ajutorul unor imagini variate, apele märii sunt adesea 
înfăţişate ca mai violente sau mai pretentioase decât celelalte ape, 
ele având naturi diferite: 


El a dat numele de mare îngrămădirii apelor (Gen. 1, 10). 
Dar de îndată apele au prins curaj si au pornit să acopere pă- 
mântul, ca la început. Atunci Sfântul, Binecuvântat-fie-El, le-a 
amenințat, le-a dat înapoi si le-a pus sub tălpile picioarelor Sale 
[...]. El a făcut din nisip hotarul mării, aşa cum omul ridică o 
îngrăditură în jurul viei sale. Când apele se ridică și văd în fata 
lor nisipul, ele dau înapoi, după cum stă spus: Nu vă este teamă 
de Mine, zise IHVH, nu tremurati în fata Mea? Eu sunt cel care 
a dat mării ca hotar nisipul (Ieremia 5, 22) (Pirge R. Eliezer 5). 


Împărţirea apelor 


Împărţirea apelor în timpul creației este exploatată în mod 
deosebit în aceste exegeze; ea nu semnifică numai nașterea celor- 
lalte elemente, animale, plante care, ca si omul, se ivesc graţie 


38 


APA DIVINĂ ȘI SIMBOLISTICA EI 


apei. Ea vesteste si alte separări ale apelor, care au permis supra- 
victuirea lui Israel, anume despărţirea Mării stufului (Marea 
Rosie), graţie lui Moise. Dacă în toate comentariile, trecerea prin 
Marea Stufului se datorează ajutorului dat la timp de către 
Dumnezeu, felul în care s-a înfăptuit această trecere este relatat 
într-un chip foarte divers (T.B. Sota 37a). Refuzul diferitelor 
triburi de a pătrunde în mare, rolul lui Moise, al toiagului său, 
gesturile sale şi cuvintele dictate de către Dumnezeu sunt discutate 
si precizate, la fel ca si natura si funcțiile diferitelor transformări 
ale apei: 


IHVH a respins marea printr-un vânt puternic, care a suflat 
toată noaptea de la răsărit: si apele s-au despicat în douăsprezece 
deschizături, corespunzătoare celor douăsprezece triburi ale lui 
Iacob (Targum Pseudo-lonathan, Exod 14, 21). 


Victoria asupra egiptenilor se datorează numai lui Dumnezeu, 
dar ea nu s-a înfăptuit dintr-odată. Teenah Ureenah (,,lesiti si 
priviți“), comentariu foarte popular încă din secolul al XVI-lea în 
Europa așkenază, rezumă cicluri complete de midrasim, referi- 
toare la versetul „Apele s-au despărțit“ (Exod 14,21). 


Toate apele de pe lume s-au despicat o dată cu Marea Roşie. 
S-au înfăptuit zece minuni: 1. Marea s-a împărţit. 2. Ea a devenit 
ca o boltă, spre a forma un acoperiș deasupra lui Israel. Apele 
semănau cu un cer; Israel mergea între apele situate deasupra, 
dedesubt și în lateral. 3. Dedesubtul fiilor lui Israel, apa era uscată 
și dură, pentru ca ei să nu se mânjească cu mâl. 4. Pământul s-a pre- 
schimbat în humă și noroi, așa încât egiptenii se înecară. 5. Apa 
a înghețat și a devenit tare ca piatra. 6. Ea n-a înghețat dintr-o 
dată toată, ci treptat, în blocuri care semănau cu niște stânci 
imense, Când egiptenii s-au înecat, capetele lor se izbeau de 
aceste blocuri de apă înghețată, tari ca o stâncă. Aceste mase erau 
așezate una deasupra alteia, formând un zid larg. 7. Marea s-a 

împărțit în douăsprezece parti, pentru ca fiecare trib să poată 
porni pe alt drum. 8, Apa era străvezie ca sticla, pentru ca fiecare 
trib să poată zări de o parte şi de alta celelalte triburi, pe cale 
să străbată trecătoarea. 9, Apa mării deveni dulce ca zahărul. 
Când evreii luau din ea, apa se prefäcea de îndată într-un lichid 
bun de băut. Când terminau de băut, ea devenea din nou solidă. 
Umezeala nu s-a asternut peste Israel si nici picioarele lui nu erau 
în glod, ultima minune ne este povestită în Hizkuni: numai o 
treime din apă a devenit solidă, pentru ca Israel să poată merge 
pe ea. Nu întreaga apă s-a întărit, altfel s-ar fi săpat o prăpastie 
imensă în mare si Israel ar fi ieșit cu mare greutate din ape. Deci 
apele formau sub picioarele lor un fel de punte, pe care era ușor 
de mers (Besalah). 


Pentru majoritatea exegetilor, nu fenomenul inexplicabil prin 
legile naturale este esenţial, ci momentul în care fenomenul s-a 
produs. Aspectul miraculos sau neverosimil al minunilor este 
astfel deviat prin discuţii în care sunt invocate explicaţii obiective 
sau științifice, care variază în funcţie de epocă; ansamblul acestui 
fapt se înscrie însă totdeauna într-o rețea de gândire care pretuieste 
mai ales legile dreptății sau ale moralei. | 

În alte comentarii, împărțirea apelor din primele timpuri ale 
Creaţiei a provocat răzvrătirea apelor de mare, care, la fel ca si 
celelalte elemente primordiale, ar fi dorit să rămână cât mai 
aproape de divinitate?. 

Această despărţire mai explică a posteriori şi anumite trăsă- 
turi specifice ale structurii Templului si ale unor ritualuri, precum 
libatia de Sukot: firmamentul, barieră armonioasă între „apele din 
înalturi“ și „apele de jos“, a avut drept echivalent pământean sau 
omenesc vălul, care despärtea în Templu Sfânta Sfintelor de 
spaţiu mai putin sfânt. În ce priveşte libatia cu apă de Sukot, ea 
apărea și ca o compensare a separării apelor de jos: Dumnezeu 
a pretins această libatie din partea oamenilor la fel cum a cerut 
sarea de sacrificiu, fără îndoială pentru că o parte din apele de jos 

sunt sărate. Dimpotrivă, cele şapte ceruri, provenind din apele din 
înalturi, sunt mai aproape de tronul divin, Într-adevăr, al şaselea 
cer este socotit un rezervor cu zăpadă și cu furtuni, în timp ce al 
şaptelea este numai frumuseţe, bunătate, dreptate, milostenie. Este 
locasul sufletelor celor evlavioși, a generaţiilor ce vor urma, a 
picăturilor de rouă care vor face ca cei morți să revină la viata 
în ziua învierii. Este si locul tronului divin înconjurat de serafimi?. 
Din aceste diferite ceruri, Dumnezeu orânduieste ciclul apelor, de 
care omul rămâne dependent pe vecie: 


El deschide cămările binelui care se află în ceruri, și atunci 
cade pe pământ ploaia apelor masculine și pământul devine rod- 
nic [...]. Ploaia si zăpada cad din ceruri si nu se întorc decât după 
ce au udat si au făcut ca pământul, să fie roditor, după ce au dat 
sămânță semănătorului și pâine celui care mănâncă (Es. 55, 10) 
(Pirge R. Eliezer 5). 


Potopul 


__ Prin mijlocirea comentariilor subtile, elaborate de-a lungul 
veacurilor de către tradiția evreiască, este pusă în evidență com- 
plexitatea creaţiei. Într-adevăr, Dumnezeu îl creează pe om după 
chipul său, depune în el scânteia divină: de acum înainte omului 
îi revine datoria s-o păstreze vie. Dar răul îl marchează în chip 
definitiv pe om, care a fost alungat din Eden pentru că a încălcat 
interdicţia divină. 
Cele zece gener 


astfel încât Dumnezeu nu le poate 
' decât atât, El îl va nimici pe om prin apă, izvorul de viaţă. Dar tot 


prin ea dăruiește mântuirea unui om drept, lui Noe. Cauzele poto- 
pului, cronologia evenimentelor, amănuntele despre construirea 
arcei — care n-a durat mai putin de cincizeci şi doi de ani —, 


atii care urmează căderii poartă cu ele răul, 
da Tora (Legea): mai mult 

alegerea și felul speciilor, intrarea în arcă, ieşirea pe pământul 
uscat, toate aceste clemente sunt discutate de către exegeza rabi- 
nică, precizate de literatura midrasicä, ilustrate în fresce, sculp- 
turi... pe sarcofage, pe pereții catacombelor si pe obiectele rituale 
încă din primele secole. Primele ilustraţii cunoscute provin din 
monedele bătute în vremea lui Septimiu Sever (193-211) si care 
erau folosite de comunitatea evreiască de la Apameea din Frigia, 
în secolele al II-lea si al III-lea. Se pare că locuitorii de acolo 
identificau una dintre colinele lor drept locul unde s-a oprit arca. 
Incontestabil, tema arcei a fost atunci cea mai mult ilustrată, deși 
ciclul narativ complet al lui Noe a cunoscut o dezvoltare în ma- 
nuscrisele ebraice cu miniaturi din Evul Mediu (Sed-Rajna, 21). 

Potrivit literaturii, trei surse perpetuează urmele acestui 
potop, eveniment care a suscitat veşnice interogări etice, îndeosebi 
aceea dacă generaţiei înghițită de potop i-a rămas posibilitatea 
învierii în lumea care va să vină. Sursele care perpetuează urmele 
potopului ar fi: prăpastia de la Ghedar, izvoarele calde din 
Tiberiada și marele izvor de la Biram (T.B. Sanhedrin 108a). 

Dar în clipa în care s-au retras apele care au purificat pă- 
mântul, omul a dobândit, la rândul său, posibilitatea să se purifice, 
întrucât i s-au dat cele șapte porunci (mitvot), impuse lui Noe si 
urmașilor săi, adică omenirii întregi... 

În felul acesta s-a pecetluit legământul dintre om și 
Dumnezeu, legământ al cărui semn este norul (de fapt, curcubeul). 
Culoarea lui dominantă este „culoare de apă“, așa cum de altfel 
subliniază mereu comentariile rabinice (Geneza 9, 8-17). lată cum 
este formulată făgăduiala că, de aci înainte, nu va mai exista 


potop: 


Sfântul, binecuvântat-fie-EI, îi zice lui Noe: „„Îti voi da o 
dovadă ca Eu îmi voi tine făgăduiala și nu voi mai trimite poto- 
pul. Dacă oamenii vor deveni răi, voi face să cadă ploaia si voi 
așeza un curcubeu în ceruri, ca să le arăt că Eu pot dezläntui 
războiul și pot face să cadă valuri mari ca să-i înece. Dar Eu îmi 
voi fine făgăduiala“. De altfel, arcul curcubeului are cele două 

capete — acelea de care, de obicei, se prinde coarda (la arcul 
luptătorilor) — îndreptate în jos către oameni: dovadă că Sfântul, 
binecuvantat-fie-El, a încheiat pacea cu oamenii și nu vrea să 
tragă asupra lor. Din acest motiv n-a existat nici un curcubeu 
în vremea lui Ezechia, nici în epoca lui Rabbi Simeon bar Iohai 
si nici în cea a lui Rabbi Iosua ben Levi, deoarece ei erau oameni 


drepţi, care proteguiau pe toţi ceilalți oameni (Teenah Ureenah, 
Noah). 


De altfel, după unele comentarii midraşice, potopul nu este 
privit numai ca rezultatul împreunării apelor masculine și 
feminine, ci și ca un fenomen cosmic, care a avut repercusiuni 
şi asupra astrelor. Într-adevăr, apele superioare s-au revărsat în 
constelația Pleiadelor, pornind din spațiul pe care îl rânduise 
Dumnezeu; dar, pentru a opri potopul, Dumnezeu a trebuit să 
deplaseze în această constelație două stele din constelația Ursei. 
Rezultatul a afectat universul astral: de aceea Ursa urmărește 
neîncetat Pleiadele, nădăjduind să-și regăsească copiii săi, adică 
stelele deplasate; midrașul sugerează că urmărirea nu este 
zadarnică, ci un proiect care se va înfăptui în lumea care va să 
vinăt... (T.B. Berahot 58b). 


„Acest univers, propriu imaginarului talmudic și gândirii me- 
dievale, se supune unor legi care, într-un anumit fel, rămân în 
cadrul prestabilit de către imaginile biblice. 

Este limpede că rolul distrugător al apei — chiar si în 
episodul potopului — este adesea secundar faţă de rolul binefa- 
cător al apei purificatoare. Posibilităţile nemărginite ale imagina- 
rului poetic si semantic susțin principiile de puritate fizică şi mo- 
ral transmise de sistemul cultual și, după aceea, ritual. De aceea, 
reprezentările colective referitoare la apă, supuse jocului exegezel 
si al imaginarului de grup, devin inseparabile de rituri si de sensul 


purificării individuale. 


43 


Scanned with OKEN Scanner 


PATRICIA HIDIROGLOU 


Apa, metaforă a legii 


„Ca ploaia să curgă învăţăturile mele, ca roua să cadă cuvân- 
tul nicu, ca ploaia repede pe verdeață, ca picăturile de ploaie pe 
iarbă“, proclama Deuteronomul (32, 2). Valoarea metaforică a 
apei subliniază noul legământ, asociat cu dăruirea Torei. Într-ade- 
var, legământul lui Dumnezeu cu omul, încheiat în urma Poto- 
pului, a fost reînnoit după aceea cu Abraham $i a ajuns la dăruirea 
Torei către Moise. În tradiția evreiască, termenul Tora desem- 
nează, într-o manieră extensivă, Revelația, scrisă si orală; într-un 
chip mai precis, termenul desemnează legea divină, pe care lite- 
ratura rabinică a clasificat-o în 613 precepte sau mitvot. Acestea 
sunt concepute ca fiind menite să-l purifice si să-l desävârseascä 
pe om. | 

Prin aceasta, interpretärile legii apar si ele ca averse benefice 
care dezvoltă și difuzează imaginile de rouă și de ploaie repre- 
zentate de doctrina divină. Într-adevăr, asemenea apei, această 
doctrină aduce mântuirea materială si spirituală. Simbolismul său 
se bazează în mare parte pe experiența lui Moise, cel care a primit 
tablele de piatră și ansamblul legii divine. 


Sete și amar 


De altfel, asocierea apei cu legea este constantă în Biblie. 
În cursul exodului, încă în primele trei zile de mers: prin deşertul 
Șur (a contempla), s-a făcut simțită setea si puturile nu erau de 
găsit. Singura apă descoperită, Mara, era — aşa cum indică şi 
numele ei — „amară“, sărată, Dumnezeu i-a indicat lui Moise o 
bucată de lemn care avea proprietatea de a îndulci apele și 
i-a impus un principiu și o lege care nu sunt precizate în textul 
biblic; îndată după această intervenție divină, ebreii au ajuns la 


Elim, o oază cu douăsprezece izvoare, atâtea câte sunt si triburile 
(Exod 15, 22-27), 

Poporul avea nevoie de apă ca să trăiască; apele din Mara 
nu se potriveau cu speranțele sale. lar apa pe care poporul n-o 
poate găsi în cursul acestor trei zile este Tora. Dacă interpreți 
ca Rași sau Maimonide discută despre conţinutul legilor date la 
Mara, primul obiect al cugetărilor lor este însă amăreala apei”. 
După caz, amăreala este fie o prefigurare a răului sau a încercă- 
rilor care îl aşteaptă pe Israel, fie un avertisment; într-adevăr 
scăzuse „credinţa în Cel Vesnic și in Moise“, care precumpänise 
în popor în urma minunilor înfăptuite când a avut loc trecerea 
Mării Roşii. Poporul, care se teme de moarte, cârtește împotriva 
profetului lui Dumnezeu, tocmai atunci când o oază apropiată 
adăposteşte sursa vieţii. Avertismentul ar fi deci o chemare de a 
nu fi neglijate toate aspectele credinței. Exemplul etic al Marei 
a slujit, de altfel, să se impună încă din Antichitate citirea publică 
a Torei în zilele de luni, joi si sâmbătă, astfel încât Tora să nu 
lipsească niciodată mai mult de trei zile. 

Cât priveşte pe mistici, ei văd în acest episod renunțarea la 
viata contemplativă: uimiti de miracole, fascinati de trecerea 
mării, evreii nu vroiau să pornească în pustie, după cum îi 
îndemna Moise. Strălucirea deasupra deșertului a șehinei, prezența 
divină, i-a făcut să pornească la drum spre a contempla, șur, ceea 
ce nu putuseră decât să întrevadă. Însă contemplarea i-a lăsat 
insetati si ei nu şi-au potolit cu adevărat setea decât atunci când 
au primit Tora și poruncile care, doar ele, permit să se înfăptuiască 
concret regatul lui Dumnezeu (Zohar, Besalah). 


Apele de la Masa si Meriba sunt si ele un simbol polisemic: 
ebreii s-au răsculat împotriva lui Moise, căutându-i ceartă pentru 
că-i făcea să piară de sete, si strigând că ar fi fost de preferat 
moartea de mâna egiptenilor. Ei îl pun pe Dumnezeu la încercare 
(masa) si îl ceartă (meriba) pe profetul său. Apele au tâsnit din 
stâncä multumitä toiagului lui Moise (Exod 17,7). Natura mira- 
culoasä a tâsniturii a trecut atunci printr-un act concret, Ca si în 

episodul de la Mara. În rătăcirea sa prin pustie, poporul, din nou 
însetat si revoltat, n-a înţeles încă imaterialitatea lui Dumnezeu. 

Folosirea toiagului marchează pentru exegeti diferența dintre 
spiritualitatea de la începutul exodului și cea de la sfârşitul lui. 
Când apa a lipsit din nou, Dumnezeu i-a poruncit lui Moise şi fra- 
telui acestuia să adune mulțimea si, în fata ei, „să-i vorbească 
stâncii“, nu s-o lovească (Numeri 10, 2-3). Această lipsă de apă 
a survenit a doua zi după moartea lui Miriam, sora lui Moise: 
„aflăm din aceasta, comentează Rasi, că în cursul celor patruzeci 
de ani petrecuți în pustie, ei s-au putut folosit de un put, mulțumită 
meritelor lui Miriam“. Într-adevăr, Miriam a fost purtătoarea de 
cuvânt, ba chiar cea care cânta legea divină, și deci cea care făcea 
Jegătura dintre Dumnezeu și poporul său. Moartea lui Miriam, 
simbolizată de secarea putului, figurează dispariția sursei de 
înțelegere a legii divine. 

Faptul de a-i vorbi stâncii pentru ca apa să tâsneascä ilus- 
treazä astfel porunca de a comunica, de a explica si preda legea di- 
vinä, ca si justetea comandamentelor. Vorbirea este concepută în 
acest caz ca indiciu al supunerii liber consimtite fata de Dumnezeu, 
fără vreo intervenţie miraculoasă concretă. Cuvintele Torei, apă 
binefăcătoare, trebuie să fie de-ajuns ca să potolească setea 
poporului, fără a recurge la o minune. Aici apa — desi o realitate 
materială tangibilă — este aceea care permite să se treacă la o 
conceptualizare a noțiunii de lege divină (T.B. Ta 'amit 7a—7b). 
O frescă din sinagoga de la Duras Europos (secolul al III-lea, 
Siria) ilustrează povestirea repetată în mai multe rânduri în 
literatura midrașică, după care putul lui Miriam urma poporul în 
cursul exodului. La fiecare etapă, Moise se ducea în centrul ta- 
berei, iar Bătrânii fiecărui trib ieșeau pentru a înălța laude lui 
Dumnezeu. Atunci apele se răspândeau, formând douăsprezece 
suvoaie, amintind de izvoarele din oaza Elim. 

Exegetii întăresc analogiile: cumulând imaginile din natură, 
ei desemnează Tora și prin expresia „arbore de viata" (et haim), 

deoarece, după cum tufișul aprins prin intermediul căruia 
Dumnezeu i-a apărut lui Moise — are nevoie de apă pentru a se 
dezvolta, tot astfel Israel nu poate prospera decât prin Tora, apa 
cerească. Bucata de lemn care îndulcește apele Marei si le face 
bune de băut, ar fi după unii, lemnul de dafin, pe care Moise ar 
fi înscris numele lui Dumnezeul. (Mekilta, Vaiasa I, 45b). 


Dacă apa simbolizează Tora sau legea, în schimb răscoala 
apelor, absorbția unei prea mari cantități de apă, amară sau sărată, 
au devenit o sancțiune prin care erau pedepsiţi idolatrii sau cei 
care n-au respectat legea (T.B. Arahin 15a). Au fost pedepsiţi 
în primul rând dușmanii lui Israel, egiptenii care au înecat pe 
nou-näscutii ebrei și au hărțuit până la mare poporul pus pe fugă, 
vrând să-l arunce în valuri; ei n-au priceput minunile lui 
Dumnezeu și au fost pedepsiți tocmai prin înecare. Cu siguranţă, 
potopul este arhetipul mitic distrugător și purificator, care se 
regăseşte sub diferite forme. Totuşi, pedepsirea prin apă a fost 
rezervată în general pentru Israel si se regăsește, sub o formă 
atenuată, în anumite rituri. Astfel, în Talmud, păcatul vitelului de 
aur (Exod 32, 27) a fost pedepsit în trei chipuri diferite: prin sabie, 
prin epidemie și prin obligaţia de a absorbi o foarte mare cantitate 
de apă (T. B. Joma, 66b). 

După exegeti, această apă este întâi de toate marea care se 
ridică împotriva idolatriei oamenilor și începe să inunde pământul. 
Atunci, Moise a prefăcut în cenușă vitelul de aur si a împrăștiat 
cenușa în mare, pentru a potoli apele înfuriate. Dar apele per- 
sistă si amintesc că lumea se întemeiază pe respectarea Torei, 
căreia Israel i-a devenit necredincios. Cu toate că Moise a propus 
atunci mării să-i predea pe cei care au adorat vitelul de aur, apele 
refuză să se retragă, câtă vreme idolatrii nu se vor fi adăpat din 
ele. Se recunoaşte aici ritul „apelor amare“, indicat în Biblie 
pentru a constata dacă o femeie adulteră ascunde adevărul — 
sistem al probelor judiciare, folosit în diferite feluri în jurisdicția 

creștină medievală. La profeti si la comentatorii lor, Israel este 
adesea asemuit cu o femeie adulteră care trebuie să bea din apa 
amărăciunii. Uneori se observă chiar o presimtire în această 
pedeapsă: astfel, pentru leremia, trebuie să bea din această apă în 
primul rând Ierusalimul, cap al tuturor popoarelor de pe pământ, 
iar mai apoi cetăţile regatului lui Iuda”. 

Însă în toate episoadele în care poporul ebreu este confruntat 
cu seceta, cu setea sau, dimpotrivă, cu pedepsirea prin apă, co- 
mentariile ajung totdeauna la o spiritualizare a elementului vital 
sau natural pe care îl reprezintă apa: comentariile pun astfel 
temelie vitalitätii legii si a comandamentelor ei. Rețeaua metafo- 
rică a apei ca lege divină urmărește în felul acesta o schemă care 
imită îndeaproape diferitele manifestări ale apei. | 


Fântâni si rodnicie 


Tâsnirea apelor reprezintă însăși imaginea izbăvirii, atât 
spirituale cât și materiale. Geniul omului este cel care descoperă 
putul. Prin aceasta, apa care tâsneste de la sine din fântână cumu- 
Jează valori specifice: virtuţilor de generozitate si de ospitalitate, 
desfăşurate de ființele excepţionale care scot din ea apa, li se 
adaugă si semnul predispozitiei de a transmite legea. Astfel este 
cazul Rebecăi, cea care și-a îndeplinit datoria de ospitalitate, 
primindu-l pe Eliezer (Bereșit Rabba 60, 5-6), ori cazul fiului el, 
Jacob; acesta a străbătut în grabă drumul către tara lui Laban, pen- 
tru a-şi lua de acolo femeia; lângă un put a întâlnit-o pe Rasela, 
care isi adăpa turma. 


Puterea sa n-a soväit si, ca un erou puternic, el a răsturnat 
piatra de la gura putului. Fântâna a tâsnit si a răspândit apă de 
jur-împrejur. Păstorii văzură aceasta si rămaseră uimiti, căci cu 
toţii [împreună] n-ar fi fost în stare să răstoarne piatra... (Pirge 
R. Eliezer 36). 

În povestirea biblică, Iacob este al treilea patriarh care 
înfăptuieşte, în felul său, idealul divin, cel ce recunoaște si 
îmbunătăţeşte conceptul unicitätii divine: apa este metafora 
idealului Torei, aceasta se răspândeşte mulțumită lui. La rândul 
său, Moise este asociat, prin simbolul apei, la această genealogie 
de transmitere a Torei: la fel ca gi Isaac si Iacob, el a întâlnit-o pe 
Sefora, viitoarea sa soţie, în apropierea unui put’. 

În general, putul care, în epoca pastorală, interesa mai ales 
femeile, simbolizează sociabilitatea, întâlnirile, făgăduielile de 
căsătorie. În Cântarea Cântărilor, logodnica (Israel) este desem- 
nată ca „fântâna grădinilor“. Apa putului este o apă materială, 
căreia i se atașează virtuţi familiale de transmitere, puse în 
legătură în chip implicit cu valorile de ospitalitate, al căror model 
biblic rămâne Abraham. 

Astfel, simbolurile de fecunditate și de prosperitate, foarte 
des reprezentate de apă și de nisip, continuă să joace un rol impor- 
tant în justificarea cutumelor obișnuite cu prilejul căsătoriei sau 
al circumciziei. Nisipul, ca și apa, amintesc de Abraham. Într-ade- 
văr acesta, fără să știe că se află în fata unor trimişi ai lui 
Dumnezeu, a primit trei oaspeţi străini, dându-le să bea apă si spă- 
lându-le picioarele de nisipul călătoriei lor, gest care subliniază 
simțul său de ospitalitate într-o țară de pustie și de stânci. Făgă- 
duiala divină care i s-a făcut (că urmașii săi se vor inmulti ca 
gräuntele de nisip) conduce la un joc metaforic: după cum nisipul 
se găsește pretutindeni pe tot Pământul, urmașii săi vor umple Pă- 
mântul; după cum Pământul este binecuvântat când este stropit 
cu apă, urmașii săi vor fi binecuvântati prin Tora, care este 
precum apa ce astâmpără setea”, 

În fapt, transmiterea legii se face de către eroi care au ştiut 
să Jupte contra secetei, adesea semn al idolatriei. Ca si blasfemia, 
incestul, adulterul sau omorul, idolatria oprește apa. Sub toate 
formele sale, apa este — la fel ca și focul, ba chiar mai des decât 
acesta — „semnul“ pe care Dumnezeu îl dă apărătorilor săi sau 


apărătorilor lui Israel. 

Așa au stat lucrurile cu Ghedeon, unul dintre judecători: . 


înainte de a porni în misiunca de a salva pe isracliti de madianiti, 
misiune pe care i-a transmis-o un înger al lui Dumnezeu, cl cere 
si obține un anumit număr de „semne“, printre care și roua: 


Iată, voi pune un văl de lână în arie, spuse el lui Dumnezeu: 
dacă numai lâna va fi acoperită de rouă si tot pământul va rămâne 
uscat, voi cunoaște că vei izbăvi pe Israel prin mâna mea, cum 
ai spus (Judecători 6, 37). 


El a obţinut un blid plin cu apă și a cerut o contraprobă: de 
data aceasta, lâna trebuia să rămână uscată, în timp ce pământul 
din jurul ei să fie acoperit de rouă. Ceea ce s-ă si întâmplat. 
Ghedeon a putut deci să fie sigur că Dumnezeu se află de partea 
sa. Dar cei zece mii de oameni pe care i-a adunat sunt prea multi, 
crede Dumnezeu: fiind prea numeroși, s-ar putea să-și atribuie lor 
meritul unei biruinte care, de fapt, nu-i revine decât lui 
Dumnezeu. Atunci s-a efectuat o ciudată alegere, care a privilegiat 
pe cei care — trei sute la număr — au lipăit apa, ducând-o cu 
mâna la gură, spre deosebire de cei ce au îngenuncheat pentru a 
bea. Felul de a bea, raportul cu setea și cu apa, oferă și aici o ma- 
terie pentru cugetare. Într-adevăr, aceşti războinici, rămași treji 
și gata de luptă, în pofida setei lor, au fost cei care, nefiind nu- 
merosi, au repurtat o victorie zdrobitoare asupra madianitilor 
(Judecători, 7). 

Încă mai mult decât Ghedeon, Ilie rămâne un model pomenit 
în repetate rânduri, deoarece de mai multe ori în Biblie este 
înfățișat, datorită zelului său, ca un mijlocitor pe lângă Dumnezeu 
pentru ploaie sau rouă. La fel ca si Samuel, el era una din acele 
ființe excepționale care știau să aducă ploaia, iar uneori s-0 
oprească (I Regi 18; I Samuel 12, 18-19). Seceta pe care a 
anuntat-o în epoca regelui Ahab nu a încetat decât atunci când 
poporul lui Israel, rătăcit pe lângă profeţii lui Baal, s-a întors la 
legea divină. Astfel încât, datorită istoriei sale, deosebit de bogată 
în acțiuni impresionante în apărarea legii lui Dumnezeu, tradiția 

evreiască l-a reținut ca pe cel care îl vestește pe Mesia. Faptul de 
a readuce la viaţă pe fiul mort al generoasei sale gazde din Sarepta 
si miraculoasa sa dispariţie au contribuit ca figura lui Ilie să fie 
asociată atât cu conceptele de înviere a morţilor cât și cu cele 
despre era mesianică. Într-adevăr, Ilie n-a murit, ci a fost smuls 
de pe pământ, „aspirat“ într-un car de foc. 

încă din Antichitate, faptul de a turna apă pe altar, în cursul 
sărbătorii de Sukot, se interpreta ca având un raport cu Ilie si cu 
era mesianică. Tot în Antichitate, era imitat tunetul cu ajutorul 
unei trâmbite, cu speranța materială de a face să cadă ploaia, 
aceasta fiind semn al binecuvântării divine și al speranţei mesia- 
nice (Sukka, 5, 4). La Dura Europos, într-un ansamblu de fresce 
care ilustrează episoade biblice în care „mâna“ lui Dumnezeu 
intervine pentru a călăuzi poporul ebreu, Ilie este subiectul a cinci 
picturi. Traducerile în aramaică ale cărților biblice, denumite 
targumim, povestirile midrașice, precum și manuscrisele cu 
miniaturi din Evul Mediu, îl reprezintă pe Ilie sosind călare pe 
asinul său si suflând din șofar, cornul de berbec al cărui sunet 
rägusit evocă tunetul si proclamă apropierea erei mesianice. 


Roua și învierea 


Rugăciunea pentru rouă, care face parte astăzi din ritualul 
de Pesah, se află într-un context ce exprimă dorinţa sosirii lui Ilie: 
într-adevăr, în imaginarul acestei sărbători, se presupune că la 
Pesah va sosi vestitorul lui Mesia. De altfel, în desfăşurarea do- 
mestică a sărbătorii, i se păstrează un loc la masa Sederului, cu 
tacâmurile sale si cupa sa de vin şi se lasă deschisă ușa... pentru 
a-i ușura accesul eventual la masă. Cu o gestică particulară $i cu 
mâncăruri simbolice, masa de Seder este o adevărată pedagogie 
a spiritualului: se citește Haggada, povestirea iesirii din Egipt, 
însoțită de comentarii, de întrebări si de cântece. Încă de la o 
vârstă fragedă, copiii sunt asociaţi la acest ritual, căci totul 

contribuie la a da de gândit că noaptea de Paște este o noapte putin 
obișnuită... 

Nu este deci de mirare că roua, odinioară dorită din pricina 
primelor secerisuri, este încă si azi asociată cu această sărbătoare 
$i, totodată, cu învierea care trebuie să aibă loc o dată cu sosirea 
lui Mesia. Deci, liturghia afirmă: Ë 

Tot printr-o rouă cerească se vor trezi odată la viată cei ce 
odihnesc în adâncul mormintelor (Musaf Sukot). 


În literatura midrasicä se spune că Iacob a dobândit o forță 
excepțională, morală si fizică, gratie picăturilor de rouă căzute de 
Paste: după ce a obținut binecuvântările tatălui său în acea noapte, 


el a ieșit încununat, la fel ca un sot şi soția lui, cu gătelile sale, 
iar O rouă înviorătoare a coborât asupra lui din cer și oasele i-au 
fost întărite; el a devenit tare, viteaz si puternic. De aceea este 
spus: Graţie mâinilor puternicului [Dumnezeu], Jacob a devenit 
astfel păstor al Stâncii lui Israel [Dumnezeu] (Gen. 49, 24) 
(Pirge R. Eliezer 36). 


Această rouă care îi da lui Iacob forță fizică si spirituală este 
chezășie de izbăvire pentru toţi fiii lui Iacob, adică pentru cele 
douăsprezece triburi și, prin urmare, pentru întregul Israel care se 
trage din ele: 


Rebeca fi zice lui Iacob: Fiul meu, în această noapte 
[de Paște] rezervoarele de rouă sunt deschise, în această noapte 
făpturile din înalturi intoneazä un cântec. Tot în această noapte, 
în viitor, copiii tăi vor fi eliberaţi (ibid). 


O scurtă povestire asociază această rouă specifică cu aceea 
din Cântarea Cântărilor, care dezvoltă dragostea lui Israel pentru 
Dumnezeul său și rămâne un model poetic prin excelenţă: 

Roua pentru învierea morților: de unde va coborî ea? Din 
capul Sfântului, binecuvântat-fie-El, într-o vreme viitoare. El isi 
va scutura părul de pe cap si va face să coboare o rouă dätätoare 
de viaţă care să învie morţii, după cum este spus: Adormisem, 
dar inima îmi veghea. Este glasul prea-iubitului meu care bate la 
usa: Deschide-mi, soro, scumpo, porumbito, neprihănito! Căci 
capul îmi este plin de rouă... (Cant. 5, 2-3) (Pirge R. Eliezer 34). 

Dar aluziile la era mesianică nu se mărginesc la imaginile 
apei „dătătoare de viata“ pe care o reprezintă roua; apa, evocată 
ca o forță escatologică, îndeosebi la profeti, a continuat să fie pur- 
tătoare, în literatura midrasicä, a viziunilor privitoare la vremurile 
viitoare. 

Cele patru fluvii, care izvorăsc din fiecare punct cardinal 
în viziunea lui Ezechiel, circumscriu un spaţiu cu repere cosmo- 
logice. Evocarea acestor ape permite să se întrevadă topografia 
templului escatologic din care tâsnesc aceste ape: 


Rabi Pinhas zice: În viitor, apele putului vor urca de sub 
pragul Templului, ele vor tâsni, vor clocoti și se vor ivi, devenind 
douăsprezece fluvii, corespunzând celor douăsprezece triburi, 
așa cum este spus: El m-a adus înapoi la uşa Casei si iată că ieşea 
apă de sub pragul Casei... (Ezechiel 47,1) (Pirge R. Eliezer 51). 


Din acest put, numit in alte locuri Tehom, abis al adanci- 
milor (unde omul este inghitit cand moare), apa care tâsneste 
dedesubtul Templului semnificä izbävirea definitivä a lui Israel. 

Apele coboarä fntâi spre fntäritura Iordanului, îngăduie 
înotul, dar sunt prea mari ca să poată fi trecute, apoi ele curg spre 
Akaba, unde favorizează propäsirea oricărei vieţi: 


Apoi apele vor intra în marea Sărată si o vor curäti [...]. 
Acolo ele vor face să se înmulțească tot felul de peşti... [care] 
vor deveni la fel de dulci ca si mana [...]. Orice om bolnav care 
se va scălda în aceste ape va fi vindecat (Pirge R. Eliezer 51). 

Cu o precizie sporită, înaintarea acestor ape trasează 
itinerariul unui destin individual cu valoare universală, în care 
omul va fi mântuit. Potopul a acordat salvarea materială unui om 
drept şi urmașilor lui; aici este vorba despre salvarea spirituală 
a tuturor oamenilor. Semn al speranței mesianice, apa, în imagi- 
narul medieval al societăţilor evreiești, rămâne matricea oricărei 
vieți si vector de purificare morală și fizică. 

` Aceste imagini particulare, — asociate cu influențele curen- 
telor ezoterice, precum gnoza creştină, catarismul sau sufismul, 
nutrite si ele, la rândul lor, cu imagini biblice şi interpretări rabi- 
nice, — au contribuit la răspândirea acelor curente cabaliste care 
au deviat misticismul spre utilizări practice. 


Izvoare secrete 


Este uşor de înțeles că aceste imagini, tainice si totodată 
fascinante, s-au aflat chiar la originea misticismului evreiesc, la 
originea Cabalei, termen care, la început, desemna „receptarea“ 
Jegii orale, dar care, începând cu secolul al XIII-lea, desemnează 
învăţăturile mistice accesibile celor îndeajuns de pregătiți, pentru 
„înţelepciunea secretă“, Hohma Nestara, al cărei acronim HeN 
desemnează și harul!O. 

Principalele domenii ale acestei căutări filosofice si teoZzo- 
fice sunt creaţia universului și a omului, soarta acestora, sensul 
adânc al Torei şi esenţa lui Dumnezeu. Încă din epoca talmudică, 
mistica evreiască s-a bazat în special pe întrebările suscitate de 
către creaţie, pe întâietatea literelor alfabetului, pe descrierile 
merkavei, carul divin evocat de Ezechiel, si pe minunile biblice 
în raport cu apa, precum cele care au avut drept înfăptuitori pe 
Moise, Ilie sau Eliseu, 

Pentru cercurile de cabalisti din Evul Mediu, îndeosebi 
pentru cele din Gerona si Provența, vechile materiale mitice, 

interpretate deja în chip simbolic în midrașim-uri talmudice, au 
devenit parabole mistice. Conceptele proprii cabalistilor s-au 
format în marile focare intelectuale ale iudaismului, în locuri de 
mare tradiţie de studiu, în Spania, în Proventa, în Renania. 
În general, ca si în cercurile catare din aceeași epocă, se considera 
că în lumea superioară, care îi aparţine doar lui Dumnezeu, se pro- 
duc evenimente ce presupun o repercusiune în lumea inferioară. 

Conceptul de divinitate a fost perceput sub aspectul 
sefirot-urilor, manifestări ale lui Dumnezeu și, totodată, numere 
primordiale. Principii ale universului și trepte de creație, chiar 
si înaintea despărțirii pământului si apelor, aceste sefirot-uri 
justifică întrepătrunderea universurilor, ceresc si terestru, precum 
si influenţa lor reciprocă!!. Participând la aceste două universuri, 
apa joacă un rol important, așa cum arată scrierile cabalistilor. 
Omul si cosmosul se situează în acest sistem în funcție de Tora. 
Aceasta, izvor al tot ce există, reprezintă înțelepciunea primor- 
dială, Bina (inteligenţa), echivalent al Sofiei grecești. 

Din ce în ce mai mult, Cabala căuta să explice raportul dintre 
infinit (en sof), origine a tuturor cauzelor, si finitul, universul 
tangibil; căuta să desluseascä raportul dintre lumea metafizică 
și lumea pământeană. Dacă oamenii au nevoie de Dumnezeu si 
de Tora, Dumnezeu are si El nevoie de oameni. Rugäciunea a 
devenit mijlocul prin excelentä de fuziune a omului cu Dumnezeu, 
— fără îndoială sub influenţa sufismului și a metodelor sale 
individuale, pentru a ajunge la cunoașterea lui Dumnezeu. 

Posturi, meditatii, practici ascetice care au urmărit la unii să 
provoace o stare extatică, toate aceste demersuri necesită intenția 
și concentrarea (kavana), fiecare act de evlavie vizând perfecțiunea 
spirituală și putând permite unirea omului cu Creatorul său. 

Tora, sau legea divină, metaforizată în Biblie şi în comen- 
tariile midrasice, sub formele atât de diverse ale apei, cum sunt 
ploaia, roua, izvorul sau fântâna, apare în literatura cabalistică 
sub forma de pârâu al lui Dumnezeu cât si de suflu divin, 

„pneuma“, treaptă din care vin sufletele. Apele apar în același 
timp ca instrument si ca origine, ele sunt totodată proces dinamic 
si stare, Tora și „curent“ al omului, adică acțiunea acestuia. Într-a- 
devăr, mulțumită acţiunilor bune și a acestei „pneume“, „omul 
ajunge să studieze Tora așa cum a predat-o Dumnezeu“ (1966, 
Bahir, citat de Scholem, 150). Fiecare poruncă, fiecare acțiune 
a omului are multiple repercusiuni și reprezintă un univers în sine. 
Imaginile apei, opoziţia dintre apele stătătoare și curenții de apă 
vie se împletesc neîncetat în cugetări filosofice, care se referă atât 
la rugăciuni si la viata de fiecare zi, cât şi la riturile din epoca 
Templului. La cabalistii din Provența, vechile elemente ale sărbă- 
torii de Sukot, de pildă libatiile de vin si de apă, sunt interpre- 
tate ca simbolizând harul și rigoarea, două dintre atributele divine 
de care pot beneficia unii inițiați: În felul acesta, treptat, Cabala 
n-a mai constat doar în explicarea teoretică a lumii prin cugetare 
ezoterică, ci a impregnat practicile de zi cu zi ale iudaismului 
mediteranean. Începând cu secolul al XVI-lea, curentele mistice 
ale cercului de la Safed din Palestina s-au răspândit în toate 
mediile, ducând la explozii de misticism si la speranța sosirii 
iminente a lui Mesia!?. 

Astfel, un text de la începutul secolului al XVII-lea, Hesed 
Je-Abraham, de Abraham Anula, cabalist din Gaza, a facut o 
sinteză a operelor predecesorilor săi, îndeosebi a conceptelor din 
Sefer ha-Ietira (Cartea creației, neîndoielnic din secolul al VI-lea) 
si din Zohar; acesta din urmă, atribuit astăzi lui Moise de Leon 
(secolul al XIII-lea), a fost extrem de răspândit în toate comu- 
nitätile evreiești ale Mediteranei, unde a rămas foarte popular până 
în secolul al XX-lea. Misterele universului si priceperea sa sunt 
explicate sub formă alegorică, pornind de la „Piatra de temelie“ 
(Stânca lui Dumnezeu, principiul primar), de unde s-au ivit şapte 
izvoare sau fântâni. Fiecare dă naştere la mai multe fluvii și 
torente, în total 276, și simbolizează o formă de cunoaștere 
ezoterică. „Izvorul totului“ este urmat de „Izvorul celui care 

numește > apoi de „Izvorul pământului“, „Izvorul lui Jacob“ si 
„Izvorul judecății“. În această a cincea fântână, 


se va găsi explicația simbriei, a recompensei și a pedepsei, semni- 
ficatia grădinii Edenului și a gheenei, misterul reîncarnării (me- 
tensomatoză şi metempsihoză) în general şi în special misterul 
morţii, al exilului si alte subiecte analoage (1986, traducerea 
Zafrani 227). 


Ultimele două fântâni, „Izvorul grădinilor“ și „Izvorul iedului“ 
se unesc cu celelalte într-un loc numit „Cisterna lui Abraham“ 


ale cărei ape alimentează treizeci și două de canale din care vor 
bea cetele camarazilor, oile sfinte intrate în sânul credinţei divine 
pentru a cunoaşte calea cea dreaptă pe care o va alege omul 
insufletit de o râvnă înflăcărată... (ibid). 


Aceste imagini, răspândite în comunitățile mediteraneene, 
au pătruns și în comunităţile Europei centrale și orientale; prin 
jocul migraţiilor, al colonizărilor și decolonizărilor din secolele 
al XIX-lea și al XX-lea, ele suscită încă cercuri teoretice din 
Europa de Apus, din Statele Unite si din Israel si impregneazä, 
pentru unii credinciosi, practicile si riturile zilnice. 


NOTE 


1 Cf, şi Zohar, 3, 34b, 
2 Ginzberg V, 18, n, 52-53, Ginzberg a compilat, in mod exhaustiv, 


întreaga literatură midrasicä, cf. bibliografia. 

3 Serafimii („cei care ard“) proclamă cu glas puternic sfintenia lui 
Dumnezeu; sunt creaturi cerești specifice viziunii lui Isaia (6, 2-3), ei au corpul 
acoperit cu șase aripi. În creștinism, serafimii vor face parte din cele „nouă coruri 
de îngeri“ (Ambrozie, secolul al VI-lea). Cf. Ginzberg 1, 14; V. 0. 22. 

4 CFf., de asemenea, Ginzberg, 1, 162. 

> Raşi (1040-1105), acronim al lui Rabi Slomo Ithaki, exeget si viticul- 
tor din Champagne (Troyes). Glosele sale asupra Bibliei si comentariile sale 
la Talmud servesc şi în prezent drept referințe în societăţile evreieşti traditio- 
nale. EI a contribuit la răspândirea în Occident a Talmudului. Ediţiile tipărite 
ale Talmudului cuprind comentariile lui Rași. Maimonide (sau Rambam, 
1135-1204), exeget şi codificator spaniol, este cunoscut si ca filosof și medic. 
Opera sa monumentală a servit ca bază lucrării Sulhan Aruh de Iosif Cero 
(1488-1575), cod sintetic al legilor talmudice. 

Potrivit acestor exegeti, primele două porunci date lui Moise ar fi 
instituirea sabatului si respectul față de părinţi. 

6 Ginzberg, V,415,n. 115. 

7 Ginzberg, IV, pp. 294-295. 

8 Ginzberg, II, 290. | 

? Ginzberg, I, 228; printre obiceiurile actuale, să-l notăm pe acela, frecvent 
în cursul circumciziilor, de a îngropa preputul în nisip. 

10 Cu privire la Cabala și la misticismul evreiesc, cf. G. Scholem, 
Les Origines de la Kabbale, Pardes, Aubier Montaigne, Paris, 1966; Les Grands 
Courants de la mystique juive, Payot, Paris, 1968. 

11 Conceptul si numărul sefirot-urilor (sing. sefira, format din mispar, 
„număr“), au evoluat din epoca talmudică si până azi. Arborele sefirotic (sau 
candelabrul), foarte răspândit în lucrările mistice de referință și pe unele amulete, 
comportă zece sefirot, care sunt în raport cu reprezentarea corpului. Primele trei, 
Keter, coroana, hohma, înțelepciunea, bina, discernământul, formează vârful 
arborelui, reprezentând capul „corpului“, ele emană unele din altele și sunt 
superioare celorlalte. Cele două care urmează, hesed, generozitatea şi ghevura, 
rigoarea, se află la dreapta și la stânga axei sau a trunchiului, ca si netah, victorie, 
și hod, răsunet sau glorie. Tiferet, frumuseţe şi iesod, temelie, se situează, în 
schimb, chiar pe axă; această a noua sefira primeşte, de altfel, emanatiile celorlalte 
sefirot; ea permite să se acceadă la ultima, malkut, care este regalitatea, adică 
armonia. Iluminarea mistică se produce prin „scurgerea“ forţei divine din sefira 
în sefira. Cf. Scholem, 1966, pp. 334-337, 346-382, 411-426, 483, 486-489. 

12 Asa s-au petrecut lucrurile cu sabatianismul, care a persistat si dincolo 
de apostazia și de moartea principalului său protagonist, Sabbatai Zevi 
(1625-1676). Adepții săi l-au urmat în convertirea la islam, formând un grup 
religios specific în Imperiul otoman, așa-numiții Deunme. 

Purificarea ce urmează erei mesianice ar putea să nu fie 
decât o aspirație metafizică, proprie curentelor mistice sau doar 
transmisă de către comentarii și literatură; însă acest ideal este 
întărit printr-un sir de practici si de rituri in care apa rămâne în 
continuare, pentru orice credincios, atât un instrument material 
cât si o sursă de cugetări!. 

Apa, materie insesizabilă, serveşte la circumscrierea unor 
domenii foarte diverse temporal; într-adevăr, riturile de apă sunt, 
în mai multe privinţe, pomenire a trecutului, trecere a prezentului 
și proiecție într-un timp viitor. Se poate observa acest fenomen 
atât în cutumele specifice unor grupuri în cursul sărbătorii de 
Savuot sau de Roș ha-Sana, cât și în riturile comune tuturor 
societăţilor evreiești tradiționale, cu prilejul ablutiunilor sau imer- 
siunilor rituale sau atunci când are loc purificarea celor decedați. 


Cutume particulare 


După distrugerea Templului, ritualul de Sukot s-a elaborat 
în alt fel, ca si ritualul celorlalte sărbători sau rituri, dar rugă- 
ciunile pentru rouă și pentru ploaie, integrate în toate liturghiile 
evreieşti ale diasporei, amintesc într-un chip foarte expresiv antica 
simbolistică a apei în această sărbătoare. Dimpotrivă, în riturile 

actuale, mai ales sărbătoarea de Savuot este aceca care suscită o 
memorie a apei, explicită în unele comunităţi, îndeosebi în cele 
originare din Maroc, în care predomină obiceiul de a se stropi cu 
apă unii pe alţii, adeseori cu ulcioare întregi, fără a se tine seama 
de hainele de sărbătoare purtate în această zi. 

Savuot, multă vreme sărbătoare agricolă, devenise deja în 
epoca Celui de-al doilea Templu celebrarea dăruirii Torei și a re- 
velării către Moise. Cutuma se înscrie deci în registrul imaginilor 
metaforice ale apei, simbol al Torei, cu deosebire pentru o sărbă- 
toare care pomeneşte de manifestarea lui Dumnezeu în tufisul 
aprins. Totuşi, acestui obicei i s-au dat diferite explicaţii, fiecare 
dintre ele bizuindu-se pe o povestire midrașică diferită și înte- 
meind o logică istoricizată. Una dintre aceste povestiri afirmă 
că primirea Torei a fost pentru ebrei un şoc emoţional atât de 
puternic încât și-au dat sufletele, au murit. Pentru a-i face să 
revină la viață, Dumnezeu a trimis o rouă deasă, care i-a înviat. 
Cutuma amintește deci de această povestire și simbolizează reve- 
nirea la viață grație apei, deci grație Torei. Alte explicaţii evocă 
o tradiție rabinică potrivit căreia, după naşterea sa, Moise n-a fost 
încredințat imediat apelor Nilului, ci a fost ținut ascuns de către 
mama sa, timp de trei luni. Când ea l-a pus în cos si l-a lăsat în 
voia valurilor, era ziua de șase sivan, dată în care el a primit mai 
târziu Tora, deci ziua sărbătorii de Savuot. Faptul de a stropi cu 
apă este deci un semn de recunostiintä fata de elementul lichid 
care l-a salvat pe Moise. 

O povestire foarte veche, extrasă din cartea J ubileelor, care 
este asemănătoare cu genul midrasic, cu câteva veacuri înainte de 
redactarea Talmudului, sugerează o altă cale de cercetare: Sărbă- 
toarea de Șavuot simbolizează în această povestire legământul 
încheiat între Dumnezeu și Noe si, îndeosebi, făgăduiala reînnoită 
în fiecare an că nu va mai fi niciodată un potop (capitolul 6). 

Oricum ar fi, cutuma nu este cunoscută şi practicată astăzi 
decât de o minoritate originară din Maroc. Este posibil ca obiceiul 
să se fi ivit relativ recent în istorie, și nu în Antichitate sau în Evul 
Mediu: în Africa de Nord și în special în mediul berber, riturile 

de apă au fost și sunt încă foarte vii. Pentru cei ce respectă cutuma 
de a-și zvârli cu apă unii asupra altora, sensul acestei practici trece 
printr-o serie de povestiri care o justifică și îi dau astfel o auten- 
ticitate şi o pondere religioasă. 


La fel stau lucrurile cu obiceiul de Taslih, considerat ca puri- 
ficator de către foarte multe comunități si pus în practică în du- 
pă-amiaza zilei de Roş-ha-Șana. Această sărbătoare inaugurează, 
toamna, o perioadă de zece zile consacrată pocäintei și care se în- 
cheie printr-o întreagă zi de post si penitentä, Iom Kipur, ziua is- 
pasirii. Taslih constă în a merge la un râu sau la o apă curgătoare, 
cu mulți peşti, dacă este posibil, și a goli în apă conținutul bu- 
zunarelor, recitând totodată psalmi și profeția lui Mica, ce se ter- 
mină prin Ve-Tașlih: ,,Si tu vei scufunda toate păcatele noastre în 
străfundurile mării“ (7, 10-20). 

Se pare că aici este vorba de un vechi obicei păgân babilo- 
nean cu valoare apotropaică pe care rabinii au încercat zadarnic 
să-l înlăture; în secolul al XV-lea, în Occident, unii rabini au 
interzis chiar să se zvârle pâine peştilor. Într-adevăr, interpretarea 
populară vede în această cutumă purificarea de păcate, inghitite ca 
şi firimiturile de către pești sau împrăștiate de valuri. Este probabil 
că s-a dat ulterior un conţinut evreiesc unei practici populare, 
raportând-o la profeția lui Mica. În acest fel cutuma este astăzi 
spiritualizată, justificată prin Scriptură. 


Ablutiunea mâinilor 


Este adesea greu să reconstitui istoricul cutumelor parti- 
culare. În schimb, practicile legate de apă comune ansamblului 
iudaismului, de pildă ablutiunea mâinilor înaintea rugăciunii de 
dimineaţă sau înainte de a mânca, sunt cu siguranță legate de a- 
mintirea Templului. În fapt, ele nu au nici o legătură cu vreo grijă 
pentru curăţenie sau igienă. De altfel, ca si în cazul imersiunilor, 

este necesar să se fi făcut în prealabil o curățire amănunțită. 
Ablutiunea mâinilor înaintea oricărei mese sau înaintea oricărui 
consum de pâine, ridică alimentul la rangul de hrană sfântă si prin 
aceasta, înalță mâinile omului și deci, pe om în întregul său. Ritul 
se numește netilat iadaim, „înălţarea mâinilor“, este deci simbolic 
prin el însuși, ca si prin destinaţia sa: binecuvântarea care îl înso- 
teste permite ca actul să fie spiritualizat și să fie evitate compor- 
tările mecanice. Fiecare reface, în felul său, gesturile de sfințire 
proprii preoților din epoca Celui de-al doilea Templu. 

În agitația lumii de azi si în graba în care individul trăieşte 
zilnic, ablutiunea, prin contactul mâinilor cu apa, permite să se 
confere sens unor gesturi sau comportäri care sunt, în fond, obis- 
nuite. A lua de trei ori apă dintr-un ibric și a o turna incetisor pe 
fiecare mână instaurează un răgaz necesar pentru a se recentra 
spre sine, pentru ca fiecare să-și regăsească unitatea înainte de ru- 
găciune sau de masă. Hrana continuă să fie obiectul unei purifi- 
cări, care cuprinde nu numai alegerea animalelor pure, dar si mo- 
dul de preparare si de consum (kasrut). Pentru cei care le practicä, 
aceste acte zilnice sunt întărite prin spălarea solemnă a mâinilor 
de către un Cohen, la sinagogă, în zilele de Sabat sau de sărbă- 
toare. Acest rit precede binecuvântarea credincioșilor, pe care 
Cohenul o dă în fata adunării, ținând palmele în așa fel ca degetele 
să formeze cinci intervale. Policele sunt alipite prin unghiile lor, 
iar celelalte degete sunt alăturate câte două, indexul cu medianul, 
inelarul cu degetul mic. 

Aceste intervale reprezintă valoarea numerică a literei he 
(a cincea literă a alfabetului), abreviere a termenului Ha-Sem (Nu- 
mele), care servește pentru a-l desemna pe Dumnezeu. Un levit 
aduce ceainicul și ligheanul și purcede la ablutiunea mâinilor în 
faţa credincioșilor. În epoca Celui de-al doilea Templu, Leviimii 
(sau levitii) erau servitorii Cohanimilor; aceștia, de pe platforma 
Templului binecuvântau poporul. 

Pentru mistici, totul este sfințire: în ibricul care conține apa 
rezidă misterul sehinei, prezență divină, lipsită de Templu de când 
acesta a fost distrus de către romani. Apa care spală de murdării 
este înzestrată cu har, în vreme ce ligheanul ce primeşte apa 

pentru ablutiune mâinilor este impur, deoarece omul s-a despărțit, 
în vas, de prihănire. 

În practicile zilnice ale evreilor din Africa de Nord, înde- 
osebi ale celor originari din Maroc, influența Zoharului si a 
metodelor acestuia pentru purificare rămân evidente (Zohar 
198a-198b, Miket 20). Tocmai aşa stau lucrurile cu Hekhal 
Hakodeș, „Palat de sfinţenie“, comentariu mistic al liturghiei scris 
de Mose Ben Mimun El-baz, care prescrie: 


Să se apuce vasul pur, cel care conţine apa, cu mâna dreaptă 
în care säläsluieste forţa Harului; să se toarne o parte din conti- 
nutul lui peste [mâna] stângă, pentru a privilegia în forță si în 
putere dreapta asupra stângii, pentru a supune forţa impuritätii si 
a o alunga, a o îndepărta de sine. Căci, atunci când apele Harului 
precumpănesc asupra Temerii (sefira Pahad), acest loc unde se 
hrănesc Cojile (kelipor?), forţa pângăririi fuge de acolo [...]. 
O dată ce mâna stângă a fost purificată, se va turna apă din vas 
cu stânga peste dreapta, spre a o purifica si pe ea; Levitul este în 
slujba Cohenului, acest gest semnificând predominantä si biruintä 
a dreptei asupra stângii, supunerea acesteia din urmă fata de 
cealaltă [...]. Când s-a terminat ablutiunea [...], este bine să i se 
adauge un adaos de sfinţenie, turnând pe amândouă mâinile 
deodată apa rămasă în vas și ridicând cele zece degete spre înal- 
turi, pentru a semnifica faptul că mâinile sfintite au căpătat ima- 
ginea primordială a Celor din Înalturi (traducerea Zafrani, 258). 


Ablutiunile sunt mai mult decât rămășițele unei epoci revo- 
lute, mai mult decât simple amintiri. Ele îl proiectează pe individ 
într-o comemorare care transcende timpul si spațiul, deoarece 
contribuie la perpetuarea conceptului de puritate, foarte îndepărtat 
de preocupările moderne. De asemenea, purificarea celor decedați 
oferă o simbolistică complexă a apei, care depinde şi de dezvol- 
tarea practicilor funerare în sânul societăților înconjurătoare, 
creştine sau musulmane. 

Purificarea celor morți 


În spălarea morţilor (rehita) predomina încă amintirea ablu- 
tiunilor si imersiunilor preotului, atunci când trebuia să îmbrace 
veşmântul alb de in pentru a-și exercita funcțiile la Templul din 
Ierusalim. Într-adevăr, după purificare, decedatul este îmbrăcat 
într-un lintoliu alb, alcătuit din șase sau șapte parti de veșmânt. 
În plus, spălatul morților are legäturi si cu obiceiurile legate de 
naștere: după cum copilul care prinde să trăiască este imediat 
spălat, la fel se face si cu cel ce părăsește viața. 

Cei care înfăptuiesc purificarea, membri ai „Frăției Sacre“, 
Hevra kadisa, urmează un ritual extrem de complex, în care rolul 
„apei vii“ este central, ea fiind turnată din mai multe vase, peste 
trupul întins sub o pânză albă. Numărul ulcioarelor turnate, alter- 
nanta apei calde si a celei reci, a săpunului si a esentelor parfu- 
mate urmează variante proprii fiecărei comunităţi si depind de 
părțile de trup care sunt curățate. Fiecare moment al acestei spălări 
este prilejul unei binecuvântări speciale, care leagä partea trupului 
cu un sens metaforic si cu crearea sa de către Dumnezeu. După 
ce această spălare sistematică a fost îndeplinită, spălătorii trec 
la ablutiunea mâinilor lor pentu a efectua purificarea propriu-zisă, 
tahara. Trupul decedatului este așezat atunci în poziţie verticală 
sii se toarnă apoi apă fără întrerupere pe cap, din diferite ulcioare. 
În timp ce apa se scurge pe tot corpul, se recită textul din Ezechiel 
(36, 25): „Voi răspândi peste voi o apă pură și veți fi curätiti de 
toate spurcăciunile voastre“, urmat îndată de textul din Levitic 
(16, 30): 


Căci în ziua aceasta se va face ispășire pentru voi, ca să vă 
curätiti, veţi fi curätiti de toate păcatele voastre înaintea Domnului. 


Apa unifică în chip generic impuritatea fizică și impuritatea 
morală, păcatele individuale si cele colective, deoarece acest ultim 
extras biblic evocă ritul ţapului ispăşitor care, o dată pe an, la 

Templul din Ierusalim, consta în răscumpărarea păcatelor tuturora 
Trimiterea la era mesianică, fără noțiunea păcatului, se face si a 
în chip colectiv, apa putând oferi modelul metaforic al diluärii 
greselilor. Totuși, abia în cursul fnvesmântärii decedatului, ritmată 
si ea de texte biblice din Isaia și Zaharia, este evocat viitorul 
mesianic sau escatologic care îl așteaptă pe cel decedat: 


Domnul te va călăuzi neîncetat, iti va sătura sufletul chiar 
în locuri fără apă, si va da din nou putere mădularelor tale; vei 


fi ca o grădină bine udată, ca un izvor ale cărui ape nu seacă ` 


(Isaia 58, 11). 


În riturile funerare, apa nu este asociată doar cu cel decedat 
şi cu ceea ce îl așteaptă; ea joacă un rol care evocă și sistemul 
de purificare al Templului. Înainte de a ieși din cimitir, cei care 
l-au însoţit pe cel decedat isi spală, în chip ritualic, mâinile cu apa 
dintr-un ulcior, eliberându-se astfel simbolic de pângărirea morții. 


Imersiune 


Noţiunea de prihănire s-a estompat cu timpul; îndeosebi 
pentru impuritatea mortului, apele lustrale n-au mai fost înlocuite 
prin vreun substitut. În schimb, în chip ciudat, imersiunea purifi- 
catoare (tevila) s-a menţinut, în pofida greutăților materiale legate 
inerent de păstrarea? acestui rit. 

Aşa se prezintă lucrurile cu imersiunea practicată în ajun de 
sabat de către unele grupuri care tin de hasidism, curent pietist 
și mistic, răspândit în Polonia la sfârșitul secolului al XVIII-lea: 
omul, făcut după chipul divin, își pregăteşte trupul si sufletul să 
primească sfintenia sabatului, purificandu-se. 

De asemenea, imersiunea precede o acțiune utilă și indis- 
pensabilă colectivitätii: scrierea pergamentelor sfinte, tăierea 

animalelor pure, purificare a morţilor. Omul si actul constituie 
atunci o entitate care participă la Legământul cu Dumnezeu și 
la idealul de „sfinţenie“: corpul întreg adâncit în baia rituală este 
cel care permite celui cufundat să se transforme, să se reînnoiască, 
cu intenţia de a îndeplini cât mai perfect sarcina care îi revine. 
De fiecare dată îi este necesar să se întoarcă spre sine, spre a trece 
de la profan la „sfânt“, de la exterioritate la interioritate, de la 
individual la colectiv. 

În ce priveşte imersiunile practicate de către femei, acestea 
se referă la „puritatea familială“ (tahara ha-mișpara), dominată 
de legislaţia religioasă. Este vorba de a redobândi puritatea 
necesară sexualităţii, adeseori valorizată în iudaism, raporturile 
sexuale fiind interzise în cursul ciclului menstrual si în săptămâna 
care îi urmează. Imersiunea este ritul care, autorizând reluarea 
vieţii sexuale, îngăduie ca aceasta să fie delimitată în timp şi, 
totodată, să fie sfințită. 

Toate aceste imersiuni, ca și cele practicate înainte de săr- 
bători si de posturi, au ca obiectiv purificarea spirituală, și o ,,rein- 
toarcere spre sine“, aşa cum o indică termenul teșuva, sinonim și 
cu pocăință. Perspectiva eminamente simbolică a acestei imersiuni 
tine atât de locul ei, denumit miqve, cât si de natura apei, si de 
modul de a o practica. 


Baia rituală 


În Biblie, purificarea prin imersiune este supusă exigentel 
de a se îmbăia într-o apă vie si nu exigentei unui spaţiu arhitectu- 
ral special. Izvoare, puturi, cisterne, rezervoare serveau la folosi- 
rea profană a apei, în timp ce numai apele de ploaie, izvoarele, ape- 
le Iordanului și ale mării Galileei erau potrivite pentru purificare“. 

Încă si astăzi, rugăciunea pentru ploaie nu sovdie să-i ceară 
socoteală lui Dumnezeu cu privire la consecinţele pe care le are, 
pentu legea sa, lipsa de apă: 


Băile de purificare prescrise de Tine pretind patruzeci 
de se’ah de apă. Cum ar putea credincioșii tăi să-și indepli- 
neasca această îndatorire dacă le-ar lipsi această cantitate de apă? 
(Musaf Sukot). 


Din Antichitate şi până în zilele noastre, băile rituale 
(miqvaot) au caracteristici comune: o mică piscină sau un bazin 
(miqva) conţine „apele care dorm" și o cisternă (bor) alimentează 
bazinul cu apă de ploaie. Bazinul, săpat și modelat chiar în pă- 
mânt, are o înălțime de 1,20 metri si trebuie să conțină cel putin 
patruzeci de se’ah de apa „naturală“, ceea ce pentru majoritatea 
interpretilor, echivalează cu 750 de litri. Înălțimea bazinului ca 
si volumul de apă permit unui adult să se scufunde în întregime, 
fără teama Că se va îneca. 

Proveniența apei, precum și ansamblul construcției băii 
rituale sunt reglementate în textele talmudice: „apa vie“ trebuie 
să se scurgă „în mod natural“ în bazin. Apă de ploaie, de izvor 
sau de râu, apă din topirea zăpezii — ea nu trebuie să fi fost 
scoasă de mâna omului, nici să fi fost adusă în recipiente. Pentru 
a o canaliza sau a o aduna, este interzisă folosirea oricărui metal, 
ca fiind susceptibil s-o facă impură. 

Locul unde se instalează miqve — locul de purificare — nu 
pare să fi fost precizat înainte de perioada Celui de-al doilea 
Templu. Într-adevăr, ceea ce pare că marchează începuturile aces- 
tei construcţii particulare este introducerea termelor greceşti în 
Vechiul Israel de către suveranii Hasmoneeni, pe la mijlocul seco- 
Jului al II-lea înaintea erei creştine”. Într-o ţară puternic elenizată, 
de când a fost cucerită de către Alexandru, si în care cultura ele- 
nistică impregna numeroase domenii, monarhii hasmoneeni ac- 
ceptaseră pe atunci tehnicile moderne grecești: piscine, băi calde, 

rezervoare, sisteme hidraulice, apeducte. Numărul impresionant 

de miqvaot descoperite în toate palatele regale, printre care cele 
ale lui Irod, din secolul I, reflectă situaţia politică și religioasă a 
țării: monarhii si cei apropiaţi lor cumulau puterea politică si cea 
sacerdotală. Aceasta din urmă cerea respectarea legilor Leviticu- 
lui, a regulilor de puritate a Templului, cerea deci practicarea unor 
rituri purilicatoare foarte frecvente. 

Adoptând pentru curtea regală o arhitectură și tehnici gre- 
co-romane, suveranii au contribuit deci la fixarea unui spatiu 
specific ritului imersiunii. Sistemul, eficace pentru curtea regală 
şi sacerdotală, s-a extins apoi în rândurile populației, pentru care 
purificarea făcea parte din etica de fiecare zi. sau consta în rituri 
specifice, necesare în frecventarea Templului. Astfel, arheologia 
recentă a descoperit miqvaot în locuinţe particulare și în apro- 
pierea sinagogilor. Aceste miqvaot sunt caracterizate printr-o 
intrare cu câteva trepte în subsol, adesea pornind de la camerele 
de baie, și printr-o tencuială care acoperă interiorul bazinului spre 
a se evita scurgerile de apă. Uneori, două scări conduceau spre 
bazin: una pentru cei care coborau să se purifice, cealaltă pentru 
a feri de orice contact impur pe cei care se purificaseră. Apa de 
ploaie curgea direct în bazin prin găuri amenajate în acoperișurile 
sub formă de boltă sau prin deversoare. Adesea, un alt bazin 
servea drept cisternă sau drept rezervă de apă pură; în caz de 
nevoie, un sistem permitea celor două bazine să comunice. 

După distrugerea Templului, migve a devenit un simbol 
evreiesc în raport cu termele sau cu piscinele lumii greco-romane, 
un loc material Care a focalizat exigenţele spirituale și rituale de 
puritate, Miqve s-a răspândit pretutindeni în jurul Mediteranei, în 
lumea evreiască bizantină și în tot Occidentul medieval. Multă 
vreme a fost mai important pentru o comunitate &vreiască să-și 
construiască o migve decât să-și clădească o sinagogă. Localizarea 
băilor rituale evreiești permite astfel să se priceapă şi modul de 
alimentare cu apă a orașelor medievale. Într-adevăr, constructorii 
foloseau adesea pânzele freatice, ca să fie siguri de puritatea apei. 

În Europa, abia în cursul secolului al XIX-lea, o dată cu 
Emanciparea, frecventarea băilor rituale s-a restrâns la mediile 
ortodoxe sau hasidice, în timp ce în Africa de Nord frecventarea 
acestor băi a continuat să fie susținută de obiceiul ablutiunilor din 
islam si de practicile culturale ale hammam-ului. | 

Construcțiile recente de miqvaot în Europa sau în Statele 
Unite sunt o dovadă temporală a migraţiilor populațiilor si a 
influențelor lor culturale; dar ele pun și chestiunea persistentei 
sensului. Deci, ce semnifică această „adunare“ (miqve) de apă vie? 

O miqve înseamnă acțiunea unor contrarii: o apă pură, natu- 
rală, dar stăpânită într-un bazin; o practică contingentă, urmărind 
un obiectiv precis, dar care face trimitere la o povestire atempo- 
rală, cea a Creaţiei. . 

În fapt, cel care se scufundă pătrunde într-o apă care doarme; 
de trei ori — ceea ce înseamnă cuvântul miqve în Tora (Pentateuc) 
— , el se afundă în apă, în asa fel ca să-i fie cuprinse toate părțile 
corpului; se lasă înghiţit în întregime de apă, moare în sine, apoi 
reiese în viata. 

Exegetii subliniază faptul că maim, „apă“, începe si se ter- 
mină prin aceeaşi literă, mem, dar că grafia acestuia se deose- 


beste: la începutul cuvântului ea se deschide, ca o matrice, la sfâr- 


situl cuvântului ea se închide, ca o buclă. Termenul și grafia sa 
ar ilustra deci procesul procreatiei. În aceeași reţea de analogii, 
cele patruzeci de se’ah, măsuri de apă indispensabile unei miqve, 
evocă cele patruzeci de zile care marchează viabilitatea unui 
embrion si trecerea sa la starea de făt. i 


Demersul decurge, neîndoielnic, din aceeași concepţie refe- 
ritoare la apă şi la idealul de sfințenie, fie că este vorba de Anti- 
chitate sau de zilele noastre: în Antichitate, demersul își afla 
motivarea într-un păcat moral sau într-o impuritate rituală; astăzi, 
motivarea constă în îndeplinirea unui act sfânt sau în respectarea 
legilor religioase ale purității familiale. În ambele cazuri este 
vorba despre o regenerare: schimbându-și statutul, individul, aflat 

în stare de impuritate, renaşte la puritate, grație imersiunii, el 
descoperă reunirea potentialitätilor sale spirituale. Imersiunea 
permite o transformare a fiinţei sau a sufletului, o predispozitie 
pentru spiritualitate. Pentru o femeie, trecerea prin miqve circum- 
scrie timpul sexualității și deci posibilitățile de a se reproduce 
în cadrul purității familiale. Este o manieră de a sfinți sexualitatea, 
cu apă, element primordial, el însuși generator de viata. Felul în 
care se efectuează imersiunea își găsește ecou în literele ce alcătu- 
iesc cuvântul miqve, deoarece sunt aceleași și cu cele ale cuvân- 
tului goma, care desemnează „înălțarea“. Gestica este semnifica- 
tivă pentru tensiunea omului purtat spre un obiectiv sau un absolut 
care îl înalță, mai ales că termenul migve semnifică și nădejde, 
speranță. În plus, maim, substantiv feminin plural, constituie o 
parte din cuvântul șamaim, care desemnează cerurile, compuse și 
ele din apă și spre care tind aspiraţiile mistice (șam = acolo). 

Într-adevăr, apa, element vital, este un element mistic, asa 
cum o exprimă deja unele texte de la Qumran și numeroase poves- 
tiri midrașice, reluate ulterior în tradiția creştină, îndeosebi în Evul 
Mediu. 

Unul dintre aceste midrasim leagă purificarea lui Adam de 
fluviul Edenului, căci într-unul din braţele acestuia, în Gihon 
(Geneza 2, 10), s-a purificat el-dupä ce a fost alungat din grădina 
Edenului: 


Adam a pătruns în apele Gihonului de sus până ce ele au 
ajuns la înălțimea gâtului său și a postit șapte săptămâni, până ce 
corpul lui a devenit asemenea unui fel de algă. El spuse Sfântului, 
binecuvântat-fie-El: Domn al tuturor lumilor! Te rog, iartă gre- 
seala de care sunt răspunzător și primeşte cäinta mea! Atunci, 
toate generaţiile vor învăța că există o pocăință. Ce a facut Sfântul, 
binecuvântat-fie-EI? El și-a întins mâna dreaptă și i-a iertat lui 
Adam greșeala si i-a primit pocäinta. De aceea stă scris: „Atunci 
ţi-am mărturisit păcatul meu si nu mi-am ascuns fărădelegea, Am 
zis: Îmi voi mărturisi Domnului fărădelegile. Și tu ai iertat vina 
păcatului meu“ (Psalm 32, 5) (Pirge Rabbi Eliezer 20). 

Întoarcere spre sine, cdinta fac ca purificarea să fie eficace, 
dar aceasta nu poate avea loc decât prin apă, prin orice apă „na- 
turală“. Această apă, în fapt, face trimitere în chip mitic spre 
fluviul care, izvorând din Eden, se împărțea în patru braţe ce 
alimentau fluviile pământului. 

Devin astfel de înţeles coerenţa sistemului, ca si maniera 
în care s-au putut transmite riturile. Acestea, fără a avea în mod 
necesar aceeaşi semnificaţie, în epoci diferite, se întemeiază impli- 
cit sau explicit pe imagini cu aceeaşi structură. 

Funcţia purificatoare a apei, unită adesea cu aceea a focului 
în unele sisteme de gândire, se referă în general la potop: apa, 
matrice a omenirii, ocean primordial, devine atunci instrument de 
moarte şi, concomitent, instrument de regenerare. Fie că se înfăp- 
tuiește astăzi sub formă de ablutiuni sau de imersiuni, purificarea 
face trimitere, încă de la origini, la o multiplicitate de sensuri, 
chiar dacă în cursul istoriei a precumpănit conceptul de purificare 
morală. 

În porţiunea cea mai de sus a acestui lant de sensuri se află 
apele Edenului, a căror evocare în mijlocul poveștii creației, pro- 
voacă mirare, aşa cum am mai subliniat. În iudaism, apele 
Edenului, care hrănesc Pământul, reprezintă legătura dintre mate- 
rialitate si spiritualitate, stabilesc arhetipul purificării escatologice 
și mesianice. 

Dacă tabernacolul din deșert, la fel ca și Templul, pretindeau 
o puritate rituală, aceasta s-a întâmplat pentru că, fiind închinate 
lui Dumnezeu, ele reproduceau modelul edenic: singurul mod de 
a stabili un contact cu Dumnezeu, de a înlătura păcatul lui Adam, 
era purificarea, deoarece ea făcea să se regăsească calea Edenului 
pierdut (Kaplan, 44). | 

În felul acesta, a se cufunda în miqve înseamnă a regăsi flu- 
viul Edenului, deoarece, metaforic, toate apele vii provin de aici; 
înseamnă, integritatea sau perfecțiunea paradiziaca. Gestica in- 
ghitirii de către ape, daca mimează moartea, și pentru că mimează 
moartea, permite regăsirea statutului lui Adam de dinaintea 

căderii, într-o atemporalitate mitică. Prin imersiune — rit temporal 
— omul își domină prezentul si îi dă un sens, dar, într-un chip 
mai larg, apa dominată în spaţiul acestei miqve îi întărește omului 
această iluzie. 

Orice rit de purificare, si mai ales imersiunea, evocă fluviul 
paradiziac. Jar apa este mai mult decât un simplu instrument ma- 
terial, este un obiect de spiritualitate: ea nu poate fi despărțită 
de iertare, de puritate si bine, deoarece omul care se cufundă în 
apă îndeplineşte un act precedat de căință; aceasta îl eliberează 
de rău, de păcat, de pângărire. De fiecare dată când omul asociază 
apa cu universul său spiritual, este ca și cum el ar restabili cu 
Dumnezeu relaţia pierdută prin actul lui Adam, ca si cum ar regăsi 
legătura cu perfecțiunea originală. În fapt, în acest sistem de 
gândire, soarta omenească rămâne legată de acea purificare, 
definitivă, atemporală, universală care ar rezolva îndoiala meta- 
fizică a lui Iov (lov, 14, 4): „Cine ar putea să scoată curatul din 
necurat, dacă nu Unicul“. 


NOTE 


1 Acest studiu se bazează pe mai multe anchete etnologice în medii 
evreieşti, creştine şi musulmane (1986-1990). Pentru iudaism, aceste anchete 
au fost realizate în Franţa, mai ales în regiunea pariziană, și la Nisa, de asemenea 
în Canada, la Montreal si în Israel, la Ierusalim, Regavim si Haifa. Au fost 
interogati simpli credincioși si profesionişti ai riturilor: rabini, mohalim (peri- 
tomişti, care execută circumcizia), sohatim (hahami rituali), supraveghetori ai 
băilor rituale. Cf. cap. 4, n. 3 si cap. 8 n.21. 

2 Qelippot (sing. glipa) = „scoarță“, „coajă“, desemnează în mistică 
aspectul aparent, neesential, care conţine fructul sau îl protejează, fructul fiind 
cel mai des o abstracţie sau o alegorie. 

3 "Termenul tevila vine de la rădăcina T-B-L, verbul taval semnificând 
„a muia“, „a cufunda“ (Geneza 37,31; I Regi 5, 14; Iosua 3, 15). Totuşi, în Biblie 
se găsesc deseori verbele „a purifica“, „a fi pur“, din rădăcina T-H-R (taher) 
(Lev. 12,7; 22,7; II Regi 5, 12). Pentru Rasi, verbul rahaf, „a spăla“, „a se 
îmbăia“, semnifică „a se cufunda în apă“. Problemele de puritate şi impuritate 

sunt tratate mai ales în secţiunea Toharot („Purităţi“) a Mişnei, al șaptelea tratat, 
Nida, („Separată“) este consacrat femeii la menstruatie. 

4 Cf. A. Negev, The Archeological Encyclopedic of the Holy Land, ed. 
a Il-a, Prentice Hall Press, NY, p. 350, si pp. 394-396. 

5 Cuvântul miqve, masculin, semnifică „baie rituală“ în ebraica rabinică; în 
Biblie, el semnifică „îngrămădire colectată“, „confluență de apă“, „masă de apă“ 
(Geneza 1, 10; Exod, 7, 19); în Biblia tradusă în grecește (Septanta), cuvântul 
este redat prin systemata şi prin pan synestekos hydor, „adunătură“, „apă 
colectată“; se mai întâlnește în ebraica biblică termenul miqva, la feminin, care 
semnifică „rezervor“, „bazin“ (Isaia 22, 11). Pluralul ambilor termeni este 
identic, migvaot. Tratatul talmudic Miqvaot clasează în zece capitole diferitele 
tipuri de băi rituale, după puritatea lor si efectele lor purificatoare; tratatul dă 
regulile construirii băilor rituale, precum şi cele ale validității diferitelor sisteme 
de alimentare cu apă. 

6 Vechea măsură biblică se’ah ar echivala cu 18 litri, dar există diverse 
calcule care fac să varieze capacitatea cisternei între 250 şi 1000 de litri. 
Actualmente, sistemul cel mai obişnuit constă în a plasa pe acoperișul unui 
imobil o cisternă pentu apa de ploaie care alimentează prin tuburi de plastic 
bazinul, aflat de cele mai multe ori la subsol. 

7 Cf. E. Netzer, „Ancien Ritual Baths (Miqvaot) in Jericho“, The Jerusalem 
Cathedra, 2, 1982, pp. 106-119. E. Netzer si R. Reich, „The Hot Bath-House 
(balneum), the Miqweh and the Jewish Community in the Second Temple 
Period“, Journal of Jewish Studies, 1988, 39, nr. 1, pp. 102-107. 

8 În Occident se păstrează sau au fost localizate numeroase construcții 
care au adăpostit băi rituale: astfel, la Köln, Spire, Frieberg, Offenburg, 
Andenach, Mainz, Worms, pentru Evul Mediu, în țările germanice. În Franţa 
— la Rouen, Strasbourg, Bischeim, Narbonne, Montpellier. 

4. SEMNE ÎN ABIS 


Multe virtuți și valori ale apei biblice s-au regăsit în cresti- 
nismul primitiv. În primele timpuri ale Bisericii, literatura evan- 
ghelica și patristică a remodelat unele funcţii ale acestor valori si 
virtuți, în aşa fel încât ele fac astăzi parte integrantă din dogmă. 
Cu toate acestea, apa nu ocupă pretutindeni, în diferitele bise- 
rici creștine, același loc. Într-adevăr, în zilele noastre, sunt bise- 
rici în care importanța acordată apei este mai mică decât în tre- 
cut, deși unele practici își menţin valabilitatea și oricine le poate 
vedea. Asemenea practici sunt, de exemplu, la romano-catolici: 
apa pe care oficiantul o amestecă cu vin în decursul tainei împăr- 
tasaniei; apa folosită pentru a se face semnul crucii sau cea cu 
care se face sfânta stropire — aceea a agheasmatarelor sau a cuve- 
lor pentru botez. Alte exemple sunt: apa care este băută, cu expri- 
marea concomitentă a unor jurăminte sau rugăciuni, cum ar fi apa 
fântânilor închinate Sfintei Ana, de la Notre Dame; apa în care se 
fac scufundări — cea a piscinei sfinte de la Lourdes; apa izvoa- 
relor cu care este udată statuia unui sfânt patron, precum cea a 
Sfântului Momert sau a Sfântului Martin, pentu a aduce ploaia. 

Multi regretă totuși faptul că în cursul împărtăşaniei, ofi- 
ciantul nu-și mai umezește mâinile atunci când recită Lavabo, că, 
de multe ori, agheasmatarele sunt goale; că la ceremonia bote- 
Zului, sau Ja cea a botezului provizoriu, noul-născut este stropit 
doar cu câteva picături de apă. Ei regretă si faptul că, în general, 
s-a renunțat la ceremonia spectaculară a spălării picioarelor în 
Joia Mare! 

Din cauza dispariţiei unor rituri, bogăţia simbolică a apei 
divine s-a micşorat. Ea se menţine, cu toate acestea, grație textelor 
biblice și evanghelice folosite în liturghiile catolice sau în servi- 
ciile religioase protestante?. Într-adevăr, imaginile biblice din 
aceste diferite liturghii vestesc spusele și faptele lui Iisus si ale 
discipolilor săi; ele răspund, ca un ecou, acestor vorbe şi fapte, 
contribuind, prin vechimea lor, la lămurirea sau confirmarea unui 
rit specific”. 


Imagini biblice preluate de universul creștin 


Atunci când a apărut noua credință, n-a fost abandonat cor- 
pusul biblic al apei, cu trimiterile sale naturaliste și cosmice, cu 
reprezentările sale realiste ale riturilor purificatoare și cu avân- 
turile sale morale de exigentä a purității si sfinteniei. Implantata 
întâi în Orient, noua credință s-a răspândit repede în Imperiul 
Roman din Apus, începând cu secolul al IV-lea. 

Întrucât Noul Legământ se considera a fi împlinirea Celui 
Vechi, iar textele scrierilor sfinte se deosebeau de alte texte prin 
autonomia și prin limba lor, un şir de comentarii referitoare la 
noua credință, scrise în ebraică, aramaică, siriacă şi greacă (co- 
mentarii ce constituie, fără îndoială, o parte infimă dintr-un an- 
samblu mai însemnat) a stârnit imaginatiile si i-a înflăcărat pe 
interpreți, chiar înainte de a se fi produs amestecul cu culturile 
romană şi bizantină. 

Povestiri istorice, precum Jubileele, a căror perspectivă este 
mesianică (la fel ca a multora dintre scrierile qumranice), profeții 
hiperbolice din testamentele diferiților patriarhi, Apocalipse, 
precum cele ale lui Henoh, Ilie sau Baruh, romane precum cel de- 
spre Iosif si Asenat, reprezintă dovada că astfel s-au transmis teme 
ezoterice, tradiţii hermetice sau rituri care proveneau din sträfun- 
durile veacurilor. 

Astfel, să ne gândim la povestea despre Adam care, după ce 
a murit, a fost spălat de trei ori în lacul Aheron și a fost purificat 
de trei ori înainte de a se înălța ( Viaţa lui Adam și a Evei, în limba 
greacă, 37, 3-6). Să ne imaginăm arca purtând trei tauri care, după 
potop, s-a oprit pe uscat și din care a coborât taurul alb, devenit 
om — Noe. Sau să ne închipuim turma de oi însetate si flămânde 
din pustie, conduse de berbecul-călăuză, Moise, care, după ce s-a 
cätärat pe stâncă și a descoperit izvorul, s-a preschimbat în om si 
a construit sălașul Domnului oilor, adevărată stâncă (1 Henoh, 89, 
8-14, 39-46). 

Imaginile biblice, referinte permanente, au furnizat inepui- 
zabile comori de simboluri, prin mijlocirea traditiilor orale. Peste 
ele s-au suprapus, dezvoltând un sens nou, imaginile corpusului 
evanghelic, în care apa joacă un rol inițiatic, îndeosebi în 
ideologia mântuirii si a învierii. 


În fapt, anticele teme ale izbăvirii prin apă au stimulat imagi- - 


narul exegetilor si, pe urma lor, imaginarul artiştilor, cu atât mai 
mult cu cât ei considerau aceste teme ca etape ce vesteau noile 
credințe. Episoadele biblice, infrumusetate și comentate prin nu- 
meroase povestiri, au fost reinterpretate de către Părinții Bisericii 
grecești și latine. Totodată, în paralel, s-au răspândit istorisirile 
evangheliilor apocrife*. Glosa comună, elaborată de Scoala lui 
Raban Maur, a devenit modelul de gândire al generațiilor scolas- 
tice. Elementele simbolice ale liturghiei au fost fixate pentru multă 
vreme în Rationalul serviciilor divine al lui Guillaume Durand 
(secolul al XIII-lea). Lucrările savante au oglindit aceeaşi direcție, 
au folosit aceleași imagini ca și legendele despre sfinți şi bestia- 
riile, cele mai populare „imagini despre lume“. Toate acestea au 
contribuit la modelarea unei istorii sfinte ale cărei imagini au fost 
arhetipuri pentru întreaga crestinätate până la Reformă. 
Legenda aurită a lui Iacobus din Voragine (secolul al XIII-lea), 
liturghia eminamente scenică si simbolică, vitraliile, precum ŞI 
sculpturile de pe capitelurile bisericilor, toate acestea au trasat, în 
manieră dogmatică și totodată sensibilă, structurile de gândire ale 

ideologiei creştine, care uneau în aceeași rețea simbolică pe 
cărturari si pe cei fără știință de carte. 

Pretutindeni, episoadele în care apa a jucat un rol precum- 
pănitor au fost asociate cu izbăvirea definitivă a omenirii, cu mân- 
tuirea prin apa botezului, mântuire prin însuși botezul lui Iisus în 
lordan. Această izbăvire nu mai este privită ca fiind doar tem- 
porală sau conjucturală, cum a fost accea a poporului ebreu în 
cursul istoriei biblice; ea apare ca mântuirea veșnică al cărei 
înfăptuitor este lisus, Mântuitorul. 

Pentru ebrei, instaurarea izbăvirii pământeşti avea loc prin 
trecerea Iordanului si aşezarea în Tara făgăduită. Arca oprită pe 
muntele Ararat, a cărei reprezentare domină pe un capitel al 
catedralei din Autun, prefigurează noua omenire, regenerată prin 
botez. Pe sarcofagele creștine şi pe frescele catacombelor, valuri 
tumultoase înconjoară uriașul peste care îl inghitise pe Iona. 

În Biblia ebraică, izbăvirea repetată oferită lui Iona vädeste 
milostivirea lui Dumnezeu faţă de acela care se cäieste și isi 
întoarce fata către El. Sederea lui Iona înlăuntrul monstrului marin 
devine acum „semnul“ pe care lisus însuși îl folosește pentru a 
anunța cât timp va rămâne în mormânt (Matei 12, 40); 


reprezentarea redundantă a inghitirii lui Iona de către balenă, 


scufundată si ea în apa mării, devine astfel expresia însăși a 
realităţii învierii, evocată în mântuirea creștină. La Bourges, la 
Lyon, la Mens, vitraliile îl arată pe Iona expulzat pe gură de către 
animal, în timp ce lisus iese din mormânt, semnificând învierea 
nu doar a unui om, ci a omenirii întregi. 

Pe vitralii sau în piatra catedralelor, stânca din care Moise 
face să tâsneascä apa pentru poporul său însetat în pustie, are în 


o cruce în vârf, în jurul căreia se află Moise si Sfântul Petru, iar 


alături stau, uneori, lisus si Samariteanca. Apa ce izvorăşte grație 
toiagului lui Moise simbolizează sângele si apa care se scurg din 
coasta lui lisus. Poporul ebreu însetat, ce murmurase împotrivă 
lui Moise, este înfățișat precum acela care, devenit creștin, isi 
astâmpără setea la izvorul Noului Testament. Roua pe care O 

provoacă Ghedeon capătă sensul alegoric al neprihănirii Fecioarei 
Mariei, mai ales sub influența lui Bernard de Clairvaux (secolul 
al XII-lea). Pământul rămâne uscat, în timp ce lâna apare muiată 
de rouă, Maria, adevărată lână asupra căreia a coborât roua divină, 
rămâne fecioară în pofida nașterii lui lisus. Pe basoreliefurile 
catedralei din Amiens închinate Fecioarei, Ghedeon este înfățișat 
contemplând roua care cade din cer. 

Ilie, primit de către văduvă în clipa când aceasta scoate apă 
și adună două bucăţi de lemn, devine imaginea Mântuitorului. Pe 
vitraliul din Bourges, lemnele adunate de văduvă iau forma crucii, 
semnificând totodată că și apa scoasă simbolizează virtutea 


botezului. Pe alte yitralii, Iisus, ca un nou Iosua, conduce Biserica 
spre Ierusalimul ceresc. 


Încă mai mult decât reprezentarea lui lona, a lui Moise sau 
Noe în episoadele lor acvatice, ideea despre Eden si despre cele 
patru fluvii ale lui a stârnit o interpretare originală, răspândită 
de artele plastice, mai ales începând cu Evul Mediu. 

Se ştie că, alungată din Paradis, omenirea a căutat multă 
vreme să-l localizeze: de-a lungul veacurilor, multi eruditi au 
socotit, de altfel, că pot afirma unde se află acest loc magic şi 
chiar că-l pot cartografia; ceea ce i-a împins pe conchistadori ŞI 
pe misionari, pe călători si pe teologi să-și făurească visuris. 

O adevărată geografie răsturnată a fluviilor paradisului s-a 
răspândit, neîndoielnic, datorită Ecclesiasticului, operă de medita- 
tie sapientialä, folosită foarte devreme în educaţia spirituală a 
neofitilor®. În acest text, Înţelepciunea, înfăţişată ca o persoană si 
făcându-și chiar de multe ori propriul elogiu, este zugrăvită ca 
având trăsăturile unei filosofii greu de însușit, dar prețioasă, 
deoarece provine de la Dumnezeu si din Lege. 

Comparată cu apele Iordanului si ale Nilului, apoi cu cele 
ale Fizonului, ale Tigrului, ale Eufratului si ale Gihonului, 
Înţelepciunea dăruiește cu mărinimie virtuțile sale binefăcătoare 
și vitale (24, 23-29). Purtătorul său de cuvânt nu sovaie să-i laude 

lucrarea, întrucât ea se străduiește pentru generaţiile viitoare, 
pentru toți cei care caută și vor căuta înțelepciunea: 


Eu sunt ca un canal ieșit dintr-un fluviu, / ca un curs de apă 
care conduce spre paradis [...]. Şi iată, canalul meu a devenit 
fluviu / şi fluviul s-a preschimbat în mare. 


Sugerată deja de purtătorul de cuvânt al Intelepciunii divine, 
reîntoarcerea apei la punctul său de plecare, reîntoarcere împletită 
cu revărsarea ei generoasă, este interpretată ca prefigurând apa 
botezului. Întrupată de către lisus si dezvăluită oamenilor, 
Înţelepciunea duce către Paradis prin această apă a botezului, care 
urcă spre izvorul său. Fluviile, emanatie a creației divine, iau parte 
la purificarea pământului și se reîntorc la originea lor primordială, 
— fluviul de viaţă scump Apocalipsei (Apocalipsa lui Ioan 22). 

În acest fel, pentru creștinism, viata paradiziacă nu mai este 
doar aceea pe care a avut-o omul după ce a fost creat și înainte 
de căderea sa; ea este și un capăt de drum, mai bine spus, o reîn- 
toarcere, care a devenit posibilă graţie regenerării prin botez. 

Așadar, botezul se înscrie în imageria Paradisului. În acest 
fel, fântâna a ajuns treptat să ocupe un loc în reprezentările plas- 
tice, cu siguranță sub influențele islamului și ale Orientului, între- 
zărite cu prilejul cruciadelor. În aceste reprezentări, cele patru 
fluvii converg spre o fântână; din ea se scurge apa botezului, care 
regenerează omenirea după cădere. Fântâna vieții, aşezată pe reta- 
blu] din tabloul Mielul mistic al fraţilor Van Eyck (Gand) ilus- 
trează această reprezentare. Această temă se dezvoltă laolaltă cu 
aceea a cântăririi sufletelor, cu aceea a celor cinci etape ale jude- 
cätii de pe urmă si mai ales cu cea a fericirii veșnice, hărăzită 
celor „aleși“ pentru totdeauna. Răspândită începând cu secolul al 
XI-lea, această tematică recurentă, care continuă si se transmite, 
într-o măsură deosebit de mare, prin toată civilizaţia occidentală, 
apare şi într-un tablou cum este Carul cu fân al lui Hieronymus 
Bosch (secolul al XV-lea, muzeul din Prado). Pe un panou lateral 

al tripticului, în centru, omenirea, hămesită după fân, aleargă în 
urma unui car gigantic, ucigând si devastând totul în goana ei 
dezlantuita; ea se îndreaptă spre iad, în timp ce Hristos, singur pe 
un cer imens, o privește cu tristeţe. Totuși, de pe muntele sfânt, 
o fântână formată din valurile celor patru fluvii, lasă să se scurgă 
un fir de apă cu care un preot îi botează și îi blagosloveste pe 
Adam şi pe Eva. Alte episoade înfățișate în tablou reprezintă 
crearea femeii din coasta lui Adam, ispitirea și alungarea din 
grădina Edenului”. | 

În acest fel, în Evul Mediu, alegoria apei de botez actualiza 
un paradis terestru, accesibil doar celor botezați, spälati deci de 
păcatul original. Această alegorie provenea din faptul că păcatul 
original fusese înscris deja în miezul creștinismului de către 
Augustin, cu câteva secole mai înainte. Ea se mai întemeia şi pe 
faptul că, de la începuturi, făgăduiala vieții veșnice fusese sus- 
ținută de o serie de practici şi de liturghii în care apa sublinia 
raportul omului cu sacratul. Creștinismul s-a putut impune si răs- 
pândi cu atât mai ușor în Imperiul Roman, cu cât diferitele popu- 


“ laţii politeiste care îl alcătuiau aveau tocmai rituri și credințe le- 


gate de apă. 

în felul acesta s-a constituit treptat, pe vestigiile cultelor pă- 
gâne, un corpus de imagini comun întregii creştinătăţi, în pofida 
schismelor succesive şi a divergenţelor referitoare la dogme. 
Acest corpus de imagini formează, împreună cu riturile, o 
pedagogie a apei; grație apei, sau din cauza ei, Dumnezeu purifică 
omenirea și acordă în cele din urmă, izbăvirea unui popor, 
mântuirea unui individ. . 

Într-adevăr, în templele greceşti și romane, instrumentul de 
purificare era apa, împreună cu focul. Ea era instrumentul de puri- 
ficare și în cursul riturilor de căsătorie, de moarte si, mai ales, cu 
prilejul foarte numeroaselor sărbători agricole. Zile întregi erau 
consacrate purificärilor si sacrificiilor de ispășire, care se efectuau 
adeseori prin stropirea cu ajutorul unei ramuri de măslin. În religia 

greco-romană, ca și la multe popoare din Antichitatea cea mai 
timpurie (fenicieni, cretani, egipteni...), statui ale divinitätilor erau 
cufundate cu regularitate în fluvii sau în mare. Izvoarele termale 
erau, de asemenea, obiect de cult: virtuțile vindecătoare ale 
Dianei, ale lui Mercur, Apollon sau Hercule au fost asociate cu 
unele izvoare, alăturându-se pe pământ celtic sau galo-roman 
virtuților de lecuire ale altor divinităţi locale. În calitate de materia 
prima, apa se află deja în toate mitologiile®. 

În timp ce prelua imaginile despre apă din Vechiul Testa- 
ment, exegeza creștină a fixat un sens nou mântuirii omenești: 
evenimentul cristic este împlinirea cuvântului dumnezeiesc, este 
însăși realitatea vestită de profeti, iar credinciosul își interpretează 
viata în lumina tainei mortii si a învierii lui lisus Hristos. Această 
taină este evocată în scrierile apostolilor care, la rândul lor, nu 
pot fi înțelese fără a se pomeni Vechiul Testament. 

În secolul al III-lea, Origen trasase deja cadrul triplu al inter- 
pretării creștine a Vechiului Testament, corespunzând unei con- 
ceptii tripartite despre om. Corpului, spiritului vital și sufletului 
Je corespund interpretările în sens literal, în sens etic și, respectiv, 
în sens mistic. 

Originalitatea liturghiei creștine tine încă de faptul că este 
în aceeaşi măsură tributară exegezei — precum și interpretării 
exegezei în istorie — cât si practicilor religioase anterioare sau 
locale. Suporturile vizuale, ca piatra sau pictura, au contribuit deci 
la fixarea și la stabilizarea în arhetipuri a temelor metafizice, pe 
care diferitele rituri le-au făcut semnificative în mod concret, prin 
mijlocirea diferitelor liturghii. 

Într-adevăr, în pofida Reformei și a Contrareformei care — 
în sânul creștinismului occidental — au contribuit la simplificarea 
cultului, în pofida conciliilor care au subliniat unitatea regăsită 
a Bisericilor sau au înlesnit apropierea lor, în ciuda și a tendinței 
de simplificare a practicilor și, uneori, de revenire la un creştinism 
primitiv, socotit a fi mai autentic, în pofida a toate acestea, la 

sfârșitul acestui veac mai persistă multe controverse cu privire la 
izbăvirea spirituală și la practicile materiale legate de ea. 

Astfel, în ritualurile Bisericilor Aladura din neagra Africă, 
purificarea spirituală se bizuie pe un număr impresionant de 
tehnici materiale, care pot fi apropiate celor folosite în Antichitate. 
Metodele preferate pentru a obține mântuirea recurg de obicei 
la folosirea agheasmei, la practicarea repetată a unor băi rituale 
sau a unor ședințe de exorcizare?, 

Mai recent, pelerinajul de la Lourdes si practicile purifica- 
toare care se desfäsoarä acolo în fiecare an, evocä acel cult al 
Mariei care, în decursul vremurilor și sub diferite forme, o celebra 
pe mama Celui din care „curg fluviile de viata“. Unii sunt înclinați 
să rationalizeze sau să ofere o interpretare medicală acestor 
practici, dar mulți văd în ele aspirația credincioșilor de a se elibera 
de un univers tehnologic, transformându-l în univers metafizic. 


Momentul în care simbolistica apei dobândește o mare 
bogăţie de sensuri este cel al botezului. Acesta este un rit unanim 
practicat de către ortodocși, catolici şi reformați, în Bisericile din 
Apus ca și în cele din Răsărit, precum și în noile curente mesia- 
nice sau sincretice (Africa Centrală, America de Nord). Ritul se 
bizuie totdeauna pe referințe din Scriptură și pe interpretarea lor 
teologică, dar modalitățile sale sunt diverse: imersiune, stropire, 
turnare. Diverse sunt si sensurile atribuite ritului de către diferiți 
practicanți, deoarece obiceiurile si credințele nu constituie în chip 
obligatoriu o entitate. 

Astfel, într-o Europă laică si ultra-rationalistä, botezul poate 
fi perceput în chip foarte diferit: ca un banal rit de naştere, care 
nu mai este prilej de festivități, în timp ce, altădată, aceste festi- 
vitäti adunau toate rudele nou-născutului; sau ca un rit ce conferă 
o identitate particulară, de pildă în unele grupuri protestante care, 
refuzând botezul nou-näscutilor, celebrează acest rit în acelaşi 
timp cu confirmarea, pentru grupe de adolescenți sau de adulți. 

În Haiti, botezul catolic, respectat ad litteram în cele mai 
mici amănunte, este o etapă preliminară cerută pentru orice ini- 
tiere în cultul vaudou. Apa are aici un rol special, deoarece este 
prezentă în toate ceremoniile cultului, atât colective cât si fami- 
liale. Salas al spiritelor, cum este socotită în gândirea vaudou din 
Benin, Togo sau Nigeria, apa a devenit un instrument al identității 
proprii haitiene, care este catolică, dar şi africană. În fapt, apele 
subterane sunt reprezentarea africană a tuturor activităților ome- 
nesti; apa botezului, semn al apartenenței la Biserică, permite tot- 
odată reînnodarea legăturilor cu un simbol propriu strămoșilor 
care fuseseră smulși de pe pământul părinților lor. În același spirit 
este venerată şi apa izvoarelor și a râurilor; înaintea oricărei cere- 
monii, se împrăștie apă în fata altarelor pentru a chema spiritele 
subterane. Iar cartea sfântă Îngerul călăuzitor, florilegiu de 
rugăciuni si meditații catolice, este si ea obiectul unui cult care 
cuprinde ofrande și libatiuni cu apă dulce. 

În Benin, Zair, Congo sau Camerun, valorile terapeutice și 
purificatoare ale riturilor lustrale din culturile tradiționale, bantu 
sau bamileke, sunt reinvestite în practica botezului. Mai mult 
decât atât, idealul religios influențează si politica; exigenta de 
purificare morală predicată de profeții biblici, ca și ideologia 
difuzată în cursul evanghelizării și a colonizării din ultimele 
secole, au găsit un ecou original în aspiraţiile indigene la libertate 


prin purificare. 


Examinând diversele modalităţi ale liturghiilor în care apa 
joacă un rol important si totodată contingent, ești izbit de evocarea 
extratemporală a simbolurilor. În fapt, ansamblul acestor semne 
este cel care capătă sens, pentru credincios, în realitatea sa 
temporală. 

În felul acesta, fără îndoială că mai mult decât pluralitatea 
punctelor de vedere teologice, — care sunt strâns legate de istorie 
si de istoria religioasă a fiecărui curent, — diversitatea practicilor 
este aceea care permite înţelegerea felului în care apa, element 

natural, a devenit un obiect cultural, de Ja un capăt la celălalt al 
lumii creştine. 

Înainte de a deveni simbol al mântuirii prin botez, apa a fost 
un element care a înfățișat diferitele episoade cheie ale vieții lui 
lisus, aşa cum este povestită în Evanghelii. Unele dintre aceste 

„episoade nu au căpătat un sens nou decât prin referire la codul 
simbolic sau narativ al Vechiului Testament. Ulterior, tocmai 
juxtapunerea unor sensuri multiple a creat reţeaua simbolică 
proprie liturghiei creștine. 


Sete și apă vie 


Așa stau lucrurile cu registrul opoziției dintre apa vie și apa 
de fântână, dintre setea de mântuire si setea de apă: o ilustrare 
este episodul Samaritencei, povestit în loan (4, 5-42). Să reamin- 
tim cele istorisite: Iisus îi cere apă de băut unei femei din Samaria, 
care scotea apă din putul lui Jacob. Ea își exprimă mirarea fata de 
o asemenea cerere, căci ebreii îi considerau impuri pe samariteni, 
care aveau, la acea dată, propriul lor text sfânt, cultul lor propriu 
și Templul lor. Atunci Iisus o anunţă că si el împarte apă, dar una 
de alt fel. 


Oricui va bea din apa pe care i-o voi da Eu, în veac nu-i va 
fi sete; ba încă apa pe care i-o voi da Eu se va preface în el într-un 
izvor de apă care va tâsni în viata veşnică (Joan 4, 14). 


Două tipuri de apă se află într-un raport invers în același cod ! 
de referinţe: apa fântânii, apă care, totuși, în ierarhia apelor, este 

superioară celei stătătoare a cisternelor, dar care este inferioară 
izvorului de apă vie. Iar apa fântânii pretinde tehnică omenească, 
nu numai pentru a săpa până la pânza freatică, ci şi pentru a o 
scoate de acolo. 

Locul unde se petrece istoria face trimitere la epoca patriar- 
hală, la viața pastorală și la întâlnirile totdeauna rodnice din preaj- 
ma puturilor. Putul lui Iacob este, pentru Samariteancă, cel care 
a fost construit de către patriarh și a fost folosit de fiul său prefe- 
rat, Iosif. De altfel, lui Iacob i s-a dat pentru prima dată porunca să 
se purifice, — este drept că în alt loc, la Betel (Geneza 35, 2). 
Termenul de put face referință la apa din Pentateuc, adică la o 
traditie îndelungată, comună evreilor și samaritenilor, la care apa 
a stins setea multor generaţii, inclusiv cea a strămoșilor comuni. 
Apa putului este o apă întru totul omenească, dar încărcată cu 
istorie şi cu legell. 

Dimpotrivă, izvorul de apă pe care îl propune Iisus este cu 
totul abstract și interiorizat. Dar de unde vei lua apă vie? întreabă 
femeia, înțelegând treptat că apa propusă de cel care i se revelează 
ca fiind Mesia nu astâmpără setea obișnuită si contingentă. 

Izvorul de apă vie este apa despre care pomeneau profeții, 
este speranța de spiritualitate a lui Israel în clipa celor mai grele 
încercări si a exilurilor. Izvorul de apă vie este însuși Dumnezeu. 
Jeremia, Isaia, Zaharia sau Ezechiel folosiseră adesea imaginile 
de apă și de sete pentru a consola sau pentru a imagina un viitor 
mai bun. După cum poporului însetat din deşert i s-a dat apă de 
către Dumnezeu, tot aşa setea poporului, setea celor săraci, a celor 
exilați, va fi ostoită acolo unde deșertul va deveni o tara plină 
de izvoare. „Atunci veţi scoate cu bucurie apa din izvoarele mân- 
tuirii“ (Isaia 12, 3). 


Aceste izvoare ale mântuirii sunt si acelea ale viziunilor esca- 
tologice: izvoare de apă vie care, ieşind si curgând din latura dreap- 
tă a Templului, irigă si fac rodnic întregul Orient (Ezechiel 47), 
sau apele vii din Ierusalim, care vor rămâne la fel, vara ca și iarna, 

în vremurile în care „Iehova va fi rege pe întreg pământul“ 
(Zaharia 14, 8). 

Izvorul viu, transcendent, a fost adesea opus materialității 
altor ape, ale Nilului, ale Eufratului, din care își astâmpărau setea 
cei exilați; a fost opus si apei cisternelor crăpate, construite de cei 
care au părăsit „izvorul de ape vii“ adică l-au părăsit pe Dumnezeu 
(leremia 2, 13; 17, 13). 

Puterea supranaturală a apei vii oferită de lisus face deci 
referință la această apă care, ca și Înţelepciunea divină din 
Ecclesiastic, îşi împarte binefacerile și virtuțile, așa cum o fac 
fluviile Paradisului. Nu te mai poți lipsi de această apă vie, cum 
nu te poţi lipsi de binecuvântärile cerești, care sunt valuri 
dătătoare de viață (Psalmi 1, 3; 17, 8, 23,2): 


Veniti la mine, voi care mă doriţi; /si säturati-vä cu roadele 
mele. / Căci amintirea mea este mai dulce decât mierea [...] / Cei 
care se hrănesc cu mine vor simți încă foame, cei care mă vor 
bea vor simţi în continuare sete (Ecclesiastic 23, 19-21). 


Departe de a corespunde unei lipse de apă, setea este aici 
dorinţă de spiritualitate, niciodată ostoită pe deplin, chiar dacă 
omul a aflat înțelepciunea sau dacă a gustat din ea. Este o aspirație 
omenească, tradusă de mult de către psalmist: 


Precum cerboaica dorește apa izvoarelor, tot așa sufletul meu 
te doreşte pe tine, Dumnezeule! Sufletul meu însetoșează după 
Dumnezeu, după Dumnezeul cel viu! (Psalmi 42, 2-3). 


Setea de Dumnezeu fusese cântată atât de profeţii care se 
adresau mustrător oamenilor îndepărtați de Dumnezeu, cât si de 
generaţiile celor exilați, din Asiria, din Babilonia, din Egipt, care 
își aminteau de Ierusalim, de Templu, de prezenţa divină. 

În povestirea evanghelică, „a potoli setea“ este deci un răs- 
puns la această aspirație. Utilizarea acestei expresii de către lisus, 
face trimitere la o referinţă obișnuită, deci care poate fi înțeleasă 

de către Samariteancă. Expresia semnifică limpede pentru ea că 
apa pe care lisus o împarte, în calitate de trimis al lui Dumnezeu, 
este de natură divină, ca si Înţelepciunea. De altfel, analogia între 
Intelepciune si Mesia a fost dezvoltată ulterior în patristică. Apa 
de natură divină astâmpără setea pentru vecie, căci dă speranţa 
permanentă a vieții veşnice, în timp ce apa putului, oricât de în- & 
cărcat de sensuri ar putea fi putul lui Iacob, nu potoleste setea 

adevărată. De altfel, imaginea setei este repetată de către lisus, 

tot în textul lui loan: 

Cui îi este sete să vină la mine / si să bea acela care crede 
în mine. 


Exegeza propusă de Ioan pentru spusele lui Iisus se situează 
în acest context de imagini recurente ale apei și ale speranţei de 
potolire a setei, cu prilejul unei zile speciale de sărbătoare, în care 
pelerinii, în stare de puritate rituală, pot pătrunde până la plat- 
forma preoților din Templu. 


După cuvântul din Scriptură: „Din sânul său vor curge fluvii 
de apă vie“. 


În acest fel, printr-o imagine materială semnificativă pentru 
toți aceia care au luat parte la liturghia și la speranțele de Sukot, 
Joan confirmă raportul dintre sete și spiritualitate. Apa pe care 
o oferă lisus este o apă spirituală, o apă a viitorului, chiar o apă 
extratemporală. Fluviile de apă îl reprezintă deci pe lisus, la care 
vor veni să-și astâmpere setea oamenii insetati de speranţă. 

Astfel, lisus se află în miezul însuși al noțiunii de izvor viu. 
Acesta este motivul pentru care, atunci când creștinismul s-a 
răspândit, izvoarele, până atunci obiect de venerație al diferitelor 
culte, au fost curând crestinate. Arheologia acestor izvoare în 
Franţa ne înfăţişează nu numai ex-voto-uri antropomorfe, ci ȘI 
statui de divinităţi romane si galo-romane. Puterile divinitätilor 

izvoarelor, Matres Nymphae Dominae, garante ale vieţii şi fecun- 
ditätii, au fost repede atribuite unor sfinte sau unor sfinți locali; 
tot felul de rituri de intercesiune cu imersiune conjugă pietatea 
fata de Sfânta Barbara sau Sfânta Clara cu virtuțile apelor!?. 
Permanenta pelerinajelor în aceleași locuri terapeutice, invocările 
către un sfânt sau o sfântă perpetuează în acest fel credințele 
antice, modificându-le totodată destinaţia. Atunci când cultul 
marial s-a răspândit aproape pretutindeni în Europa, aceste izvoare 
au fost adesea dedicate Anei, mama Fecioarei, și mai ales acesteia 
din urmă, celebrând astfel pe mama „Celui care este un fluviu de 


ape vii“, la propriu și la figurat. 


Misticii socotesc că apa nu trebuie opusă focului, simbol 
al dragostei divine. Pentru Tereza din Avila (1515-1582), fiică 
a Carmelului, ca şi pentru discipolul ei, loan al Crucii, meditaţia 
mistică este un mod de a celebra această dragoste şi de a sublima 


viata creștină: 


Sufletului i se potoleşte setea, această sete care înlătură do- 
rinta de lucruri pământești și satură sufletul cu bunuri cerești 


(Drumul perfecțiunii, XXD. 


Prin meditaţia mistică, rugăciune care se prelungeşte prin 
exprimarea unor sentimente extatice, credinciosul se oferă acțiunii 
tainice a harului. Într-adevăr, pentru acest misticism, care îm- 
prumută imagini din Cântarea Cântărilor, extaxul este una din 
etapele dintre rugăciune si nunta mistică. lar această pedagogie a 
meditatiei mistice, care trasează calea harului în „cele şapte să- 
lasuri ale perfecțiunii“, se transmite prin imagini de apă. 

Astfel, carmelita care a fost la originea reformei mănăstirilor, 
a expus etapele meditatiei mistice și a modurilor de a o practica, 
referindu-se la cele patru metode folosite pentru a uda o grădină: 
pentru put se folosește forța brațelor, dar credinciosul oboseste 
repede; noria îngăduie să se obțină mai multă apă cu un efort mai 

mic; apa canalizată a râurilor si pâraielor micșorează și mai mult 
efortul omului; cât privește ploaia din belșug, ea este însuși 
simbolul spiritului dumnezeiesc (Viaţa, XIV, XVIII). 

Virtutile permanente ale apei au devenit deci, prin asociaţie 
de idei, virtuţi transcendente, apa vie făcând, la rândul ei, trimitere 
la ideologia mântuirii. În fapt, imaginarul escatologic preschimbă 
ceea ce este istoric sau contingent în ceea ce este veşnic. Reali- 
tatea imediată a elementului natural care face parte din cosmic, 
împreună cu imaginile repetate ale încarnării divine transmisă de 
tradiția creștină, întăresc motivele de venerare a apelor hrănitoare. 
Această sacralizare afectează în chip foarte divers diferitele rituri. 
Regăsim astfel fervoarea terapeutică atât în scufundarea în piscina 
din Lourdes, —piscină sacralizată prin faptul că Fecioara i s-a 
arătat Bernadettei — cât și în riturile purificatoare ale Bisericilor 
mai vechi până la cele contemporane, se articulează însă în jurul 
unui model unic, cel al botezării lui Hristos. 


Botezul ca act inițiatic (mistagogia botezării) 


Chiar dacă riturile Bisericii primitive nu ne sunt cunoscute 
cu precizie, nimeni nu contestă că încă de la primele cateheze ale 
Părinților greci, ritualul botezului a fost pus în legătură cu 
mântuirea. 

Predicatori și episcopi ai marilor centre urbane, precum 
Ierusalimul, Antiohia, Edessa, Cezareea din Cappadocia, 
Constantinopole sau Alexandria, au relatat că unii neofiti întârziau “4 
botezarea lor sau chiar nu se botezau decât pe patul de moarte, ‘à 
atât de mult se temeau ca nu cumva să păcătuiască după botez. E 
Astfel, împăratul Constantin (mort în 337), care s-a înfățișat ca- à 
un creștin si s-a proclamat „izapostol“, egal al apostolilor, 

deoarece a răspândit credința prin cuceririle sale, n-a primit 
botezul decât la sfârşitul vieţii. 

În pofida deosebirilor dogmatice — în special privitoare la 
natura lui lisus si la Treime — si a repetatelor conflicte conciliare 
atât în Răsărit cât si în Apus, începând cu secolul al IV-lea s-a 
afirmat o anumită unitate rituală. Într-adevăr, multă vreme intrarea 
catehumenilor în baptisteriu, cufundarea în cuva de botez, dispa- 
ritia în apă si apoi ieșirea la suprafaţă au simbolizat, în chip ex- 
presiv, botezul lui lisus, moartea și învierea sa. 

Catehumenii îşi începeau pregătirea spirituală la începutul 
Postului Mare (cu şase săptămâni înainte de Paște), apoi erau 
botezați în noaptea de Paste si, în sfârșit, trebuiau să-şi completeze 
educaţia printr-un învățământ inițiatic ce se făcea în cursul săp- 
tămânii de după Paște. Acesta consta dintr-o procedură îndelun- 
gată şi dintr-un adevărat rit de trecere, colectiv dar si individual. 
Atât etapele materiale cât și gestica aveau ca temelie ideologia 
mântuirii. De la baptisteriu, locul botezului si al diferitelor ungeri, 
neofitii se îndreptau în procesiune spre biserică, după ce, la ieșirea 
din cuva de botez, îmbrăcaseră un veșmânt alb. Această culoare 
albă apare în Apocalipsă ca simbolul purității si al gloriei lui Iisus. 
În felul acesta, neofitii se puteau alătura în sânul Bisericii celorlalți 
botezați, nu numai în chip material ci și spiritual. Ei se alipeau cu 
adevărat Corpului lui Hristos, luând parte pentu prima dată la 
cuminecătura şi la veghea cea mai plină de simboluri pentru 
mântuire, cea în care se așteaptă, se evocă si se trăiește Învierea. 
Ei își păstrau, timp de opt zile, vesmäntul de puritate, până la 
duminica de după Paște, perioadă în cursul căreia erau inițiați 
în tainele credinţei !?. 

La Părinţii greci și orientali, de la Iustin (mort în 165) la 
Joan Gură de Aur (mort în 407), de la Clement din Alexandria 
(mort în 215) până la Ioan Damaschinul (mort în 753), trecând pe 
la Eusebiu al Cezareii (mort în 340), Efrem (mort în 373) sau 
Grigorie de Nyssa (mort în 395), botezul nu și-a căpătat deplina 
semnificaţie decât în dualismul scufundare / iesiré din apă, 

completat prin crismatie, adică ungerea sub formă de cruce în 
diferite locuri simbolice ale corpului. Chiril din Ierusalim (mort 
în 382), fervent apărător al credinței din Niceea contra arianis- 
mului, a dezvoltat acest dualism în catehezele sale: 


Astfel în scufundare, ca în noapte, voi nu vedeati nimic, dar 
la ieşirea din apă vă gäseali ca în plină zi. Şi în aceeași clipă 
mureati si vă nästeati; această apă mântuitoare a fost mormântul 
vostru, şi mama voastră! (Cateheze, II, 4). 


El a reamintit si semnificaţia spirituală a crismatiei: 


După ce El (isus) s-a îmbăiat în apele Iordanului si a pus 
apele în contact cu Dumnezeirea sa, El a ieşit din apă si atunci 
s-a produs venirea substanțială a Duhului Sfânt asupra Lui, ase- 
mănătorul coborând asupra asemănătorului (Cateheze, IT, 1). 

e 

Act purificator, scufundarea totală în bazinul de botez sem- 
nifica abandonarea păcatului, părăsirea de sine, părăsirea lumii. 
Scufundarea însemna absorbire, înmormântare: neofitul trebuia 
să se recunoască în Iisus, îndeosebi în patimile si în moartea 
anunțate de Iisus însuși și descrise în Evanghelii. 

De această trecere prin apă depindea mântuirea, produsă de 
harul Sfântului Duh si de credința catehumenului, căci din bazi- 
nul aidoma unui mormânt omul ieșea în lume pentru o viață 
nouă, divină sau supranaturală, asemenea vieţii celui care învi- 
ase15. În elaborarea ideologică a acestui sacrament, mântuirea 
corespundea tainei morții și a învierii lui lisus. . 


Moartea este aceea a „Mielului lui Dumnezeu, Cel ce ridică 
păcatul lumii“, potrivit spuselor lui loan Botezătorul (Joan 1, 
29-36). În contextul ebraic, mielul amintea de sacrificiul expiator 
oferit cu prilejul Paștelui si făcea trimitere la simbolul eliberării, 
al izbăvirii dumnezeiesti primite la ieșirea din Egipt. Pentru 
profeti, nfielul este animalul plin de blândete care, cunoscându-și 

rolul salvator, se lasă oferit ca jertfă (Isaia 53,7; Ieremia 11, 19). 
La fel, în contextul evanghelic, lisus, Miclul lui Dumnezeu, este 
victima care răscumpără păcatele oamenilor si, ca și mielul din 
Exod, permite mântuirea lor (Exod 12; I Corinteni 5, 7). 

În plus, dacă moartea lui isus îngăduie răscumpărarea oa- 
menilor, învierea sa, anunțată de El însuși prin semnul lui Iona, 
şi aparițiile sale, cărora le-au fost martori discipolii și apostolii, 
au întemeiat credinţa bisericească afirmată de către Scriptură. În 
fapt, învierea lui lisus este, în predica apostolică, mai ales în cea 
a lui Pavel, garanţia învierii tuturor oamenilor. Ea certifică 
veracitatea întrupării divine într-un om, ea atestă că acest om, 
lisus Hristos, unsul lui Dumnezeu, este întru totul viu. Prezența 
lui mântuitoare este cea care insufleteste Biserica, adevărat „Corp 
al lui Hristos“. A intra în Biserică prin ritul botezului însemna 
deci nu numai a dobândi iertarea greselilor (Fapte 2, 38), a fi 
cufundat în moartea Domnului (Romani 6, 4), dar și a accede în- 
tr-un anumit fel la viata veșnică (Romani 14, 9; 2 Corinteni 13,4). 


Cel ce va crede și se va boteza se va mântui (Marcu 16, 16). 
De nu se va naște cineva din apă și din Duh, nu va putea să intre 
în împărăţia lui Dumnezeu (Joan, 3, 5). 


Apa de botez, moștenitoare, în elaborarea sa rituală, a 
practicilor religioase de purificare ale iudaismului, îndeosebi a 
imersiunii rituale, tevila — îndeplinea profeția lui Ezechiel: 


Voi împrăștia peste voi o apă curată și veți fi purificati [...] 
voi pune în voi o inimă nouă, voi scoate din carnea voastră inima 
de piatră si vă voi da o inimă de carne (Ezechiel 36, 25-26). 


Mai mult decât atât, — si fără îndoială că aici se află aspec- 
tul novator al ideologiei mântuirii —, botezul semnifică eficacitatea 
sângelui salvator, printr-o asociere a sângelui cu apa. Apa care se 
preschimbă în vin la nunta din Cana și vinul care simbolizează în 
mai multe rânduri sângele lui lisus sunt ca niște contrapuneri fata 

de temele vechi despre sângele care pecetluiește legământul cu 
Dumnezeu, despre sângele jertfei oferite lui Dumnezeu. Acestea 
sunt temele apostolice reluate de către liturghie, după care sângele 
este o apă care spală, iar botezul anunțat fiilor lui Zevedei (Marcu 
10, 38) este un botez cu sângel®, Pe retablul din Erfurt (secolul 
al XII-lea), Hristos se ivește din apele cerești, cu o carte în mână. 
Sângele care tâsneste din coasta sa cade sub formă de ploaie pe 
pământ. 

Tema botezului cu sânge a apărut adesea în lista martirilor 
din primele veacuri si până la sfârșitul Evului Mediu. Într-un 
anumit mod, circumcizia, cerută laolaltă cu botezul în primele 
timpuri ale creștinismului, a putut contribui și ea la ideea purifi- 
cării prin sânge: „circumcizia inimii“ a înlocuit, într-adevăr, tăic- 
rea împrejur a cărnii, purificare care pecetluia prin sânge legä- 
mântul cu Dumnezeu; iar botezul, socotit ca un echivalent al 
tăierii împrejur și recuperând funcțiile de legământ și de integrare, 
a constituit una din temele recurente ale patristicii latine!?. 

În formele actuale cele mai răspândite ale botezului — prin 
turnare sau stropire — metafora morţii și a învierii nu mai apare 
într-un mod atât de expresiv ca în botezul prin scufundare, dar 
cuvintele care însoțesc gestica asigură si ele mântuirea; formula 
trinitarä, multă vreme pricină de polemici, a ajuns în cele din urmă 
să precumpănească: „Te botez în numele Tatălui, al Fiului si al 
Sfântului Duh“, declară oficiantul. 

Invocarea Sfântului Duh face referință la botezul pe care l-a 
primit lisus din partea lui loan și la teofania istorisită în mod 
diferit de trei evanghelisti!®. Botezul în Iordan pe care îl săvârşea 
Joan era atunci un rit purificator, substitut al sacrificiilor evreieşti 
de la Templu sau complement al celor ce se efectuau ca ispäsire 
a greselilor. Ca si tevila, —imersiunea rituală ebraică, acest botez 
avea ça obiectiv să purifice corpul după cäintä. 

Pătrunderea divinului în această purificare doar omenească, 
teofania, a avut loc în clipa când Iisus a ieşit din Iordan. Des- 
chiderea cerurilor, pogorârea Duhului sub forma unui porumbel, 

amintesc de legămintele biblice, (cel dintre Dumnezeu si Noe), 
dar si de revelații, precum cea a lui Dumnezeu către Moise sau 
către profeti; fac însă trimitere și la vizuinile profeților, ca aceea 
a lui Ezechiel. Mai ales o frazä: 


Acesta este fiul meu mult iubit, în care îmi găsesc plăcerea 
(Tu ești Fiul meu), 


este cea care, în cele trei istorisiri evanghelice, consacră atât 
divinitatea lui Iisus cât si filiatia sa din Tată. Această filiatie, ce 
aminteşte de hotărârea lui Dumnezeu despre care vorbeşte psal- 
mistul si de cântecul robului pomenit de Isaia, face explicit 
caracterul mesianic al botezului lui Iisus. Pentru ebrei, hotărârea 
lui Dumnezeu era aceea pe care trebuia s-o urmeze Israel, David 
sau Solomon, ,,unsi de către Dumnezeu“: 


Domnul mi-a zis: Tu esti fiul meu, astăzi te-ai născut. 
Cere-mi şi-ţi voi da neamurile de moștenire si marginile 
pământului în stăpânire (Psalmi 2, 7). 


La Isaia, alesul lui Dumnezeu cra cel care va primi duhul 


mântuitor: 


Iată robul meu pe care-l spri jinesc, alesul meu, în care își 
găsește plăcere sufletul meu. Am pus duhul meu peste el. El va 
vesti neamurilor judecata (Isaia 42, 1). 


clipa în care Fiul omului, — cum este 
adesea numit si cum se numește El însuși, — își îndreaptă gândul 
către cer, printr-o mișcare inversă si complementară, Duhul lui 
Dumnezeu coboară către El. A fost nevoie de iluminările lui loan 


la Patmos, de gândirea lui Pavel și de un sir de comentarii patris- 
tice pentru a lămuri scena care a devenit temelia dogmei Încarnärii 


Pentru evangheliști, în 


si a Treimil. 

Porumbelul care coboară din cer se întâlnește în toate repre- 
zentările grafice ale transfigurării, ca și în reprezentările botezării 
unor sfinţi, apoi ale unor regi. Pe ivoriul dipticului din Amiens 
(secolul al IX-lea), porumbelul care poartă vasul sfânt străjuiește 
la botezarea lui Clovis de către episcopul Rémi din Reims 
(în anul 496). Potrivit legendei răspândite în secolul al IX-lea de 
către episcopul din Reims, Hincmar, balsamul a fost transportat 
în acest fel pentru celebrarea botezului. De atunci, vasul sfânt și 
balsamul pe care îl conținea au servit la încoronarea regilor 
Franţei până în 1793, când vasul a fost sfărâmat în public la 
Reims. Cu toate acestea, resturile (furate?) de balsam au mai fost 
folosite pentru încoronarea lui Charles al.X-lea (în 1825). De 
altfel, nu întâlnim porumbelul numai în catolicism: crucea 
hughenotă poartă un porumbel stilizat, simbol al Sfântului Duh. 


Locul botezului, Iordanul, loc de mai multe ori simbolic in 
istorisirea ebraică, a jucat un rol important în ideologia mântuirii 
si în practica botezului — grupuri de neofiti erau botezate in 
Jordan, în fluviile cu apă curgătoare şi în mare. Dar chiar și natura 
apei, folosite şi astăzi la botezuri, rămâne legată de această scenă 


evanghelică a transfigurării si a crismatiei, care, de altfel, continuă 


să fie înfăptuită în ritualurile răsăritene. 

Numai ritualurile dezvoltate în cursul istoriei în fostele pro- 
vincii bizantine, în Asia mică, în Mesopotamia și în ţările slave, 
perpetuează atât crismatia cât si imersiunea. Aspersiunea nu-l 
atinge în chip fizic pe fiecare participant la botezurile colective 
din secolul al XX-lea, în Africa. Dacă luăm în considerare toate 
acestea, se pune întrebarea dacă nu cumva este eficace, înainte de 
toate, natura însăși a apei. 

Cu excepţia ritualurilor protestante, apa pentu botez este o 
apă sfințită, agheasmă, adică o apă care a fost supusă unor operații 
simbolice diverse, precum epicleza, insuflarea, infuzia de „mir“ 
sau de ulei sfânt, cufundarea repetată a lumânării de Paște, ca Și 
Sfințirea cu semnul crucii. Această apă binecuvântată face 

trimitere nu numai la procesul de îndepărtare a răului, de lepădare 
de Satana, pe care îl cere ritualul botezului catolic şi ortodox, ci 
si la invocarea Duhului cu şapte daruri, asa cum este el anunțat 
în Isaia (11), acolo unde se vorbește despre ivirea „regelui drept“. 

La copti, armeni, ortodocși, etiopieni si sirieni, unde ritualul 
botezului se practică încă printr-o (triplă) imersiune — în special 
pentru copii — se procedează totdeauna la diferite ungeri cu „mir“ 
sau cu ulei sfinţit. La începuturi, aceste onctiuni erau efectuate 
numai de către episcop, singurul care putea boteza; ele sunt am- 
prente care consacră împlinirea imersiunii în moartea si în 
învierea lui Hristos, evocând totodată parfumul ceresc al celui uns 
de către Dumnezeu, preot, profet și rege în același timp. 
Onctiunile pe frunte si pe trup, care preced botezul, sunt asociate 
cu invocarea Duhului asupra celui care va fi botezat, asupra apei 
care va îngădui noua naștere și adoptiunea filială. În ce privește 
ungerile de după botez, ele sunt confirmarea botezului, o rugă- 
ciune specială care celebrează darurile Duhului însoțește fiecare 
ungere pe frunte, pe ochi, pe urechi, pe nări si pe gură, pe palme 
si pe piept, pe spate si pe picioare!?. 

Elementele naturale, untdelemnul si apa, semnificative prin 
ele însele în toate culturile, au dobândit o simbolistică particulară 
în ungerea și botezul creştin. Revărsarea Sfântului Duh și re- 
generarea au fost cântate sau celebrate în chip diferit prin litur- 
ghii care se bizuiau pe patristici sau pe culturi diferite, dar înrudite 
ca sens. 

Un extras dintr-un minunat poem al lui Efrem, compus în 
aramaică pe la mijlocul secolului al IV-lea, subliniază în ce fel 
fiecare imagine cheamă pe alta și arată că, din metaforă în meta- 
foră, noi elemente — naturale, de asemenea — devin semnifi- 
cative, totdeauna într-un registru de corespondențe posibile: 


Untdelemnul este prietenul Sfântului Duh si instrumentul 


său; el l-a urmat ca un ucenic. 
Prin untdelemn, Sfântul Duh își imprimă pecetea pe oile sale, 
la fel ca inelul care își imprimă pecetea pe ceară; în același fel, 

pecetea ascunsă a Duhului este imprimată de către untdelemn pe 
trupuri, atunci când omul este uns la botez și când i se face la 
botez semnul crucii. Cu untdelemn sfânt sunt unse, pentru a fi 
purificate, trupurile întinate; atunci ele sunt lesne albite. 
Ele coboară în apă, murdare de greșelile lor, dar ies apoi 
pure, asemenea copiilor. 
Căci botezul devine pentru trupuri ca un al doilea sân [...]. 
Preoții ajută acest sân la a doua naștere, iar ungerea o pre- 
cede, Sfântul Duh este purtat pe valurile sale. O cunună de leviti 
îl înconjoară [...]. 
O, sân al cărui altar alăptează și hrănește copii! 
O, copii care, în loc de lapte, vă hräniti de îndată cu o pâine 
desävârsitä20, 


Laptele este cel al Bisericii, mama care își alăptează nou-năs- 
cutul, acela care s-a născut din nou prin botez si duh; pâinea este 
cea a Împărtășaniei, hrană spirituală a noului botezat care, de aci 
înainte, face parte din trupul lui Hristos. 


„Mirul“, care continuă a fi turnat în apa de botez, este alcă- 
tuit la sirieni din balsam, simbol al naturii divine a lui lisus, şi din 
ulei de măsline, simbol al naturii omenești. În Biserica armeană 
mirul conține treizeci și șase substanţe aromate diverse; în compo- 
zitia untdelemnului nou intră si putin din cel vechi. Se perpetuează 
astfel tradiţia care susține că primul ulei a fost binecuvântat de 

către Hristos si a fost adus în Armenia de Apostoli. Trupul uns 
cu acest untdelemn se înmiresmează cu „credința ortodoxă“, păs- 
trată în Biserică asemenea unui parfum. 

Apa de botez este simbolică pentru ideologia mântuirii, acest 


simbolism fiind întărit prin articularea gesturilor şi cuvintelor şi - 


printr-un cod de referințe implicite. Cufundarea / ieșirea din apă, 
ca și ungerea sfântă produc la credincios un rezultat în raport cu 


simbolistica lor: mysterion-ul, proiectul lui Dumnezeu care s-a A 
manifestat în lisus (Romani 16,-25-26), vizibil atunci pentru = 


martori, apostoli sau discipoli, s-a vădit după aceca în taina care 

îl reprezintă și îl reactualizează. Dacă dimpotrivă, gestica turnării 
sau stropirii evocă mai puţin moartea si învierea, ea face în schimb 
trimitere la celebrarea din Sâmbăta Sfântă, în cursul căreia apa 
este blagoslovită, după ce a fost supusă unor operațiuni simbolice. 


Spre deosebire de acestea, la acei protestanți care au provenit 


din mișcarea penticostală, botezul nu este un instrument al mân- 


tuirii: pentru ci, numai credința conferă viata divină. Ca $i anabap- 
tistii din secolul al XVI-lea, ce reluau si ei o dispută ideologică 
din secolele al XI-lea și al XII-lea, acești protestanți refuză botezul 
copiilor deoarece, potrivit felului în care ei interpretează 
Evanghelia după Marcu (16, 16), credința personală, convertirea, 
trebuie să fie prealabilă botezului. Astfel, în Franţa, de câţiva ani, 
într-un mic orășel din Loiret (Nevoy) se adună de Rusalii mii de 
țigani evangheliști?l. În cursul acestei adunări, care este şi un 
prilej de reculegere, se purcede la botezuri prin imersiune care 
corespund, de fapt, unor adevărate convertiri publice ale adulților. 
Sensul botezului este acolo foarte deosebit de acela care se 
practică la Saintes-Maries-de-la-Mer, pelerinaj catolic al ţiganilor, 
în cursul căruia sunt botezați nou-näscutii. 

La penticostali ca si la baptiști, la metodisti ca si la adven- 
tiștii de Ziua a Șaptea, astăzi credinciosul nu este botezat prin 
imersiune decât după ce a „mărturisit“ credinţa sa în lisus Hristos. 

Adesea la protestanți are loc o „prezentare la templu“, care 
înlocuieşte botezul nou-näscutilor. În bisericile presbiteriene în 
care se practică botezul copiilor, adolescenţii sau adulţii confirmă 
mai apoi legământul lor printr-un rit de imersiune. Pentru toți pro- 
testantii, botezul este în chip esenţial legământul celui botezat cu 
Hristos și o practică socială care permite legătura cu ceilalți 
creştini. Purtătorul mântuirii este acest legământ şi nu apa în sine 
$i nici ungerea: 


Ceea ce anunţă botezul, împlinește Sfântul Duh [...]; el este 
cel care ne conduce în Împărăţia sa (Liturghia Bisericii reformate 

Ceea ce anunţă botezul, împlineşte Sfântul Duh [...); el este 
cel care ne conduce în Împărăția sa (Liturghia Bisericii reformate 


din Franta, 1963). 


De altfel, aceasta este, împreună cu Cina, singura taină pe 
care protestanții O recunosc. 


Fie că este rit de legământ sau practică eficace de mântuire, 
botezul, în toate formele sale, trebuie să fie însoțit de o formulă 
sacramentală; altfel, botezul n-ar fi decât o spălare sau o purificare 
materială. În creștinism, transformarea lumii sensibile — în cazul 
de fată, apa — este în funcție de întruparea Cuvântului. Simplifi- 
carea ritualurilor, economia de semnificanti — obiecte, cuvinte, 
gesturi, muzică — conduc la reducerea sau la uitarea sensului, cât 
si la abstracție. La rândul său, aceasta este un izvor de reînnoiri 
ale simbolurilor, ca şi ale practicilor. Însă în toate cazurile, botezul 


ca act inițiatic este o relaţie, un schimb care se întemeiază pe . 


același nucleu de sensuri pentru toţi creștinii. Dacă în botez 
acţionează cu precumpănire proprietăţile de diluare sau de regene- 
rare, aceste virtuţi ale apei, comune în fond multor culturi si 
religii, nu capătă sens decât în ansamblul sistemului simbolic. 

În fapt, niciodată apa folosită nu este o apă naturală, ci una 
prelucrată, mărturie a unor structuri de gândire proprii societăților 
creștine. 


NOTE 


! În liturghia romano-catolică (zisă „a sfântului Pius al V-lea”), practicată 
până în 1970, preotul, după ce prezentase ostia si vinul, isi spăla mâinile, recitind 
psalmul 25: Lavabo manus meas, îmi voi spăla mâinile printre nevinovaţi... După 
reforma din 1979, în noua liturghie (zisă „mesa lui Paul al VI-lea“), este recitat 
psalmul 50, ,,Spalii-mi de păcatele mele...”, care accentuează ideea de purificare 
de sine înaintea unei rugăciuni interioare şi individuale (cu glas şoptit). 


La origine, ca și în ritualul ortodox actual, era vorba despre necesitatea de a-și 

purifica mâinile după ofrandele în natură (pâinea), pe care credincioșii le aduceau 
odinioară preotului pentru împărtăşanie. | 

Spălarea picioarelor a doisprezece bătrâni sau copii era săvârșită de către 
episcop sau, dacă acesta lipsea, de către preot. Acest gest repeta pe cel al lui 
lisus, în prezența discipolilor săi, la Cina cea de Taină, gest interpretat de exegeti 
ca o parabolă de smerenie sau ca un simbol al botezului. | 

2 În catolicism, cea mai recentă reformă a riturilor a avut loc după 
Conciliul Vatican II (1962-1965), cf. Concile ecumenique Vatican II, Ed. du 
Centurion, Paris, 1968. 

3 Cf. cap. 3, n. 1. Ancheta a fost făcută în deosebi în regiunea pariziană 
printre credincioșii şi oficiantii aparținând Bisericii catolice romane, Bisericii 
reformate din Franţa si la douăzeci si patru biserici creștine de obedientä și cu 
rituri diferite; au fost culese mărturii si în Grecia si Egipt, de la credincioși 
ortodocși si respectiv, copti. Cf. cap. 8, n. 21. 

"4 Se numără aproape o sută de evanghelii apocrife din Antichitate. 
Cf. J.H. Charlesworth, The New Testament Apocrypha and Pseudepigrapha, 
The American Theological Library, Metuchen, N. Y., 1987. 

5 J. Delumeau, Une histoire du paradis. Le jardin des délices, Fayard, 
1992, cap. VIII, pp. 203-227. 

6 Ecclesiasticul corespunde Siracidului ebraic, din secolele III-II înainte 
de Hristos. 

7 Cf. R.L. Delevoy, Bosch, Skira, Geneva, 1960, pp. 31-35, plansele 
XVI-XXIII. A se vedea si „Grădina deliciilor“ de acelaşi artist, cu fântâna de 
viaţă înconjurată de doi arbori ai vieții (Muzeul Prado, Madrid); ibid., plansele 
XXIV-XXX VII. 

8 Cf. J. Rudhart, Le Thème de l’eau primordiale dans la mythologie 
grècque, MSSH, Berna, 1971. 

9 Aladura semnifică, în yoruba, „cel care se roagă“; populația yoruba 
era animistă înainte de a fi creştinată sau islamizată. Aceste biserici sunt 
denumite și vindecătoare, si numai în Nigeria numărul lor depăşeşte cinci sute. 

10 Cf. H. Desroches, Dieux d'hommes: dictionnaire des messianismes 
et des millénarismes de l’ère chrétienne, Mouton, Paris, 1969; M. Sinda, 
Le Messianisme congolais et ses incidences politiques, Payot, Paris, 1972; 
S. Asch, L'Église du prophète Kimbangu, de ses origines à son rôle actual au 
Zaïre, Karthala, Paris, 1983. 

11 Cf. Scrierea din Damasc, care reia citatul din Numeri 21, 18: 
„Şi Dumnezeu și-a amintit de Legământul patriarhilor, / si El din Aaron 
oameni inteligenţi si din Israel înţelepţi si El i-a făcut să audă [vocea Sa] şi 
ei au săpat puțuri: «puțuri pe care le-au săpat căpeteniile, pe care le-au 
săpat mai marii poporului cu un toiag» / Putul este Legea.“ (Trad. în franceză 
de A Dupont-Sommer). 

12 J.-M, Demarolle, „Apele gi sacrul în Lorena antică“, 
Les Dossiers d’archéologie, sept. 1922, nr. 174, pp. 22-30; P. Audin, „Riturile 
de apă în Franţa de vest“, ibid, pp. 74-83. 

13 Astfel, la Roma, miercurea din a patra săptămână a Postului mare era 
ziua marii alegeri: neofitii erau examinati la Sfântul Pavel-din-afara-zidurilor. 

14 Cf. Sources chrétiennes (SC) 126, trad. Pierre Paris, 1966. A se vedea, 
de asemenea, Ambrozie, Sur le baptême, trad. J. Ducatillon, SC 357, Le Cerf , 
1989. Părinţii latini care au comentat pe predecesorii lor greci cu privire la botez 
au fost Tertulian, Ciprian, Hilaire din Poitiers, Martin din Tours, Ieronim, 
Augustin din Hippone, Ioan Cassian. Cf., după numele autorilor, colecția 
„Sources chrétiennes", sau „Foi vivante“ a editurii Le Cerf, care a reluat opera 
realizată de către Migne în 1844 (218 volume ale operelor Părinților Bisericii). 

15 Termenul grecesc eparnorthosis semnifică „îndreptare“, cf. Vasile din 
Cezareea, De Baptismo, PG. 1524a, 1552b, 1573b, 1536c, şi SC 357. loan Gură 
de Aur, Opt Cateheze despre botez, SC, 50 bis. 

16 Ez. 36,25; Ebrei 9, 14; 12, 24; Apoc. 1, 5: 7, 14; Cf. vecerniile Joii 
sfinte, ritul ambrozian si breviarul roman. 

17 Rom. 2, 28-29; controversa referitoare la exigenta circumciziei pentru 
cei convertiți la creștinism, a fost rezolvată prin adoptarea poziţiei lui Pavel 
(Fapte 15). 

15 Matei 3, 13-17 si 17, 5; Marcu, 1, 9-11; Luca 3, 21-22. 

19 Cf. B. Varghăse, Les Onctions baptismales dans la tradition syrienne, 
tezä, Paris, 1985, pp. 395-413; P.D. Day, Eastern Christian Liturgies, Irish 
University Press, Shannon, 1972, pp. 19-21. 

20 Citat de R. Khawam, L'Univers culturel des chrétiens d Orient, Le Cerf, 
1987, pp. 71-72. 

21 30 000 de persoane în 1993. Această mişcare penticostală țigănească 


este activă din anii 1950 si a instalat în 1988 o şcoală biblică la Nevoy, în centrul 
Franței. 

Întrucât lumea creștină a recurs adesea la creativitate în dina- 


mica ei misionară, nu surprinde faptul că potentialitätile simbolice . 


ale apei au variat de-a lungul timpurilor si locurilor. 

Chiar dacă în fiecare an se mai fac încă botezuri în lordan 
sau în alte locuri, a căror reputaţie de sfințenie a fost confirmată 
de istoria religioasă sau de practica populară, se pare că aceste 


„cazuri, deși spectaculoase, sunt rare. 


De fapt, încă din primele secole, imersiunea a fost repede 
circumscrisä la un spațiu si la o arhitectură specifice — baptis- 
teriul —, care corespundea practicii sociale și ideologiei botezării. 
Initial, independent de biserică sau de bazilică, uneori chiar situat 
departe de un centru urban important, baptisteriul s-a apropiat 
în cursul veacurilor de complexul eclezial, apoi i s-a alăturat si, 
în cele din urmă, a fost integrat în biserică. Când imersiunea, 
practicată pretutindeni până în secolul al XIII-lea, a fost înlocuită 
prin turnare sau stropire, fântâna de botez sau ,cristelnita” a 
devenit aproape unicul loc al botezului. 

Aceste schimbări, pentru care a fost nevoie de multă vreme 
si care au fost influențate, la fel ca și arhitectura bisericilor, de 
transformări sociale si politice, permit să se observe aici mutatia 


simbolisticii mântuirii, 

Arhitectura mântuirii 


Primele baptisterii completează informaţiile furnizate de 
catehezele Părinților greci si latini, mai preocupaţi de convertirea 
evreilor si a păgânilor decât de descrierea in amänuntime a acestor 
aşezăminte. | 

Ca si Sfânta Sofia de la Edessa, construită de către Iustinian 
înainte de Sfânta Sofia din Constantinopole, baptisteriile bizantine 
au oglindit, chiar prin structura lor, dialectica cerului și a pămân- 
tului: cupola este situată deasupra unui cub. Decorația interioară 
a frescelor şi mozaicurile accentuează elementele, care evocă 
multiplele influenţe ale timpului. Graţie altor mărturii arheologice, 
mai vechi, aflate in Palestina sau în Siria (secolele III-IV), se 
poate observa că simbolistica mântuirii își găsea expresia atât în 
cristelnitä cât si în construcția edificiului. Într-adevăr, baptisteriul 
se afundă în pământ prin cuva săpată si zidită în sol, dar se si 
înalță spre cer printr-o arhitectură în boltă. 

Predicilor care dezvoltă necesitatea de a-l imita pe Hristos 
în moartea si în învierea Sa, le răspunde, ca un ecou, mormântul 
reprezentat de cuva, încastrată cu un mic ghizd; cuvă din care cel 
botezat se exhumează pentru viaţa sa cea nouă. 


Opoziția stabilită de Aristotel între apele naturale, automata, 
pe de o parte, și cele obținute de către om, cheirometa, pe de altă 
parte, trasase un hotar între apele izvoarelor, mărilor sau fluviilor 
și ape care, pentru a fi captate, necesitau „opere de artă“ 
(Meteorologia, 352b). Dar tehnicile greco-romane de aductie a 
apei și, împreună cu ele, practica socială și politică a termelor, 
s-au extins în tot bazinul mediteranean; în plus, importanţa acelor 
migvaol, ca și cea a purificării în iudaismul secolului I, au influ- 
entat direct, fără îndoială, conceperea baptisteriului. 

În numeroasele baptisterii descoperite în Palestina si în Siria, 
se remarcă mai ales că bazinele, comparabile cu cele folosite în 
aceeași epocă (secolele IV-VII) pentru a stoarce strugurii, aveau 

diverse configurații de zidărie și decorative, foarte des în formă 
de cruce — crucea greacă, crucea latină, apoi crucea cu patru lobi: 
apa lua forma ce i se trasa și sensul pe care trebuia să-l semnifice. 
In diferite locuri, cuva depășea nivelul pământului ca o matrice 
care evocă sânul matern, ori germinatia — izvor de viaţăl. 

Forma bazinelor trebuia să îngăduie unui om cufundat să 
stea aşezat, în genunchi sau pe vine, adâncimea apei depășind 
rareori nouăzeci de centimetri. Funcţia eminamente mântuitoare 
a botezului condusese încă din secolele al V-lea sau al VI-lea la 
botezarea copiilor, deoarece botezul era considerat ca necesar 
pentru mântuirea tuturor (Ioan 3, 5). Astfel încât bazine mai mici 
au fost alăturate celor rezervate pentru adulți, căpătând și ele 
forma sau decorația simbolică a credinţei. Copiii sau adulții 
practicau trei scufundări succesive, pe măsură ce se enunta 
formula trinitară, prezentă în toate ritualurile. 

La fel ca şi atriumul din casele romane, bazinul era ali- 
mentat cu apă de ploaie în special de către cisterne; rareori era 
umplut de izvoare. În Occidentul roman, se ştie că botezătorul 
si botezatul coborau împreună în piscina pentru botez, care era 
destul de largă dar putin adâncă, ca și impluviul; se mai știe că, 
dacă apa lipsea sau era insuficientă, scufundarea era completată 
printr-o turnare (infusio în limba latină). De aceea, există o cuvă 
ornamentală în centrul bazinului, un spațiu circular care .s-a 
generalizat sub formă de hexagon sau de octogon. Baptisteriul 
din secolul al V-lea de la Aix-en-Provence sau cel din Poitiers, 
din epoca merovingiană, s-au generalizat în Occident, între 
secolele al XI-lea și al XIV-lea. 

Adesea se constată un hexagon pentru bazin si 0 structură 
octogonală pentru edificiu, fie că acesta este cu boltă sau se 
sprijină pe opt coloane. Aşa stăteau lucrurile cu prestigiosul 
baptisteriu de la Latran și cu multe biserici romane in care sẹ 
găsesc cristelnite. 

Această arhitectură poate fi explicată în chip divers, mal ales 
prin simbolistica numerelor. Într-adevăr, ca si în iudaism, ȘI 

referindu-se, fără îndoială, la aceeași tradiţie pitagoreicä, ce a 
influenţat ştiinţele, gândirea creștină vedea și ea în cifre niște 
taine, iar în ştiinţa numerelor — știința universului întreg. Teologi 
precum Isidor din Sevilla (secolul al VII-lea), Raban Maur (se- 
colul al XI-lea), Hugues de Saint-Victor (secolul al XII-lea), au 
cercetat valoarea simbolică a numerelor, așa cum o făceau și poeti 
sau filosofi ca Dante si Nicolas de Lire (secolul al XIV-lea). For- 
ma hexagonală se referea deci la primele zile ale creaţiei divine, ter- 
minată în şase zile şi simbolizează nașterea creștinului; cât despre 
cifra opt, ea simbolizează chiar botezul, întrucât acesta desävâr- 
seste cele şapte zile ale creaţiei, deoarece asigură viaţa veșnică. 
Cifra şapte reprezintă ordinea universală si armonia lumii. 

În ce priveşte originea apei de botez (care poate fi stabilită 
uneori grație mărturiilor arheologice), ea nu pare să fi jucat în 
baptisterii un rol determinant, spre deosebire de felul în care stă- 
teau lucrurile la miqve evreiască. Fără îndoială, folosirea baptis- 
teriilor a dezvoltat practica binecuvântării apei pregătite pentru 


taina botezului. Ca atare, eficacitatea apei nu mai provine din 


originea sa, ci din sacrament, cu toate gesturile și cuvintele pe 
care acesta le implică. Natura purificatoare a apei este implicită, 
însă deosebit de semnificativă devine forma pe care apa o capătă 
în baptisterii. 

Cristelnita, deopotrivă simbol al mormântului si al matricei, 
a păstrat pecetea acestui bazin care-l modelează pe omul reînnoit; 
întrucât în Evul Mediu erau botezați mai ales copiii, cristelnita 
a fost redusă la dimensiunile mai modeste ale unui mic bazin, a 
cărui formă evocă mai curând pântecele matern decât mormântul 
lui Hristos. 

Ilustrarea mântuirii a trecut atunci asupra cristelnitei, recep- 
tacul privilegiat al apei, instrumentul botezării. Tot soiul de mon- 
stri marini, dragoni, lei, chiar șerpi cu botul căscat îi personificau 
aici, pe rând, pe Satana și ostirile lui, cărora li se opune agheas- 
ma, Și de care nașii si nasele se leapădă în numele finului lor. Dar 
aceste animale sau acești monștrii inghititori de oameni, purtători 

de moarte și care stârnesc groaza, sunt totuși simboluri de înviere. 
Potrivit aceleiași rețele de analogii care face ca balena să-și 
elibereze prada, figurile de animale de pe cristelnitä subliniază ȘI 
ele faptul că moartea nu poate [i o nimicire definitivă. 

De asemenea, folosirea agheasmatarelor a accentuat semnifica- 
tia simbolurilor. Se ştie că, începând cu anul 687, creştinii, nemai- 
putându-se duce în pelerinaj la Sfântul Mormânt din Ierusalim, 
s-au îndreptat spre Spania pe urmele Sfântului Iacob; de fapt, pe- 
lerinajul la Compostella celebra o victorie a creștinilor asupra ma- 
urilor. Scoica adusă din această călătorie a devenit însemnul pele- 
rinilor de la Mont-Saint-Michel si de la Compostella. S-au folosit 
tridacne, scoici gigantice, apoi acestea au fost imitate în formele 
agheasmatarelor. Scoicile naturale au fost înlocuite prin capsule 
de plumb, de staniu sau de argint, în care se turna apa pentru bo- 
tez. Apoi aceste agheasmatare au început să fie decorate, ca şi cum 
belșugul de semne n-ar fi fost decât o pedagogie a sensibilului. 

Imaginile mântuirii de pe frescele si mozaicurile din Anti- 
chitate, de pe cristelnitele si agheasmatarele din Evul Mediu si de 
pe tablourile și tapiseriile din epoca modernă sunt dovada unei 
ideologii care s-a străduit să se facă înțeleasă în realitatea ei con- 
cretă. Mai mult decât atât, aceste imagini au fost dezvoltate în 
permanență de către liturghia duminicală sau de sărbătoare, care 
celebrează botezul lui Hristos și sfințirea, de Bobotează, a unor 
ape naturale, mai ales în riturile orientale; de asemenea, de către 
liturghia care celebrează Învierea, de Paşte, şi pogorârea Duhului 


Sfânt la Rusalii. Fons vivus, ignis, caritas, Altissimi donum Dei, - 


astfel cântă imnul de Rusalii care preamăreşte Sfântul Duh, 
„lântână vie“, semn al revărsării mesianice. 

De la începuturi în bisericile protestante si, din cel în ce mai 
mult în bisericile romano-catolice, riturile și obiectele de cult au 
fost despuiate de expresiile si de semnele socotite ca mult prea con- 
crete; însă în toate liturghiile, credinciosul este confruntat fără înce- 
tare cu abstractia pe care o reprezintă pomenirea primelor timpuri 
și anunțarea vremurilor cele de pe urmă ale omului si ale lumii. 

Fiecare celebrare face trimitere la botezul lui Iisus si la 
moartea lui: apa și sângele îl proiectează pe credincios într-un 
viitor greu de deslusit, cel al vieții veșnice. Între acești doi poli, 
liturghia centrată pe apă — apa lustrală, apa botezului — se spri- 
jină pe concret. 


Explicită si folosind un belșug de imagini în primele bapti- 
sterii, ideologia mântuirii s-a menţinut ca atare doar în Bisericile 
Ortodoxe și în unele Biserici Orientale, în care botezul este 
conceput numai sub forma imersiunii. Devenită progresiv eliptică 
şi implicită, în special în catolicism, instrumentul acestei ideologii 
a rămas totuşi apa, „creatură divină“, cum este numită în ritualuri. 
Dar această creatură, cu fluiditatea ei insesizabilă si cu ambiva- 
lenta sa naturală, trebuie să ia o anumită formă pentru a dobândi 
un sens. Ea devine mântuitoare abia după ce a fost transformată, 
după ce a fost amestecată cu alte elemente simbolice. 


Manipulări simbolice 


Apa pentru botez pare a fi fost considerată foarte de timpuriu 
ca fiind sfântă, chiar miraculoasă. Multe tradiții atestă evlavia cu 
care era strânsă, precum și diferitele virtuţi, aproape sacramentale, 
care 1 se atribuiau. Probabil că folosirea baptisteriilor a contribuit 
să se dezvolte binecuvântarea apei pregătite pentru botez. 

În botezurile din Orient se cere totdeauna „binecuvântarea 
Iordanului“ și apa devine potrivită pentru botez numai după ce 
a primit duhul prin epicleză. 

Considerat în patristică drept vehicul al harului (Tertulian, 
Hugues de Saint-Victor), acest fluid subtil, amestec de apă cu 
Duh, a devenit și un simbol (Toma d’ Aquino): semn al înnoirii, 
semn stabilit pentru vesnicie. Apa a devenit simbol pentru 
Sfantul Duh, Faptul de a binecuvanta apa botezului si de a rosti 

rugăciunea de alungare a demonilor permitea, într-un anumit 
fel, să se redea unei ape stătătoare funcţia de apă vie, punând, 
totodată, în valoare instrumentul tainei: erau îndepărtați Satana 
si demonii care se împotriveau creației materiale, creării unui 
om înnoit. 

Trecerea la creștinism a împăratului Constantin, care a servit 
drept model etic şi totodată politic pentru alte convertiri, a permis 
de asemenea valorizarea funcţiilor curative ale apei de botez. Iată 
în ce fel a celebrat Grigorie din Tours (mort în 594) victoria asu- 
pra idolilor pe care a reprezentat-o convertirea la creștinism a lui 
Clovis (din 496): 


Regele a fost cel dintâi care a cerut să fie botezat. Ca un al 
doilea Constantin, el a înaintat spre bazin spre a se vindeca de 
o mai veche lepră și pentru a șterge, cu o apă proaspătă, vechile 
pete. Când a intrat în bazin, Rémi, episcopul din Reims, i s-a 
adresat cu aceste vorbe: „Apleacă-ţi uşor capul, Sicambrule, 
adoră ceea ce ai ars, arde ceea ce ai adorat“ (Grigorie din Tours, 
Istoria Francilor, II, 30-31). 


Apa de botez care regenerează, vindecă bolile de piele și 
lepra — socotită în Vechiul Testament ca una din prihănirile cele 
mai greu de şters — este o temă ce se repetă atât în numeroasele 
hagiografii ale Evului Mediu apusean cât și în legendele stârnite 
de Evangheliile și de Apocalipsele apocrife. Variantele Legendei 
aurite a lui lacobus de Voragine au răspândit mai multe tipuri 
de povestiri edificatoare cu privire la virtuțile botezului si ale apei 
acestuia. După cum noul creștin îmbracă o haină nouă, tot astfel 
el îl părăsește pe omul cel vechi, care säläsluieste înlăuntrul său, 
și își schimbă pielea. 

Virtuti asemănătoare celor ale apei de botez au fost atribuite 
apelor folosite la târnosirea bisericilor, precum si apelor binecu- 
vântate de Bobotează; se stropeau cu aceste ape casele, câmpiile 
si vitele, dar se și puteau bea, pentru a combate deopotrivă bolile 
și demonii. Încă din Evul Mediu, alcătuirea cu sare a agheasmei 

cizare dublă, a sării, dar şi a apei. 

Practicile legate de folosirea apei de botez sau a agheasmei 
s-au extins progresiv si la alte ape (izvoare, fluvii, fântâni), cy 
condiția ca un personaj sfânt să le [i folosit sau să le fi binecu- 
vântat. Este cu adevărat impresionant numărul izvoarelor binecu- 
vântate de către un sfânt sau o sfântă, care mai erau obiecte de 
evlavie în secolul al XIX-lea în Franţa (Sébillot). Fiecare dintre 
aceste practici are propria sa rețea de sensuri, care corespunde 
adesea calităților atribuită sfântului sau rolului jucat de acesta 
într-o istorie, adeseori locală sau regională?. Această rețea de 
imagini, încă valabile în întregul Occident catolic până în secolul 
al XX-lea, își are echivalent si în Orientul creştin. 

Astfel, izvorul de la Matarieh din Egipt, legat de poposirea 
în acel loc a Sfintei Familii, a fost obiectul unui pelerinaj începând 
din secolul al VI-lea. După Evanghelia arabă, izvorul a tâsnit în 
chip miraculos de la rădăcina unui arbust de balsam, atunci când 
Maria se pregătea să spele scutecele lui lisus. De atunci, izvorul 
sau scutecele spălate cu această apă au avut reputația că vindecă 
lepra și bolile de ochi (Albert, 142). Această apă concretă, cu 
virtuțile ei speciale, se supune corespondentelor proprii botezului 
vechi şi oriental, în care se mai practică şi astăzi ungerea — ce 
amintește de arbustul de balsam — pe organele celor cinci simţuri, 
îndeosebi pe pleoape, spre a trezi la viața creștină. Legătura dintre 
apă, respectabilă în mai multe privinţe, și arbust, situată chiar la 
originea a ceca ce constituie ungerea sfântă, accentuează simbolis- 
tica apei si valoarea care îi este atribuită cu prilejul pelerinajului. 


Astfel, caracterul adecvat al unui simbol este adesea întărit prin 
valoarea unui alt simbol. 


Agheasma nu există | 
abstractia botezării rămân to 
baptiste și evangheliste, la 
Cvasi-permanenti. 


a protestanti, dar imaginile apei si 
lusi expresive, îndeosebi la curentele 
care tradiția vetero-testamentară este 


112 


Se ştie cu ce vehemenţă a combătut Luther 


Scanned with OKEN Scanner 


APA DIVINĂ ȘI SIMBOLISTICA EI 


obiceiul care constă în a binecuvânta apa, precum și obiceiul de 
a folosi apa pentru a exorciza si a vindeca bolnavii. 

In celelalte Biserici, agheasma, stropită sau turnată, continuă 
să joace un rol destul de important, atât în liturghia oficială cât și 
în adaptările populare, care şi-au întemeiat referintele pe simbolul 
agheasmei. Contactul cu apa — fie și numai cu câteva picături — 
îl trimite pe credincios la o întreagă rețea de corespondențe care 
au țesut, de-a lungul multor veacuri, urzeala expresiei simbolice. 


Stropiri care rezumă simboluri multiple 


Potrivit tradiţiei, înainte de a începe slujba religioasă (litur- 
ghia catolică), chiar înainte de rugăciunea introitus, preotul se 
duce cu pămătuful de busuioc în mijlocul naosului și îi binecuvân- 
tează pe credincioși, în timp ce corul intonează psalmul „Am 
văzut ieşind o apă“ (Vidi aquam egregientem) sau ,,Stropeste-ma 
cu isopul“ („Asperge me Domine hysopo'). În acest fel credin- 
ciosii sunt purificati de păcatele lor minore, ca să poată lua parte 
la taina cuminecăturii. | 

Vidi aquam egregientem, care este şi antifon al timpului 
pascal, reunește evocarea Templului din Ierusalim cu reamintirea 


rănii lui Hristos: 


Am văzut ieşind o apă din partea dreaptă a Templului şi toți 
cei pe care această apă i-a atins au fost izbäviti si ei vor spune: 
Aleluia! 


Cât privește versetul ,,Stropeste-ma cu isopul“, evocând 
ramura care slujea drept sfestoc în riturile puriticatoare ebraice, 
el este asociat cu răstignirea si cu ultimele vorbe rostite de Hristos. 
În Evanghelia lui Ioan, buzele Celui supus caznelor au fost 

umezite cu un burete fmbibat cu otet si fixat la capätul acestui 
isop; astfel a putut El pronunța spusele sale cele de pe urmă€. 

Şi astăzi încă, de multe ori, casele sunt împodobite cu tablo- 
uri în relief înfățișându-l pe Hristos răstignit, având alături isopul 
si buretele; câteodată aceste tablouri înlocuiesc crucifixul tradi- 
tional. în cursul anului sacral li se adaugă și alte elemente, socotite 
a fi binecuvantate?. 

În acest fel, ideea de purificare, asociată cu elemente antice, 
al căror sens se împletește cu cel al povestirii evanghelice, este 
reafirmată prin stropirea la fiecare liturghie și este evocată și acasă 
prin imagini sau obiecte sfinte, în fata cărora credinciosul se roagă 
si se închină. 

A fi purificat prin agheasmă sau a se purifica, făcând semnul 
crucii pe trup cu apă din agheasmatar echivalează, într-un fel, 
cu o reactualizare a botezului. Adeseori, chiar plasarea agheas- 
matarelor în afara incintei bisericii accentuează sentimentul 
trecerii de la profan la sacrat, de la timpul obișnuit la timpul 
purificat, cel al lumii de dincolo. De multe ori, înainte de trecerea 
în biserică, semnul crucii este însoţit de diferite rugăciuni popu- 
lare, ca, de pildă: 


Ridic mâna si deschid zăvorul. Îmi ating fruntea si fata cu 
agheasmă. Fie să pot lua parte la meritele Sfintei Slujbe şi ale 
Serviciului Divin aici, ca şi pe lumea cealaltă (Galenzana, 
Corsica). 


Apa pentru purificare, aceea din agheasmatar sau din sfestoc, 
reactualizând pentru credincios propriul său botez, trimite, de 
altfel, atât la simbolistica proprie liturghiei din postul Crăciunului, 
cât si la simbolistica morţii si învierii, legată de ciclul pascal. 
Concret, purificarea îngăduie participarea la taina cuminecäturii, 
deoarece la fiecare liturghie trupul si sângele lui Hristos, simboli- 
zate sub formă pâinii și a vinului, devin hrana spirituală a credin- 
ciosilor. În plus, biserica, locul în care se înfăptuieşte taina, este 

simbolul pământesc al Paradisului sau al Ierusalimului ceresc, 
Jocul purității originale, al purității vremurilor de apoi. 

Astăzi, stropirea credinciosului repetă în chip eliptic ritualul 
de tarnosire a bisericilor, precum si cel de sfințire a altarului, al 
cărui arhetip original este piatra care i-a slujit drept căpătâi lui 
Iacob, atunci când a visat. Ridicată ca stâlp de aducere aminte 
si unsă cu untdelemn, ea a devenit Bet-El, casă a Domnului 
(Geneza, 28). 

Regăsim ideea de „sacrat“, cristalizata în piatră sau în stân- 
că, în Templul lui Solomon care, după Biblie, a fost ridicat pe 
stânca unde David a avut viziunea îngerului. O regăsim, de ase- 
menea, în biserica lui Petru (Petra autem erat Christus); aceeași 
idee este în legătură cu monolitul Kaabei din Mecca. 

De altfel, în fiecare dintre cele trei religii se întretaie tradiții 
multiple, asociind toate acestea (piatra sfințită, altarul, timpul, 
edificiul „sfânt“) fie cu istoria lui Iacob, fie cu cea a lui Abraham 
si Ismael. În toate cazurile este vorba de un centru, în jurul căruia 
se delimitează un spaţiu purificat și sacrat, sălaș sau reprezentare 
simbolică a prezenţei divine. După tradiția islamică, Stânca sacră 
din moscheea lui Omar, situată acolo unde a fost Templul ebraic, 
se află în legătură cu un rezervor, denumit ,,putul sufletelor“. 
La rândul său, o veche tradiţie talmudică situează Templul (lui 
Irod?) deasupra a ceea ce este denumit fehom, adâncul apelor 
subterane. În Epistolele lui Petru, imaginea lui lisus ca piatră un- 
ghiulară, care asigură temelia casei Domnului în veacul cel nou, 
reia simbolistica psalmilor si a profeților: Israel, piatra părăsită 
sau refuzată de constructori, va fi, într-o zi, o piatră unghiulară, 
şi „din Juda se va ivi piatra unghiulară“, adică Mesiaf. 


După tradiția creştină, o foarte mare importanță au locul 
unde este plasat altarul, precum și sfinţirea lui. Altarul este sfințit 
la capătul unui ritual a cărui materialitate este reprezentată de apa 
și untdelemnul sfințit, ritual a cărui semnificätie se referă explicit 


la potop si la jertfă, 

Încă și astăzi, în catolicism, episcopul sfințește altarul prin 
stropire cu agheasmă. Mai întâi, el trasează cu apa cinci cruci: 
prima spre centrul altarului, celelalte la cele patru colţuri. În acest 
timp, rugăciunea evocă potopul purificator și, totodată, omenirea 
izbăvită care a apărut după potop. Slujba de sfințire începe prin ru- 
gămintea adresată lui Dumnezeu să accepte altarul, la fel cum a îngă- 
duit altarele marilor figuri biblice, Abel, Abraham, Melchisedec, 
Isaac sau Moise’. Altarul potopit concentrează deopotrivă simbo- 
lurile arcei care se opreşte pe un munte, dar si ale omenirii înnoite, 
care se trage din Noe și este o prefigurare a Bisericii. 

Apoi altarul este sfințit din nou prin cinci cruci, dar de 
această dată cu untdelemnul sfânt folosit pentru neofiti, act de 
ungere care materializează caracterul sacrat al locului. În acest 
timp corul cântă rugăciunea care evocă ungerea pietrei de către 
lacob: Iacob a făcut din piatră un altar, vărsând peste ea unt- 
delemnul. 

Târnosirea bisericii se bizuic si ea pe o gestică si pe rugă- 
ciuni care reunesc aceleași simboluri. Episcopul stropeşte întâi cu 
agheasmă podeaua în centrul bisericii, apoi continuă stropirile în 
formă de cruce, întâi de la altar spre portal, apoi transversal. În 
acest timp sunt cântate spusele lui Iacob: Aici este casa lui 
Dumnezeu, aici este poarta cerurilor. 

Spaţiul purificat nu este doar închinat lui Hristos, stăpân al 
universului și al cosmosului; el este și semnul tangibil al împlinirii 
pe pământ a tainei sale si prefigurarea Ierusalimului ceresc. Pe 
sol, o cruce a Sfântului Andrei, făcută din cenușă, unește în 
diagonală patru laturi ale bisericii, iar literele greceşti alfa şi 
omega, trasate cu cârja de către episcop, fac trimitere la cuvintele 
lui lisus din Apocalipsă: Eu sunt Alfa si Omega, Cel dintâi si Cel 
din urmă, Începutul si Sfârșitul (22, 13%. 

După aceea episcopul trece la ungerea pereţilor în douăspre- 
zece locuri, cu referire la același text care vede Ierusalimul ceresc 
sprijinindu-se pe doisprezece stâlpi ce poartă numele celor doi- 
sprezece apostoli ai Mielului, emblema lui Hristos, si care oferă 

aceleași splendori ca și cele ale Paradisului, printre care fluviul 
de Viaţă ce țâşnește din tronul lui Dumnezeu (21, până la 22, 5). 

Transcendenta timpului — cel trecut si cel care va să vină 
— este deci accentuată pe de o parte prin repetarea vorbelor lui 
Jacob, pe de altă parte prin cor. Acesta cântă taina împlinită în 
sfințire, prin care biserica a devenit asemenea miresei Mielului, 
adică Ierusalimul ceresc (Apocalipsa 21, 1-14). 

În breviarul sirian, frumuseţea și puritatea Bisericii, mireasă 
a lui Hristos, sunt celebrate prin purificarea cu apă a fiecărui 
credincios: 


Binecuvântat fie Hristos / cu care tu te-ai însotit în apa 


botezului! [...] 

Niciodată un om n-a dat miresei sale trupul şi sângele său; 
sau nu i-a dezvăluit toate tainele sale înainte de ospätul de nuntă! 
[...] / Precum aurul în cuptor, El m-a purificat pentru a șterge 
prihana greselilor mele [...] / Si Binecuvântat fie acela care a 
oferit fiilor săi raiul! | 


Ioan Damaschinul, unul din întemeietorii Bisericii siriene, 
arătase deja că simbolismul sfințirii şi cel al botezului se înte- 
meiau pe o transformare a lumii sensibile, a cărei familiaritate 
trebuia să fie pricepută de către credincios: 


Întrucât oamenii obișnuiesc să se spele cu apă si să-și facă 
ungeri cu untdelemn, pentru botez El a adăugat harul spiritual 
untdelemnului sfânt și apei, pentru a face din acesta baia sfințită 


a regenerării?, 


În felul acesta, chiar și în simplele picături de apă ale stro- 
pirii, puterea de evocare este îmbogăţită printr-un sistem întreg 
de gândire, ale cărui rezonanţe implicite se leagă de texte şi de 
acte precise, care contribuie la sensul general. Stropirea dumini- 
cală, ca si aceea a defunctilor, fac trimitere la apa vie a lui lisus, 
protecţie vie a lui Dumnezeu. Stropirea însoțită de ungere evocă, 

în chip global, purificarea regeneratoare si altarul arderilor de tot. 
Dacă sculptura medievală a fixat pentru multă vreme pe capite- 
lurile bisericilor imaginea lui Iacob turnând untdelemn pe altar 
(catedrala din Gérone) sau arca oprită pe muntele Ararat (Autun), 
acestea nu sunt decât traduceri realiste ale unui sens cosmic, 
preluat de către liturghie si de imaginaţia credinciosului. Unele 
avânturi cosmice şi universale se mărginesc la edificiul sfințit, iar 
altele — la altar, spaţiu sfânt în spaţiul sfinţit, pentru a ajunge 
în cele din urmă la individ, purificat fie printr-o stropire, fie 
printr-un semn al crucii. 

Dar stropirea cuprinde în sine propria sa simbolistică, dată 
fiind natura apei folosite: aceasta nu este o apă „naturală“, este 
agheasmă, o apă binecuvântată. 


Prelucrarea apei vii 


Chiar şi atunci când provine dintr-un izvor sfințit sau dintr-o 
fântână care a fost binecuvântată înainte, apa este supusă inter- 
ventiei omului. Ea trebuie captată, trebuie distribuită până la 
agheasmatar sau la baptisteriu, în sfârşit, trebuie conservată. 
Agheasma este obținută în mai multe etape, la capătul cărora apa 
nu mai este aceeași ca înainte: i s-a preschimbat sensul, dar și 
compoziţia, întrucât uleiuri sfintite, uncori si sarea au contribuit 
s-o prefacă în agheasmă. 

Nu se poate vorbi despre agheasmă fără a evoca uleiurile 
sfinte care au un loc special în ierarhia simbolurilor din Bisericile 
ortodoxe greacă si slavă, precum si într-o serie de Biserici din 


Orient. Acest lucru este evident pentru toată lumea cu prilejul | 


botezurilor şi al maslului. 


În ritul catolic, uleiurile sfinte sunt binecuvântate în cursul 


serviciului divin al sfintei unsori, în dimineața Joii Mari, în 
timp ce apele lustrale și cristelnitele sunt binecuvântate după 

două zile, în Sâmbăta Sfântă. Episcopul are prilejul să binecu- 
vânteze uleiurile și să confectioneze untdelemnul sfințit, în timp 
ce blagoslovirea apei si a cristelnitelor poate fi efectuată si de 
un simplu preot!O. | 

Marea ceremonie care precede binecuvântarea uleiurilor ara- 
tă cât de importantă este semnificaţia acesteia. Procesiunea epis- 
copului, însoțită de şapte diaconi, șapte sub-diaconi $i doispre- 
zece preoți, este urmată de pregătirea solemnă a unsorii sfinte în- 
tr-un vas în care se amestecă ulei de măsline cu balsam. La fiecare 
amestecare a untdelemnului cu balsamul, repetarea exorcismelor, 
ca $i „insuflări în forme de cruce“ indică simbolurile si valorile 
esențiale ale amestecului apă-ulei. 

Liturghia evocă untdelemnul plăcut mirositor poruncit de 
Dumnezeu, realizat de Moise și destinat sanctuarului din deșert 
şi preoților săi (Exod 30, 25); dar ea dezvoltă mai ales eficacitatea 


uleiului (Marcu 6, 7-13), ulei care, în cursul tainei botezului, 


îngăduie iertarea păcatelor, dobândirea Duhului şi a ajutorului 
la mântuire. 

Printre multiplele funcţii ale uleiului este de reţinut, înainte 
de toate, aceea de leac divin care linişteşte trupul, după cum îl 
linişteşte unsoarea ce se folosește în unele boli. De reținut este 
si funcţia de iluminare a sufletului pe care a cântat-o David, — 
bucuria care iluminează fețele precum flacăra unei lămpi cu ulei. 

Coerenta sistemului simbolic se întemeiază aici pe asociațiile 
prealabile dintre apă și măslin, dintre purificare şi lumină. 
Într-adevăr, sfârșitul potopului a fost marcat de ramura de măslin 
adusă lui Noe de către porumbel; ea a fost purtătoarea vieţii re- 
găsite pe un pământ purificat. În plus, măslinul, simbol de viata, 
este și izvor de lumină!!. Când a fost botezat de către Ioan în 
Jordan, lisus a căpătat Sfântul Duh, iluminarea sufletului, sub for- 
ma unui porumbel (Joan 1, 32); iar încă din primele reprezentări 
iconografice, porumbelul a fost asociat cu o ramură de măslin, de 
pildă pe mozaicurile baptisteriului din Ravena!? (secolul al V-lea). 


119 


Scanned with OKEN Scanner 


ASS T 


PATRICIA HIDIROGLOU 


Diferitele ungeri care, încă și astăzi, preced si urmează 
botezului în Bisericile din Orient, atât catolice cât și ortodoxe, în- 
gäduie să se priceapă într-un chip încă si mai explicit legătura 
dintre ungere si Sfântul Duh, dintre iluminarea celui botezat si 
regenerarea sa prin apă, dintre Hristos, „unsul lui Dumnezeu“, 
si Viața veşnică, În ritul roman, mesa sfântului untdelemn conden- 
sează şi anunţă simbolurile repetate ale binecuvântării apelor: apa 
spală greşelile si purifică sufletul; iar uleiul, simbol de viata, biruie 
răul şi demonii. Totul se petrece ca și cum ulciul, în chip material 
si spiritual, ar feri de descompunere, împiedicând stricarea apei 
si iluminându-l pe credincios. 

Cât priveşte sarea, semn al legământului sau al mânici divine 
(Numeri 18, 19; Geneza 19, 26), element indispensabil al ofran- 
delor în liturghia ebraică (Levitic 2, 13; Ezechiel 93, 24), — 
proprietăţile sale de purificare (IJ Regi, 19-22) şi de conservare 
au făcut-o să participe în creștinism la numeroase ritualuri. Lucrul 
acesta s-a petrecut în relaţie cu metafora dezvoltată în Evanghelia 
lui Matei, potrivit căreia lumea creştină, sare a pământului și 
lumină a lumii, nu trebuie să-și piardă nici din gustul său sărat, 
nici din strălucirea sa (5, 13-14). Sarea, binecuvântată o dată pe 
an, după ce fusese exorcizată, a devenit instrumentul mântuirii 
care îngăduie „să fie pus pe fugă dușmanul“ (Missel, 2285). 

Legată în chip esenţial cu exorcismul, sarea participă deci 
la riturile botezului, la cele ale sfințirii unui loc, la riturile 
suprimării unei afurisenii, ea purificând de rău si de Satana. 

În cursul botezului, adăugată apei sau — altădată — așezată 
direct în gura copilului sau a neofitului, sarea fereşte de descom- 
punerea prin vicii si a devenit simbolul gustului alimentelor dum- 
nezeiesti: „Primiţi sarea înţelepciunii, fie ca ea să vă ajute să 
dobândiţi iertarea pentru a ajunge la viata veşnică“l5. 

În felul acesta, amestecul apei cu celelalte elemente ne 
permite să înțelegem valorile si funcţiile agheasmei în ideologia 
botezării, fără ca prin aceasta să epuizăm sensul particular al 
fiecărui element. 

Amestecuri care transmit simboluri 


Sfintele ulciuri, binecuvântate în Joia Mare, sunt amestecate 
cu apă la capătul ritualului de binecuvântare a apelor lustrale și a 
cristelnitelor. Trecerea de la apa naturală la agheasmă are loc în 
cursul serviciului divin din Sâmbăta Sfântă, printr-un sir de 
operaţii care comportă obiecte și gesturi simbolice, repetate sub 
o formă similară sau atenuată în toate ritualurile de sfințire si de 
inițiere, fie că este vorba de locuri sau de persoane. 

Astfel, lumânarea pascală, folosită în ritul de sfințire a apelor 
lustrale, face legătura între apă si ciclul Paștelui. În general, prin 
lumina sa, lumânarea pascală reprezintă învierea sau viața 
veşnică; dar ea este şi releul tuturor botezurilor individuale, 
deoarece de la flacăra sa sunt aprinse lumânările fiecărui nou 
botezat. 

Fiecare gest — semnul crucii asupra apei, atingerea ei, Îm- 
pärtirea apei, stropirea celor patru puncte cardinale, suflarea de 
trei ori pe suprafaţa ei în forma unei cruci — fiecare dintre acestea 
marchează o etapă care permite să se conceptualizeze o imagine 
biblică veche şi totodată să se introducă o nouă imagine. Lecturile 
preliminare, care îi pun alături pe Moise, pe Iosua si pe lisus, 
introduc temele pe care oficiantul le evocă, într-o oratie în faţa 
Jumânärii pascale. Aceste teme sunt ilustrate în mai multe rânduri 
de către ritual,-in special influența Sfântului Duh asupra apei şi 
taina botezului care şterge păcatele si dă naștere virtuților. 

Prin intermediul diferitelor rugăciuni $1 binecuvântări se 
desfăşoară atunci un fel de lanţ biblic al apei: Creaţia, când Duhul 
Jui Dumnezeu se afla deasupra apelor; fântâna paradisului împăr- 
tit’ în patru fluvii care udă întreg pământul; potopul. Apoi sunt 
evocate succesiv diferite etape ale istorici biblice, în care apa 
joacă un rol deosebit de semnificativ; după aceea minunile săvâr- 

site de lisus asupra apei sau cu apa, precum si apa care a ieşit, 
împreună cu sângele său, din coasta lui străpunsă. 

Vocabularul apei, întrebuințat metaforic de-a lungul rugă- 
ciunilor, atât pentru a semnifica harul divin care fecundeazä apa 
cât si pentru a reprezenta izbăvirea omenească, unifică temele, 


ajungând în cele din urmă la exprimarea purificării obținute prin 


apa regenatoarel?. 


Cerând pogorârea Sfântului Duh asupra apei, oficiantul 
unește gestul cu rostirea. El scufundă de trei ori lumânarea in apă, 
de fiecare dată mai adânc, gest care amintește de cele trei zile cât 
a stat Hristos în mormânt (G. Durand). În Evul Mediu se intro- 
ducea chiar tămâie în lumânare în cinci locuri, spre a pomeni 
rănile lui Hristos și parfumurile cumpărate de către Femeile Sfinte 
pentru a-i îmbălsăma trupul. Tot de trei ori oficiantul suflă după 
aceea deasupra apei, de trei ori în forma literei 4h, inițiala cuvan- 
tului psyche (,,suflet“, „suflu vital“ în grecește) și adaugă: 


Fie ca virtutea Sfântului Duh să fecundeze întreaga substanță 
a acestei ape, dându-i puterea să confere o viata nouă. 


De altfel, la sfârşitul acestei etape este pusă de-o parte apa 
necesară pentru stropirea credincioșilor care, în această zi, trebuie 
să reînnoiască făgăduielile făcute de naşii lor cu prilejul botezului. 

Ultima etapă constă în a turna succesiv în apă uleiul neo- 
fitilor și unsoarea, şi apoi amândouă o dată. Uleiurile au fost aduse 
cu mare solemnitate, în cursul acestei triple operaţii, făcându-se 
de fiecare dată semnul crucii, este exprimat astfel ceea ce simboli- 
zează amestecul: | 


Fie ca prin uleiul mântuirii, această fântână să fie sfinţită si 
să fie făcută rodnică pentru toţi cei care vor renaşte din ea, pentru 
o viaţa veșnică / [...] Fie ca amestecul untdelemnului sfinţit, a 
uleiului de ungere și a apei de botez să se facă, de asemenea, în 
numele Tatălui, al Fiului și al Sfântului Duh. 


Formula trinitară ia înfățișare concretă prin triplul amestec. 
De aici înainte apa este agheasmă, este transportată până la 

cristelnite, intonându-se cântecul: ,,Sicut cervus... După cum 
cerbul aspiră după apă vie, [...] tot astfel sufletul meu e însetat 
după Dumnezeu, după Dumnezeul viu...“ (Psalmul 41, 2-4). 

lar dacă există si un botez, este momentul cel mai potrivit 
ca să fie efectuat. 


Se cuvine să amintim că binecuvântarea apei se face în 
cursul săptămânii sfinte, perioadă în care tradiţiile locale perpe- 
tuate de către confrerii sunt încă deosebit de vii în țările medite- 
raneene. Procesiunile și manifestările penitentiale atrag nu numai 
afluenta credincioșilor, dar și a multor curioși, îndeosebi în 
Spania, în Portugalia, în Corsica sau în Italia de sud şi în unele 
regiuni din America latină. 

În ritualul roman, binecuvântarea apei în Sâmbăta Sfântă, 
ca şi binecuvântarea focului, are Joc după ritualul care înso- 
teste serviciul divin al Tenebrelor, cântat în Miercurea, Joia si 
Vinerea sfinte. Ritualul acestui serviciu divin, care exprimă 
de-acum în chip sensibil cuvântul lui Iisus „Eu sunt lumina lumii“, 
accentuează si opoziţia dintre tenebrele pricinuite de moartea lui 
Hristos şi lumina datorată învierii lui. Dintre cele cincisprezece 
lumânări fixate pe sfesnicul triunghiular — semn al trinitățui — 
si care sunt stinse pe măsură ce se desfăşoară cântecele şi cele- 
brarea, rămâne aprinsă numai lumânarea din centru, semn al vieții 
veșnice după moarte. 

Lumina credinţei care pătrunde apa lustralä si cea de botez, 
lumină simbolizată prin lumânarea aprinsă si prin diferitele 
uleiuri, face deci trimitere la o rețea de semne în care apa şi untde- 
Jemnul funcţionează împreună. Apa pentru stropit, ca şi apa de 
botez, nu este o simplă apă curgătoare: uleiurile sfinte amestecate 
în cantitate mică cu apa n-0 transformă în chip material, dar 
întăresc și imbogatesc operaţia simbolică. V irtutilor de purificare, 
de reînnoire și de regenerare, — într-un fel intrinsece apei, 
îndeosebi celei biblice — li se adaugă liniştea si lumina vieții 
eterne pe care le induce simbolismul unsorii şi al uleiului. În acest 

fel are loc urcarea pe lantul sensului prin belsugul de semne, in 
special cele ale botezului, asa cum mai sunt încă marcate ele în 
Bisericile din Orient. 

A face din apă agheasmă înseamnă a o îndepărta de la 
originea sa naturală si a o culturaliza. Dar manipularea simbolică 
se operează prin intermediul unui registru de imagini-cheie care, 
intervenind în cursul diferitelor ritualuri, formează o coerență 
ce poate fi înțeleasă dintr-o dată de către creștin. Așa stau lucrurile 
si cu amestecul apă-vin, efectuat la fiecare masă înaintea cele- 
brării euharistice. Aceeași structură de gândire precumpănește în 
amestec şi îi dă sensul său. 

_ Se ştie că euharistia (recunoștință, binecuvântare, în 
grecește) perpetuează jertfa lui Hristos, mort pentru mântuirea 
omenirii, și că ea se celebrează sub forma pâinii și vinului, cu 
referire la masa cea din urmă a lui Hristos cu prilejul Cinei!5. Îm- 
pärtirea pâinii, „Acesta este trupul meu“, precum și împărțirea 
vinului, „Acesta este sângele meu“, constituie o chemare la 
adevărata hrană, aceea care îngăduie unirea cu Domnul și care 
asigură viaţa veşnică: 


Cine mănâncă trupul Meu și bea sângele Meu / are viata ves- 
nică / si Eu îl voi învia în ziua de apoi / Căci trupul Meu este 
cu adevărat o hrană și sângele meu este cu adevărat o băutură / 
Cine mănâncă trupul Meu si bea sângele Meu, rămâne în Mine 
și Eu rămân în el (loan 6, 53-56). 


În ritualul roman, potrivit doctrinei transsubstantierii, se 
săvârşeşte o adevărată taină, deoarece, cu ocazia celebrării, pâinea 
se preschimbă în trupul lui Hristos iar vinul — în sângele său. 
Cele două sunt hrana spirituală a credinciosului căruia, dacă se 
împărtășește, i se administrează ostia. Fiecare euharistie este po- 
menirea „trupului dat pentru voi“ și a „sângelui vărsat pentru voi“ 
(Luca 22, 19-20), semn al legământului nou şi al iertării păcatelor. 
Dacă sângele mielului pascal a îngăduit izbăvirea poporului lui 

Israel în Egipt, sângele lui Hristos, noul miel al lui Dumnezeu, 
asigură mântuirea tuturor, 
Vinul este deci în celebrarea mesei un semn deosebit de 
semnificativ şi, după locuri si după epoci, el este (sau a fost) rezer- 
rat adesea numai pentru împărtășirea preoților. 
Când este prezentat vinul si este celebrat în fata tuturor, le 
preotul amestecă apă cu vin; însă nu este agheasmă, ci apă natu- 
rală — iar acest amestec este cel care acționează în împărtăşanie. 
Cele două elemente îşi răspund, într-un raport simetric. Apa 
y simbolizează omenirea însetată, vinul — divinitatea lui Iisus. 
Într-adevăr, dacă cuvântul lui Dumnezeu s-a întrupat în Iisus 
Hristos (loan 1, 14), El a venit în calitate de Fiu al lui Dumnezeu 
să ia parte la omenire pentru a o mântui. În schimb, cele câteva 
picături de apă care sunt amestecate cu vinul semnifică partici- 
„. parea omenirii la divinitate, într-o comuniune imediată. Se face 
stfel trimitere si la altă reţea de imagini, aceea a rănii din coastă 
__ -ncare se scurge apă şi sânge, simboluri între altele ale dublei 
ri, omenească si divină, a lui lisus. 
Însă, la fel cum uleiurile nu au schimbat în chip material apa 
naturală în agheasmă, tot astfel nici apa nu schimbă vinul. În fapt, 
într-o formă simplă si concretă se anunță transsubstantierea euha- 
risticä, în care ostia și vinul se vor preschimba în trupul și sângele 
lui Hristos15. Într-un anumit fel, preotul repetă o reţea de imagini 
stabilită prin povestirea minunii nunții de la Cana (Joan 2), po- 
vestire în care patristica vede simbolul dublei firi, omenească și 
divină, a lui Hristos (Efrem). 
Calendarul medieval unea într-o aceeaşi sărbătoare adorarea 
magilor, botezarea lui lisus și minunea nunţii de la Cana. Cele 
trei teme s-au aflat asociate pe vitraliile unor catedrale (Bourges). 
Teofania (numită ulterior „Epifanie“) amintea că botezul si prima 
minune a lui lisus au avut loc, respectiv, la 30 și la 31 de ani dupa 
nașterea sa, exact în aceeași zi. Dar ceea ce mai ales făcea să 
fie unite aceste evenimente era sensul lor univoc: toate exprimau 
și proclamau divinitatea lui lisus. Magii recunoscuseră sau 

presimtiserä înaintea întregii lumi această divinitate; botezul în 
Jordan si teofania dovediseră filiatia divină; iar episodul nuntii 
din Cana fusese prima minune care dovedea natura divină a lui lisus. 
Într-adevăr, în hidrii (vasele de piatră) apa devine vin, arătând 
transformarea radicală a substanţei si prefigurând transsubstan- 
tierea. Catedrala din Canterbury oferă un exemplu al bogatei inter- 
pretări a acestei transformări. Cele şase hidrii reprezintă cele șase 
vârste ale lumii, legea veche si cele șase vârste ale omului. Ele 
cuprind într-însele, ascuns, vinul, simbol al celei de-a șaptea 
vârste, aceea a lui Hristos, vârstă care durează până la a opta, 
marcată de Judecata de Apoi, ce va consacra veșnicia. Apa este 
litera, vinul — spiritul (Male, 372). 

În Bisericile din Orient, împărtășirea credincioşilor se efec- 
tuează de cele mai multe ori sub forma pâinii și a vinului, nu sub 
forma numai a ostiei, cum se procedează în catolicism. În schimb, 
acesta foloseşte totdeauna un amestec de apă cu vin pentru 
,ablutiuni“, adică pentru purificarea potirului de împărtășanie, 
amestecul fiind încărcat de sensuri pentru preot. La ortodocși se 
toarnă apă clocotită (zeon) în potir, după frângerea pâinii, 
semnificând astfel, și aici, fervoarea şi căldura „credinței plină de 
Sfântul Duh“. 


Societăţile creștine au dezvoltat în chip original, din poten- 
tialitätile simbolice ale apei, ambivalenta distrugere-germinare 
în echivalenta moarte-înviere, reamintind astfel că orice naștere 
este trecere, trecere prin mijlocirea apei si a sângelui. 

Dar gândirea simbolică ce domină ritualurile creștine nu- 
trește și practici populare, liturghii noi sau extra-canonice, deoa- 
rece o anumită libertate îngăduie variante. În Corsica, de Ajunul 
Crăciunului, este transmis un ritual secret care permite să fie 
vindecată o boală pricinuită de deochi. În cuvintele rostite, în 
elementele folosite, apă şi untdelemn, se poate recunoaște aceeași 
structură ca și în amestecurile sacramentale. Cele şase mii de 
biserici Aladura din Africa dezvoltă practici purificatoare 

originale, valorizând stropirile cu agheasmä, băile purificatoare, 


posturile... Căci simbolismul, oricât de constructiv ar fi, nu scapă 
unor constrângeri, 


Un şir de elemente, ca sarea, untdelemnul, balsamul, vinul, 
folosite laolaltă cu apa, intervin pe rând într-un registru de refe- 
rinte și de sensuri, care contribuie să aducă ceva concret într-un 
sistem abstract; în definitiv, însă, structura rămâne aceeași. Dim- 
potrivă, purificarea în riturile care foloseau odinioară apa naturală 
(ablutiuni ale mâinilor înaintea ofrandei sau după slujbă, spălarea 
picioarelor în Joia Sfântă) are tendinţa să dispară astăzi. În acest 
sfârșit de secol XX, este nevoie ca apa să fie culturalizată, făcută 
vie printr-o operaţie în întregime simbolică, pentru ca ea să fie 
recunoscută drept creștină în exprimarea semnelor comune pentru 
toți credincioșii. 


_ NOTE 


! Cf. M. Ben-Peschat, L’Arhitecture baptismale de la Terre sainte du IV 
au VIF siècle, thèse III° cycle, Paris X, Nanterre, 1985. 

2 Cf. B. Caulier, L’Eau et le Sacré, Presses universitaires, Laval, 1990. 

3 Cf. Luther, Œuvres, 12 vol., Labor et Fides, Geneva, Paris, 1957-1988; 
t. VII, „Marele catehism“, 122-123, 250. 

4 Cf. Exod, 12,22; Numeri 19, 18-19. Pentru unii lingviști este vorba mai 
degrabă despre Ausso, sabie, mai potrivită decât o fragilă trestie. Cf. Joan, 16, 
30-32. 

5 Anchetă în Corsica de sud, aprilie 1992. 

6 Epistola 2, 19-20; 1 Corinteni 3, 11; Petru 2, 4; Fapte 4, 11; Psalmul 
118; Zaharia 10, 4; Isaia 28, 16, 

T Geneza 4, 2 sq.; 12,7; 13, 18; 14, 18, 22, 26 si Exod 24, 29. 

8 Cf., de asemenea, Apocalipsa 21, 6. 

9 Cf. F. Greffin, „Cercetări cu privire la tema Biserică-Mireasă în liturgiile 
si literatura de limbă siriacă“, în L’Orient syrien, II, 1958, nr. 3, p. 331 şi citarea 
în R. Khawam, L'Univers culturel des chrétiens d’Orient, op. cit, pp. 72-73. 

„10 În catolicism se disting trei feluri de uleiuri: uleiul infirmilor, care este 
materia pentru taina maslului; unsoarea sfântă, care este folosită în taina 
confirmării si în cea a episcopilor, pentru tâmosirea bisericilor, sfințirea altarelor 

şi calicelor, pentru binecuvântarea cristelnitelor, a clopotelor si, tot mai des, 
în botezuri; uleiul neofitilor, pentru botezuri, cristelnite și pentru ordinatie. Cand 
are loc binecuvântarea apei, se amestecă unsoarea sfântă si uleiul neofitilor cu 
apele lustrale si cu apele cristelnitelor. | 

N CE. imnul care este cântat atunci: „Lumina a fecundat arborele / care 
a produs-o pentru această zi [...] O, Rege al lumii eterne / acest untdelemn, 
simbol de viaţă, / care biruieşte demonii“ Cf. Missel romain, prezentat de 
R. Boudou, AELF, Paris, 1979. | 

12 Pe acest mozaic, porumbelul coboară ca o săgeată spre lisus, care este 
aureolat si stă în picioare în apă. În timp ce Ioan îl botează, Iordanul personificat 
îi prezintă o etolä, o fiolă si o ramură de măslin. Cf. şi Matei, 3, 13-17; Marcu 
1, 9-11; Luca 3, 21-22. - | | 

13 Din 1973, de când s-a introdus noul rit roman, sarea nu mai este impusă 
copilului, atunci când este botezat. La protestanți, sarea a dispărut din ritual, 
fiind suprimată în liturghie de către Luther în a doua sa ediție a Taufbüchlein 
(1523). Cf. Luther, Œuvres, t. II, „De la captivité babylonienne de l'Église“ J; 
pp. 209-210; t. X, „Prédication de baptême“, pp. 301-313. Cf. J.-F. Bergier, 
Une histoire du sel, Office du Livre, Fribourg, 1982, p. 148; A. Birmelé si 
M. Lienhard id., La Foi des Églises luthériennes, confessions et catéchisme, 
Labor et Fides, Geneva, 1991, pp. 323-325; 364. 

14 Cf. Missel romain, de exemplu, „valul nävalnic al harului vostru“, „a 
inunda cu reînnoirea“, „baia mântuirii“. 

15 Matei 26, 26-28; Marcu 14, 22-24; Luca 22, 19-20, Corinteni 11 
17-33. 

16 Protestantii nu acceptă această dogmă. Pentru lutherani, există 
consubstantiere, prezenţă a trupului si a sângelui lui Hristos în pâine şi vin; 


pentru celelalte curente, Cina, dacă este un sacrament, nu e decât comemorarea 
ultimei mese a lui Hristos. 

6. PURITATE SI COREGRAFIE 
A CORPULUI 


Din Fez până la Cairo, din Istambul până la Ispahan, sau din 
Karaci până la Djakarta, în toate țările islamice, pretutindeni unde 
sunt practicate cele cinci rugăciuni legale, se repetă același spec- 
tacol: cel care se roagă, stând o clipă în picioare, îşi înclină capul . 
şi bustul, apoi se apleacă, se prosternează cu fruntea la pământ, 
după aceea se îndreaptă, înainte de a se așeza, pentru ca să se 
prosterneze din nou. 

Această gestică neschimbată, metaforă a naturii și pedagogie 
a spiritualităţii, a fost precedată dimineaţa de o purificare amă- 
nunțită a corpului. Iar în miezul spațiului cultual, bazine, fântâni 
și tisnitoare permit o nouă atingere trecătoare a corpului cu apa, 
— repetiţie simbolică sau împlinire a dorinței de puritate. 

Puritatea fiind, potrivit Profetului, „jumătate din credință“, 
ablutiunile necesită tehnici și griji speciale, care au fost codificate 
încă de la redactarea primelor hadith, în secolul al II-lea al hegi- 
reil. Aceste hadith, povestiri care relatează despre atitudinea sau 
spusele lui Mahomed (Muhammad) atunci când predica, au fost 
răspândite fie de către martori — care l-au văzut sau l-au auzit pe 
Profet sau pe însoțitorii lui — fie de către personaje respectabile 
din generaţiile care au urmat morţii Profetului. Înmănuncherea 
acestor hadith, numită sunna — drum — servește drept călăuză 
practicii musulmane: din ca decurg reguli ale uzanțelor si precepte 
de morală, precum și amănuntele practicilor rituale. 

Salat, rugăciune 


La fel ca si rugăciunea, purificarea rituală care o îngăduie, 
oferă o relaţie pertinentă de corespondență între natură și om. 
Astfel, mișcările astrelor reprezintă fundamentul ciclului complet 
al oficierii rugăciunii (rak’a). Tocmai în cursul acestui ciclu, 
trupul credinciosului evocă, rând pe rând, munți, animale și 
plante. Statul în picioare, giyam, care marchează începutul acestui 
ciclu, are drept referință statura semeatä a munților; dar omul se 
pregătește încă de pe acum să-și manifeste respectul și smerenia; 
el se concentrează asupra punctului de pe pământ pe care îl va 
atinge cu capul atunci când se va prosterna. Înclinarea bustului, 
ruku, 0 evocă pe cea a animalelor: aplecarea capului, cu privirea 
îndreptată către unghiile de la picioare, îl obisnuieste pe credincios 
cu smerenia și îl predispune la primirea prezenței divine. În ce 
priveşte prosternarea, sajda, ea are drept model plantele care, bă- 
tute de vânturile de nisip din pustie, se menţin doar datorită rădă- 
cinilor lor, ce se afundă adânc în pământ. Cu ochii larg deschişi, 
atingând solul cu fruntea și cu nasul, omul își manifestă în acest 
fel supunerea: sclav al creatorului său, el poate, prin oficierea ru- 
găciunii, ibada, să reunească manifestările de adorare a tuturor 
elementelor creației, pe care le traduc mișcările sale regulate: 


Nu vezi că se prosternează în fata Lui locuitorii cerurilor, 
locuitorii pământului, soarele și luna, stelele, munții, copacii şi 
animalele, multi dintre oameni, în vreme ce multor altora li se 
cuvine pedeapsa? (Coran 22, 18). 


' Fiecare salat (rugăciune) contribuie la mlădierea corpului, 
modelând totodată spiritul si sufletul. Fiecare schimbare de pos- 
tură, punctată în slujba colectivă prin formularea Allahu akbar — 
„Dumnezeu este mare“ — dă gestului autonomia şi sensul său, 
pretinzând concentrarea unei conștiințe treze, în timp ce imnurile 
ŞI textele coranice, recitate în gând ori cu voce tare, slăvesc 

puritatea lui Dumnezeu si îndeamnă $i pe credincioşi spre înăl- 
tarea spirituală: »Credinciosi! Amintiti-vä de Dumnezeu, pome- 
nindu-l mereu si cântati puritatea Lui, dimineața și după-amiaza“ 
(Coran 33, 41-42). 

Dar în special ablutiunile „Curate“, simple si repetate în 
cursul zilei, sunt cele care fac posibilă alăturarea tentatiilor 
materiale și moderne cu aspiraţiile spirituale. Într-adevăr, fiecare 
ctapă a ablutiunilor, ca si vorbele care le însoțesc, corespund 
exigențelor de puritate preconizate de către Profet. Fiecare mem- 
bru este asociat cu posibilitatea unei întinări fizice sau spirituale, 
prihänire care urmează să se producă sau deja s-a produs. Aceasta 
înseamnă că spălarea riguroasă a diferitelor membre şi organe nu 
se bazează doar pe grija de curăţenie, de igienă sau de confort 
material, ci este atât proiecția simbolică a serviciului religios cât 
si evocarea obiceiurilor și preferințelor Profetului. 

Impuritatea ușoară, hadat, sau cea majoră, djanaba, contrac- 
tată spontan și firesc ca urmare a umorilor si a nevoilor trupesti, 
dispare multumitä riturilor purificatoare. Numai îndeplinirea 
exactă a riturilor de apă, purificare simplă, wudu, sau spălare 
neîntreruptă a întregului corp, ghusl, — asa cum au fost prescrise 
de către juristii diferitelor şcoli ortodoxe sau sectare —, permite 
rugăciunea, adică comunicarea directă cu Dumnezeu?. Noţiunea 
de puritate, fa 'hara, stabilită de către legiuitori, distinge în chip 
foarte precis diferitele elemente care pângăresc din punct de 
vedere religios. 

Aceste rituri, învăţate din copilărie — deoarece salat se prac- 
tică de la vârsta de șapte ani —, dau o direcţie, un sens special 
experienței comune si înlesnesc mai ales precizarea si integrarea 
purificărilor obligatorii ulterioare sau cazuale: cele din cursul pele- 
rinajelor la locurile sfinte sau cele necesare cu prilejul nașterilor, 
al riturilor funerare, al convertirilor... 

Practicile riturilor legate de izvoare, de puțuri sau de fântâni, 
ca și cele în legătură cu ploaia, desi au fost condamnate cu 
regularitate în cursul istoriei, fiind considerate superstiții, persistă 

si în epoca contemporană şi întăresc, prin permanenta lor ireduc- 
tibilă, sistemul purificării, care dă un sentiment de siguranță. 


Spaţiul deșertic în care s-a născut islamul nu este, desigur, 
străin de grija de purificare prin apă, element rar si prețios. În lipsa 
apei, purificarea este efectuată uneori graţie altor elemente natu- 
rale, precum nisipul, pământul sau piatra pe care omul nu şi-a 
lăsat urma. Dar registrul ablutiunilor purificatoare păstrează ace- 
leasi forme si aceeași semnificaţie pretutindeni, din Maghreb până 
în țările musonului, din Africa până în Asia. Aceasta nu atât din 
pricina istoriilor, hadith, comentate și discutate de generaţii de 
exegeti, de legiuitori si de istorici; și nici din pricina reunirii aces- 
tor istorii, sunna, respectată ad litteram de unii sau, dimpotrivă, 
ignorată cu totul de alții. Pricina este Coranul, care rămâne refe- 
rinta primară a islamului, cu limba sa, ritmul său și poezia sa, mo- 
del şi sursă pentru orice comentariu. Fiecare dintre surate, revela- 
tie „coborâtă“ de la Dumnezeu către Profetul său, Mahomed, a 
modelat şi modelează și acum imaginarul a milioane de bărbați 
si femei, al căror mediu, situaţie politică si socială variază totuși 
considerabil. 

Imaginile apei, care revin mereu și sunt adesea împrumutate 
din Biblie, ca, de altfel, si imaginile purității, au fost vehiculate 
printr-un vocabular specific, în limbile diverselor populaţii islami- 
zate. Spre deosebire de ceea ce se observă în creştinism, aceste 
imagini n-au dat loc la figurări plastice, dar s-au exprimat mai 
ales în arhitectura religioasă. Mesajele teologice şi mistice s-au 
tradus în piatră. Marii făuritori ai artei musulmane, arhitecții 
moscheilor, ai bazinelor pentru ablutiuni, ai grădinilor moghole, 
ca și ai hammam-urilor, au știut să adapteze rezervele de apă 
disponibile la practicile rituale si spiritualitatea generală: este ca 
si cum problema, niciodată rezolvată, a lipsei de apă ar fi generat 
o dinamică perpetuă de creativitate. 

Sacralizare și impuritate 


Ablutiunile, fie că sunt etape dintr-o țesătură de referințe, fie 
că sunt simple gesturi ale cotidianului, stabilesc o demarcaţie ma- 
terială între profan si „sacrat“, între natură şi supranatură. Potrivit 
Coranului, Profetul se purifica și intra într-o stare specială, pentru 
a putea căpăta mai lesne revelația divină sau „coborârea“. Tradiţia 
subliniază aceasta prin surata „EI s-a acoperit cu o mantie“, clasată 
printre primele cinci „coborâri“. Auzindu-l pe îngerul Ibrail, vesti- 
torul cuvântului divin, Mahomed s-a refugiat pe lângă femeia sa, 
Khadija, cerând să fie acoperit cu o mantie și să fie stropit cu apă: 


Tu, care te-ai acoperit cu o mantie 

Scoală-te pentru a vesti, 

Slăveşte-l pe Domnul tau, 

Purificä-ti veșmintele, 

Îndepărtează-te de tot ce pângäreste (Coran, 74, 5). 


j De altfel, prilejurile de a se purifica si primele forme de 
_ ablutiuni au fost schitate de către Profet in cursul altor surate: 


Voi care credeţi, dacă vreți să vă faceţi datoria de a vă ruga, 
atunci spälati-vä fata, si mâinile până la cot, treceti-vä mâna pe 
cap si pe picioare până la glezne. Dacă sunteţi în stare de 
impuritate, atunci purificati-vä (Coran 5, 6). 


A se purifica nu constă numai în a-și pregăti intrarea în 
starea de sacralizare, pe care omul o înfăptuieşte grație rugăciunii, 
chiar în locul și în clipa în care aceasta începe, ci şi a se spăla 
de orice impuritate. Iar impuritatea, conceptualizată si definită 
legal prin subtilitäti ale legiuitorilor islamului, s-a pretat la o 
înțelegere imediată, întrucât această noțiune cuprindea adescori 
aceleaşi date în multe religii și societăți tradiționale. 

Aici se înfăptuieşte o taxinomie dualistă: starea de impuritate 
majoră, djanaba, rezultă din fapte si din raporturi sexuale, licite 
sau nu, din menstruatie, naștere, pierderi mari de sânge; rezultă 
de asemenea din contactul cu un cadavru, — pentru unii numai 
dacă este vorba de cadavrul unui animal sau al unui ne-musulman. 
În ce privește starea de impuritate ușoară, hadat, ca este produsă 
de emisiunile naturale, sau care nu pot fi controlate, ale corpului 
— sângerări, puroi, excremente —, de unele funcţii ale corpului 
temporar afectate sau restrânse — somn, leșin, comă, — și, în 
sfârşit, de contactul cu părţile intime ale corpului. 

În ambele clase de impuritate, legiuitorii fac o distincție netă 
între puritatea rituală si puritatea fizică: prima, ta 'hara, impli- 
când-o pe a doua, nadhafa (curăţenie). Diferitele murdăriri, califi- 
cate drept dezgustătoare, nu-i creează omului nici un sentiment 
de culpabilitate — nu este vorba nici de greșeală, nici de păcat — 
ci delimitează, prin interdicțiile care urmează după ele, câmpul 
a ceea ce s-ar putea numi „sacru“ sau mai degrabă ,,sacralizare". 

Într-adevăr, individului afectat de impuritatea ușoară îi 
este interzis să atingă Coranul, să practice salat, să se rotească de 
șapte ori în jurul Kaabei când face pelerinajul la Mecca. Pentru 
djanaba se adaugă alte interdicții: interdicţia de a recita Coranul 
sau de a pătrunde într-o moschee, fie doar pentru a o străbate. La 
femei, menstruatia si lehuzia interzic continuarea postului sau a 
pelerinajului, dar nu împiedică citirea Coranului... Deci, este vorba 
de interdicții care se referă la desfășurarea riturilor religioase 
legale, dar a căror valabilitate încetează, de îndată ce purificarea 
a devenit efectivă. 

Toate aceste interdicții, minuţios discutate si catalogate 
în decursul secolelor, continuă totuși să fie dezbătute de către 
teologi si legiuitori, în timp ce credincioșii, în ansamblu si într-un 
chip mai prozaic, se orientează după sunna pentru ablutiunile 
purificatoare. 

Pentru ca starea de impuritate să înceteze, este necesar ca 
ablutiunile wudu, ghusl sau tayammum să fie practicate cu scopul 

de a redobândi puritatea indispensabilă pentru riturile religioase. 
Ablutiunile simple, wudu, prealabile fiecărei salat și imperative 
în caz de impuritate uşoară, constau într-o spălare parțială a 
trupului, în timp ce ghusl, obligatoriu în caz de impuritate majoră, 
necesită cufundarea corpului în apă, însoțită de o spălare specială 
pentru fiecare membru. În ceea ce priveşte pe tayammum, el 
înlocuiește aceste două tipuri de ablutiuni dacă lipsește apa sau, 
în mod excepţional, atunci când credinciosul, dintr-un motiv de 
sănătate, nu suportă contactul cu acest lichid. Posibilitatea de a 
înlocui apa în actul de purificare revine Profetului; el sugerează 
care sol este sănătos, astfel încât constituentii săi să fie folosiţi ca 
material pentru înlocuirea apei (Coran 5, 6). 

Într-adevăr, pentru tayammum este suficient să treci palmele 
pe nisip sau pe pământ sau peste o piatră necioplită?; sunt frecate 
mâinile, care ating apoi din nou nisipul, pământul sau piatra și 
freacă obrajii și apoi gâtul; atingerea repetată a elementului natural 
este urmată de frecarea braţului stâng cu mâna dreaptă, după aceea 
a braţului drept cu mâna stângă. 

În funcţie de şcoli, există variante pentru fiecare dintre aceste 
rituri, în special pentru ghusl, strict codificat de către scoala 
malikită, ai cărei partizani resping și astăzi baia sau dușul (socotite 
a fi prea moderne) și nu folosesc pentru turnarea apei decât căușul 
palmelor. Dar discuţiile dintre şcoli se referă si la ordinea 
gesturilor și la felul de a proceda, precum si la scurgerea continuă 
a apei pe trup, la faptul dacă să fie frecat sau nu corpul în cursul 
ablutiunii, la folosirea alifiilor, a parfumurilor... ; 

Însă pentru fiecare țară sau regiune islamică, istoria apei se 
împletește atât cu credinţele în însușirile izvoarelor cât şi cu prac- 
ticile hammam-ului sau cu igiena contemporană: practici hetero- 
doxe, obiceiuri locale, rămăşiţe rurale sunt adesea integrate în 
tiparul practicii legale a ablutiunilor. 

Fie că sunt folosite pentru înlăturarea murdăriilor sau pentru 
predarea practicilor de igienă, ablutiunile au ca finalitate dobân- 
direa de către credincioși a stării de puritate necesară spre a putea 

îndeplini riturile religioase. În ansamblul lumii musulmane, ritu- 
rile constau în cele cinci rugăciuni zilnice, cele două sărbători, 
postul şi pelerinajul. Deşi toate aceste rituri necesită rugăciuni 
speciale, în fiecare dintre ele găsim aceeași schemă și aceleași 
invocări, repetate adeseori de trei sau de mai multe ori: ele expri- 
mă slava şi puritatea lui Dumnezeu, precum și voința omului de 
a se purifica de greșeli. 

Dar interdicțiile care urmează murdäririlor, ca și ablutiunile 
care le anihilează, fac parte dintr-un sistem de puritate comun 
întregii lumi islamice. Pentru a pricepe acest sistem, trebuie 
examinate, o dată cu ablutiunea, si celelalte elemente de care ea 
depinde sau care sunt consecința ei: acte, cuvinte, referinţe impli- 
cite sau explicite. Ablutiunea este un discurs, iar corpul este 


limbajul său. 


Rak'aat si ablutiuni 


Numeste-mä printre cei care se purificä bine. 


A te purifica înseamnă să fnläturi murdăririle firești ale 
corpului, impurități perceptibile, dar independente de controlul 
omenesc. După cum trebuie purificate veșmintele murdărite 
(Coran 74, 4), tot astfel trebuie spălate orificiile corpului, locurile 
unde se produc aceste murdăriri. De asemenea și membrele ale 
căror capacităţi sau funcții pot duce la încălcarea „normelor“ sau 
„recomandărilor“ coranice*. Omul poate abuza de mâna care 
scrie, de capul care cugetă, de brațul care apucă armele, de gura 
care vorbește, bea si mănâncă, de nasul care simte mirosurile, 
de urechile care ascultă, de picioarele care îl fac pe om să se 
rataceasca.., 

De aceea ablutiunea fiecărui membru sau fiecărei parti a 
trupului este însoțită de invocări sau de chemări adresate lui 
Dumnezeu. Ele punctează actele succesive ale purificärii și, în 

plus, afirmă hotărârea credinciosului de a evita cu orice pret 
întinările morale sau spirituale. 

Deci apa care spală impuritätile fizice va contribui, prin 
aceasta, si la purificarea morală, În fapt, impuritatea morală, mai 
putin perceptibilă decât impuritatea fizică, poate fi totuși stăpânită. 
Opoziția dintre exterior, adică ceea ce este vizibil — murdäririle 
şi emisiunile corpului — și ceea ce este interior, ascuns, spiritual, 
este micsoratä de ritualul care urmărește puritatea credinciosului 
în rugăciune. 


Purificarea credinciosului începe prin mulțumiri adresate lui 
Dumnezeu pentru că i-a dat mijloacele cu care să se purifice. Ea 
continuă prin formularea intenției — b-ismi-Allahi („în numele 
Jui Dumnezeu“). Fiecare ablutiune este repetată de trei ori. La fel 
si gesturile rugăciunii, gesturile ablutiunii au fost şi ele ritualizate, 
atât la siiti cât si la sunniti. La sunniti, cele patru școli ortodoxe 
se referă la tradiţii diferite de hadith; cu toate acestea, ablutiunile 
îndeplinite de către Profet rămân modelul initial. 

Întâi sunt spălate mâinile, căci ele vor servi la spălarea celor- 
lalte membre. Apoi se ia apă în cäusul mâinii drepte. Această 
mână va servi pentru turnarea apei sau pentru stropirea părților 
trupului la care ea poate ajunge. Oricare ar fi divergentele dintre 
școli, partea de sus a corpului este totdeauna spălată prima, iar 
partea dreaptă a trupului este spălată înaintea celei stângi. Hadith 
transmit preferința lui Mahomed de a-și incalta mai întâi sandaua 
dreaptă, de a-și îmbraca o haină începând cu braţul drept, de a 
se pieptăna începând cu partea dreaptă sau de a päsi întâi cu 
dreptul într-o moschee sau într-o casă. Descältatul, dezbrăcarea, 
ieșirea din casă încep cu partea stângă. Dimpotrivă, în locurile 
pentru ablutiuni, locuri în care se pătrunde prihănit, Profetul intra 
cu piciorul stâng iar ieșirea o făcea, după aceeași logică, cu picio- 
rul drept, simbol al siguranţei și al purității’. 

Dar mâinile vor fi cu adevărat purificate abia la mijlocul 
ritualului, fiecare dintre ele purificând-o pe cealaltă, în vreme 
ce credinciosul imploră: „Doamne, foloseşte-mă pentru Bine, 

dă-mi menirea în mâna dreaptă si înlesneşte-mi să-mi știu grese- 
lile“. După aceea, invers, în chip apotropaic, încearcă să protejeze 
de rău brațul stâng: „Doamne, nu mă folosi pentru rău, nu-mi da 
menirea în mâna stângă și nu-mi îngreuna recunoașterea greșeli- 
lor“. Abia după aceea se trece la purificarea membrelor inferioare, 

Când se face rugăciunea, mâinile au un foarte important rol 
de simbol. Ridicate în dreptul urechilor, pentru a formula intenția 
de rak’a°, mâinile sunt apoi încrucișate pe piept în atitudinea cer- 
șetorului, cât timp se stă în picioare, apoi sunt puse pe genunchi, 
când se apleacă bustul. Pästrate la nivelul solului în timpul pros- 
ternării, mâinile stau nemiscate pe genunchi între două pros- 
ternări; în acest timp arătătorul drept efectuează o mişcare cir- 
culară, întreruptă în cursul șahadei, profesiunea de credință. 
Arătătorul rămâne atunci ridicat, în semn de legământ cu 
Dumnezeu”. 

Ablutiunea feței — care, în cursul prosternării atinge si ea 
solul — se însoțește de invocări care se referă la expresii esca- 
tologice din Coran (3, 106): 


Doamne, albește-mi chipul în această zi a judecății de pe 
urmă, în care vor fi albite fețele prietenilor Tai si înnegrite fetele 
dușmanilor Tăi. 


Gura si nările sunt clătite înaintea spălării capului. şi urechi- 
lor, pentru care invocările sunt pozitive: , Învatä-mä științele folo- 
sitoare și fă-mă să aud cuvântul Tău si cuvântul trimisului Tău“. 

Pentru ablutiunea picioarelor constatăm din nou sistemul de 
opoziţie de la spălarea mâinilor. Pentru piciorul drept se spune 
ruga: „Doamne, întărește-mi picioarele pe Punte în ziua în care 
vor fi puternice picioarele prietenilor Tai‘; ea face aluzie la ziua 
judecății de pe urmă. În schimb, rugăciunea pentru piciorul stâng, 
mai putin valorizat, evocă răul: „Doamne, întăreşte-mi picioarele 
pe Punte în ziua în care se vor poticni picioarele dușmanilor Tăi“. 
Puntea este aceea care îngăduie intrarea fie în Paradis, fie, dacă 
aluneci de pe ea, în infern. 

În mișcarea de înclinare a trupului, rak’a, picioarele, desculte 
totdeauna, joacă de asemenea un rol important, deoarece degetul 
mare din dreapta este acela care, în mod normal, asigură fixarea 
corpului în cursul tuturor poziţiilor: el este punctul de sprijin al 
ciclului. Între două prosternări, credinciosul care se roagă, având 
genunchii îndoiţi, se sprijină pe gamba stângă, în timp ce gamba 
dreaptă lasă liber piciorul drept, degetele fiind îndreptate spre 
exterior, iar călcâiele spre cer®, 

Aceste ablutiuni „curente“ se efectuează destul de repede ȘI 
pot avea loc la fântânile situate adesea în curtea unei moschei sau 
în apropierea așezămintelor religioase. Dimpotrivă, ablutiunile 
intime au loc în particular; de altfel, acestea trebuie să se facă 
pentru ghusl încă înainte de a-și declara intenţia de a se purifica, 
ca şi cum aspectul eminamente moral al invocării ar trebui să 
apară ca separat de celelalte etape purificatoare: „Doamne, puri- 
fică-mi inima de fätärnicie si fereste-mi sexul de mârsäviile päca- 
tului carnal. | 

Prin fätärnicie se înțelege aceea a necredinciosilor sau a celor 
ce se prefac a crede, dar nu-şi conduc viata după islam. De altfel, 
funcția morală a ablutiunii apare si în formula care încheie orice 
ritual purificator: „Numeşte-mă printre cei care se căiesc cum 
trebuie și numeste-mä printre cei care se purifică aşa cum trebuie. 
Eu caut iertarea Ta și mă pocăiesc aproape de Tine“. 

„Dumnezeu iubește pe cei care se purifică bine“, repetă 
Coranul (9, 108). Aici puritatea este înțeleasă ca aceea a unui trup 
spălat potrivit ritualului și care se va sacraliza în rugăciune. Răs- 
punzând ca un ecou ablutiunii, cel care se roagă invocă purificarea 
la începului rugăciunii: „Curăţă-mă de păcatele mele asa cum este 
curățat veșmântul alb de ceea ce l-a murdărit. Spală-mă de păca- 
tele mele cu apă, cu zăpadă și cu grindină“. 

Intrarea în sacralizare are nevoie nu numai de un trup puri- 
ficat, dar şi de un loc purificat. Fie că rugăciunea este publică, fie 
că este particulară, spaţiul este delimitat. Covorul de rugăciune 
permite să fie înscrisă în chip material propria-i sacralizare într-un 
spațiu colectiv, care însă nu este totdeauna un sol de moschee 

itarea mentală se leagă însă de spaţiul aflat 
| ce se roagă l-a curățat în prealabil, fie şi 
cat printr-un obiect. Să ne 
e, pe care acesta l-a 


stropit cu apă. Delim 
în fata sa, pe care ce 
numai în chip simbolic si l-a mar 
gândim la bätul conducătorului unei caravan 
înfipt în nisipul deșertului și care semnalează locul unde el 
comunică cu Dumnezeu. Sacralizarea ocupă si un timp; acest timp 
nu poate fi tulburat și este circumscris de obiectul și de corpul 
înclinat în postura pentru rugăciune (rak 'a). 

Aici se află unitatea sacralitätii: în acest corp purificat prin 
ablutiuni, în acest spațiu și în acest timp, marcate printr-un semn. 
Un hadith pe care maeștrii sufi il citează adesea proclamă: ,,Salat 
este ca un suvoi de apă binefäcätoare, care curge pe la uşa fie- 
căruia dintre voi; [omul] se scufundă în el de cinci ori pe zi”. 
lar invocarea subhan-allah, „Puritatea lui Dumnezeu“, repetată 
constant de la trezire până la culcare, un fel de a-l slăvi pe creator, 
își află întreaga rezonanță în rugăciune. Atunci, reîntoarcerea la 


timpul profan este marcată prin alte vorbe si alte gesturi rituale... 


Individ. si colectivitate 


Granița între starea profană și sacralizare, pe care, cu prilejul 
rugăciunii (salat), o stabilesc ablutiunile, este de un ordin deo- 


- potrivä spiritual si material. 


Astfel, si ritualul ablutiunilor a devenit un proces de sacra- 
lizare. De aceea el este recomandat si atunci când o persoană se 
pregăteşte să atingă un Coran sau să sângereze un animal destinat 
consumării. Prin analogie, același ritual a permis, de-a lungul 
secolelor, să se dea expresie liberă unor practici care se bazează în 
parte sau în totalitate pe acest model de purificare. Este vorba, în 
primul rând, de așa-numiții stâlpi ai credinţei practicati de imensa 
majoritate a credincioşilor — postul, pelerinajul la Mecca, dania 
purificatoare —, apoi de riturile vieţii de fiecare zi — căsătorie, 

naștere, doliu — și, în sfârșit, de practicile mai puțin oficiale, dar 
la fel de generalizate în specialitatea lor locală sau etnică. 

Astfel, inaugurând (sau încheind) o jertfă urmată de un prânz 
colectiv, în cursul pelerinajului la un sfânt, la o peșteră, la un 
arbore, diferite rituri de apă prilejuiesc exprimarea sacralitatii, 
chiar dacă aceasta nu este reglementată în astfel de cazuri de nor- 
mele legii religioase sau dacă ea îmbracă unele forme neobişnuite 
de misticism. 

Pentru a sesiza funcția apei în aceste diferite practici reli- 
gioase, trebuie amintit că, de cele mai multe ori, credinciosul nu 
are la îndemână, acasă, apa curgătoare pentru a-și efectua ablu- 
tiunile. Aductia de apă curgătoare datează încă de puțină vreme 
în cele mai multe tări islamice și se întâlnește mai ales în orașe. 
Fie că este vorba de China, de Pakistan, de Egipt, de Turcia, de 
Camerun si Chiar de țările Maghrebului, mai ales în mediul rural, 
în ablutiunile rituale constatăm o sistematizare a gesturilor si 
vorbelor, care gospodăreşte economia de mijloace, dar lărgește 
totodată amploarea sensului. 

Apa, element preţios, deoarece este rar și costisitor, înscrie 
faptul religios în practica socială. De la construcţia a ceea ce se 
numește midha, sala de ablutiuni a primelor moschei omeyyade 
din Siria, până la hammam-urile de astăzi, trecând prin băile for- 
täretelor abbaside din Ifriqiya, sacralizarea — desi este individuală 
— se înscrie într-o structură colectivă. . 

Într-adevăr, găsim săli de ablutiuni în marile moschei 
(djami), în mânästirile fortificate (ribats), în şcolile superioare 
unde sunt ÿäzduiti studenţii, (medersa), în edificiile ce adäpos- 
tesc confrerii religioase (zawiyya) si chiar în apropierea edificiilor 
care comemorează amintirea unui personaj deosebit de evlavios 
(qubba, turbe). 

Arhitectura este cea care, mai ales, a marcat cu pecetea ci 
diferitele etape din trecut ale cuceririi islamice. Atât în regiunile 
aride sau semi-deşertice, pe tărâmurile mediteraneene cât şi în 
țările musonului, cuceritorii şi-au manifestat credința printr-o artă 

care o proclamă, răspunzând totodată și nevoilor cultului și ale 
riturilor. Dacă absenţa apei constituie o problemă, atunci dărnicia 
unora și-a găsit expresia în palate cu grădini răcoritoare, iar rati- 
unea altora s-a manifestat prin rezervoare și fântâni publice 
necesare pentru crearea orașelor. Dar, pretutindeni, moscheea este 
expresia însăși a islamului. 

Dintre cele cinci rugăciuni zilnice obligatorii, numai cea 
de la prânz este colectivă, la fel ca și serviciul religios de vineri, 
condus de către imam. Când ajunge la moschee, credinciosul se 
așază în rândul format în spatele imamului. Dacă primul rând este 
complet, se creează un rând nou. Întrucât rugăciunea este colec- 
tivă, nici un credincios nu trebuie lăsat singur, în afara rândului. 
De aceea în primele oratorii si moschei exista un spațiu cu o latură 
mai lungă; ele repetau planul casei simple a lui Mahomed de la 
Medina — o curte interioară cu un portic lateral. Moscheea s-a 
“lărgit în vremea Omeyyazilor!®, exprimând expansiunea noii 
credințe. Fiind loc de rugăciune în comun, edificiul nu mai este 
izolat, ci face parte adeseori dintr-un ansamblu arhitectural, cu- 
prinzând, în jurul unei curți, palatul unui calif sau al unor prinți. 
Astfel el este înzestrat cu elemente care, pretutindeni, de la 
Atlantic până în China, din Yemen până în Malaezia, pun în evi- 
dentä pecetea islamului. Aceste elemente sunt: minaretul, mihrab 
(o nişă goală în peretele giblei), minbar (amvon pentru predica 
de vineri), magsura (despärtiturä care delimitează locul rezervat 
pentru print sau pentru donator), sahn, curte adesea hipostilă şi, 
în curte, bazinul sau fântâna pentru ablutiuni. 

Apa era colectată în bazinul birka, din centrul Curţii, sahn. 
După istoricul Tabari (mort în 922), locurile pentru ablutiunile 
rituale au fost instalate în perimetrul moscheilor încă din vremea 
califatului lui Omar (634-644). 

Bazinul din centrul curții moscheilor amintește de casa 
romană cu impluviumul său. Se pare însă că acest bazin a devenit 
curând un element decorativ și simbolic. Foarte repede, disputele 
teologice cu privire la validitatea purificării cu o apă stătătoare 

i-au condus pe arhitecţi să înzestreze moscheile cu o fântână cu 
apă vie (hanafiya), folosită atât pentru consum cât și pentru 
abluțiuni. Călătorul Ibn Jobair, plecat din Granada în februarie 
1183, a relatat etapele călătoriei sale la locurile sfinte si şi-a ex- 
primat uimirea în fata orașului Damasc, care „e tot numai fântâni“ 
si în care acestea 


fac să țâșnească apa cu putere; apa se ridică la o înălțime mai 
mare decât cea a unui om, apoi se arcuiește și se împrăștie în 
picături. Această ţeavă este înconjurată de altele mai mici, care 
aruncă și ele în aer apă, ce cade apoi ca niște betisoare de argint, 
ramuri ale acestui arbore de apă. Este un spectacol prea minunat 
şi prea măreț ca să-l poţi descrie. 


La alte fântâni „oamenii sunt dornici să-și apropie buzele 
pentru a bea, atât de mult farmec si frumuseţe găsesc aici“; o apa 
curgătoare străbătea oratoriul lui Omar ben“ Abd-al-“ Aziz, dar, ca 
și numeroasele bazine pe care călătorul interesat le descrie cu 
admirație, ea nu mai părea să fie folosită pentru ablutiuni. La acea 
epocă, moscheea construită pe fosta bazilică Sfântul Ioan 
Botezătorul a lui Teodosiu (secolul al IV-lea) suferise deja mai 
multe incendii si reconstructii. Este deci greu de spus dacă sălile 
pentru ablutiuni pe care Ibn Jobair le zugrăvește tin de felul în 
care edificiul a fost construit de la început: 


Această moschee venerabilă este înconjurată de patru fântâni 
de aductie a apei, una pe fiecare faţadă. Astfel, fiecare fântână 
apare ca un mare edificiu înconjurat de odăi de izolare, având 
toate apă curgătoare, Pe toată lungimea curții moscheii, într-un 
jgheab alungit de piatră, se deschid mai multe ţevi, dispuse în 
lungul jgheabului. Una dintre fântâni se află sub vestibulul lui 
Bab Jairun; este cea mai mare. Există acolo peste treizeci de odăi 
de ablutiune. Conducta de apă se întinde de-a lungul canalului 
care se află lângă peretele moscheii. În afară de această conductă, 
două mari jgheaburi circulare sunt destul de largi ca să ocupe 

aproape toată întinderea edificiului, ce a fost construit pe acest 
canal. Puse la oarecare distanță unul faţă de celălalt, aceste 
jgheaburi au fiecare un contur de aproape patruzeci de palme. 
Acolo apa tâsneste din pământ [...]. Toate acestea sunt binefaceri 
imense pentru străini, ca și pentru toată lumea. 


“ Aceste binefaceri la îndemâna tuturora erau pe atunci excep- 
tionale. Dar ele trasează spațiul ablutiunilor rituale care, în marile 
moschei, se făceau de acum în midha, o sală specifică. Construite 
la intrarea în curte, sub fântâni, aceste săli slujeau pentru ablutiu- 
nea completă care se efectua nu în perimetrul sacrat, ci la distanță 
de acesta. Fântâna pentru ablutiuni a rămas un element decorativ, 
folosit numai pentiu băut sau pentru a proceda la o ablutiune 
rapidă şi simbolică. În arhitectura otomană, adesea o fântână se 
înalță pe faţada exterioară, alăturând plăcerii estetice utilitatea 
publică și respectarea purificării; în schimb, în interioarul curții, 
un bazin cu apă tâsnitoare nu mai are decât un rol decorativ. 

Apa necesară pentru ablutiuni, considerată ca absolut nece- 
sară unei moschei, este prezentă încă de la începuturile arhitecturii 
musulmane. Ulterior, modelul unei curți cu bazin sau cu fântână 
s-a regăsit nu numai în arhitectura religioasă, ci și în arhitectura 
civilă. Multă vreme, caravanseraiuri, hanuri (funduq), cartiere sau 
orășele au fost construite în careu, având în centru o fântână. 
Chiar și în casele sau în clădirile mai noi, camerele sau aparta- 
mentele se deschid spre o curte interioară, sub cerul liber, dotată 
cu un put sau o conductă de apă directă. Pretutindeni, distribuția 
apei a reprodus modelul religios iniţial, al cărui obiectiv a fost de 
purificare. 

Fie că a fost impusă din afară de către rit, madhab, sau a fost 
conceptualizată dinăuntru de către credinciosul însuși, noțiunea 
de purificare rituală implică în chip material curăţenia, iar în mod 
spiritual rugăciunea. În aceste condiţii, ea influenţează toate prac- 
ticile culturale, inclusiv pe acelea ale laicilor. De aceea lipsa apei 
în propria casă, cel putin în cantitate suficientă, a contribuit la 

crearea unui spaţiu colectiv, hammam-ul care, în epoca contempo- 
rană, rămâne atât un loc de convivialitate cât și de purificare. 


Hammam 


Din Maroc până în Kurdistan, hammam-ul este locul prin 
excelență al sociabilitatii pentru bărbaţi ca și pentru femei, mai 
mult încă decât cafeneaua — spaţiu aproape exclusiv al bărbaţilor. 
Într-adevăr, băile au apărut în Occident ca si în Orient, pretu- 
tindeni unde s-a extins puterea califilor, si au devenit elementul 
esențial al vieţii orăşeneşti. 

La răsărit de Iordan, vestigiile băilor micilor palate omeyyade 
siriene (din secolul al VIII-lea) arată că rolul diferitelor încăperi 
a fost acolo mai puţin definit, în acea vreme, decât în termele 
romane, de la care au preluat totuşi modelul!!. 

Este greu de spus ce revine, în această domesticire a apei, 
artei creștine din Orient sau artei iraniene, deoarece imperiul pri- 
milor Omeyyazi, instalându-se pe teritorii până atunci bizantine 
sau sasanide, s-a inspirat în arhitectura şi arta sa de la cele două 
culturi. Tehnicile de aductie a apei si procedeele de încălzire au 
fost romane, cupolele și umbrarele — orientale. 

În Spania şi în Africa de Nord, arheologia descoperă terme 
și lucrări hidraulice complexe din epoca medievală, care s-au 
inspirat din antice instalații romane sau chiar le-au preluat. Dar 
se pare că exigenta de purificare pentru rugăciune a apropiat de 
băi sălile de ablutiuni și latrinele, dar-al-wahdu, descrise pe larg 
de către cronicarii si călătorii arabil?. Sultani, guvernatori de 
provincie sau de oraș, simple persoane particulare au contribuit 
Ja întemeierea de așezăminte folositoare pentru binele comunității 
credincioșilor, umma. Printre aceste așezăminte au fost fântânile, 
fântânile-școli, fântânile-adăpătoare, băile si casele de ablutiuni. 
Locul de ablutiune, midha, este un spatiu unde credinciosul se 
leapädä de impuritate, este unul din rarele locuri în care nu este 

îngăduit să se facă rugăciuni. Dacă midha pare a fi fost instalată 
mai ales pe lângă marile moschei, ea este adesea situată la distanţă 
de perimetrul sacrat, departe de oratoriu, în apropierea intrării 
în curte. Putem deci să socotim că, din rațiuni spirituale cât si 
materiale, hammam-ul — locul în care este curätit corpul — a 
căpătat curând același rol ritual ca și midha. Ulterior, unii parti- 
culari şi-au construit hammam-uri în interiorul casei lor. O lo- 
cuintä din Tunis din secolul al XVIII-lea ne arată cum era 
instalația individuală: hammam-ul cuprindea o sală caldă și o 
etuvă, în vecinătatea unei încăperi unde se află un put, o norie pe 
care o învârtea un catâr, precum si un focar care furniza căldură 
hammam-ului!5, | 

Curätenia si puritatea rituală par să fi fost foarte curând 
asociate chiar în spațiul constituit de hammam. Această tradiţie a 
fost întreţinută și de puterea otomană din ultimele patru secole si 
se menţine şi astăzi în unele state musulmane independente. 
Trecerea de la modul religios la modul profan al ablutiunii a fost 
neîndoielnic înlesnită de crearea hammam-urilor, însă mai ales 
de practicile care s-au putut desfășura în acele locuri. 

Într-adevăr, credinciosul se duce la hammam împreună cu 
întreaga familie, înaintea serviciului divin de vineri și înainte de prin- 
cipalele sărbători. Potrivit unor orare diferite sau în hammam-uri 
diferite, tatăl si băieții mai mari, mama si copiii cei mici integrea- 
Ză purificarea în viaţa de zi cu zi, dimensiunea sacrată în riturile 
profane. Tot la hammam încep sau se sfârșesc o serie de rituri de 
trecere, de naștere, căsătorie sau doliu. 

Astfel, baia celor care urmează să se căsătorească este 
practicată separat de către fiecare dintre cei doi logodnici. Cu 
șapte zile înaintea căsătoriei, logodnica va face baia rituală, ur- 
mată după trei sau patru zile de baie cu hene, înaintea celei din 
seara din ajun, cea mai importantă, baia de puritate, ta’hara. Lo- 
godnicul va face si el baia de căsătorie, în altă parte sau în alt mo- 
ment. Cele două rituri se desfăşoară simetric. Femei din familie, 
prietene, vecine, o însoțesc pe logodnica prin cartier sau prin oraș; 

logodnicul este condus de prieteni, adeseori cu muzicanți. La 
hammam, după cântece și dansuri care sărbătoresc femeia pentru 
calităţile sale de viitoare soție, fata se îmbăiază, sau mai curând 
este spălată de celelalte femei, apoi trece în încăperea caldă, unde 
i se fac frectiuni si masaje de către o expertä, hammamijiya, îna- 
inte de a se culunda în bazinul cu apă caldă, apoi în cel cu apă 
rece. La ieșirea din apă este luată din nou de femeile din cortegiul 
său care o vor împodobi cu unguente si parfumuri, o vor îmbrăca 
şi vor celebra o serbare în care sunt servite dulciuri. La fel ca și 
pentru baia de după naștere sau de după ciclul menstrual, gesturile 
si invocatiile provin atât din registrul fixat de către legiuitori si 
teologi cât şi din cutumele locale si din obisnuinte, moștenite 
dintr-o oralitate mereu activă, care nu se epuizează nicicând. 
Ablutiunile sunt frecvente si cu prilejul altor rituri. Fără să 
existe un imperativ religios, persoanele îndoliate trebuie să se 
ducă la hammam, la şapte zile sau la patruzeci de zile după moar- 
tea unuia dintre cei apropiaţi lor. De asemenea, cel care sânge- 
rează un animal menit unui sacrificiu sau consumării de către 
credincioși, trebuie să se ducă la hammam înainte de a proceda 
la sacrificarea animalului. Uneori se duc si cei care oferă sacrifi- 
ciul. Totuși în acest caz nu există impuritate rituală, ci dorință sau 
practică de purificare. În fond, aceleași rituri se regăsesc, cu 
variaţii locale, din Iran până in Maroc, la kurzi și la berberi, la 


turci sau la arabi. 


În toate aceste rituri predomină convivialitatea şi colecti- . 


vitatea. Înainte de toate, grupul este reunit în jurul apei bine- 
făcătoare si purificatoare. Este vorba deci de o apă împărțită 
cu dărnicie. Modelul ablutiunilor rituale individuale, cu ordi- 
nea si metoda lor, se regăsește în toate practicile sociale ale 
hammam-ului. Chiar dacă aceste practici sunt socotite ca profane, 
ele fac totuși trimitere în chip implicit la imaginile si la valorile 
apei din Coran. De altfel, totdeauna este citit sau recitit textul 
pe care se întemeiază referintele și binecuvântările. Unii dintre 

În paralel cu aceste două islamuri oficiale și legaliste, se află sufismul, 
mişcare mistică reprezentată pretutindeni de către confrerii multiple și care, mai 
ales în mediu rural, este pus în slujba practicilor locale tradiționale, 

3 Tayammum, semnifică etimologic „a se pune într-o direcție“, cea care 
simbolizează puritatea; desemnează purificarea rituală prin nisip. 

4 După şcoli, aceste recomandări sunt în număr de două sute sau două sute 
cincizeci. Ritul care trebuie urmat (madhab) depinde de școala juridică în vigoare 
în tara respectivă. În manieră generală, școlile diferă cu privire la metodele de 
interpretare a textelor: predomină fie efortul personal (ijtahad), fie pur si simplu 
imitatia (taglid), fie căutarea a ceea ce e mai bun (istishan), fie consensul 
savanților şi al comunităţii (ijmaa). Teologii discută despre impuritätile materiale 
si spirituale, juristii —despre statutul impurităților întâmplătoare și religioase. 
Dintre impuritätile datorate emisiunilor corpului, lacrimile, sudoarea, saliva, 
mucusul nu sunt considerate ca izvor de impuritate. 

> Cu privire la raporturile dintre dreapta și stânga în domeniul african, a 
se vedea S. Tcherkezoff, Le Roi Nyamwezi. La droite et la gauche. Maison des 
Sciences de l’homme, Paris, 1985. 

* Ciclul complet al rugăciunii, cf. supra p. 136. 

7 Sahada, primul stâlp al islamului, este recunoaşterea unicitatii lui 
Dumnezeu $i a unicitätii lui Mahomed ca trimis: Nu există altă divinitate decât 
Dumnezeu, Mahomed este Profetul lui Dumnezeu. 

8 În riturile dervișilor, moștenite de la sufism, primele două degete de la 
picioare joacă un rol esenţial în dansul mistic. 

? Citat de Cuperly în Ghazali, Temps et prières, Sindbad, 1990, p. 25. 

10 Conducätorii omeyyazi, urmași ai primilor patru califi „legitimi“, au 
părăsit Medina pentru Damasc (658-750), apoi au fost înlocuiți de către abbasizi, 
care s-au instalat la Bagdad; începând din secolul al X-lea, focarul culturii 
omeyyade s-a aflat la Cordoba, în Andaluzia, de unde a iradiat în tot Occidentul. 

11 Cf. G. Margais, L’Architecture musulmane d'Occident, Étampes, 1955, 
pp. 22-28 si n.p. 16. kenir 

12 Este cazul lui El-Eubbad (secolul al XIV-lea), din apropiere de 
Tlemcen, ale cărei vestigii amintesc de descrierea unui edificiu din 
Meknes, făcută în jur de 1200 de către Ibn el-Qadi; citată în G. Marçais, 


op. cit., p. 326. A se vedea povestirile lui Ibn Jobair, Ibn Battuta şi 
Ibn Khaldoun, cf, Bibliografie, 


!3 CF, Margais, op, cit., p, 478, 


151 


Scanned with OKEN Scanner 


7. AXIOLOGIA APEI 


Apa, unealtă de purificare, îngăduie, în cursul rugăciunii, 
coregrafia corpului: prin repetatele rak 'aat (înclinări) este purificat 
metaforic corpul întinat de murdăriri pământene, dar și corpul 
metonimic al cosmosului. Acest model de purificare şi sacralizare 
în rugăciune se regăsește în toate riturile. Unele rituri, cum este 
pelerinajul și cele prilejuite de moarte, necesită si ele ablutiuni 
rituale, în care practicile de apă au un rol important. Altele, cum 
este zakat, milostenia legală, fără să conţină un rit de apă, au o 
valoare purificatoare care face trimitere, implicit, la aceeași rețea 
de imagini. În ghemul alcătuit din împletirea obiceiurilor cu soli- 
citările moderne, funcţia purificatoare a apei este supusă unui sis- 
tem de gândire propriu islamului, care reflectă concepțiile despre 
lumea de apoi și imaginile coranice. 


Ape permise, ape cerești 


Legea islamică, shari’a, recunoaște trei feluri de ape: apa 
curgătoare, a fluviilor, a canalelor si a cursurilor de apă; apa putu- 
rilor săpate de mâna omului; în sfârșit apa izvoarelor naturale, 
chiar si cele amenajate. Refuzul de a împărți apa cu alții a dus 

adeseori la drame, aşa cum s-a întâmplat în trecut (Coran 54,28). 
Dar natura apelor şi exploatarea lor fac să apară deosebiri între 
proprietarul lor si străinul care are dreptul legitim să beneficieze 
de ele. La fel ca şi aerul si razele soarelui, oceanul aparţine tutu- 
rora, A bea din marile fluvii (Tigru, Eufrat...) este, de asemenea, 
un drept al oricui. Dar dacă se pune problema irigärii unui câmp, 
atunci apar numeroase conditionäri. Toate celelalte ape sunt 
supuse unor legislații foarte complexe, proprietatea unei surse de 
apă implicând si proprietatea harym-ului său, zonă rezervată, 
analogă cu haram-ul locurilor sfinte!. 

Legiuitorii au precizat ce este o apă permisă. Ei au adăugat 
gheața si zăpada categoriilor de apă pe care le cunoaște Coranul 
(ploaie, mare, izvor, put). Iar întrucât apa de purificare este totuna 
cu apa de băut, noțiunea de impuritate în ce privește apa este 
foarte complexă. Problemele de impuritate a unei ape care ur- 
mează a fi folosită la purificare au fost adesea rezolvate prin 
subtilitäti care se referă mai curând la volumul apei decât la 
natura ei sau la ceea ce ar putea-o face impură. Într-adevăr, 
potrivit unui hadith, dacă apa în care turmele se îmbăiază sau 
în preajma căreia trăiesc are un volum echivalent cu doi glel, 
ea nu este considerată impură?. Asa încât apa conținută într-un 
rezervor cu volum mai mare decât această măsură poate fi 
folosită pentru purificare dacă nu și-a schimbat culoarea, mirosul 
ȘI gustul, chiar dacă ea cuprinde murdării (de pildă, cadavre de 
animale). Astfel, bazinele pentru ablutiuni situate în apropierea 
moscheilor au aproape totdeauna un volum mai mare de doi glel. 

La fel stau lucrurile în tările musonului, unde nu există 
cursuri regulate de apă și unde se păstrează apa de ploaie în cis- 
terne, bazine sau rezervoare. În fapt, Coranul vorbeşte tocmai 


despre ploaie, despre această:,„apă cerească“, precizând că ea are 
pretutindeni virtuţi speciale. 

Ma si matar 


In Coran apa este semnilicată în chip ambivalent. Termenul 
matar, ploaic, precum si verbul matara, a ploua, sunt folosiţi tot- 
deauna într-un context negativ și la figurat, cuprinzând astfel ideea 
a ceva foarte violent. Aceşti termeni indică o ploaie funestă — de 
foc, de pietre — care distruge fie orașe ca Sadun (Sodoma), fie 
pe asocianti (cei care nu sunt monoteisti), fie pe cei care, refu- 
zand islamul, au fost pedepsiţi de către Dumnezeu”. 

Dimpotrivă, registrul lui ma (nume masculin, ca și matar) 
este pozitiv şi mult mai general. Termenul indică aproape totdea- 
una apa „cerească“, pe care Dumnezeu o trimite ca pe o bine- 
facere. Doar în câteva cazuri, când este vorba despre apă clocotită 
sau purulentă, termenul ma este asociat cu gheena, fiind astfel 
opus apei curgătoare, incoruptibilă și mereu proaspătă a Grădinii. 
Tot astfel, atunci când ma este prezentat ca instrument al mortii: 
ma îl face să piară, la potop”, pe Faraon sau pe fiul lui Noe. 

Dar apa cerească, ma, corespunde mai ales ploii şi efectelor 
de fertilizare și fecundare ale acesteia. Cel mai ades sunt repetate 
ca exemple efectele apei cereşti: uedul (sărăcăciosul și temporarul 
curs de apă din desert) umflat de șuvoaiele ploii torențiale care 
preschimbă râpele aride și reînvie pământul uscat, ce se acoperă 
cu grădini și fructe. Apa cerească, în ciclul său regenerant, adapă 
și face să trăiască oameni și turme?. 

Jar aceste rezultate sunt semne de „gânduri bune“ pentru 
oamenii cărora Dumnezeu le acordă milostivirea sa prin această 
binefacere. Apa apare deci în Coran ca un concept euristic: 


Noi facem să coboare din cer o apă de puritate, pentru a în- 
viora un pământ pe cale să moară si a astâmpăra setea creaţiei 
Noastre, un număr nesfârșit de oameni si de turme. Noi o mode- 
lăm pentru ca ei să-și amintească de Noi (Coran 25, 48-49). 

Jar prozaica şi dramatica lipsă de apă din regiunile în care 
s-a născut şi în care s-a răspândit islamul a condus până la rituri 
de intercesiune si până la rogatiuni (invocări prin care se solicită 
ceva). Ele se bizuie pe de o parte pe sunna iar pe de altă parte pun 
în evidenţă o creaţie culturală originală. 


Rogatiuni 


Ummek-Tambo, cu zdrentele sale, / cere lui Dumnezeu să 
n-o dezamăgească / Ummek-Tambo cea gratioasä / Facä 
Dumnezeu ca ea să se reîntoarcă muiată de ploaie! / 

Ummek-Tambo, în numele celor care au nevoie de orz, / fie 
ca Dumnezeu să-ţi umple bazinul cu apă de ploaie! / 
Ummek-Tambo, o bărbați / mâncaţi fiertura de orz fără să vă 
fi spălat mâinile! Ummek-Tambo, o femei! / mâncaţi fiertura de 
orz dimineaţa si seara (Bedusa, 106). 


Prin acest ritual de intercesiune, bătrânele din oaza el-Mansura, 
din sudul Tunisiei, imploră sosirea ploii, în fiecare an, în luna 
martie. Ritualul este guvernat de un sistem de opoziții, menit să 
favorizeze schimbarea în natură. 

Ritul nu este săvârșit de bărbaţi, ci de femeile bătrânc, care 
simbolizează sterilitatea, Coacerea orzului, destinaţia sa şi modul 
de a-l mânca se deosebesc de ceea ce se face în mod obişnuit. Este 
plimbată o momâie (Ummek-Tambo), împodobită somptuos ca 
o logodnică pentru căsătoria ei, vestitoare a fecundității; iar masa 
rituală este luată pe malul unui izvor, nu la moschee, nici măcar 
în perimetrul acesteia, care este ocolit cu grijă. În acest fel, ordinea 
normală a lucrurilor este inversată, lăsând să apară sensul simbo- 
lic al ritului; ceea ce este uscat sau sterp trebuie să se preschim- 
be în umed şi rodnic. 

Asemenea ritualuri se regăsesc, sub modalități diferite, atât 
în țările musonului cât și în țările semidesertice. Ele seamănă cu 
multe alte rituri agrare, practicate şi acum aproape pretutindeni 
în societățile rurale, Ortodoxia islamică a încercat de multe ori să 
înlăture unele din aceste manifestări, dar rezultatele obținute sunt 
doar schimbări aparente. Ritul profan este urmat cu aceeași 
minutie şi același respect ca și riturile religioase, ba chiar cores- 
punde regulilor și cadrelor impuse de către sunna. Astfel încât nu 
numai ca o rogatiune este fixată prin tradiţia religioasă, dar și 
literatura mistică este plină de personaje care, graţie virtuților lor, 
asceză și viață modestă, se înfățișează ca putând interveni pe lângă 
Dumnezeu spre a obţine ploaiaf. 

Modelul de inversare caracteristic pentru aceste rituri poate fi 
regăsit chiar și în practica Profetului. Într-adevăr, hadith transmit 
felul în care trimisul lui Dumnezeu s-a dus odată să implore ivirea 
ploii: „EI s-a întors cu spatele la oameni, și-a îndreptat privirea 
în direcția Kaabei si și-a întors mantia“. Aceasta a devenit, 
de-atunci, o practică menită să schimbe mersul obişnuit al lucru- 
rilor prin inversiunea a ceeea ce este la dreapta spre stânga etc.’. 

Toate rugăciunile rogatorii legate de lipsa ploii, de secarea 
râurilor și izvoarelor — fie că sunt rugăciuni individuale, fie că 
sunt colective — au un ritual înrudit cu cel săvârșit în general 
de către imam; schema ansamblului ritualic este cea a rugăciu- 
nii de Aid, însă inversatä: nu sunt folosite parfumuri, nici straie 
de sărbătoare. Dimpotrivă, hainele sunt vechi. Exi genta pomenirii 
prezenței lui Dumnezeu (dikr) este cuprinsă în două surate: „Cel 
Prea-Înalt“ (87) și „Vălul“ (88), care sunt citite de către imam. 
Temele fatalitatii, ale purificării și ale Grădinii din lumea de apoi 
sunt opuse celei a gheenei și a foametei, oferind astfel subiect 
de reflecţie pentru predica ce urmează. În general, imamul cheamă 
la pocăință, la repararea actelor de nesupunere fata de Dumnezeu 
$i îl invită pe credinciosul care se pocäieste să practice milostenia. 
Invocatiile precizează limpede natura ploii pe care o dorește 
colectivitatea: „Stropește-ne cu o ploaie, izvor al îndurării şi nu 

cu o ploaie izvor de chinuri, de nimicire, de nenorocire și 


distrugere“. 


Pretutindeni apa face parte din ritualurile de convivialitate 
şi s-ar putea regăsi originea principalelor rituri în diferitele exe- 
geze coranice. Femeile din oazele algeriene, care se duc după apă 
de izvor, îşi pun ulciorul gol pe soldul stâng, dar se întorc în sat 
cu ulciorul plin sprijinit pe dreapta. La siiti, apa curată este lucrul 
cel mai de pret care poate fi oferit, setea evocând-o pe aceea a lui 
Husein si a trupelor sale înaintea zilei de Kerbela”. Tovarășul său, 
Abbas, încercând să scoată apă, a fost ucis. De aceea, în Iran, fân- 
tânile publice sunt adescori consacrate celor doi martiri, cărora li 
se adresează cereri de intercesiune, iar lumânările aprinse puse 
pe lângă aceste fântâni joacă rolul de ex-voto-uri, ca mulțumiri 
pentru îndeplinirea rugăminții!O. În Iran, ca si în Turcia sau în 
Maroc, cei care fac o cură cu ape si pelerinii aflați la locurile de 
cură asociază, în același demers, elementul mineral, care este apa, 
cu virtuțile sale curative: apele termale, celebrate încă din Antichi- 
tatea cea mai timpurie, sunt binefaceri ale lui Dumnezeu. La fel 
stau lucrurile cu prilejul pelerinajului la Mecca, în care apa joacă 
un rol esenţial, istoricizat de către tradiția religioasă. 


Ihram si pelerinaj 


Să reamintim că pelerinajul ca şi dania, împreună cu rugäciu- 
nea si postul, fac parte din cele cinci obligaţii religioase funda- 
mentale. Prima dintre ele, sahada, profesiunea de credinţă, este 
repetată constant, ca un lait-motiv al vieţii spirituale, nu numai în 
cursul situaţiilor rituale. Zakat, dania legală, este imperativă, şi 
nu este îngăduită nici o întârziere în efectuarea ei, an de an. Cât 
priveşte hajj, pelerinajul pretins unui credincios, în mod normal, 
cel putin o dată în cursul vieţii sale, el nu se poate practica, la 

fel ca si postul, decât dacă musulmanului îi stau la îndemână 
mijloacele, atât materiale cât si fizice. 

Pelerinajul si dania sunt încă şi astăzi practicate masiv. Pele- 
rinajul este cea mai mare manilestare socială şi religioasă a isla- 
mului. El adună în locurile sfinte, în fiecare an, în timpul celor 
câteva zile în care se desfäsoarä, peste două milioane de musul- 
mani veniţi din toate orizonturile geografice. Se cuvine să se 
adauge aspectului social și religios al pelerinajului și aspectul său 
economic, deoarece pelerinajul înseamnă adesea o cheltuială con- 
siderabilă pentru pelerin si constituie principala sursă de venituri 
a Arabiei Saudite. 

Cât priveşte dania, ea a fost multă vreme un impozit, ad- 
ministrat în chip magistral de diferitele puteri locale, provinciale 
sau naționale; dar astăzi, în statele moderne, cu sistem fiscal 
independent, ea este esențialmente un act de caritate, la care se 
obligă evident practicantii, dar si unii laici „luminaţi“. În acești 
ultimi doi „stâlpi ai islamului“, valoarea actului este prin ea însăși 
purificatoare. 


Spaţiu de pelerinaj 


Pelerinajul, hajj, se desfășoară pornind de la și în jurul ora- 
selor Medina si Mecca, în timpul primelor cincisprezece zile ale 
lunii anului lunar hagirian, lună căreia pelerinajul i-a și dat 
numele, adică dhu-l-Hidjdja. 

Atât condiţiile cât și etapele pelerinajului sunt strict codifi- 
cate, iar riturile foarte complexe trebuie și ele să fie îndeplinite 
în momente si în locuri foarte precise. Unele dintre aceste rituri 
sunt datorii imperative, al-wadjib; omiterea fie și a unuia dintre 
cle face pelerinajul necorespunzător sau îl obligă pe credincios la 
reparații sub forma unui sacriliciu, a unui post sau a unor daruri. 
Alte rituri, care provin din sunna, fără a avea același caracter obli- 
gatoriu, au o importanță mai mare sau mai mică, după școli; dar 

faptul de a le neglija înseamnă că pelerinul nu ajunge la desăvâr- 
sire, cea care este tocmai însuși țelul pelerinajului!!, 

Cele două pelerinaje — hajj şi omra — se deosebesc prin 
durată, prin locurile venerate, precum și prin modurile de sacrali- 
zare şi mai ales de desacralizare. 

Spaţiul consacrat pelerinajului se află în jurul Medinei Si 
al Meccăi, pe o întindere vastă, estimată actualmente la zece 
kilometri. Acest spațiu consacrat este direct legat de viata Pro- 
fetului si de revelaţia al cărei vestitor a fost El. Însă cu mult 
înainte de islam, anumite locuri sfinte formau obiectul unui 
pelerinaj!*. Multe rituri ale pelerinajului sunt legate de figura 
lui Ibrahim — Abraham al Bibliei — si de istoria alor săi — 
Hajjar si Ismail (Agar si Ismael) —asa cum apar aceste figuri in 
Coran si în tradiţia islamică!? (Coran 22, 27-30). 

Astfel, să notăm stațiunea lui Abraham (Magam Ibrahim), 
mic chioșc in care se află urma piciorului primului dintre credin- 
ciosi, loc de oprire a pelerinilor în timpul rugăciunii, pe platforma 
unde se află Kaaba. De asemenea, din episoade abrahamice 
decurge un întreg sir de rituri: oprirea la Zamzam — putul sfânt 
—, drumul ritual say, repetat de şapte ori între cele două coline 
As-Safa și Al-Marwa, lapidarea stelelor (a pietrelor comemora- 
tive), precum si jertfirea la Mina a animalelor consacrate (Coran 
22, 26-30; 12, 78). 

Tradițiile mitice se împletesc între ele, creând un ansamblu, 
căruia riturile îi fixează într-un anumit chip semnificaţia, fără ca, 
totuși, această semnificaţie să rămână definitiv fmpietritä. 

Un exemplu este Kaaba, „prima Casă întemeiată pentru 
locuitorii din Bakka“ (Coran 3, 96), buricul islamului, deoarece 
în direcţia ei, gibla, se orientează credincioșii din toate părțile 
lumii pentru a-și săvârși rugăciunile și riturile. Ea se leagă de tra- 
ditia abrahamică și chiar cea adamică. Originea pietrei negre care 
este încastrată în Kaaba a stârnit multe presupuneri. Ea ar fi fost 
extrasă din munte de către Ismail si ar fi fost integrată la Kaaba 
de către tatăl său Ibrahim, atunci când au restaurat împreună 

vechiul templu întemeiat de către Adam si care fusese nimicit de 
potop sau de alt cataclism. Pe această tradiţie s-a grefat cea legată 
de figura Profetului Mahomed. El a distrus diferitii idoli venerati 
pe atunci de către beduini și a reașezat piatra la locul ei, în templul 
părăsit, care a fost reconstruit. 


Timpuri și locuri de sacralizare 


La fel ca şi rugăciunea, pelerinajul începe prin intrarea în sa- 
cralizare, ihram. După cum se efectuează un tip sau altul de 
pelerinaj, hajj sau omra, sau amândouă împreună, modalităţile de 
sacralizare (si mai ales cele de desacralizare) diferă. Pentru a pă- 
trunde în perimetrul sacrat, haram, şi a îndeplini riturile prescri- 
se în fiecare dintre locurile sfinte, trebuie să fii în stare de ihram, 
adică în sacralizare. Momentul și locurile pentru intrarea în 
sacralizare diferă după proveniența pelerinilor și după tipul de 
pelerinaj!*. 

Locurile de intrare in sacralizare, fixate deja de către Profet 
sau stabilite de către califii primelor secole ale hegirei, trasează 
într-un fel pentru pelerin o graniță, atât materială cât si spirituală. 
El delimitează și o geografie a sacratului, mai întinsă decât 
haram-ul propriu zis. 

Astfel, intrarea în ihram, în sacralizare, începe la Al-D jahfa, 
la 200 kilometri nord de Mecca, pentru pelerinii care sosesc din 
Maghreb, din Egipt sau din Siria. Ea începe la Dhatu-Irq, la circa 
o sută de kilometri de locurile sfinte, pentru pelerinii care vin din 
Irak. Djeddah, orașul în care sosesc pe calea aerului sau pe mare 
cei mai mulți pelerini, face parte din perimetrul sacrat; prin 
urmare, rigoriștii socotesc că intrarea în starea de ihram trebuie 
să înceapă încă înainte de a acosta sau a ateriza la Djeddah. 

Intrarea în starea de ihram necesită ritualul imersiunii, ghusl, 
enunțarea tipului de pelerinaj cu formulärile care însoțesc orice 

intenţie și — numai pentru bărbaţi —îmbrăcarea vesmäntului, 
care poartă şi el numele de ihram. 

Imersiunea, ghusl, prin ablutiunile cu care începe, implică 
purificarea trupului, idee întărită atât de interdicţia oricărui contact 
sexual în timpul pelerinajului, cât şi de utilizarea apei din Zamzam 
pentru ablutiunile simple, precum și pentru consumul obișnuit. 
Zamzam, putul sacrat, constituie deci obiectul unei vizite rituale. 
Grija pentru apă si pentru purificare este mereu prezentă, așa cum 
amintește şi numele purtat de anumite etape ale pelerinajului. 
Astfel lawm Attarwiya, „Ziua Adăpării“ sau „Ziua Aprovizionării 
cu Apă“ si Ifada, „Ziua Revărsărilor Apelor“ sau „Ziua Spargerii 
Valurilor“ preced sau urmează stațiunii celei mai importante a pe- 
lerinajului, cea de la Arafat. Această staţionare la Arafat, Wuruf, 
este privită ca cea mai importantă, deoarece ea trebuie consacrată 
în întregime pentru invocări si pentru implorarea iertării divine, 
din zori și până la apusul soarelui. 

Trecerea de la modul material la modul simbolic este înles- 
nită în pelerinaj de evocarea episoadelor care asociază apa cu 
binefacerile lui Dumnezeu, evocare ce are loc atât prin locurile 
parcurse cât și prin faptele care se desfășoară acolo. 

După ce ghusl a fost îndeplinit, purificarea corpului rămâne 
evidentă prin înveșmântarea cu ihram. Este vorba de două piese 
de îmbrăcăminte, dintr-o țesătură albă, îmbrăcate pe trupul gol. 
Rida, pentru bust, lasă liber umărul drept si se înnoadă pe partea 
dreaptă. Izar strânge talia și acoperă trupul până la genunchi, 
lăsând gambele libere. Această ținută n-are nici o cusătură, simbol 
al simplităţii, al despuierii, care prefigurează lintoliul. Pelerinii, 
bărbaţii cu capul descoperit si femeile fără văl, se înfăţişează oare- 
cum despuiati în fața Creatorului lor, Culoarea albă corespunde 
imaginilor de puritate morală fixate de Coran şi schitate de 
invocările din cursul ablutiunilor. Albul este partea binelui, a celor 
care împărtăşesc aceeaşi supunere, islamul, în opoziţie cu negrul, 
culoarea dușmanilor si a räuluil, 

menul haram desemnând atât spaţiul „restrâns“, sacrat, cât $i ceea 
ce este interzis, harim. Aceste interdicții se referă în esență la corp 
si la sexualitate, la natură și la violenţă. Ele vor fi suspendate, așa 
cum vom vedea, prin desacralizare, care va fi parţială, temporară 
sau finală, după tipul de pelerinaj ales. 

În starea de ihram este interzisă purtarea oricărei haine sau 
a oricărui obiect cusut, a oricărei bijuterii sau podoabe. Bärbatilor 
le este interzis să-şi acopere capul, femeilor — să poarte un văl 
şi să se parlumeze. Este interzisă tăierea unghiilor, barbieritul, 
depilarea sau tăierea părului de pe cap. Orice contact sexual este 
proscris, deoarece anulează pelerinajul. De asemenea, sunt inter- 
zise acțiuni precum vânătoarea, tăierea copacilor, smulgerea flori- 
lor sau a ierburilor, ori cearta și violenţa. Nerespectarea interdic- 
țiilor impune răscumpărarea prin jertfirea unui berbec si printr-un 
post de trei zile, însoţite de un dar care să asigure hrana mai 
multor săraci. 

Dacă pelerinul îndeplinește mai întâi omra, pelerinajul cel 
mic, cu mai puţine etape, el va practica, la fel ca pentru hajj, cele 
șapte rotiri în jurul Kaabei, tawaf, si procesiunea rituală, say, între 
cele două coline As-Safa și Al-Marwa. După aceea el îşi poate 
părăsi starea de ihram, poate efectua desacralizarea, prin suspen- 
darea interdictiilor; în chip simbolic el lasă atunci să i se taie o 
mesä de păr sau să i se radă capul. Pentru a îndeplini hajj la data 
precisă de 8 dhu-l-Hidjdja, el trebuie să reintre în starea de ihram, 
îndeplinind toate riturile din nou. 

Dacă pelerinul a ales să îndeplinească numai hajj, separat de 
omra, suspendarea finală a interdictiilor, adică desacralizarea, este 
progresivă: la Mina, după lapidarea stelelor comemorative şi 
jertfirea animalelor consacrate, ea se marchează prin tăierea unei 
meşe de păr sau prin raderea capului și înlăturarea interdictiilor, 
cu excepția celor sexuale; după aceea, la Mecca, ultima circum- 
ambulatie în jurul marelui sanctuar permite pelerinului să-și 
îmbrace din nou hainele si să reia viata normală. 

Dar îndeplinirea succesivă a ambelor pelerinaje obligă la 
menţinerea 1hram-ului în totalitate, până la sfârșit. 


In priceperea sensului pelerinajului, purificarea, care pretinde 
rituri complexe, trebuie înfăptuită în integralitatea sa, deoarece o 
eroare, un rit prost îndeplinit pot anula ansamblul pelerinajului. 
Marcajul simbolic al sacralizării, ca și cel al desacralizării trece 
prin corp. Elemente imediat percepute ca o forță naturală care nu 
poate fi controlată — părul capului, unghiile, perii — ca şi plan- 
tele, trebuie să rămână ca atare, ca si cum în timpul pelerinajului, 
în timpul sacralizării, omul ar fi redus la stare de natură pentru 
a comunica mai bine cu creatorul său. Sexualitatea, valorizată 
în gândirea islamică, fiind însă sursă de prihănire fizică, este doar 
întreruptă, astfel încât să nu interfereze cu acest moment privile- 
giat de relaţie cu Dumnezeu. 


Zamzam 


Atat in cursul hajj-ului, cat si in cel al omra, apa joacă un 
rol important. Într-adevăr, faptul de a bea apă din putul Zamzam 
face parte din riturile ambelor pelerinaje. Situat în perimetrul 
Marii Moschei de la Mecca, la vreo douăzeci de metri de Kaaba, 
se pare că acest put a fost venerat încă din Antichitate, altfel spus, 
cu mult înainte ca Profetul să fi confirmat virtuțile apelor sale. 
Celălalt nume al său, Bir Ismail, ca si Zamzam, face trimitere la 
istoria lui Hajjar și a fiului său, Ismail. Termenul bir, „comoară 
ascunsă“ slujește la formarea multor toponime si desemnează 


astfel, într-o regiune de deșert, un puț sau un izvor la originea unei 


tabere sau unui oraș. Umflări ale apelor, inundaţii, părăsiri, cu 
cortegiul de reconstructii și ameliorări, împodobesc până astăzi 
istoria acestui put, îndeosebi pornind de la Abd-al-Muttalib, 
străbunicul lui Mahomed. Cu toate acestea, tradiția islamică reține 
tâsnirea miraculoasă a izvorului și funcţia sa vitală. Într-adevăr, 

ei Ismail și nemaiavând nimic din rezervele de apă pe care i le 
dăduse Ibrahim, a pornit într-o fugă dezläntuitä între cele doux 
coline spre a atrage atenţia unei eventuale caravane. Reîntorcân- 
du-se, cu ochii în lacrimi, după ce a alergat zadarnic de șapte ori, 
ea a observat în cele din urmă tâsnirea de viață la picioarele fiului 
său: zam zam, murmur al apei sau vuiet al valurilor!6. 

Se cunoaște urmarea: apa, binefacere a lui „Dumnezeu care 
a auzit“ (semnificație a numelui Ismail), a redat viata copilului si 
mamei lui, şi a adunat în acel loc și păsările, al căror zbor a atras 
atenția caravanierilor djurhumiti, care s-au stabilit în jurul izvo- 
rului. Ismail a crescut printre ei, și-a luat o femeie din rândul lor, 
iar descendenţii săi sunt Arabii din nord, din care a provenit 
Profetul. 

Tradiţia cere să se bea apă din Zamzam după cele șapte rotiri 
în jurul Kaabei și înaintea celor șapte procesiuni dintre As-Safa si 
Al-Marwa: distanța dintre cele două coline este de patru sute de 
metri iar șaptezeci și cinci de metri sunt parcurși în fugă, în amin- 
tirea gesturilor, dar și a emoțiilor, lui Hajjar; multi pelerini plâng. 

A bea din apa de la Zamzam nu înseamnă numai să respecţi 
riturile pelerinajului, dar și să integrezi toate virtuțile izvorului: 
virtuți curative, propitiatorii sau apotropaice. De fapt, în pofida 
modernizării locului, a scărilor largi, a marmorei răcoritoare a ga- 
leriilor de acces, a robinetelor din care apa curge în valuri, această 
apă divină continuă să fie băută „cu inghitituri mici“ (si aceasta 
fiind o semnificare a termenului zamzam) si este însoțită de rugä- 
minți și de exprimarea unor dorinti. Mai mult decât atât, apa nu 
înseamnă numai împrospătarea trupului, ci este si purificare a 
învelișului său: pelerinii se stropesc cu ea si îşi stropesc si 
ihram-ul. Cele două bucăţi de țesătură albă care constituie ves- 
mântul de sacralizare, îmbibate cu apa divină, vor fi readuse cu 
precauție acasă și vor sluji la despuierea ultimă, aceea a mortii. 
Ba chiar mai mult: cumpărarea din acel loc a unei bucăţi mari 
de stofă albă, care va fi scufundată în apa de la Zamzam, va sluji 

aceluiași scop, conferind astfel lintoliului, prin timp și prin spaţiu, 
dimensiunea sacralizării specifică pelerinajului. ,,Purifica-ti 
veșmintele“, cere Coranul (74, 4). 

Apa, simbol de viata, este și simbol de veșnicie. Ulcioare, 
bidoane, butelii pecetluite „zamzamiat“, vor fi aduse acasă de că- 
tre pelerin, care le va împărți familiei și prietenilor. La fel ca orice 
apă binecuvântată, fntrebuintärile ei vor fi multiple: ea va fi data 
bolnavilor, femeilor sterpe, părinţilor care își doresc fii; însă mai 
cu seamă pelerinul o va păstra cu grijă deoparte pentru tot restul 
vieţii sale, spre a fi stropit cu ea, după ghusl, ablutiunea toaletei 
funerare, ca o provizie de puritate pentru ultimul său drum. 

Amestecată cu apă de trandafiri, apa de la Zamzam, împre- 
ună cu alte esențe, servește si la purificarea si parfumarea interio- 
rului Kaabei, unde astăzi pot pătrunde numai conducătorii lumii 
islamice, într-o singură zi pe an, aceea a Statiunii la Arafat. 

Casa lui Dumnezeu, deşi are formă cubică, are acoperișul în 
terasă, înclinat printr-o pantă foarte ușoară spre „poala lui Ismail“. 
Acest loc care, după istoricul Ibn Jobair, făcea parte cu siguranță 
din Kaaba cea antică si cuprindea mormântul lui Ismail și al 
mamei sale, delimitează o „îngrăditură“. Ea este înconjurată de 
zecile de mii de pelerini care efectuează, în valuri concentrice, 
cele șapte tururi ale Kaabei!’. 

Când ploile torențiale se abat asupra regiunii, apa de pe 
acoperişul Kaabei se scurge spre poala lui Ismail printr-un jgheab 
aurit, mith’a b-al-rahma, „Canalul fndurärii”. În timpul pelerina- 
jului, credincioșii încearcă să adune această apă, să fie acoperiți 
de ea, ștergându-se apoi cu stofele sau veșmintele uscate ale celor 
din apropierea lor, mai putin norocosi. Această apa binecuvântată, 
care se scurge de pe primul sanctuar al Dumnezeului unic, este 
socotită drept o fägäduintä de iertare. 

Ideea de iertare si îndurare divină, speranță a omului puri- 
ficat, se regăsește în pregătirile, ca și în etapa pelerinajului la 
Arafat. Într-adevăr, ziua de 8 dhu-l-Hidjdja este „Ziua Adäpärii" 
sau „Ziua Aprovizionării“ cu apă, Yawm Attarwiya. Rezervele 

de apă servesc din plin pentru ablutiunile repetate neîncetat, în 
amintirea faptului că, odinioară, în această zi animalele caravanei 
se puteau adăpa timp îndelungat, iar oamenii își procurau rezer- 
vele de apă necesare pentru etapa de a doua zi, Arafat, la vreo 
douăzeci de kilometri de Mecca, în afara haram-ului!®, 

Staţiunea care durează din zori până după apusul soarelui, 
wuquf, constituie ziua cea mai importantă a pelerinajului. Credin- 
cioşii imploră iertare din partea lui Dumnezeu în cursul întregii 
zile si caută, prin invocäri, să-i obțină îndurarea. Ziua ia sfârșit 
după apusul soarelui prin „Revărsarea valurilor“ și prin „Potopul“ 
Ifada si Tawaf (Zeghidour, 275). Trebuie să amintim că ritul 
preislamic Ifada, la echinocțiul de toamnă, consta cu siguranță 
din urmărirea soarelui care apunea, în direcţia sanctuarului de 
la Mouzdaliah, acolo unde zeul Quzah împărțea apa, furtuna, 
aversele si focul. 

Felul în care Profetul însuși a efectuat acest rit (în 629 si 632, 
anii 7 şi 10 ai Hegirei) a rămas ca un model. Schimbând ritmul 
dezläntuit al cavalcadei, el a poruncit: 


Faceţi după aceea procesiune în locurile unde le fac și 
ceilalți, implorând iertarea lui Dumnezeu (Coran 2, 199). 


După Tabari, ifada semnifică refluxul; sensul ar proveni din 
vocabularul jocului cu zaruri și de la mişcarea specială de a 
împrăștia zarurile între jucători, după ce au fost adunate, afada!?. 

Sensul pelerinajului s-a schimbat, dar cuvintele au rămas 
aceleași, iar creşterea numărului de pelerini în decursul veacurilor 
nu poate decât să confirme imaginile valurilor şi mareelor care se 
rostogolesc pe valea Mouzdalifa, la o depărtare de zece kilometri. 
De acolo, după ce s-au aprovizionat cu pietrele necesare, pelerinii 
trec la etapa următoare — lapidarea stelelor comemorative la 
Mina, rit prin care credinciosul respinge răul, în amintirea luptei 
lui Ibrahim cu Satana. 

Comparată cu Ziua Judecăţii de pe urmă, Ziua stationäril 

Ja Arafat confirmă sensul purificator dat fiecărui pelerinaj și ne 
îngăduie să pricepem de ce extremul ritualism al apei își are acolo 
locul său. A fi pur pentru pelerinaj înseamnă a percepe caracterul 

contingent al riturilor şi puterea lor de a transcende realitatea. 
Prin faptul că au fost stabilite locuri și momente precise 
pentru purificare, credinciosul a fost confruntat cu o pedagogie a 
sacratului: noţiunea de haram s-a format pornind de la rituri, de 
la ablutiuni si de la intrarea în ihram. Pornind de la această sacra- 
lizare, credinciosului i-a devenit accesibilă noțiunea perimetrului 
sacrat. Nu este suficient să devii pur prin ghusl şi prin ihram; 
trebuie să mai si rămâi pur. Riturile pelerinajului și, printre ele, 
riturile legate de apă, îl insufletesc neîncetat pe pelerin în speranța 
sa de a fi purificat nu numai prin natura apei, binefacere a lui 
Dumnezeu, dar si retrăind istoria sau epopeea acestei ape divine. 
Haram în haram, locul numit „poalele lui Ismail“ rămâne gol în 
spațiul fizic, dar ocupă spaţiul spiritual. Oamenii nu pătrund în 
interiorul său, dar se adună lângă el pentru a primi — belșug de 
purificare — cele mai mărunte picături de ploaie, de două ori 
binecuvantate, deoarece au fost filtrate $i prin »jgheabul indu- 
rării“. În ziua staţiunii la Arafat, pelerinii cer îndurare si iertare, 
cu sentimentul că riturile de purificare au fost observate cât mai 
scrupulos cu putință. Ca si în riturile îndeplinite înainte, este vorba 
de îndurarea pentru greșelile săvârșite, de iertarea „pentru aici pe 
pământ si pentru lumea de dincolo“, însă preocuparea pelerinului 
si ceea ce doreşte el în acest loc, mai precis și mai intens, se referă 
la „accesul în paradis“. Iertarea către care aspiră cu întreaga sa fi- 
intä, despuiat fiind prin sacralizarea sa, ihram, și având trupul 
purificat, este aceea a Judecăţii de pe urmă, iertarea care, în ziua 
Învierii, înlătură pedeapsa. 

Lupta împotriva ispitelor diabolice ale condiţiei umane, 
mimată prin lapidarea stelelor timp de trei zile între Arafât si 
Mina, devine eficientă graţie apei divine, instrument al purificării: 

Amintiţi-vă de clipa în care El v-a învăluit în somnul sigu- 
rantei venite de la El, a făcut să coboare asupra voastră apa din 
cer spre a vă purifica, spre a vă scăpa de prihănirea lui Satan, 
spre a lega inimile voastre prin credinţă și a întări picioarele 
voastre (Coran 8, 11). 


Riturile, oricât de contingente ar fi, contribuie la acest viitor. 
Desigur, apa din Zamzam este binefäcätoare în temporalitatea 
pelerinajului si a evenimentelor obișnuite ale vieţii; dar ea servește 
si la purificarea lintoliului si la stropirea trupului muritor. Perma- 
nenta riturilor întemeiate pe reprezentările mitice, istorice sau 
teologice care le garantează, conferă profunzime clipei prezente 
a fiecărui om, în experiența sa individuală în cadrul pelerinajului 
colectiv, dar şi în proiectarea devenirii sale. Apa divină devine 
simbolul vesniciei sperate, ritul fiind suportul ei absolut necesar. 

Viaţa materială, realizarea morală şi devenirea spirituală sunt 
legate de asemenea în zakat, a cărui funcţie purificatoare face 
trimitere la imaginarul grupului. 


Zakat, milostenia purificatoare 


Dania (obligatorie), ridicată de către Profet la rangul de 
„stâlp al islamului“, a fost multă vreme un fel de dijmă, ushr, 
impusă numai pentru proprietăţile funciare ale musulmanilor, 
înainte de a fi extinsă la tot soiul de bunuri si a avea o funcție 
economică și politică, la fel ca orice impozit civil20, 

Astăzi, când fiecare stat dispune de propriul său sistem fis- 
cal, a practica pomana purificatoare, zakat, echivalează cu a face 
daruri voluntare diferitelor opere de utilitate publică (spital, orfeli- 
nat, școală etc.); dar aspectul purificator al acestei milostenii 
rămâne însă foarte viu. O dovedește faptul că simplul credincios, 
după ce și-a evaluat mărimea economiilor, nu soväie să-și dea 
obolul la proiecte de construcţie asociate direct, în spiritul său, cu 

în iei aa a DI 
purificarea: amenajări de moschei, fântâni de ablutiuni, 
hammam-uri, puțuri sau pur și simplu aductiuni de apă. Prin 
aceasta, el moşteneşte un trecut în care noțiunea de purificare, 
inclusă în acest impozit, a îngăduit adesea utilizarea veniturilor 
celor mai bogaţi la realizări ce permiteau mulțimii, umma, să se 
dedice riturilor purificatoare; metaforic, apa serveşte atât drept 
model cât și ca scop al instituţiei pomenii purificatoare, zakat. 

În imaginile coranice care însoțesc prescriptia acestei danii 
apar dualismul și opoziția semnificate cu ocazia ablutiunilor: 
dualismul dintre dreapta si stânga, dintre fericitii care practică 
purificarea (zakat) si negatorii sau asociantii, dualismul dintre cei 
care vor fi răsplătiți „în viata de pe urmă mai bună, mai durabilă“ 
şi cei care vor arde (Coran 87, 14-19; 27, 1; 31, 4): 


Va scăpa (de Focul care arde) cel care se apără cel mai 


aN bine /, cel care dă din bunul său pentru a se purifica, / 


cel care nu urmăreşte vreo răsplată pentru o binefa- 
cere făcută cuiva, / ci dorește numai să vadă fata 
Domnului său Prea-Înalt, / sigur că va dobândi mulțumire 
(Coran 92, 17-21). 


Deci zakat poate fi perceput ca o cärare spre viata vesnicä; 
pomana permite credincioșilor să moștenească Paradisul, „ca să 
fie acolo veșnici“ (Coran 23, 11). Printr-o logică a darului şi 
răsplătirii, retribuirea celui care o îndeplinește este „grandioasă“: 
purificare, milostenie și iertare de către Dumnezeu, intrare în 
grădinile Paradisului, sub care curg pâraie (Coran 5, 12; 4, 162; 
9,71: 27,3); 

În Coran, sävârsirea purificärii este asociatä cu rugäciunea, 
precum si cu supunerea, islam”!, față de Dumnezeu. Verbul zakka 
semnifică, în acest context, a curäti populaţiile politeiste, a puri- 
fica de idolatrie pe cei care, precum beduinii, fuseseră înainte în- 
tr-o „mare rătăcire“ (Coran 9, 103; 43, 164; 53, 32). 

Prelevarea purificatoare ajută la găsirea drumului către 
Dumnezeu (Coran 9, 58, 60), căci a practica zakat înseamnă a 

preleva din bunul său (Coran 2, 83, 177, 219, 261), a cheltui din 
binefacerile lui Dumnezeu, și astfel „a respinge răul printr-o bună 
făptuire“ (Coran 28, 54). Exigenta repetată de a da din bunul său 
spre a se purifica a făcut pe juriști şi pe teologi să socotească 
această prelevare ca „adorare a lui Dumnezeu, grație bunurilor“ 
şi să precizeze că acestea trebuie să fie destinate categoriilor 
definite de către Coran ca trebuind să beneficieze de caritate; 
săracii, prizonierii care trebuie räscumpärati, cei care „ajută la 
drumul către Domnul“ (Coran 9, 60). 

În explicaţiile sau justificările milosteniei purificatoare, 
zakat, se constată totdeauna o dimensiune morală și socială. De 
aceea ea mai este numită și sadaqa — caritate si veracitate, infaq 
— săpare, semnificând săparea unui tunel pe sub bogății, și haqq 
— dreptul săracilor. 

Legislaţia acestui zakat a ajuns, în cursul istoriei, să taxeze 
practic toate bunurile unei persoane. Trebuie precizat însă că este 
vorba de taxarea numai a sporului lor firesc, numuww?. 

Nu este o întâmplare faptul că, la început, zakat s-a referit, 
din punct de vedere fiscal, asupra pământului, a câmpului. Actiu- 
nea benefică a apei și a ciclului său, care favorizează regnul vege- 
tal și animal, permitea materializarea imaginii creşterii naturale, 
numuww, căruia i s-a putut asocia ideea de purificare (Coran 16, 
10-11). Încă si astăzi, în fiecare an, zakat se practică la finele unui 
alt rit considerat ca purificator, postul lunii de Ramadan. 


Numuww, apă și natura 


Se observă că, asemenea celorlalte obligaţii rituale, zakat 
este guvernat de aceeași structură logică a purificärii, proprie isla- 
mului. Primul stâlp al islamului, sahada, profesiunea de credință 
care proclamă unicitatea lui Dumnezeu si autenticitatea lui 
Mahomed ca mesager al cuvântului divin, poate fi înțeles ca un 
angajament solemn de a urma, sub aspect material, un mod de 

viață conform cu islamul. Această proclamare, când are loc o 
convertire, o rugăciune sau când omul e pe moarte, pretinde puri- 
ficarea. Este vorba de purilicarea ce pune în evidență idealul de 
viata al grupului, idealul de a fi pur sub aspect mental și material 
pentru a fi cât mai aproape cu putință de Dumnezeu. „Oamenii 
Casei lui Dumnezeu“ sunt puri si „Puritate lui Dumnezeu!“ into- 
nează mereu Credincioşii. 

Salat nu se poate efectua decât într-o stare de sacralitate; cea 
în care individul, după ce şi-a purificat trupul, devine conștient 
de apropierea sa de ciclul naturii si de faptul că, aidoma naturii, 
este supus voinţei divine. | 

În pelerinaj si în post se cere trupului, naturii sale, un efort: 
abstinenta alimentarä, sexualä etc. Este ca si cum controlul tem- 
porar al corpului (iar nu asceza permanentă) ar îngădui omului, 
pe durata ritului, să concentreze idealul de puritate și să-și depă- 
seascä dimensiunea umană simplă. De altfel, cuvântul hajj desem- 
nează mișcare (spre Dumnezeu), dar si efort. Acest sens se regă- 
seste si în termenul jihad, războiul sfânt?*. Prin obligațiile pe care 
le impun, este vorba deci despre relaţia omului cu natura, cu pro- 
pria sa natură. Chiar dacă pare să predomine latura socială, în 
măsura în care efortul purificator se adresează nu corpului, ci bu- 
nurilor omului, este vorba de locul pe care omul îl ocupă în natură. 

În riturile în care apa este agentul esențial, purificarea actio- 
nează asupra trupului și însuși acest corp este punctul de pornire 
pentru experiența spirituală. Chiar când sunt practicate în comun, 
aceste rituri rămân personale, după cum personală este și murdă- 
rirea care face necesară purificarea. Totuși, acestei întinări nu i 
se asociază vreo culpabilizare; murdărirea se contractează „de 
la sine“, „firesc“. Jar idealul de puritate necesar pentru rugăciune 
sau pentru pelerinaj pretinde un trup neprihănit, în opoziție cu 
natura sa. 

În fapt, totul funcționează ca şi cum omul, în viața profană, 
ar încerca să domine elementele necontrolabile ale firii, ale naturii 

sale. De aceea, în ablutiunile menite să șteargă murdăririle zilnice, 

înlăturarea exceselor sau dezordinilor în care aceste părti ale 
corpului au putut să fie antrenate, 

În pelerinaj, unghiile, părul capului și ceilalți peri, în creşte- 
rea lor spontană — deci incontrolabilă și într-un fel, nelinistitoare 
— nu atentează la starea de sacralizare a pelerinului și nici nu-] 
culpabilizează. Reduse la starea lor naturală, la misterul lor, ele 
îngăduie apropierea de sacru. În schimb, dacă aceste elemente 
corporale ar fi domesticite, ar face ca pelerinul să nu poată stră- 
bate distanța care îl separă de sacru, de supra-naturä. 

Purificarea prin zakat este întemeiată pe același model de 
gândire. Într-adevăr, pe plan material, produsele pe care omul 
le scoate de pe pământul său, veniturile bunurilor sale sunt, într-un 
fel, niște excrescente. La fel ca si în cazul unghiilor, creşterea lor 
firească semnifică forță vitală, dar si forță necontrolabilä. Prin 
natura lor, bunurile nu se întinează, cresc, dar sunt imprevizibile. 
Bogăția poate duce la excese si împotriva acestora este necesară 
o apărare. Zakat nu este un impozit care să compenseze vreo 
vinovăţie asociată noţiunii de bogăţie; de altfel, este taxat rodul 
și nu arborele care dă roade. Este necesar un rit purificator pentru 
a domina această forță Supra-abundentă, care este totuşi o 
binefacere a lui Dumnezeu, la fel ca si unghiile, părul de pe cap 
si celelalte elemente corporale. Milostenia este acest rit purifi- 
cator. Ea are un rol analog celui pe care îl joacă apa ablutiunilor 
în celelalte rituri. Zakat permite omului să-și purifice, nu corpul, 
ci avutul, prin săvârşirea unui anumit efort de stăpânire. 

Corpul purificat prin apă rămâne referința metaforică a 
sistemului de puritate. În el își găsește credinciosul modelul si 
fundamentu] practicii sale sociale. Analogia îi permite, în acest 
fel, să aibă acces la certitudinile pe care i le asigură toţi stâlpii 


islamului, la räsplätile pe care ei le sugerează si la multumirea pe 
care 1-0 dăruiesc, 


Implorarea iertării în cursul 


he ablutiunilor, existența pocăirii 
(condiție și metodă imperativă în 


toate experienţele mistice) si 

„purificarea prin milostenie“ fac, toate, parte din acelaşi sistem 
de gândire. Acesta face din dikr, adică din „pomenire“, o adevă- 
rată pedagogie a purității. Repetarea acestui ideal sub forme 
materiale, morale sau spirituale are loc în modalități diferite: 


Îţi revine numai să-i chemi pe cei care se tem de Domnul lor 
în străfundul tainei (bi'I-ghayb), cei care îndeplinesc rugăciunea 
şi săvârșesc purificarea (zakat), căci aceasta nu înseamnă decât 
a se purifica pentru sine ( tazakka) (Coran 35, 18). 


Coranul repetă că Dumnezeu este Curätitor. Fata de misterul 
celeilalte lumi, ghayb, intenţia precum și îndeplinirea cu respect 
a regulilor purificatoare circumscriu pentru om domeniul purității 
la care poate pretinde, sau pentru care se poate osteni aici pe 
pământ, al-dunya. Dar ele nu prevestesc prin nimic că sunt pe 
deplin eficace, deoarece, în ultimă analiză, „Numai Dumnezeu 
purifică (zakka) pe cine vrea El“ (Coran 4, 49). 


NOTE 


1 Echivalentul a patruzeci de coti, adică spaţiul necesar pentru a-l folosi. Cu 
privire la hidrografie și la irigație, a se vedea sistemul ganat-urilor în M. Bazin, Le 
Tâlech, une région ethnique au nord de l'Iran, Institut français d'islamologie de 
Teheran, ed. ADPF, Paris, 1960, 2 volume. 

2 Quilah (sing de la glel) este un mare ulcior de pământ, dar capacitatea 
sa a variat după locuri și epoci. Apa de purificare este considerată ca pură dacă 
este vie sau dacă provine dintr-un rezervor care conține cel puţin o sută de metri 
cubi de apă. ` 

3 Cf. Coran 4, 102; 7, 84; 11, 82; 15, 74; 26, 173; 27, 58; traducerea 
Coranului cea mai des folosită în acest text este cea a lui J. Berque. Se întâlneşte 
verbul sub formele amtir, umtira, mumtir, totdeauna cu un sens negativ. 

4 Coran 20,78. Sărbătoarea Ashura, zi de post practicat în întreg islamul, 
comemorează în special sfârşitul potopului cu sosirea arcei lui Noe pe pământ 
uscat, moment în care „pământul își înghite apele“, cf. Coran 11 şi 71. Pentru 
sunniti este o zi benefică, pentru şiiţi — o comemorare tragică, aniversarea morții 
lui Husain, cf. n. 9. 

> Coran 16, 10-11; 30, 48. 

° CF. Ghazali, Temps et prières, Sindbad, 1990, pp. 58, 89, 62-63; Masse, 
Croyances et coutumes persanes, G.P. Maisonneuve, 1938, t. Il, p. 350 sq. 

TC MM. Assaouaf, L’Enseignement de la prière, Société tunisienne 
des arts graphiques, 1981, p. 144. 

8 Cf. Assaouaf, p. 148, si Cuperly, p. 89. 

° Husain, al doilea fiu al lui Ali, văr si ginere al lui Mahomed, a fost la 
originea împărțirii dintre sunniti si siiti; calif din 656 până la 661, a fost ucis 
în cursul unei revolte contra Omeyyazilor, clan care avea să păstreze califatul 
până în 750. 

10 În domeniul domestic, Fatima, soţia lui Ali și fiică a lui Mahomed, este 
asocialtă cu apa şi cu sarea, două elemente care trebuie să fie protejate de orice 
murdärire. 

11 Astfel micul pelerinaj, omra, este obligatoriu pentru scolile hanbalitä 
şi şafeită, în timp ce pentru școala hanefită sau pentru cea malekitä, el nu este 
decât o tradiție. Considerat din ce în ce mai mult ca indispensabil, omra se 
îndeplineşte de cele mai multe ori înainte sau după hajj si în legătură cu acesta. 

12 Mecca, foarte mare piaţă comercială în secolul al VI-lea, cunoştea 
înainte de islam pelerinajele hajj și omra. Pelerinajul mic se desfăşura cu prilejul 
recoltei de smochine, în luna a șaptea, la Kaaba, la Safa şi la Marua. Pelerinajul 
mare era la Arafat, loc de piață, la echinocțiul de toamnă, momentul armistițiului 
general între diferitele triburi beduine. În epoca Profetului, Kaaba era un templu 
consacrat diferiților idoli venerati de către bediuni. 

13 În Biblie, Agar (Hajjar), slujitoarea lui Abraham, căruia i-a dat un fiu, 
pe Ismail, a fost alungată împreună cu acesta, atunci când s-a născut Isaac, fiul 
Sarei. Tradiția islamică socotește că Hajjar a ajuns până în valea deșertică Bakka 
(numele antic al Meccăi), că a fost salvată de la moarte, si ea si fiul său, de 
țâşnirea unui izvor, Zamzam. Lapidarea pietrelor comemorative (stele), precum 
şi jertfirea animalelor se referă la diverse tradiții religioase întemeiate pornind 
de la Coran 37, 100-113. Acolo este relatat episodul în care Ibrahim, într-un 
vis, primește porunca să-și jertfească fiul. Acest fiu, eroul jertfei, este aici Ismail, 
și nu Isaac (pentru care, în Biblie, este vorba de o »legare“). Ibrahim, apoi Hajjar, 
şi în sfârșit Ismail, au fost ispititi de către Satan, care a încercat să-i facă să-şi 
schimbe hotărârea și să nu se supună poruncii lui Dumnezeu. Au scăpat de Satan 
doar alungându-l si aruncând în el cu pietre, fiecare de şapte ori. Jertfirea 
amintește că Ismail a fost salvat de un berbec. 

14 Thram (de la verbul ahrama) este atât actul de sacralizare înainte de 
trecerea bornelor spaţiale (mawagit, sing. migat) cât şi starea care pretinde 
„muhrim-ului“ să respecte până la capăt interdicțiile si sacralitatea pelerinajului. 
După tipul de pelerinaj ales şi anunţat, nu există desacralizare dacă se 
îndeplineşte numai hajj sau cele două pelerinaje consecutiv; dimpotrivă, se 

întrerupe starea de ihram dacă se practică întâi ’omra, apoi ea este reluată pentru 
a îndeplini hajj. 

15 Culoarea neagră este legată de fum, de focul care calcinează, cf. Coran, 
68, 20; 56, 43. | 

16 În Biblic, expresia Be-EMeQ Ha-BaKHA din Psalmul 84, 7 este tradusă 
prin „valea lacrimilor“ sau „valea Bakha“; „Străbătând valea lacrimilor (bakha), 
fac din ea o țară de izvoare pe care, în plus, o ploaie timpurie o acoperă cu 
binecuvântări”, După unii exegeti, cuvântul poate însemna „plânsete“, dar si 
„confuzie“, şi desemnează un arbore care nu trăiește decât în deşert. 

17 Cf. Ibn Jobair, Voyages, 4 vol. Geuthner, 1965: t. IV, pp. 102-103, 

8 Etimologia populară face din Arafat un loc mitic: Eva si Adam, alungați 
din Paradis se căutau; ea, de la Djeddah, el, din Ceylan, „s-au recunoscut“ 
(taarafa) şi s-au reunit la Arafat. 

19 Cf. Godé în Tabari, Commentaire du Coran, Les Heures Claires, 1984, 
t. II, p. 307. 

20 Islamul, în primele timpuri ale cuceririi, nu cunoştea decât două feluri 
de tari, pământul arab şi pământul cuceririi. Proprietarii funciari nemusulmani 
ai regiunilor cucerite erau supuși Kharadj-ului, chirie mai mare decât zakat. 
Capitatia, dijzya, permitea celor care nu se converteau să aibă statutul de 
„protejați“, dhimmi. Printre pământurile cucerite, care n-au avut înainte 
proprietăţi, unele, atribuite unui musulman (gata’i) erau îndatorate la zakat, 
celelalte constituiau domeniu public. Aceste tipuri de impozit, cu evoluţii după 
împrejurările istorice, se regăsesc sub denumiri variate în diferitele regiuni ale 
lumii islamice sub califat şi în Imperiul otoman, până în secolul al XX-lea. Cu 
privire la zakat, dintr-un punct de vedere juridic si economic, cf. Muhammad 
Encyclopaedia of Seerah, vol. II, Economic Justice, pp. 424-463, 

21 Vreo patruzeci de cazuri, cf. Coran, 2,43, 83, 110, 177,277; 9,5, 11, 
18,71 sau 95, 5; aceasta a făcut pe unii exegeti să pretindă că rugăciunea nu era 
valabilă dacă nu se achita și zakat-ul. 

Adjectivele zakiyyi sau azka se folosesc pentru cineva care este pur, fără 
pată (copilul născut de către Maria, Coran 19, 19), pentru hrană (în parabola 
celor șapte care dorm, Coran 18, 19), pentru o atitudine corectă, integră, netă 
(Coran, 24, 28, 30). 

22 Cf, Coran 23, 1-11 si nota lui Berque asupra versetului 4. 


23 P A . > DA ‘ . A . 
Tradus prin „război sfânt“, corespunde efortului pentru răspândirea 
credinţei, 

Rituri de aici, de pe pământ 


Apa, în același timp model, mijloc si tel al practicilor purifi- 
catoare, poate fi gândită și altfel decât în termeni de eficiență 
materială. 

Pentru convertirea la islam, prozelitul, înainte de a rosti 
sahada, „afirmaţia inimii“, trebuie să efectueze ablutiunea ghusl. 
La fel ca și în alte cazuri, această ablutiune rituală îngăduie tre- 
cerea la o stare nouă, de astă-dată definitivă, starea de supunere, 
islam, față de Dumnezeu. Această baie care marchează noua sa 
naștere îl proiectează în puritatea cunoașterii, a adevărului, deci 
îl face apt pentru prima sa invocare, pentru primul său rit religios, 
dar il și spală de întinarea ignoranței sale, aceea a vieţii sale de 


dinainte, când nu cunoștea revelaţia lui Mahomed, trimisul lui 
Dumnezeu. 


În riturile funerare, ablutiunile joacă de asemenea un rol im- 
portant, întrucât ele sunt legate de respectarea corpului defunct si 
de pregătirea lui pentru lumea de apoi. În pofida variantelor, prac- 
ticile pun în evidență aproape pretutindeni aceeași ideologic a în- 
vierii, proprie Coranului si dezvoltărilor lui în exegezele ulterioare. 

De-a lungul istoriei, concepțiile s-au modelat mai curând 
după tradiții decât după teologie; se observă o adaptare între grija 

constantă pentru soarta individuală după moarte și O viziune mai 
colectivă care se referă la ansamblul credincioșilor. Învierea este 
legată de sfârșitul vremurilor, care va fi anunţat printr-un șir de 
evenimente, în special prin sosirea lui dajjal, anticristul, și a Fiarei, 
care vor fi.nimiciti de către Iisus, pe care islamul îl recunoaște ca 
profet. Domnia acestuia, scurtă domnie de credință şi de dreptate, 
se va sfârşi când va răsuna pentru prima dată trâmbita, sur, Care 
marchează nimicirea oricărei vieţi, fana. Învierea, ba’t, se va pro- 
duce când trambita va răsuna a doua oară. Atunci toţi oamenii 
stând în picioare, vor trece la judecată în fata lui Dumnezeu, 
asistat de îngeri si de profeti. Judecata se va face pornind de la 
faptele (înscrise în cartea socotelilor), cântărite pe balanța meri- 
telor. Cei care au merite se așază la dreapta tronului divin, cei 
condamnaţi — la stânga acestuia. Cei cu merite pornesc pe pun- 
tea, sirat, mai îngustă decât täisul unei săbii, ajungând la sălașul 
vesniciei; ceilalți sunt zvarliti sau alunecă în Gheenă, de la înăl- 
timea acestei punți. 

Într-un anumit fel, trupul mort este tratat ca și corpul viu, iar 
riturile se întemeiază pe diferitele tradiţii ce relatează moartea 
Profetului, sau transmit indicaţiile pe care le-a dat acesta la 


“moartea fiicei sale: 


Spälati de un număr impar de ori, de trei, de cinci sau șapte 
ori, cu apă si cu lotus; la ultima spălare puneţi în apă camfor... 
Începeţi cu membrele de partea dreaptă si cu părţile corpului care 
sunt spălate în ablutiune (Bokhari, 406). 


Regulile purificării trupului sunt codificate. Adesea, pe lângă 
ablutiunea ghusl a rugăciunii, practicată de mai multe ori, se ada- 
ugă ablutiunile simple, wudu, cu griji acordate special orificiilor 
corpului: substanțele aromate și ierburi pecetluiesc trupul, fmpie- 
dicând impuritatea si împotrivindu-se răului. Sunt răspândite par- 
fumuri si unguente pe acele părți ale trupului care, în cursul rugă- 
ciunii, contribuie la prosternare, sujad. Pentru mistici, ale căror 
curente de gândire au pătruns pretutindeni în practicile obişnuite, 

trupul, în această poziţie, ia forma initialei mim de la mawat, 
moartea; în cursul primei prosternări, corpul, în forma sa creată, 
se stinge, fana; după aceea, dimpotrivă, în poziţie sezanda, el tră- 
ieste din nou, indicând persistenta, baga, și simbolizând sufletul, 
care nu se stinge. A doua prosternare semnifică anihilarea tuturor 
contradictiilor, fana al fana, nimicirea nimicirii. 

Liturghia corpului viu este expresia dublei vieti și a dublei 
morți, fundamentul ascensiunii spirituale mistice. Din neant — 
primă moarte —, Dumnezeu face să se ivească prima viata; 
această trecere terestră este urmată de a doua moarte, din care 
omul învie pentru a fi judecat: și atunci este a doua viatäl. 

Raportul dintre rugăciune si trupul pregătit pentru lumea de 
apoi trece prin acele părți ale corpului care au îngăduit această 
simbolistică a morţii: fata, palmele, genunchii, picioarele sunt 
artizanii învierii, si sunt deci supuse unei pregătiri speciale. 


Așezat pe partea dreaptă, cu fata îndreptată spre Mecca, 
trupul este înfăşurat direct pe pământ în trei, cinci sau șapte lintoli 
albe, asemănătoare cu vălul Profetului, hawk, văl primit la 
înmormântarea fiicei sale. Albul veşmântului mortuar corespun- 
de, la fel ca și albul ihram-ului din cursul pelerinajului, imagi- 
nilor coranice despre pur și bine, despre alb si negru. În mormânt, 
trupul este acoperit cu cărămizi, pentru a-l izola de pământ; în 
acest timp se rostesc rugăciuni, pentru ca defunctul să nu fie 
nevoit a îndura încercări prea chinuitoare. Potrivit tradiţiilor 
populare, trebuie evitate lacrimile: ele nu sunt de partea apei, ci 
se înrudesc cu focul si riscă să-l ardă pe cel mort. 

Masa funerară, luată în comun cu rudele și vecinii, contribuie 
la purificarea simbolică a mortului, semnificând că i se scoate, 
din gură pământul care ar fi putut pătrunde acolo, înnegrindu-l. 
În riturile ulterioare, mormântul va fi stropit cu apă si parfumuri’. 

Ideea purității defunctului este complexă: ablutiunile rituale 
repetate asupra trupului și diferitele stropiri ale corpului sau ale 
mormântului sunt o evocare metonimicä a stării necesare pentru 

rugăciune sau pentru pelerinaj, stare pe care defunctul a cunos- 
cut-o pe când era în viaţă, lar purificarea fizică săvârșită ca pentru 
un trup viu pare a fi mijlocul prin care se exprimă depășirea mortii. 

Căci dacă trupul moare, sufletul, dimpotrivă, este purtător 
de veșnicie. Pornind de la numeroasele concepţii despre suflet 
discutate în întreg, Evul Mediu, si dezvoltate de către diferitele 
curente mistice, este greu să trasezi contururile credințelor actuale 
despre lumea de apoi sau să fixezi caracterul evident al unei filo- 
sofii escatologice. Sufi, ismailiti, bektasisi druzi, Zelosi ai lui 
Dumnezeu au dezvoltat chiar sisteme subtile cu privire la trans- 
migratia sufletelor, sisteme care, fntr-un fel, au influentat prac- 
ticile obişnuite ale islamului ortodox. 

La fel ca orice creatură provenită de la Dumnezeu, omul se 
întoarce la Dumnezeu. Dar fiind o sinteză a lumilor vizibilă și 
invizibilă, sufletul său se poate purifica neîncetat, trecând prin 
diferite vieţi omenești; el poate încerca să ajungă la perfectiu- 
nea care nu poate fi atinsă doar într-o singură viata. La sfârşitul 
acestor itinerarii, sufletul „celor perfecţi“ ajunge la esența divină, 
la reunirea în Unul, la absorbirea în Dumnezeu si trăiește vesnicia. 
Căci, pentru mistici, viziunea lui Dumnezeu —beatitudinea — 
este mult superioară bucuriilor paradisului, zugrăvite amănunțit 
și cu precizia în Coran?. În aceste sisteme mistice, oricât de inte- 
lectuale ar fi ele, locul succesiv al sufletului în ierarhia intermun- 
diilor este legat totdeauna de realizarea spirituală pe pământ. lar 
această idee a importanţei spiritualului în viața contingentă şi a 
efectelor sale după moarte, este accesibilă oricărui credincios, 
și împărtășită şi de ansamblul lumii islamice. 

Opoziția teologică dintre eul carnal, nafs, şi suflul spiritual, 
ruh, aflaţi în permanentă luptă de-a lun gul vieții omului, a cunos- 
cut dezvoltări proprii tuturor filosofilor; dar credinciosul simplu 
o concepe ca lupta între două principii contradictorii care deter- 
mină gradul său de desăvârșire și locul său în lumea de apol. 
„Vidul“, „misterul“, „indescriptibilul“ filosofilor, ghayb, pătrunde 
în cotidian. Asa încât ablutiunile diferitelor membre nu sunt decât 

pregătirea pentru ziua Predärii Socotelilor, în care nafs depune 
mărturie contra lui ruh, deoarece membrele supuse ablutiunilor 
rituale sunt martorii acțiunii omului, așa cum formulează Coranul 
în aparentul său realism: 


De îndată ce sosesc acolo, depun mărturie împotriva lor 
auzul, vederea, pielea, despre toate acţiunile lor; / zadarnic spun 
ei pielii lor: „De ce să depună mărturie împotriva noastră“ / — 
Dumnezeu, răspunde pielea, ne dă vorbirea, așa cum El o dă 
oricărui lucru / El v-a creat prima dată, la El vă veţi întoarce 
(Coran 41, 20-21). 


Relaţia dintre ablutiunile purificatoare din cursul vieţii si 
ablutiunile asupra trupului mort trece astfel prin concret, prin 
membre. „Întoarcerea la Dumnezeu“ trebuie să aibă loc cu un trup 
purificat, asemenea celui care a îngăduit în cursul vieţii comu- 
nicări privilegiate si repetate cu Dumnezeu, 


Imaginarul coranic despre lumea de apoi reia elemente antice 
ale retoricii religioase egiptene, ebraice, creștine sau mazdeene: 
defunctul primește în mâna dreaptă „înscrisul explicit“ al actiu- 
nilor sale bune, sau în mâna stângă pe cel al acţiunilor sale rele 
(Coran 7, 8-9; 10, 61; 99, 7-8), el trece apoi la cântărirea actelor 
sale evlavioase (101, 5-6) si suportä sentinta divinä: Grädina sau 
Gheena (Coran 69, 18-26). Istoriile, hadith, şi tradiţiile populare 
au adăugat la aceasta diferite încercări în mormânt, înainte de 
judecata divină, sau pe cele periculoase ale străbaterii punţii 
Infernului, sirat. La fel ca si invocatiile si practicile din timpul 
pelerinajului, ablutiunea membrelor inferioare si invocatiile din 
timpul ablutiunii ghusl evocă această trecere, care duce de la 
tribunalul divin la Grădină sau la Gheenă. De asemenea, invo- 


cările din cursul ablutiunilor fetii evocä teama de pedeapsä si 
nădejdea în veșnicie: 


180 


CE Scanned with OKEN Scanner 


| 
| 
| 
| 


+: 


APA DIVINA SI SIMBOLISTICA EI 
PI —— 


Aceia vor suferi o pedeapsă teribilă / în ziua când se vor albi 
fete sau când se vor înnegri fete. Cât despre cei ale căror fete 
se vor innegri: „Voi M-ati negat după ce ati crezut? ei bine! 
gustati pedeapsa din pricina tăgadei voastre“ / Cât despre cei ale 
căror fete se vor albi, ei bine! ei vor locui în milostivirea lui 
Dumnezeu, pentru veșnicie (Coran 3, 105-107). 


Echivalenta dintre riturile pământești și imaginarul lumii de 
apoi se bizuie prin analogie pe purificarea corpului celui decedat, 
purificare efectuată de către supravietuitorul cel mai apropiat: sot, 
fiu, fiică... În moarte, defunctul trebuie să parcurgă un drum pe 
care supraviețuitorii încearcă să-l scurteze sau să-l înlesnească 
prin practica lor purificatoare. 

Ablutiuni, lintoliu, alifie, parfumuri nu mai sunt necesare 
pentru martirul credinței, șahid: el este îmbrăcat în hainele sale. 
Nici rugăciunile nu-i sunt necesare, deoarece chiar lupta sa a fost 
rugăciune; locul său în lumea de apoi este asigurat; el va gusta 
din deliciile Paradisului împreună cu cei desăvârșiți. 

Posibilităţile de mijlocire ale lui Mohamed, contestate de 
unii teologi, dar tradiționale în cultul morților, utilizează imagi- 


‘narul apei, element constant în reprezentările Paradisului. În 


povestiri, hadith, Profetul intervine la Dumnezeu, fiind în apro- 
pierea unui bazin, hawdh, ale cărui ape potolesc setea defunctului. 
Cei care beau din aceste ape, adevărații credincioşi, nu vor mai 
simţi niciodată sete și vor intra în Paradis. 

Apa materială a purificării se opune simbolic imaginilor de 
foc din Infern, pedeapsă a celor care au tăgăduit si a rätäcitilor: 


Jar însoțitorii Focului imploră de la cei din Grădină: „O, văr- 
sati peste noi puţină apă, sau din ceea ce vă acordă Dumnezeu“ 
(Coran 7, 50). 


Conceptiei despre nimicirea sufletului, sau a dizolvării lui 
în neființă, așa cum se desprinde ea din imaginile infernului 
veşnic, existente în Coran, i se opune, în hadith, cea a renașterii 

sufletului, înviere posibilă sau probabilă pentru cei care, în infern, 
mai au un dram de credință. Într-adevăr, dacă purificarea fără 
suferință, purgatoriul, nu face parte din acest sistem purificator, 
în hadith se găsesc totuşi imagini de apă care, pornind de la surata 
Barierei, interpretează infernul ca fiind provizoriu”, 


Cei a căror inimă conţine fie și greutatea unui bob de muștar 
de credinţă ies din infern! Ei vor fi atunci lăsaţi în pace, deși au 
fost de-acum preschimbaţi în cenușă, si scufundati în râul format 
de apa ploilor, în fluviul de viata ei vor redobândi pe dată viata 
(Coran 7, 49). 


O logică proprie sistemului de gândire islamic guvernează 
echivalentele între lumea tangibilă, vizibilă si supra-natură. Trupul 
asupra căruia se săvârșesc riturile de apă purificatoare este, în real, 
hărăzit unei putrefactii rapide; astfel că înhumarea se face în 
grabă, respectându-se ablutiunile purificării, ca si cum trupul ar 
fi viu. Chiar și sensul acestor ablutiuni capătă o acuitate specială, 
deoarece părţile corpului care, în timpul rugăciunii, îngăduiau 
să se mimeze moartea si atingeau solul, sunt supuse unui trata- 
ment special: printr-un raport de simetrie inversă, în moarte, ele 
devin promisiunea învierii. 

O dată ce trupul este mort si înhumat, credincioşii nu se mai 
preocupă decât de suflet. Domeniul supra-naturii este atemporal: 
nu se află grabă în etapele care-l conduc pe cel defunct spre vesni- 
cia sa. Dar acest suflet are obligația să răspundă pentru actele sale 
pământești, pentru acţiunile săvârşite si conduse de către 'mem- 
brele sau de către părţile corpului pe care apa le purifica în mod 
regulat înaintea fiecărei rugăciuni. 

Focului care nimicește sufletul si domeniului naturii în care 


apa este rară, li se contrapun încântările acvatice ale supra-naturil, 
semne de renaștere sau de nemurire. 

Gradini ale invizibilului 


Credincioșii evocă necontenit apa din al-Djana, Grădina care 
desemnează Paradisul în Coran, probabil pentru că, în Orientul 
Apropiat, tuturor le sunt cunoscute deșertul, uscăciunea și lipsa de 
fertilitate; focul gheenei poate fi deci lesne imaginat. În aceeași 
măsură, Grădina cu o mie de delicii semnifică scăparea din chin- 
gile realității... 

Cu toate acestea, de la Marea Roșie până la Golful Persic, 
izvoarele tâsnesc din rocile poroase, uneori în plin deșert: pânze 
acvifere păstrate, în chip inexplicabil, sub presiune milenii întregi... 

Pretutindeni unde apa este rară, deținătorii ei sunt proprietari 
exclusivi. De aceea nu este de mirare că imaginarul grupului jus- 
tifică practicile sociale, economice sau politice în relaţie cu apa 
şi că, astfel, universul acvatic al paradisului apare ca o contrapu- 
nere morală, răsplată pentru o viata conformă cu legea islamică: 


Du vestea cea bună celor care au crezut, au săvârşit lucra- 
rea mântuitoare; ei vor avea grădini de sub care curg pâraie 


(Coran 2, 25). 


În cele o sută paisprezece surate ale Coranului, imaginile 
Paradisului apar constant: imagini de oază, de viaţă extravagantă 
prin luxurianta florilor și a fructelor aflate la îndemână, prin 
răcoarea și umbra gustată în odihnă, prin soțiile de puritate pe 
lângă care se trece, prin apele curgătoare si curate care îl străbat. 
Coranul este împărțit în treizeci de parti egale ca dimensiune, 
fiecare dintre ele fiind obiectul unei citiri zilnice, ajzra. Citirea 
Coranului durează deci o lună, după care este reluată. Această 
repetare nu numai că fixează idealul grupului, dar şi îngăduie 
fiecăruia să depășească sensul literal al textului și să acceadă prin 
alegorie la spiritual. 

Astfel apa, binefacere a lui Dumnezeu, care permite orice 
viață, devine si semnul nemuririi, deoarece ea va fi instrumentul 


învierii”. 

El este cel care trimite vânturile ca vestitori ai iminentei 
milostivirii Sale, Aşa încât, o dată încărcate cu nori grei, Vom 
împinge pe unul dintre ele spre un teren mort, pe care Vom face 
să cadă ploaia. Graţie ei, Noi facem să apara toate fructele. Asa 
Vom face să iasă și morţii. (Coran 7, 57). 


Practica de a împrăștia apă pe morminte sau de a păstra apă 
dim Zamzam pentru a stropi cadavrul sau lintoliul își dobândește 
întregul sens: simbolismul său este pe deplin perceptibil pentru 
oricine a auzit, a citit sau a recitat Coranul. Apa, dar al lui 
Dumnezeu, este o binecuvântare pentru pământ, pentru toate crea- 
turile: rolul său, de preschimbare a ceea ce e mort în ceva viu în 
domeniul pământean, operează și în domeniul supra-naturii: 


Cu siguranță Acela care face să retrăiască pământul face să 
trăiască din nou si-mortii (Coran 41, 39). 


Imaginile care se repetă mereu ale „pâraielor de apă tot- 
deauna curgătoare“ din Paradis nu furnizează doar modelele 
morale pentru teologi; pe schema inițială, poeti, filosofi, mistici, 
geometri si arhitecţi au dat frâu liber creativităţii lor®. 


Arta grădinilor și apa de la al-Djana 


Fântâni, izvoare, grădini au fost si sunt încă asociate cu ima- 
ginea Paradisului. Principii matematice si mistice au oferit fun- 
dament pentru grădini, din Arabia si până în India musulmană, 
trecând prin Persia. În Persia, principiul sarbagh-ului (patru gra- 
dini), desi folosea metodele de irigație foarte vechi din Babilonia, 
(inca seamă și de interpretarea mistică a împărțirii Paradisului 
în patru sau în opt grădini, sugerată de către Coran (Coran 7). 

Într-adevăr, în mistica islamică, celor două grădini ale suratei 
„Totul milostivire“ (Coran 55), ale căror izvoare tâsnitoare cu jet 

puternic revin ca un laitmotiv, li se adaugă alte două grădini, aflate 
„dincoace“. După munca lor terestră, „paznicii de dinăuntru“, fără 
a fi cu adevărat „tovarăşi ai Grădinii“, sălășluiesc pe înălțimi și 
poartă discuţii cu toți morţii, atât cu „tovarășii focului“ cât si cu 
cei ai Grădinii (Coran 7); să fie oare vorba de cei din această 
„Grădină înaltă“, unde „feţele radioase, multumite de propriul lor 
zel“ discută „cu seriozitate“ pe lângă un izvor viu?... (Coran 88). 

Dacă Grădina apare ca împărțită în mai multe sau ca oglinda 
unei suprapuneri de grădini, aceasta se petrece pentru că fiecare 
dintre ele este o etapă în mântuire. Grădinile sunt ca välurile 
succesive ale invizibilului, care se cuvine să fie întredeschise in 
cunoaşterea atributelor lui Dumnezeu. Ultima grădină este aceea 
în care „cel desăvârșit“ ajunge chiar la esența divinității”. De 
aceea grădinile palatelor, modelând solul arid si introducând o 
hidrografie artificială dintre cele mai surprinzătoare, au imprimat 
în sol aceste tradiții speculative. 

Astfel, la Ispahan, probabil că nu întâmplător palatul safavid, 
construit în 1669, se numea Hest Bihist, adică „Opt Paradisuri“: 
nenumăratele fântâni și pâraie ale sarbagh-ului au contribuit fără 
îndoială la această denumire. Terasele „grădinilor suspendate“ 
persane erau amenajate în șapte feluri de plantaţii, ilustrând astfel 
concepția celor șapte sfere proprii Coranului (23, 7; 78, 12) si nu 
opt — sau chiar nouă — pe care le recunoscuseră mai de mult 
astronomii ca Ibn Roșd (Averroes), Avicenna și Ibn Tufail sau pe 
care le-a studiat maharajahul Jai Sigh Il (secolul al XVIII-lea) 
în uimitorul său observator de la Jantar Mantar, din Jaipur. 

De altfel, în India, primul dintre Marii Mogholi, Baber, a 
introdus în secolul al XVI-lea, arta grădinilor si sarbagh-ul indo- 
musulman, folosind sistemul anticilor sate aryâs: un careu, împăr- 
tit în patru parti după caste, având în centru arborele dreptății şi 
al sfatului. Canalele de irigație au fost instalate pe traiectoria 
marilor axe, iar minuscule denivelări permiteau apei să se scurgă 
fără oprire, chiar în cascade foarte mici, sadar-uri, de-a lungul 
marmorei care fasona arhitectura acestor grădini. În centru, în 

locul arborelui, se ridica un pavilion înconjurat de apă. Acest 
model a fost reluat pretutindeni, iar grădini cu o cflorescență 
orbitoare, cu realizări acvatice extrem de sofisticate, au înconjurat 
palate, moschei și mausolee: apa domesticită în chip artistic era 
acolo simbolul paradisului, al nemuririi sau al învierii. De altfel, 
unele nume ale grădinilor sunt fără echivoc: la Delhi, grădinile 
lui Șa Jaham Abad se numesc Hayat Bakk Bagh, „Grădina care 
dă viaţă“. Taj Mahal este modelul moghol neegalat al grădinii 
funerare, având în centru, în locul unui pavilion, un mausoleu tot 
atât de vast cât un palat, cu moschee, casă de oaspeți, bazin şi 
un râus. 

Chiar și în regiunile în care apa exista din belșug, precum în 
Cașmir, geometria apei și a grădinilor nu pare să fi fost functio- 
nală, ci simbolică. Astfel era grădina lui Salimar Bagh, amena- 
jată în secolul al XVII-lea la Srinagar. Ea folosea o fântână a cărei 
apă era împărțită în peste o sută de canale și a cărei presiune părea 
a veni dintr-un fluviu: cascade, arbori fructiferi, fântâni, flori au 
produs uimire călătorilor europeni (printre care Bernier, călător 
francez și medic la curtea lui Sah Jahan), care nu mai văzuseră 
nicăieri ceva asemănător. Fântâna lui Salimar Bagh din Lahore, 
la fel ca și grădina de la Taj Mahal, folosea octogonul pentru 
plantațiile de flori. Două careuri se încrucișau formând o stea cu 
opt ramuri, polilobată, proprie bolților moghole. De altfel, dublul 
șarbagh a devenit o constantă a arhitecturii moghole. La Fortul 
Roșu din Delhi, Șah Jahan pusese să se graveze în sala de audiențe 
fraza: „Dacă există un paradis pe pământ, el este aici, el este aici, 
el este aici“. Este adevărat că nu numai grădinile aveau apă, dar 
și toate odăile din partea de est a palatului său erau străbătute de 
un curs de apă, numit Nahr-i-Bihist, „Fluviul paradisului“?. 

Imaginarul acvatic al Paradisului, transpus în această arhi- 
tectură sofisticată a grădinilor, arată că dominarea apei a folosit ade- 
sea 0 tehnică hidraulică ce alătura geometria cea mai avansată cu sis- 
temele mistice proprii islamului. Dar același imaginar aminteşte si 
faptul că exigenta purificärii s-a aflat la originea introducerii de 

bazine ȘI de fântâni pentru ablutiuni, precum și de hammam-uri 
pretutindeni unde au fost construite moschei, pretutindeni unde 
s-a dezvoltat islamul, 

| De altfel, dacă misticismul a impregnat arta si arhitectura 
apei, se pare că la rândul lor, imaginile de apă au pătruns într-un 
chip extrem de material în concepțiile mistice, regăsindu-se adap- 
tate la fiecare înfăţişare a credinţei religioase, în funcţie de tari si 
de împrejurări: pelerinaje la izvoare, la mormintele marabutilor 
sau ale personajelor venerate pentru puterea lor taumaturgică sau 
carismatică!0, Ele au pătruns, într-un chip încă si mai abstract, în 
sufism, de exemplu cu noțiunea de wird, noțiune care folosește o 
imagine acvatică materială. | 


Wird, „adăpare“ la Coran și înviere 


S-ar putea crede că acest domeniu mistic este foarte înde- 
părtat de realitățile cotidiene. Dimpotrivă, islamul oferă oricărui 
musulman, într-o manieră foarte vie, o pedagogie a împlinirii 
mistice. Ascensiunea spirituală, mi'rajj, începe prin obligații cu 
caracter exterior, ce tin de shari’a, comune pentru toți credincioşii. 
Ea se îndreaptă apoi spre obligaţii interioare, spre o vocaţie 
individuală. Iniţierea, „calea“ este necesară pentru a percepe 
esența, hagiga, „adevărul interior“; acesta îngăduie conştiinţa pre- 
zentei lui Dumnezeu, permițând unirea cu el, ijtahad; îngăduie de 
asemenea constiinta unicitatii lui Dumnezeu, tawhid. 

Metoda diferă după formele de sufism, dar cuprinde, între 


alte discipline, evocarea continuă a lui Dumnezeu, atât în starea 


de trezie cât si în somn. Inima trebuie eliberată de toate, cu excep- 
tia concentrării către Dumnezeu. Rugăciuni, lecturi coranice, medi- 
taţii, toate urmăresc pomenirea permanentă, dikr, a lui Dumnezeu. 
Jar dintre cele cinci rugăciuni zilnice, cel putin două au loc 
noaptea. Ablutiunea purificatoare este necesară înaintea fiecărei 
rugăciuni, în special după somn, — această pierdere a cunoștinței 

fiind considerată o impuritate. În ce privește metoda de a ajunge 
la Dumnezeu, sufismul reia ideca că somnul este asemănător cy 
moartea si că fiecare trezire semnifică o înviere (Coran 39, 42). 
Al-Ghazzali (mort în 450 H/1492), unul din cei care au slavit 
uniunea mistică, a stabilit în mod deosebit zece reguli care permit 
pregătirea prin somn a morții — gi deci a învierii. El a dezvoltat no- 
tiunea de wird, care a ajuns până la urmă, în sufism, să desemneze 
metoda ce asigură traiul în prezenţa constantă a lui Dumnezeu — 
un fel de rugăciune neîntreruptă în tot lungul ceasurilor. 

Wird desemnează acea bucată din noapte în care novicele se 
pregătește pentru somn, deci pentru moarte. Este o fragmentare 
a somnului, consecință a noțiunii de puritate și a necesității ablu- 
tiunilor pentru rugăciunile și lecturile coranice din timpul nopții. 
Puritatea urmărită prin această fragmentare a somnului este mai 
mult interioară decât exterioară, deoarece ea trebuie să-] ajute pe 
credincios să ridice vălurile Invizibilului. După Al-Ghazzali, „când 
omul adoarme în puritate, spiritul său este înălțat până la Tron“ll. 

În felul acesta, wird înseamnă acea secţiune din Coran care 
trebuie recitată sau asupra căreia trebuie să se mediteze. Dar ter- 
menul semnifică și fracțiunea de timp necesară misticului care nu 
mai trăiește decât în funcţie de awrad-urile (plural de la wird) ce 
trebuie recitate. Astfel, după Al-Ghazzali, decupajul timpului în 
wird este de șapte pentru o zi și cinci pentru noapte. Dar noțiunea 
de wird se bazează pe vocabularul obişnuit în care termenul desem- 
neazä sosirea nomazilor la punctul de unde se aprovizionează cu 
apă şi totodată, măsura de apă ce serveşte la adăparea animalelor!2. 


Imaginea apei, care permite misticului să exprime acest wird, 


nu este întâmplătoare. Pentru sufism, somnul din timpul noptii, 
la fel ca si starea de trezie din timpul zilei, trebuie să permită 
„adăparea“ la izvorul care este Coranul, „Adăparea“ este imaginea 
materială a învierii sau a renașterii pentru animalele si pentru 
nomazii care capătă din nou viața la sursa de apă. După cum 
măsura de apă le îngăduie acestora să supraviețuiască până la 

următoarea sursă de apă, tot astfel pentru metoda sufi fractionarea 
timpului îngăduie itinerariul de la o înviere la altă învierel?, 

În fapt, în ideologia învierii proprie islamului, escatologia 
individuală se împletește adesea cu cea de la sfârșitul vremurilor. 
În acest fel, ea întâlnește temele universale ale fântânii de viata 
sau „fântâna nemuririi“. Aceste teme oferă speculatiei un câmp 
de meditaţie si de practici ce poate părea nelimitat. Însă acestea 
nu depășesc limitele fixate de către sunna si nici posibilitățile 
circumscrise de textul coranic. | 

Astfel, pentru anumiți exegeti, ierarhia stabilită în ideologia în- | 
vierii între „cei dinainte“ (as-Sabiqun), „cei apropiați“ de Dumnezeu | 
(al-Mugarrabun), „turma celor dintâi“ si „grămada celor din 
urmă“ (Coran 56), corespunde nu atât unei diviziuni spaţiale a 
Paradisului, cât gradului de alegere a celor care sunt privilegiați 
pentru mântuire. Ea corespunde și unei diminuări a alegerii, pe 
măsură ce se apropie sfârșitul vremurilor, acestea fiind figurate, 
între altele, prin Juj wa Majuj, adică Gog si Magog. 

Jar Gog — focul care devorează — si Magog — apa care tâs- 
neste — sunt fortele antinomice ale haosului, stäpânite de cätre 
bariera legii islamice, shari a. În felul acesta este interpretat Zidul 
pe care l-a construit Dhul-l-Qarnayn, identificat cu Alexandru cel 
Mare în surata „Peșterii“ (Coran 18). Această sinteză a unor po- 
vestiri cu valoare initiaticä, se află, la rândul ei, la originea altor 
povestiri. Înainte de istoria lui Dhul-l-Qarnayn, surata pomenește 
de un mit foarte vechi; anumite valori ale acestuia au persistat 
în diferite tradiţii. | | 

Este vorba despre tema nemuririi, ilustrată printr-un peşte 
mort care, la confluența a două râuri, revine la viaţă şi ajunge în 
mare. Moise îi dă lămuriri discipolului său, care nu și-a dat seama 
de învierea peştelui decât în clipa când a vrut să-l pregătească 
pentru masă, astfel că a exclamat: ,,Pestele şi-a regăsit drumul 
către mare. Ce minune!“ Moise îi spune: „Tocmai asta căutam 


(Coran 18, 63-64). 

Căutarea la care se referea Moise era a locului unde peştele 
se făcea nevăzut. Moise trebuia să întâlnească acolo pe cineva 
mai înțelept decât dânsul, pe profetul Al Khadir (Cel Verde), un 
călător misterios care nu se arată decât câtorva aleși ai Jui 
Dumnezeu. Intelept suprem, gratie izvorului de viata din care bea, 
Al Khadir se găseşte la hotarul dintre ocean și pământ si Ja cel 
dintre ocean și cer, altfel spus, la confluența științelor exterioare 
si a cunoaşterii interioarel4, 

Această preocupare pentru nemurire, legată de cunoaștere, 
se regăsește sub formă de legende, de povestiri initiatice sau de 
practici magice în toate țările islamice. Căutarea izvorului de viață 
este dovada faptului că sensul literal al imaginilor coranice a fost 
depășit de către credincioși de multă vreme, dacă nu cumva din 
totdeauna; ea dovedește că spiritualul n-a rămas un domeniu 
rezervat doar filosofilor sau teologilor. 

În tradiția mistică iraniană, Andras, bucătarul lui Alexandru, 
este cel care, spălând la un izvor un peşte de mare, a văzut că 
acesta a revenit la viață. Andras a plecat în căutarea izvorului 
de viata, pe care l-a găsit în tara tenebrelor. Izvorul l-a reîntinerit 
si i-a dăruit nemurirea!>, Această preocupare, sau dorință de ne- 
murire, ce predomină în ideologia învierii nu poate fi separată de 
concepția coranică despre crearea universului, în care apa joacă 
un rol de seamă, la fel ca în marile cosmogonii!®, 

Separarea cerului și a pământului instaurează discontinui- 
tatea universului, apa devenind granița dintre cele două domenii. 
Diferenţierea între elementele „pământ“ si „cer“ trece prin apă, 
indispensabilă creării vieţii, a oricărei vieti: 


Tăgăduitorii nu văd că cerurile au fost una cu pământul si că 


Noi le-am despărțit; nu văd că, pornind de la apă, Noi am alcătuit 
tot ce trăiește? (Coran 21, 30.) 


Componenta lichidă a omului, pomenită de repetate ori şi 
sub diferite forme, întemeiază logica revenirii, a renașterii posibile 

pentru om, la fel ca și „revenirile constante“ ale naturii, graţie 
ciclului apei.!7 


Dumnezeu a creat toate animalele cu ajutorul apei. Unele se 
târăsc pe pântece, altele merg pe cele două picioare ale lor, iar 
altele pe patru: Dumnezeu creează ceea ce vrea (Coran 24, 45). 


Mai mult decât atât. La numeroşi mistici — exegeti, filosofi 
şi poeţi în acelaşi timp — precum Razi, Jilani, Rumi sau Jami, 
spiritul divin tine de apa ca materie primă!8. Conceptele lor 
despre Dumnezeu și despre Creaţie au alimentat timp de generații 
studiile, gândirea, mistica si poezia musulmană. Iar poetul persan 
Jami (mort în 898 H/1492) explică, prin referințe la această 
„materie primă“, dispoziția particulară a credinciosului atunci 
când ajunge la starea de „confesiune extatică““, favorabilă pentru 
obținerea uniunii mistice: | 


Propria sa existență se reduce la o picătură de apă, sub 
stăpânirea agitatiei valurilor oceanului care este confesiunea 
Unităţii; iar această picătură este scufundată în marea uniunii 
(Viaţa Sufitilor, 70). 


Potrivit acestor reprezentari mistice, inainte de a infaptui 
Creaţia, Dumnezeu se afla într-o masă nebuloasă, într-o contex- 
tură specială care se înrudea atât cu cea a vântului cât şi cu cea 
a cetii şi a norului”, 

De fapt, această metafizică se bizuie pe reprezentarea tronu- 
lui divin si a suportului său acvatic, sugerată de către Coran: 


EI este cel care a creat cerurile și pământul într-un răstimp 
de şase zile, în vreme ce Tronul Său plutea deasupra apelor 


(Coran 11,7). 


Potrivit părerii teologilor, din aceste ape Dumnezeu a făcut 
să ia naștere căldura, iar din spuma si din aburul de la suprafața 

apelor, el a creat pământul, uscatul (Razi, el-yabusa). Apa, sub 
toate formele ei, a devenit obiectul unor speculații filosofice. 
Fie că oceanul este prezentat drept cel care umple întreaga 
creație, iar mişcările valurilor lui simbolizează creaturile; fie că 
gheața este considerată precum cea care simbolizează universul; 
în toate aceste speculații, materia „apă“ face trimitere la substanța 
ruh-ului, suflul spiritual, principiul creator. 

Însă, aşa cum am văzut, în legătură cu moartea, lupta între 
nafs şi ruh, proprie gândirii teologice sau filosofice, a pătruns în 
credințele şi practicile populare. La fel ca și în iudaism, — și 
adeseori prin concepte asemănătoare sau apropiate, — această 
metafizică elaborată despre tronul (sau carul) divin, a fost la 
rândul ei, intemeietoaré de curente mistice si de practici ascetice 
al căror tel este unirea cu Dumnezeu. 

Acest fapt este dovedit de perpetuarea riturilor, in special 
a celor sufiste. Dar, în general, exaltarea proprie oricărei vieţi 
interioare întreține mai ales specificitäti si comportamente 
acceptate ca ținând de o cultură comună. Astfel, în acest domeniu 
mistic, relativ îndepărtat de preocupările curente, originalitatea 
gândirii musulmane tine poate chiar de termenul „tron“, arsh, si 
de posibilitățile de reprezentare pe care el le sugerează, tocmai 
prin faptul că este privit ca atârnând deasupra apelor. Într-adevăr, 
arsh implică o ridicătura de formă pătrată sau dreptunghiulară, la 
fel ca şi suportul care, în caligrafia arabă, înconjoară o frază sau 
un cuvânt”. 


Dincolo de cuvânt si de relația sa cu scrisul si cu orice scrii- 
tură, nu cumva această comparație înseamnă a atribui un cadru 
discontinuitätii universului si, în acest fel, principiului fluid gene- 
rator? Apa, hotar între universul terestru si universul ceresc, parti- 
cipă la două universuri în concepția coranică despre creaţie. Ter- 
menul arsh exprimă în chip concret ideea abstractă a unei struc- 
turi care depășește în întindere creaţia, înglobând-o totuşi. Tocmai 
prin aceasta el face trimitere la mituri, ca si la rituri, la speculaţii 
metafizice ca și la acte care celebrează în continuare apa°!. 

, p a 40, l l, la originea acestor concepții și acestor practici. 

n special vineri, căci este ceva obișnuit să se citească Coranul pe 
mormântul unui răposat, tradiţia pretinzând că spiritul acestuia revine pe 
mormântul său de vineri seara până sâmbătă dimineaţa. Ceremonia hatm, 
psalmodice integrală a Coranului de către doi sau trei lectori, adesea la casa celui 
decedat sau la cineva apropiat lui, începe printr-un ritual de ablutiuni cu apă 
de trandafiri, pe care gazda o toarnă pe mâinile fiecăruia din cei sositi, iar aceștia 
isi purifică cu ea fata. 

3 Coran 9, 72 si 10, 25-26. Mai presus de aceste bucurii, sau insotindu- 
le, se face acolo aluzie la „consimţământul lui Dumnezeu“ și la „partea cea mai 
frumoasă, cu un surplus“, care, pentru Al-Ghazzali, este întâlnirea cu Dumnezeu 
(Ihya, IV, 322). 

4 Pentru unii exegeti, este vorba despre o zonă intermediară în care 
locuiesc cei ale căror păcate și opere caritabile se echilibrează, cf. Razi despre 
Coran 14,91 si Tabari 8, 199-200. 

5 Cf. Coran 41, 39 si 43, 11; după Tabari, este vorba despre o ploaie 
potopitoare care va inunda pământul înaintea învierii morților, cf. 1984, 8,211. 

6 Cf. Coran 2, 164; 30, 24; 35,9; 43, 11. 

7 Cu privire la vălurile invizibilului, în număr de șaptezeci pentru unii 
mistici, a se vedea Cuperly, în Al-Ghazzali, pp. 124-125. 

8 Mausoleu construit între 1632 si 1654 pentru Mumtraz Mahal, soția 
lui Sah Jahan, moartă în 1630. 

9 Distrugerea sistemelor de irigație nu permite arheologilor să recompună 
destul de precis arhitectura lor; a se vedea A. Volwahsen, pp. 90-96. 

10 Cf. E. Dermenghem, Le Culte des saints dans "islam maghrébin, NRF, 
Gallimard, 1954, pp. 96-109, 135-151. 

11 Cf. Cuperly, în Al-Ghazzali, p. 143. 

12 Verbul warada semnifică „a coborî panta pentru a merge la apă“, „a se 
duce la adăpare“. 

13 Cf. Cuperly, în Al-Ghazzali, pp. 20-22 şi 43-49. 

14 Personajul Al-Khadir, precum și insula verde, etapă a unei lungi 
călătorii initiatice, sunt în miezul curentelor filosofice mistice şi al unor legende 
deosebit de populare în Iran, la fel ca si istoria lui Alexandru. Cf. H. Corbin, 
En islam iranien, 1992, t. Il, pp. 279-287; III, p. 25; IV, p. 162. Cf. M. Mokri, 
Contributions scientifiques aux études iraniennes, 1970, p. 293, care citează 

tocmai epopeea lui Nizami, Iskandar-nama, „Cartea lui Alexandru“ 
divulgată în toate mediile iraniene si dincolo de ele. i 

15 Înainte de pătrunderea islamului se găseşte adesea tema fântânii de 
nemurire situată la hiperboreeni și pe care cuceritorul macedonean n-ar fi putut-o 
găsi, fiind prea nerăbdător: de aceea a murit în plină tinereţe. Aceste legende 
sunt adesea asociate cu tradiţiile orfice sau le imită. Ducându-se în regatul lui 
Hades, defunctul va bea dintr-una din cele două fântâni, cea 


memoriei care dă nemurirea; dar pentru a bea din aceasta di 
fi fost inițiat. 


» Operă 


a uitării sau cea a 
n urmă, trebuie să 


16 Cf. S.-N. Kramer, L'Histoire commence à Sumer, Arthaud, Paris, 1975. 
E. Cassin, „Moartea: valoare si reprezentare in Mesopotamia antică“ în G. Gnoli 
și J.-P. Vernant, La mort, les morts dans les sociétés anciennes, MSH, 1982. 

17 Coran 23, 12; 35, 11; 32, 7-9; 15, 26, 28, 33; 7, 12; 38, 7. 

18 Jilani (470-561H/1077-] 166), predicator sufi. Razi (544-606 H / 
1149-1209), istoric si filosof originar din Teheran, a apărat poziţiile ortodoxe 
ale şcolii safeite (Kit’ab al-Muhassad); comentariul său asupra Coranului „Cheile 
lucrurilor ascunse“ este una din sursele misticismului musulman. Rumi (605-672 
H / 1207-1273) este un mistic persan care s-a instalat la Konya în Turcia (fostă 
provincie bizantină), de unde numele său, „Romanul“. A întemeiat o sectă de 
derviși si s-a consacrat predării gândirii sufi, încă foarte vivace în această regiune 
(cf. Mathnawi, în şase volume). În ceea ce fl privește pe Jami (817-898 H / 
1414-1492), poet persan, el și-a consacrat arta $i cugetarea misticii sufi. 


19 Razi asupra Coranului 19, 35; Rumi, Odes mystiques, 1987, pp. 275, 
319-320, 322, 


20 Cf. Comentari 
21 Cf. Cap. 3, n. 
şiiţi $i sunniti, în regiu 


ul Boubakeur in Coran, p. 733. 
l şi cap. 4 n, 3. Ancheta a fost făcut 


ă între musulmanii 
nea pariziană, în Turcia si în Egipt. 

De la sfârșitul secolului al XIX-lea, progresele științei și ale 
igienei au făcut ca apa, chiar atunci când este rationalizatä, să 
se afle la îndemâna multor oameni. Confortul a împins pe un plan 
secundar semnificația purității. Funcţiile tradiționale ale apei au 
fost îndreptate către locurile unor mari pelerinaje, precum Lourdes 
sau la Mecca, ori către locurile de cură, izvoarele termale sau de 
thalassoterapie. 

În societätile moderne, industrializate si laice, riturile reli- 
gioase (în care simbolistica apei este esențială) se înfățișează ade- 
sea doar ca rămășițe ale unui trecut îndepărtat, ca mărturii ale unui 
folclor depășit sau ca practici itl desi sensul lor nu mai este 
totdeauna limpede. 

Totuși, unele rituri profane îngăduie anumitor urme ale stră- 
vechii vrăji a apei să răzbată la suprafața concepției noastre despre 
lume. Înainte de a pune temeliile unei case ne adresăm si astăzi 
celui care ştie să descopere izvoarele. Construim fântâni decora- 
tive în centrul orașelor si restaurăm anticele spălătorii. lar atunci 
când verile sunt prea secetoase recurgem la specialiştii în puțuri. 
Destui sunt consumatorii care se lasă ispititi de o publicitate ce 
laudă meritele unei creme hidratante sau ale unei ape minerale. 

În fiecare cultură apa continuă să fie supusă unor modificări, 
dar semnificaţia acestora nu apare decât dacă este decriptat an- 
samblul credințelor si riturilor practicate în cursul istorici sale de 

către grupul respectiv. De la un capăt la celălalt al planetei, în nu- 
meroase locuri, elementul mineral continuă și astăzi să fie subiect 
al reprezentărilor simbolice și obiect al unor ceremonii reli gioase. 

În marile câmpii americane (Statele Unite), indienii care 
pretind că aduc ploaia sunt de multe ori consultaţi de către fer- 
mierii din Sud sau de turiști, nelinistiti din pricina unei secete prea 
îndelungate. Șamanul, chiar atunci când posedă unele cunostiinte 
despre ciclul apei si îi ştie compoziţia chimică, continuă totuși să 
transmită o comportare ce vine în sprijinul spiritualității omenești. 
În Africa, riturile de apă ale triburilor Somoros, care îl venerează 
pe Fero, Zeul fluviu, sau riturile triburilor Dogon, exprimă o cos- 
mogonie și o filosofie întemeiate pe credința că apa este creatoare 
a tot ce există. În Asia, din Birmania și până în Japonia, din 
Tailanda și până în China, de fiecare dată Anul Nou are propriile 
sale rituri de apă. Se pot constata multe asemănări între riturile 
de apă practicate de populaţii diverse. Ele apar atât în minuscule 
societăți africane sau oceanice, cât si în sisteme culturale comune 
unor milioane de indivizi, precum budismul, taoismul sau 
hinduismul. 

În pofida similitudinilor, fiecare cultură isi păstrează propriul 
său raport cu apa, legat de o istorie specifică. Afirmația este vala- 
bilă, de pildă, pentru hinduism care, prin mitologia sa despre apă, 
ar putea evoca miturile sumeriene sau grecești, iar prin riturile 
sale purificatoare, ar putea prezenta asemănări cu cele ale evreilor 
din epoca Celui de-al doilea Templu... 

Este îndeobște cunoscut că apa continuă să joace un rol 
fundamental în practicile hinduiste. Occidentalul, impresionat de 
imaginile miilor de pelerini care se îmbăiază zilnic în Gange, sau 
de imaginea împrăștierii în apă a cenușii celor decedați (cum s-a 
facut, de exemplu, cu cenușa lui Gandhi), poate crede că acestea 
reprezintă un ritual de purificare. În realitate însă, sensul acestui 
ritual, cu rugăciunile Și cu gestica sa, cu sunetele sale şi cu a sa 
„Muzică pentru corp“ nu poate fi sesizat decât prin mijlocirea unui 

cod de reprezentări din societatea indiană, moștenitoare a unei 
foarte vechi cosmogonii, 

Pentru brahmani, riturile de apă foarte complexe au ca tel 
o purificare a corpului si a vorbirii, care poate fi înțeleasă doar în 
cadrul concepției lor generale despre existență. Purificarea este 
necesară pentru a acumula, prin rugăciune, merite care să ducă la 
eliberarea din ciclul dureros al renașterilor succesive. Fluviul care 
purificä prin excelență — Gangele — este principalul instrument 
al acestei eliberări. De aceea, când are loc incinerarea, cenușa 
celui decedat este adunată și împrăștiată în apa fluviului, întrucât 
fluviul poartă totul spre ocean, iar acesta face ca tot ce fusese 
formă și avusese sens, deci dorință și suferință, să devină indife- 
rent și lipsit de formă. 

Ideea eliberării de moarte, în special dacă ea urmează renas- 
terilor sau reîncarnărilor, se regăsește în multe sisteme de gândire, 
cum este budismul, doctrina zen, precum si în numeroase sisteme 
africane. Potrivit acestora din urmă, transmigratia, în scurt timp, 
influențează descendența: spiritul sau sufletul celui decedat re- 
naște în primul nepot care vine pe lume. 

În aceste societăți, fluviul și, cu el, lichidul de necuprins, 
simbolizează trecerea cosmică între două lumi, între cea a tempora- 
litatii nașterii și aceea în care orice suferinţă este înlăturată. Traseul 
unui destin omenesc urmează lungimea fluviului sau își găsește 
capătul în străbaterea lărgimii acestuia. A ajunge pe alt mal rămâne 
O imagine de apă, comună multor societăți în care căutarea nemu- 
ririi este o preocupare permanentă a omului. 


Apa, în calitate de principiu cosmic, rămâne deci în miezul 
preocupărilor ontologice ale omului. Dar chiar în interiorul unor 
societăți apropiate, riturile care însoțesc sau care difuzează 
gândirea simbolică variază considerabil. 

Ele variază într-o măsură atât de mare, încât pare cu nepu- 
tintä să fie invocată o simbolistică unică a apei. Într-adevăr, apa 
este la originea multor mitologii în care, de exemplu, apa mării 

are adesca un statut diferit de cel al apei dulci. Nu există un popor 


al mării care să nu aibă în legendele sale ondine, driade, sirene si 
alte divinităţi protectoare, Tot astfel, există puţine societăţi în care 
fluvii, izvoare, fântâni să nu fi fost divinizate, sacralizate, populate 
cu zane, nimfe sau duhuri. Cu toate acestea, legăturile dintre mi- 
turi si rituri apar adeseori ca foarte încurcate și de aceea este foarte 
greu să determini dacă mitul decurge din rit sau ritul din mit și 
dacă sensurile lor respective alcătuiesc o entitate. 

Miturile aparțin unui patrimoniu comun: cel al oamenilor 
provenind din acelaşi spaţiu si din aceeași epocă. Texte narative, 
epopei, cronici, poezie sau arte plastice au difuzat teme credibile 
sau acceptate în general de către cei cărora le erau destinate. 
Riturile însă dau sens și unitate unor credințe sau unor experiențe 
diferite, care îl pun în discuție pe om, se referă la situația lui în 
raport cu natura și, mai ales, îi permit acestuia să acceadă la o 
anumită exigentä. 

Dar așa cum am putut constata, culturile întemeiate pe Biblie 
şi pe interpretarea ei au exploatat în chip foarte diferit reperele 
simbolice ale apei. Astfel, în imaginarul și în riturile evreiești sau 
musulmane, oceanul sau marea joacă un rol destul de redus, în 
pofida importanţei pe care misticii evrei şi musulmani o acordă 
carului lui Dumnezeu, care odihnește pe ape, precum și împărțirii 
apelor, așa cum este prezentată în Geneză. 

Acel tehom din Biblie, abis al profunzimilor pământului și 
mării, este un loc care nu poate fi cercetat, la fel cu Teomotaim-ul 
ugaritic, îmbucătură a două abisuri si sălaș al Tatălui Zeilor, El. 
Locuit ocazional de Leviatan sau de dragonul Rahad sau reprezen- 
tând sălașul morţilor, Seol — acest tehom a putut fi comparat 
cu personificările sumeriene si babiloniene ale lumii infernale 

şi ale oceanului primordial, Kur sau Tiamat. În poemul creaţiei, 
Enuma Eliş (sfârşitul mileniului al II-lea), Tiamat este biruită de 
către Marduk, care o împarte în două: cu o jumătate el captuseste 
cerurile, ceea ce va da apa de mare, sărată si amară; cu cealaltă 

jumătate îl creează pe Apsu, divinitate care personifică rezervele 
de apă dulce. 

Dar în Biblie, acest tehom, cu profunzimile sale abisale, este 
opera Creatorului atotputernic. Supus acestuia, tehom alimentează 
cu ape dulci izvoarele si râurile pământului. Împărțirea apelor, 
pomenită în Biblie, ca si trecerea pe uscat a Mării Roşii, sunt, îna- 
inte de orice, modele reflexive, etice; se regăsesc la trecerea 
Iordanului de către poporul ebreu condus de Iosua. Prin analogie, 
le întâlnim şi în trecerea peste ape a profeților Ilie si Eliseu, dar și 
în mersul lui lisus pe lacul Genezaret, numit și marea Tiberiadei. 

La rândul lor, aceste povestiri influențează modele etice, cu 
alte cuvinte comportamentul unui personaj confruntat cu o situație 
specială. Nu marea sau fluviul în sine au o valoare intrinsecă, ci 
situaţia care, exemplară fiind, poate sta la originea unor rituri. 

Practica ce constă în a explica fenomenele miraculoase 
printr-o rațiune etică n-a împiedicat însă nicicând scrutarea feno- 
menelor din natură și nici meditatiile asupra acelor fenomene care 
continuau să rămână tainice. 

Astfel, civilizaţia cea mai veche care a transmis povestiri 
despre potop, Sumerul, era situată la unirea Tigrului si Eufratului. 
În perioadă de secetă, apa izvoarelor si a fluviilor sale scădea și 
devenea sărată. Fără a face legătura între lipsa de precipitații pe 
munții Zagros si salinitatea apei dulci, savanții hidrologi din acea 
vreme au gândit că rezolvă problema, construind diguri care să 
împiedice revărsarea apei de mare, deoarece credeau că sporirea 
volumului mării este cauza salinitätii apelor celor două fluvii. 
Rezolvarea fenomenului natural de către geniul cultural se înscria 
astfel în coerenţa sistemului de gândire existent pe atunci. Într-a- 
devăr, potrivit povestirilor akkadiene și babiloniene, ruptura echi- 
librului dintre apele dulci și cele sărate fusese cauzată neîndoielnic 
de lupta dintre zei. De aceea Apsu, zeul Apelor dulci sau Enki, 
omologul său akkadian, era sărbătorit în prima zi a anului, toam- 
na, prin jertfe, rituri de fertilitate și libatiuni. 


199 


Scanned with OKEN Scanner 


er 


PATRICIA HIDIROGLOU 


Cele mai vechi texte care relatează despre potop indică faptul 
că acesta a fost un fenomen excepțional, o inundație la originea 
căreia s-au aflat ploi torențiale, iar nu bine cunoscutul fenomen 
al „urcării“ mării ori cel al revărsării fluviilor. Fără a descoperi 
fundamentul ciclului apei, nici cauza fizică a cataclismului, sume- 
rienii descoperiseră anomalia și o justificaseră în felul lor. 

Cunoaşterea ciclului apei, descoperit în secolul al VII-lea în 
Europa, n-a redus în mod obligatoriu numărul practicilor magice 
si divinatorii, fnlesnite de către traiectul misterios al apelor 
subterane şi de proprietățile curative atribuite unor izvoare. Până 
în epoca modernă, doar câţiva gânditori izolaţi, cum au fost 
Anaxagoras din Clazomene (secolul al V-lea înainte de Hristos), 
Vitruviu (secolul I), Leonardo da Vinci sau Bernard Palissy au 
susținut că izvoarele provin din apa de ploaie care străbate rocile 
si pământul. Presocraticul Anaxagoras, vehement criticat un secol 
mai târziu de către Aristotel, ajunsese chiar să susțină că, de fapt, 
nu există „creație de apă“, ci că apa fluviilor, atrasă de soare, cade 
sub formă de ploaie. Însă timp de secole savanții creștini au 
încercat să împace ipoteza (greșită) a lui Aristotel privitoare la 
naşterea continuă a apei, cu învăţăturile Bisericii. Ba chiar și după 
ce au fost acceptate progresele epistemologice si științifice — si 
în pofida lor — pânzele freatice, ca de altfel și ploaia, au continuat 
să stârnească emoția și imaginaţia populaţiei mai putin informate. 

Așa încât persistenta, de-a lungul timpului, a unor rituri nu 
semnifică in mod obligatoriu permanenta sensului acestor rituri, 
ca, de altfel, nici a mitului sau a credinţei care le-au generat. 

Astfel, în Franța, până în secolul al XX-lea, statuia Sfântului 
Martin a fost cu regularitate obiectul unor imersiuni în fântâni sau 
în izvoare, cu scopul de a se obține ploaia; cu toate acestea, hagio- 
grafia sfântului îl înfățișează ca străduindu-se să dezrădăcineze 
practicile cultului de la fântâni, practici condamnate în mod con- 
stant de către autoritățile religioase, drept rămășițe ale unor culte 
păgâne galice si romane. 

Tot așa, în islam si în iudaism se întâlnesc obiceiuri destul de 
asemănătoare, având ca obiect venerarea unei fântâni sau unui 
izvor, apărute adesea ca urmare a bunätätii unui om sfânt, „mara- 
but“ sau „baba“ vindecätor, În Maroc, pelerinajul la aceste izvoare 
persistă; se adună aici în același elan de solicitare a intervenției di- 


vine pelerini, atât musulmani cât şi evrei. Aceste practici au fost con- 


damnate în repetate rânduri de către ortodoxia musulmană sau evre- 
iască, fără a obtine totuşi înlăturarea lor. Până la urmă, ele au fost 
integrate în practici oficiale, autentificate oarecum de către istorie. 

De altfel, astăzi, și ritul creștin al botezului este respectat mai 


putin ca un rit pur religios, cât ca un vector de transmitere a unei : 


istorii familială, a localităţii sau una etnică. Dacă Biserica orto- 
doxă, greacă sau slavă, şi multe Biserici orientale au perpetuat timp 
de veacuri imersiunea totală a corpului, în alte locuri — în special 
în catolicism şi protestantism — botezul nu mai figurează înghi- 
tirea momentană în moarte, care să îngăduie nașterea adevărată 
pentru mântuire. Valoarea apei nu mai constă în misterul său, ci 
în ritul care permanentizează o apartenență. De aici a urmat și 
extinderea dată termenilor botez sau a boteza, în limba franceză, 
precum și în alte limbi europene. A dispărut sensul de imersiune 
dat de etimologia grecească și de ritul creștin; raportul cu apa nu 
mai este perceput în chip clar, dar a rămas doar ideea de trecere, 
de iniţiere, de inaugurare, de numire. Uneori elementul lichid rea- 
pare sub o altă formă decât apa: se botează cu șampanie o stradă 
nouă, un vapor, un edificiu public. Deci, în acest caz, ceea ce pre- 
cumpäneste pentru un timp mai îndelungat este mai mult semni- 
ficatia socială și temporală a ritului decât sensul atribuit apei. 

În creştinism, dogma, articulată în jurul adevărului lui Mesia, 
făcut om şi mântuitor al omenirii, s-a construit si s-a răspândit 
graţie patristicii grecești și apoi celei latine, care a comentat Noul 
Testament. Acesta aducea mărturia celor care fuseseră apropiații 
lui Mesia, martori ai vieţii și morţii sale, sau a celor care au primit 
si au anunțat „buna vestire“. În lumina acestor mărturii s-a dez- 
voltat o nouă interpretare a spuselor Vechiului Testament. 

Botezul rezumă riturile antice de purificare și mai ales con- 
cretiza, făcea evidentă ideologia mântuirii, proprie noii credințe. 
Graţie botezului administrat de către preot, credinciosul pătrunde 
în taina cristică, aceea a Fiului si Cuvântului lui Dumnezeu. Imer- 
siunea care, la origine, mima moartea și învierea lui Hristos, este 
actul care şterge păcatul originar si asigură o viață veșnică, 

Abrogând legile levitice (acelea care se refereau la registrul 
purului si al impurului), eliminând deci cele mai multe rituri de pu- 
rificare, creștinismul antic a eliminat într-un anumit fel recurgerea 
la concret în practicile care necesitau apă; imaginile de apă ves- 
titoare ale Mesiei, folosite de către profeti, au luat locul imaginilor 
prozaice despre apa care spală impuritätile fizice sau morale. 

Prin aceasta, ideologia mântuirii se situează dintr-o dată la 
un nivel de abstractiune în care trupul lui Hristos a devenit sim- 
bolul misiunii sale mântuitoare, în care actele si vorbele sale trans- 
mise până astăzi au dobândit o semnificație spirituală, contribuind 
la formarea unei noi rețele metaforice. Deci, gândirea simbolică 
creștină s-a legat de unele elemente ale ritualului liturgic care, 
desi ilustrau o rețea de imagini vechi, s-au dovedit purtătoare de 
noi semnificaţii. Uleiul si vinul au căpătat sens în raportul lor 
cu apa, deoarece, prin analogie, ele îngăduiau să se celebreze, 
să se repete si deci să se retrăiască etapele (metaforice si ele) ale 
mântuirii cristice: dăruirea Spiritului cu prilejul botezării efectuate 
de către Ioan Botezătorul, jertfa sub forma rästignirii si a învierii. 
Apa, simbol al firii omenești a lui Hristos, este turnată în vin, care 
simbolizează firea Sa dumnezeiască și jertfa sa de sânge. De altfel, 
mai curând decât apa, sângele este cel care a oferit un simbolism 
pertinent pentru misticii creștini, precum Francisc din Assisi sau 
Ecaterina din Siena. 

Dând un sens apei pentru sacrament, ritul botezului i-a con- 
ferit virtuţi speciale. În Bisericile ortodoxă si romano-catolică, 
apa trebuie să fie amestecată cu untdelemn, cu mir sau cu balsam, 
pentru a deveni eficace în simbolistica sa. Valoarea apei este 
foarte diferită de ceea ce se observă în islam sau în iudaism, religii 

în care apa este folosită în stare naturală, fără nici un fel de adaos. 
Astfel, în băile rituale evreiești, apa vic, curată, este indispensabilă 
pentru eficacitatea ritului de imersiune, tevila, dar ritul rămâne cu 
desăvârşire simbolic. De asemenea în islam, apa necesară pentru 
purificare este o apă vie sau provine dintr-un bazin de ablutiuni, 
al cărui volum îi garantează puritatea. | 

În creştinism, apa „spiritualizată“ se regăsește în imaginarul 
lumii de apoi, în opoziţie cu focul infernului sau al purgatoriului. 
În Evul Mediu, fluviul Edenului a devenit fântână a botezului, iar 
grădina Edenului, denumită paradeisos în limba Septantei, a devenit 
un parc, Paradisul, loc de odihnă și de răsplată pentru cei decedați. 


Asocierea sau opoziţia de imagini, perenitatea lor sub formă 
antitetică sau complementară, au urmat de asemenea un parcurs 
diferit în cele trei religii monoteiste, în special în ceea ce privește 
reprezentarea lumii de apoi. 

Astfel, catastrofa care a lovit Sodoma a rămas prezentă în 
tradiția islamică cu tema lui Lot, salvat din cataclismul de foc şi 
de mânia divină. Recurentă în Coran, această temă a generat 
probabil impozantul registru metaforic al focului opus celui al 
apei, în imaginarul despre lumea de apoi. În fapt, focul face parte 
din pedeapsa divină, aşa cum se vede si în reprezentările medie- 
vale creştine despre purgatoriu sau despre infern. Spre deosebire 
de aceasta, în iudaism, focul — chiar dacă în Tora este sinonim 
cu gloria si cu prezența lui Dumnezeu sau este semn al mâniei 
Domnului — a fost interpretat ulterior mai ales ca lumină, flacără 
a spiritului. Gândirea rabinică, în măsura în care şi-a îndreptat 
meditatiile asupra vieţii de apoi și asupra lumii care va să vină, 
nu le-a atribuit cu adevărat vreo configuraţie precisă. Credinciosul 
trebuie să trăiască și să se comporte după preceptele-legii, dar 
nu există „credință“ impusă. Tocmai datorită absenței unei dogme 
în acest domeniu — ca și pretutindeni altundeva —, speculaţiile 
au rămas posibile pornind de la texte biblice, deosebit de laconice, 
cu privire la domeniul vieții de apoi. În islam, dacă focul a rămas 

în registrul antinomic al apei, aceasta s-a întâmplat deoarece struc- 
tura de opoziţie care semnifica în chip evident binele si Tăul, a 
fost întărită permanent de alte structuri cu același sens, precum 
înnegrit / albit, purificat / calcinat, dreapta / stânga... 

În islam ca şi în iudaism, riturile au concretizat in chip mate- 
rial aspirațiile omului spre puritate. Sunna, ca și Talmudul, au 


„Jucat un rol identic în interpretarea legilor care guvernează purul 


ȘI impurul, legi ce proveneau, respectiv, din Coran sau din Tora 
si percepute ca suport al cuvântului divin revelat. Hadith-urile, ca 
si midrasim-urile, au vehiculat reprezentări colective, care au 
justificat rituri existente deja sau au contribuit la fixarea de noi 
rituri. Aceste rituri au ordonat viața zilnică, au influenţat gândirea 
mistică şi au dat un cadru pentru imaginarul despre viaţa de apoi. 
Obiectivul spiritual s-a bizuit pe conceptul unicitätii divine iar 
riturile, — dinamica a ansamblului sistemului de gândire, — au 
rasfrant pe diferite planuri sensul acestei unicitäti. 

Ca agent de purificare, apa marchează trecerea de la exte- 
rioritate spre interioritate, trecerea de la spaţiul profan spre locul 
sacralizat, în sfârșit, trecerea de la timpul obișnuit la timpul sacru; 
dincolo de multitudinea activităţilor sale, de diversitatea ideilor 
și de instabilitatea lumii, credinciosul izbutește astfel să capete 
noi resurse, deoarece în cursul ritului își regăseşte unitatea fiintei, 
unitatea grupului său, a poporului său, și în cele din urmă, a între- 
gii omeniri. Deci elementul fluid, insesizabil, care aduce puritatea, 
fiind totuși încărcat cu impurități, este acela care, prin contactul 
cu trupul credinciosului, izbutește să-i reflecte imaginea condiției 
sale umane, imaginea naturii pe care o transcende prin spirit. 

Apa domesticită exprimă biruinţa omului asupra naturii, 
biruinţa a ceea ce este umed asupra uscatului, biruinţa vieţii asupra 
morții; însă această natură controlată trebuie să fie pusă în slujba 
unității divine, Prin bazinele de ablutiuni sau băile rituale, prin în- 
treaga arhitectură a apei, manifestare cum nu se poate mai culturală, 
valorile apei profane sunt orientate spre o destinaţie spirituală. 

Totodată, în sistemul simbolic propriu monoteismului, spăla- 
rea, adaparea, udarea, medicatia, toate intrebuintarile apei profane 
se regăsesc, după epoci, într-o reţea metaforică în care purificarea 
prin apă este indispensabilă pentru comunitatea cu Dumnezeu. 

Din această pricină, gândirea simbolică foloseşte registrul 
opozitiilor dintre uscat si umed. Foametea, sterilitatea, uscăciunea, 
boala, percepute adesea ca urmări ale păcatelor făptuite de oa- 
meni, sunt de partea uscatului, a răului, a morţii. Roua, burnita, 
râurile care împrospătează, ploaia — toate acestea care redau viata 
sunt semnele reale ale echivalentei lor în supranatură, în lumea 
de apoi, spațiul sau timpul învierii morţilor. Rămâne numai setea 
de unire cu Dumnezeu, sete care nu se stinge nicicând, dar care 
este potolită prin Tora, prin Coran, prin speranţele în mântuire 
si în viaţa veşnică. 

Actualmente, în interiorul credințelor asemănătoare, com- 
portărilor sociale, transmise ca norme externe, rămân supuse apre- 
cierii fiecăruia, mai ales că lumea naturală si supranatura nu mai 
sunt trăite ca având o continuitate, ci ca posedând granite foarte 


precise. „Oamenii, ca membrii ai grupului, nu acționează în con- | 


formitate cu ceea ce fiecare resimte ca individ: fiecare om actio- 
nează în functie de felul în care îi este permis sau prescris să se 
comporte“ (Lévi-Strauss, 1962, 105). 

Influența psihanalizei impregnează gândirea contemporană: 
multi sunt ispititi să facă o asociere între fluidul generator din 
Geneză și lichidul amniotic (Ferenczi, 78). Iar filosoful Gaston 
Bachelard, în lucrarea Apa și visele, n-a şovăit să stabilească o 
relaţie între conceptele despre apă și laptele matern. De aceea, apa 
rămâne supusă arbitrariului cotidianului cât şi arbitrariului 
imaginarului: cel al miturilor omenești, care dau naştere altor mituri. 

Așa încât, datorită logicii sensibilului care caracterizează 
comportamentele omenești, nu s-ar putea întâmpla oare ca acum 
— când există riscurile poluării şi penuriei pe scară mondială 
— apa să fie din nou divinizată, dacă nu cumva să rămână în chip 
definitiv divină”? | 

Arabă = a; aramaică = aram; ebraică = e. 


Ajzra (a): Secţiune a Coranului, fractionat pentru a permite citirea 
lui în totalitate în decursul unei luni. 

Al-djana (a): Paradisul, grădina. 

Al-masih al-dajjal (a): anticristul. 

Arafat (a): De la arafa, numele muntelui aflat la vreo zece 
kilometri de Mecca; una din etapele pelerinajului. 

Arahin (e): Al cincilea tratat al secţiunii Qodasim (,,Lucrari 
sfinte“) a Talmudului babilonian, referitoare la juräminte 
si valoarea lor. 

Arkan (a): Coloană, susţinător, se foloseşte pentru stâlpii isla- 
mului. 

Așura (a): Post facultativ în prima zi a celei dintâi luni din calen- 
darul lunar musulman. Pentru sunniti, este o sărbătoare ve- 


selă care comemorează sosirea pe uscat a arcei lui Noe. 


Pentru şiiţi, ea comemorează moartea lui Husain. 

Azkiya (a): Pur, virtuos. 

Ba’t (a): A învia un mort. 

Baga (a): A supraviețui, a se menţine. 

Berahot (e): Primul tratat al secţiunii Zera’im („Seminte“) din 
Talmud, referitor la binecuvântări. 

Beresit (e): „La început“, primul cuvânt din Geneză, care dă titlul 
primei cărți a Bibliei ebraice. Beresit Rabba, comentariu 
midrașic la această carte. 


Besallah (e): Lectură biblică ce corespunde Exodului, de la 13, 


17 până la 17, 16, 
Birka (a): Piscină, bazin. 
Dikr (a): Amintire, invocare. 
Djami (a): Moschee mare, 
Djanaba (a): Impuritate rituală majoră. 


217 


Scanned with OKEN Scanner 


SI ZT > 


PATRICIA HIDIROGLOU 
mme, 
Fana (a): A dispărea, a se şterge, 


Ghayb (a): Ceea ce este ascuns, invizibilul, taina, 

Ghusl (a): Apă pentru ablutiuni, ablutiuni totale, imersiune. 

Hadat (a): Impuritate legală (pl. ahdat). 

Hadith (a): Traditie, discuţie, istorisire. Pluralul nu este folosit, 
sub forma sa arabă (ahadit), în transliterările franceze 
pentru a desemna culegerile de practici și de istorisiri 
atribuite lui Mahomed. 

Haggada (aram.): Istorisire, procedeu si gen literar al Talmudului 
(plur. Haggadot). Haggada de Paște este o compoziţie reci- 
tată în seara ceremoniei Sederului care celebrează ieșirea 
Evreilor din Egipt și sfârșitul robiei. 

Hajj (a): Pelerin, pelerinaj. 

Halaha (e): ,,Mergere“, „marș“, orice interpretare a Torei care 
ajunge la constituirea unei legislații în materie religioasă 
sau civilă. Literatura talmudică este atât halahică cât și 
haggadică. 

Hagiga (a): Realitate, adevăr, sens propriu. 

Hagg (a): Drept, datorie. 

Haram (a): Obiect sau spațiu sacru (harim: interzis; harym: lucru 
sau persoană sacre; muhrim: inviolabil). 

Hawdh (a): Adăpătoare, rezervor. 

Ibada (a): De la ‘abd, sclav, religie, cult, supunere, serviciul ru- 
gäciunii. 

Id sau Aid (a): sărbătoare. Serveste pentru a deosebi două dintre 
festivitățile cele mai importante ale calendarului musulman. 
“Aid-l-Kibir, „Sărbătoarea sacrificiului“ sau „Marea sărbă- 
toare“, de la 10 dhu-l-Hidjdja (luna pelerinajului): în fiecare 
familie se taie o oaie, un bou sau o cămilă în amintirea 
sacrificiului cerul lui Ibrahim. Id-l-Adha, Id-l-Fitr sau “Aid 
es-Saghir, „Sărbătoarea întreruperii postului“ sau „Mica 
Sărbătoare“, la prima zi de shawal întrerupe postul 
Ramadamului. Se obișnuiește să se cumpere o oaie, să se 

împartă săracilor carnea, păstrându-se pentru sine doar 
măruntaiele, 

Idjma (a): Acord, consens, congregatie religioasă. 

Ifada (a): A se revarsa, a fi foarte abundent, a se scurge, moment 
şi rit al pelerinajului la Arafat. 

Ihram (a): Ansamblul riturilor care trebuie respectate de către 
pelerinii de la Mecca, stare de sacrificare. 

Imam (a): Şef, drum mare. Chiar și la plural (aiama în arabă), 
se foloseşte forma singularului în transliterare franceză. 

Ittihad (a): A se uni. 

Izar (a): Väl, stofă albă care îl acoperă pe pelerin de la talie până 
la genunchi. Desemnează si castitatea. 

Jihad (a): Luptă pentru credință. 

Kasrut (e): Alimentaţie permisă. 

Kavana (e): Intentie necesară pentru îndeplinirea mitvot-urilor. 

Ma (a): apă. 

Madhab (a): Rit de urmat. 

Maim (e): Apă, nume feminin plural în ebraică. 

Magam (a): Loc si timp al unei stațiuni în cursul etapelor pele- 
rinajului la Mecca. 

Matar (a): Ploaie, ploaie mare. 

Mawat (a): Moarte. 

Mișna (e): Din rădăcina $-N-H, a repeta. Colecţie de legi și pre- 
cepte reunite în şase ordine de către Jehuda-ha-Nasi la 
sfârșitul secolului al II-lea al erei creștine. Este prima parte 
a Talmudului. 

Midras (e): Din rădăcina D-R-$, a scruta, a examina. Exegeză bi- 
blică halahică sau haggadică a cărei funcție este etică. Din 
secolul al V-lea până prin secolul al XIII-lea, lucrări de 
midrașim s-au constituit separat de literatura talmudică, 
apoi au fost difuzate sub diverse forme în toate comunitățile 
evreiești. 

Midha (a): Bazin si vas slujind la ablutiuni. 

Miqva (e): Rezervor, bazin (substantiv feminin, plural miqvaot). 

Miqve (e): Adunare de apă, baie rituală, desemnează si edificiul 
de băi; semnifică și nădejde, speranţă (substantiv masculin, 
plural migvaoÿ. 

Mitva (e): Precept. Desemnează în principal cele 613 comanda- 
mente provenind din Biblie, 248 pozitive si 365 negative, 
care sunt temelia unei vieți religioase evreiești (plural 
mi{vot). 

Musaf (e): Parte a liturghiei care se adaugä ritualului obișnuit 
cu prilejul sărbătorilor. 

Nadhafa (a): Curăţenie. 

Nafs (a): Suflet, principiu vital, individ. 

Nefes (e): Suflet, principiu vital, fiinţă omenească. 

Netilat iadaim (e): „Ridicarea mâinilor“. Ritual de spălare a 
mâinilor cu binecuvântări. 

Numuww (a): Creștere, surplus. 

Omra (a): Mic pelerinaj în cadrul pelerinajului la Mecca, hajj. 

Parasa (e): Secţiune a Torei pentru a permite citirea ei întreagă în 
cursul unui an. 

Pesah (e): Sărbătoare care comemorează, în primăvară, ieşirea din 
Egipt și sărbătoarea azimilor. În Antichitate, era una din 
cele trei sărbători de pelerinaj la Templu. După cincizeci 
de zile se celebrează Șavuot (Rusalii). 

Qiyam (a): Statul în picioare $i drept. 

Rak'a (a): Înclinare a corpului pentru rugăciune (plur. rak’aat); 
ruku’a: a se înclina adânc; Ruku: prosternarc. 

Rehita (e): Spălare meticuloasă care precede orice ablutiune sau 
imersiune rituală. 

Rida (a): Partea de sus a îmbrăcăminții pelerinului, care acoperă 
bustul si umerii. 

Ros-ha-Sana (e): Sărbătoarea Anului Nou. 

Ruah ha-qodes (e): Suflu sau spirit sfânt, inspiraţie divină. 

Sadagqa (a): Caritate, pomană. 

Sahn (a): Curte de casă sau de moschee. 

Sajda (a): A se înclina până la pământ, a adora. 

Salat (a): Rugăciune. 

Say (a): A alerga, 

Seder (e): „Ordine“, ceremonie si masă de Pesah. 

Shari'a (a): Drumul spre adăpătoare, codificare si legislaţie reli- 
pioasă, 

Sirat (a): Cărare, punte a paradisului sau a gheenci care trebuie 
străbătută după cântărirea sufletelor în reprezentările 
musulmane ale lumii de apoi. 

Sota (e): Al cincelea tratat al secţiunii Nașim („Despre femei“), 
referitor la femeia adulteră. 

Sukka (e): Al şaselea tratat al secţiunii Mo’ed („Convocare sfân- 
ta“, „Sărbătoare“) a Talmudului, referitoare la construirea 
colibei și la sărbătoarea de Sukkot. 

Sukkot (e): Sărbătoarea Colibelor. 

Sujad (a): Înclinare până la pământ, atitudine de adorare. 

Sunna (a): Culegere de tradiţii (ahadit) care fixează în manieră 
cvasi-obligatorie practicile rituale. 

Sahada (a): Mărturie, se foloseşte pentru profesiunea de credință 
musulmană. 

Şavuot (e): „Săptămâni“. Sărbătoare care comemorează dăruirea 
Torei. | | 

Sehina (e): Prezenta divinä. 

Ta’anit (e): Al nouălea tratat al secțiunii Mo’ed a Talmudului, 
privitor la diferitele posturi din cursul anului. 

Tahara (€): Puritate rituală. 

Ta’hara (a): Puritate ceremonială si purificare. 

Tal (e): Rouă. 

Talmud (e): Foarte vastă compilaţie a legii orale, transpusă în scris 
în secolul al II-lea în Misna (în ebraică), ea însăși obiect 
de discuţii și de comentarii în Ghemara (în aramaică) în 
Palestina si în Babilonia până în secolele IV şi V. Talmudul 
babilonean (T.B.), de trei ori mai voluminos decât cel 
palestinian, a fost răspândit în toată Europa occidentală încă 
din secolul al XI-lea. 

Targum (aram.): Traducere în aramaică a textelor biblice (plural 
targumim), folosită încă din primele secole ale erei creștine 
în Palestina si în Babilonia. 

Taslih (e): „Vei zvarli în apă“, ceremonie rituală considerată ca 
purificatoare, care are loc în după-amiaza de Roș ha-Sana. 

Tawaf (a): De la tawfa, a se roti, ritul celor șapte rotiri în jurul 

Kaabei, cu ocazia pelerinajului Ja Mecca. 

Tawhid (a): Cult al Dumnezeului unic, unicitatea divină. 

Tesuva (e): Întoarcere spre sine, cäintä. 

Tevila (e): Imersiune purificatoare. 

Tora (e): Desemneazä prima parte a Bibliei (primele cinci cärti, 
Pentateucul) în opoziţie cu Profetii (Neviim) si cu Hagio- 
grafele (Ketuvim). Prin extensie, se aplică la ansamblul 
scrierii sfinte, la revelaţia scrisă şi orală și desemnează 
legea religioasă în totalitate. 

Umma (a): Popor, naţiune musulmană. 

Wird (a): Măsură de apă care servește la a adăpa animalele, la 
mistici, împărțire a noptii si secțiune a Coranului (plur. 
awrad). 

Wudu (a): Ablutiuni simple. 

Jom Kipur (e): Ziua ispășirii, marcată printr-un post complet și 
prin manifestări de pocăință, la zece zile după Ros-ha-Sana. 
Zakat (a): Puritate si pomană legală. 

Eseul de antropologie religioasä al Patriciei Hidiroglou 
prezintă legăturile simbolice dintre „apă“ și „sacru“, așa 
cum apar ele în trei mari religii monoteiste: iudaismul, 
creștinismul și islamul. Cele patru fluvii ale Paradisului, 
Potopul, Moise salvat din ape, trecerea Mării Roșii, Iona în 
pântecele chitului sunt teme care au modelat imaginarul 
iudeo-creştin; prin descifrarea sensului multiplu al apei, 
autorul prezintă un inedit sistem de gândire si de raportare 
la divinitate, propriu culturilor mediteraneene. 

Patricia Hidiroglou predă la Universitatea Paris 1 și 
este specializată în antropologie istorică și religioasă. 


ISBN 973-9243-47-9 


